
In privinţa tendinţelor naţionale ale mișcării sale, Tudor 
a putut cădea ușor de acord cu reprezentanţii, chiar ostili 
eteriei, ai clasei conducătoare. Asemenea tendinţe, unanim 
şi stăruitor formulate, cu acest prilej, în amândouă Princi- 
patele, n'au mai putut fi nesocotite nici de vecinii cari ho- 
tărau de soarta noastră şi astfel rezultatul imediat al celor 
două mișcări a fost, pentru Români, înlocuirea domniilor 
străine fanariote, prin domnii pământene. 

Din punct de vedere social, dacă oarecare năzuinţe liberale 
şi democratice se manifestaseră mai dinainte în Principate, 
sub influența dascălilor greci de seamă și a principiilor marei 
revoluţii franceze, ele s'au accentuat și mai mult în Muntenia, 
prin școala lui Lazăr și mai ales prin ridicarea păturilor de 
jos de către Tudor, care îngrozi clasa conducătoare. Efectul 
a fost acea eilorescență de proecte de reforme, care oglindiau 
totodată şi rivalităţile diferitelor categorii sociale. 

Un pas hotărâtor în calea înfăptuirilor, prin descătușarea 
economică și măcar în parte politică, a Principatelor de Turcia, 
nu s'a făcut însă decât prin tratatul de la Adrianopol din 
1829, opera Rusiei, mânată de ţelurile politicei ei orientale. 
Atunci a devenit cu putinţă și reorganizarea internă, pe baze 
moderne, prin Regulamentele organice, la întocmirea cărora 
s'a ţinut seamă, întru câtva, şi de alte interese decât acelea 
ale oligarhiei care monopolizase conducerea statului. 

Istoria frământărilor politice și sociale din Principate în anii 
1821—1828 este astfel istoria originelor României moderne. 

I. 


PRINCIPATELE ROMÂNE ȘI ETERIA GRECEASCĂ 
LĂ 1821 


1. Originele şi ţelurile eteriei. 


Revoluţia naţională grecească dela 1821 n'a fost decât o 
izbucnire violentă a unor aspirații şi manifestări mult mai 
vechi ale Grecilor robiți de Musulmani. Pentru a nu vorbi 
decât de vremea Fanarioţilor, este destul a reaminti că Alex. 
Mavrocordat Exaporitul, negociatorul din partea Turcilor 
la pacea dela Carlovăţ, purta în pecete un „fenix” şi se felicită, 
în scrisori către patriarhul Dositei Notară, de înfrângerile 
Turcilori; că fiul său Ion Mavrocordat nădăjduia, la 1716, 
în biruința Austriacilor ? ; că Matei Ghica, Domnul Munteniei, 
era bănuit la 1752 că vrea să reînvieze împărăţia Grecilor °; 
că la 1758 Chesarie Daponte scria versuri de părere de rău 
pentru decadenţa neamului grecesc, dar şi de nădejdi în viitor? ; 
că în timpul războiului ruso-turc dela 1769—1774 Grecii, 
răspunzând cu entuziasm apelurilor Ecaterinei II, sperau să 
vază iarăși Constantinopolul capitala imperiului lor5; că 
aceste speranţe renăşteau la 1782, când „„proectul grecesc” al 
țarinei voia să restaureze imperiul bizantin, în favoarea ne- 
potului ei Constantin; că fostul Domn Alexandru Mavro- 


. Iacovaky Rizo Nerulò, Histoire moderne de la Grèce, 238—9, 

+ Hurm., XIV, p. 790. 

. Ibid., p. 1131. 

, Iorga N., Istoria lil, rom, în sec. XVIII, ed. 1, vol, II, p. 497. 
. Oțetea A., Coniribulion à la question d'Orient, p. 185, No, LI, 


MA ON 

cordat uneltia, la 1795, o răscoală contra împărăției tur- 
cești 1. 

In sfârșit, cel dintâi plan de „eterie”, adică de „asociaţie”, 
în vederea liberării creștinilor robiți de Turci, este întocmit 
de Riga Fereul sau Velestinliul. In sufletul acestuia, ca și al 
vestitului Corai, ca și în genere al Grecilor dezamăgiţi de Rusia, 
revoluția franceză redeşteptă * vechile speranțe de libertate 
şi de emancipare naţională. Născut la 1753 la Feres (Velestin) 
în Tesalia, după ce învăţă la Târnova, la Ambelachia și la Bucu- 
reşti?, Riga sluji lui Vodă Mavrogheni, care-l întrebuință 
la Craiova, și-și câştigă încrederea lui Pasvanoglu, scăpându-i 
viaţa. La 1791—3, era în serviciul Domnului muntean Mihai 
Suţu, apoi la 1794—6 grămătic al lui Grigore Brâncoveanu, 
în apropierea căruia, în mahalaua Sf. Dumitru, își avea casele 4. 
In sfârșit, la 1796, porni la Viena spre a propaga ideile sale 
patriotice5, iar anul următor publică harta Greciei‘. Iniţiiând 
în proectele sale pe Bernadotte, adresă trei memorii lui Bona- 
parte, cerându-i liberarea Greciei. Chemat de acesta, fu arestat 
în drum, la Triest, de Austriaci, în urma denunţului unui 
grec, Oeconomu. I se confiscă atunci corespondenţa ce între- 
ţinea cu „,grecii” din Viena, Epir, Tesalia, Macedonia și fu 
predat pașei dela Belgrad care, cu toate stăruinţele lui Pas- 


1. Hurm., S. I, vol. 2, p. 134 şi S. I, vol. 3, p. 426. 

2. Nu dela Francezi au învăţat Grecii ideia de libertate și de emancipare 
națională, scrie un călător occidental în Grecia (Hobhouse, A journey through 
Albania 1809—1810, voi. Ì, p. 590). Ideea era veche. Grecii au fost adepţii 
Ruşilor şi, după decepțiile suferite dela aceştia, ai Francezilor, când au văzut 
în ei pe liberatori (Ibid). Dacă Bonaparte ar fi mers cu o armată dela Valond 
prin Macedonia spre C-pol, toţi Grecii s'ar fi strâns sub steagul lui (ibid., p. 593). 
Numai Fanarioţii erau acuzaţi de ceilalţi Greci că, din cauza intereselor lor, 
pactizează cu „tiranul” (ibid., p. 597). 

3. Alex. Papadopol-Calimah, Harta Moldovei lucrată de Riga la 1797, în 
Conv. lit., XVII (1883) p. 325.—lorga N., O hartă a Țării Româneşti, în An. 
Ac. Rom. Secţ. ist., Seria II, vol. 36, p. 925—928. Acelaş, Străini oaspeţi ai Prin- 
cipatelor, în Literat, şi arta rom., V, p. 26—30. 

4. Urechia, Jst. Rom., VI, p. 798. La 1795 este epistat la ciumă (ibid., VI, 
p. 748). 

5. Hurm., XIX. 1, p. 789. 

6. Iorga, l. e.—Vâlsan, în Graiul românesc, IL, p. 117. 

vanoglu, îl execută la 1798, pentru că nu se putuse aduna lá 
timp suma exorbitantă cerută pentru grațiere !. Imnul său, in- 
spirat din Marsilieză, n'a fost publicat decât la 1814. In com- 
plotul lui fuseseră amestecați și Greci din Principate : Panaiot 
Codrică, fost secretar al lui Mihai Suţu în Muntenia 1791—3 
și în Moldova 1793—5, când era acuzat de Ruși și Austriaci 
că sprijină pe iacobinii polonezi refugiaţi și că are corespon- 
denţă cu Koscziusco, apoi prim interpret al ambasadei tur- 
cești din Paris și în sfârșit ucis ca trădător la 1802 din ordinul 
Porții? ; Tudorache Diboglu, fost boer al lui Mavrogheni și 
devenit spion francez la Constantinopol ; Dumitrache Turna- 
vitu, care avea corespondenţă la Viena cu „„alcătuitorii de pro. 
clamaţii în sensul duhului franțuzesc și împotriva luminatei 
Porţi” şi prin care, desigur, se răspândiră apelurile la popor 
găsite în București?; Domnul Mihai I Suţu însuș; apoi un 
Mavrogheni așezat la Paris; gazetarul Markide Pulio; Con- 
stantin Stamati 4, grec copilărit în Moldova, iar de la 1794 agent 
francez la Altona și corespondent al lui Mihai Vodă Suţu. 
Planul îu reluat de Constantin Ipsilanti la 1803. Era vorba 
de a coaliza, cu ajutor rusesc, pe Români, Greci și Sârbi contră 
Turcilor 5. Ipsilanti era bănuit de adversari că vrea să devie 
rege al Daciei şi al Sârbilor, sau măcar Domn ereditar al amân- 
duror principatelor 6. După ce Sârbii se răsculară la 1804, se 
întocmi, la 1805, un proect pentru organizarea statului lor 


1. jacovaki Rizo Nerulo, Histoire moderne de lu Grèce, 137—140. Nu mi-au 
fost accesibile următoarele lucrări recente despre Riga: Amanlos, "AvxBora 
trrpaga nspt Piya Beheorivi4, Atena, 1930. Un articol despre Riga în 
@rooahtxà Xpoviă, 1930. Jean Kordatos, Pac Pepatos xal 1 broy tod., 
Atena, 1931. 

2. Hurm., XIX, 1, p. 698, 726.—lorga, în An. Ac. Seria 2, Secţ. ist. vol. 
33, p. 153. 

3. Urechia, l e., VII, p. 243. 

4. Cf. Hurm., supl. I, vol. 3, p. 423, 438, 451, 

5. Briefe eines Augenzeuge der griechischen Revolution vom Jahre 1821. 
Nebst eine Denkschrift des Fürsten Georg Cantacuzino über die Begebenheiten 
iti der Moldau und Walahey in den Iahren 1820 und 1821 (Autorul este un tø- 
varăş al lui Cantacuzino). Halle, 1824, p. 50, 141.—Hurm., supl. I, vol. 2, p. 
359—360, 368, 454 şi supl. I, vol. 3, p. 484.— Urechia, Ist. Rom., VIII, 721, 730. 

6. Urechia, l. e. 

după modelul Principatelor 1. Când, în Dec. 1806, Ipsilanti 
fu recunoscut de Ruşi Domn al amânduror țărilor române 2, 
episcopul Buzăului Constandie Filiti şi vre-o 30 de boeri 
îi înmânară la Bucureşti o adresă de mulțumire că-l vedeau 
revenind în scaun, calificându-l de binefăcător și mântuitor 
al patriei, care va restaura domnia legilor, şi urându-i rea- 
lizarea planurilor sale 3. 

El începu atunci „să-şi lucreze cugetările cele ascunse....... şi 
îndată au adunat mulțime de țărani proşti,.... hrăpindu-i cu sila 
dela pluguri...... şi îmbrăcându-i şi înarmându-i prin credin- 
ciosul său grec, aga Manolache Persianò şi împărțindu-i în 
trei tagme, a numit pe unii Elini, pe alții Machedoni şi pe alții 
Spartani, numiri străine şi neobişnuite, care acei ticăloşi şi 
proşti țărani nici nu putea să le grăiască, şi amestecându-i 
cu alți ostaşi greci, a pus peste ei căpetenie pe un străin grec, 
cel mai vestit tâlhar, anume Nicolae Pangal” +. 

După ce şi aceste visuri se spulberară la 1812, prin pacea 
ruso-turcă dela București, o societate a „,filomuselor” se în- 
ființă la Atena la 1814. A avut aderenţi și în Principatele 
române și în sferele cele mai înalte din apus. Scopurile ei măr- 
turisite, erau curat culturale 5, dar ţintiau desigur şi la emanci- 
parea politică. 

In acelaş an, grecul Grigorie Cariboglu, devenit maior rus, 
răspândia în principate o broşură, pe care poate tot el o alcă- 


1. Iorga, Acte și frag., II, 397.—Acelaş, în Rev. ist., VII (1921), p. 139— 143. 

2. Ibid., p. 420, 

3. Ioan Filimon, Aoxiutov totoptudy nspi ts EXAmytxîs inavaotăatug, A- 
tena, 1859, vol. II, p. 56. 

4. Acad. Rom., ms. 322, p. 184.—C. Erbiceanu ((Viaja protusinghelului Naum 
Rimniceanu, p. 12) a publicat, cu data de 3 Mai 1807,0 proclamaţie din Ituc.iscă- 
htă de Pangal, care anunţă că s'a format un „corp al Grecilor” cu voinţa de a 
lupta pentru libertatea patriei, care este sclavă. „Până când un barbar otoman 
sa se înbuibeze şi să se destăteze în avutul nostru, cu femeile noastre, cu sângele 
nostru ?” Manifestul dă exemplul „regatului Franței” şi „mica superioritate a 
Sârbiei care în așa scurt timp, a ajuns să ciuntească tirania... și acum lucește 
admirată ca autonomă”. Din cauza cuvintelor ce am subliniat, socotesc că 
manifestul nu poate fi dela 1807. 

5. Corespondenţă dela 1821, în ziarul „Le Constitutionnel”, publicată de Emil 
Virtosu, 7827, Dale și faple noi, 1932, p. 115—117. 

tuise, tipărită la Viena, propovăduind izgonirea Turcilor din 
Europa. Anul următor, Grecii din Rusia, printre cari Nicolae 
Scufo, şi Grecii din Galaţi, constituiră o nouă eterie, având 
de scop „unirea armată a tuturor creştinilor împărăției tur- 
cești, pentru a face să izbândească crucea asupra semilunei””. 

La început, eteriştii erau numai şapte. S'au dus la Constan- 
tinopol, în Moldova, Ţara Românească, Grecia. Cercul s'a tot 
lărgit după sistemul „,carbonari”-lor napolitani, cari formau şi 
ei o societate secretă de emancipare naţională. La 1818, Ali 
Pașa al laninei avea la Viena, ca agent, pe negustorul Stavrd 
Ioan, care sta în relaţii cu Capodistria, „pentru a determina 
pe Greci la un scop tăinuit”. La 1820, oraşul Pisa era centrul 
intrigilor greco-ruse care pregătiau eteria. Acolo trăia atunci 
fostul mitropolit Ignatie, devotat Rusiei și în corespondență 
cu Capodistria '. Acolo se aduna tânăra intelectualitate gre- 
cească şi acolo au și trimis Alex. Vodă Suţu și mitropolitul 
Dionisie Lupu pe cei dintâi bursieri români `. 

In căutarea unui şef, eteriștii s'au gândit mai întâi la Capo- 
distria, apoi la Ion Vodă Caragea, şi în sfârşit, la beizadea 
Alexandru Ipsilanti care, cu consimțimântul ţarului Alexandru, 
a şi primit ?. 

S'a păstrat o scrisoare pe care, la 14 Ianuarie 1828, şapte 
zile înainte de moarte, Alex. Ipsilanti o adresă ţarului Nico- 
lae, fratele şi urmașul ţarului Alexandru '. In această scrisoare, 
Ipsilanti raportează convorbirea ce avusese cu fostul ţar. 
Acesta-i zisese : „Nu visezi decât patrie; bine, o să ai-odată 
o patrie. N'aș muri liniștit dacă n'așş face ceva și pentru bieţii 
mei Greci. N'aştept decât un semu din Cer, de sus. O să-l văz 
eu, sau mi-l vor arăta Grecii. Mai întâi însă, să se facă vrednici 


1. Rap. cons. austriac, 11 Aprilie 1520. Aceste rapoarte, incă inedite, se 
păstrează în copii la Acad. rom. 

2. Alexandru Marcu, Un studeni român la Pisa, în Revista Istorică (a d-lui 
Iorga), XV (1929) p. 31—32. 

3. Briefe eines Augenzeuge der griechischen Revolution vom Jahre 1821, 
p. 3, 11, 14—15, 17, 21, 140. 

4. Al. Soutzo, Histoire de la reolution grecque, Paris, 1829, p. 36—38. — 
M. 'Veodorian Carada, Din frământările trecutului, Buc., 1920, p. 103. 

de fericirea după care oftează. Să pot zice Europei: vedeți, 
cer libertatea”. Ipsilanti a răspuns: „O cer, Sire; credincios 
interpret al dorințelor lor, îndrăznesc să le pun la picioarele 
M. V.—O să mă gândesc. Cu o ghiulea asvârlită în Dunăre, bag 
în foc Europa toată.—A ! de ar cădea o privire a M. V. peste 
țara mea—Numai să se miște cineva din Greci și Cazacii mei 
vor alerga în ajutorul lor”. 

Planul iniţial al lui Ipsilanti, astfel cum îl expunea, în Oct. 
1820, lui Iacovache Rizo Neruld, într'o întrevedere secretă 
la Odesa, era de a se duce în Peloponez și de a începe răscoala 
de acolo. Aceasta era și părerea lui Gheorghe Cantacuzino 
Deleanu, primul ajutor al lui Ipsilanti. Dar acesta și-a schimbat 
apoi planul acțiunii şi a hotărît să înceapă revoluţia în 
Principatele române, bizuindu-se pe Iordache Olimpiotul, 
care contă pe concursul lui Tudor Vladimirescu și pe cămi- 
narul Savă, creatură a lui Calimah, care făgăduia să răscoale 
pe Bulgari 1. Atât Rizo-Neruld 2, cât şi Gheorghe Cantacuzino 3, 
critică această modificare a planului inițial. Hotărârea lui 
Ipsilanti va fi fost motivată de consideraţia că Principatele 
Române puteau fi punctul de plecare cel mai nimerit al rås- 
coalei din cauza Domnilor şi marelui număr de dregători greci å, 
A fost însă o hotărâre fatală, pentru că „odată ce n'a avut 
sprijinul rusesc pe care contă, n'a avut nici concursul Româ- 
nilor, Bulgarilor şi Sârbilor” 3 


2. Eteria și aspiraţiile Românilor. 


Dacă ţelurile revoluţiei dela 1821 nu erau ceva nou pentru 
Greci, de altă parte nu erau potrivnice nici aspirațiilor vechi 
românești de emancipare de sub stăpânirea turcească. 

Incă dela 1562, Iacov Eraclide Despotul, Domnul Moldovei, 
concepuse planul măreț de dezrobire nu numai a Principatelor 


1. Pentru Bulgari, eterişti incă de la 1817, v. Virtosu, 1821, p. 70; la 1821, 
acelaș, Tudor Vladimirescu, p. 143, n. 5. 

2. Histoire moderne de la Grèce, p. 284. 

3. Brieje, p. 142—3, 

4. Ioan Filimon, Aoxiptoy, vol. I p. 12 şi 140—141. 

5. Rizo Nerulð şi „Brieje”, l. e. 

Române, dar și a Balcanilor !. La 1597, mitropolitul Târnovei, 
Dionisie Ralli, scrisese de lângă Nicopole lui Mihai Viteazul, 
îndemnându-l să lupte şi pentru salvarea creștinilor de peste 
Dunăre. Visurile imperiale ale unui Vasile Lupu, sau Şerban 
Cantacuzino, redeşteptaseră apoi nădejdile balcanicilor?. Se 
simțiau uniţi printr'un ţel comun, pe care-l găsim formulat la 
1645 în „micul catehism” dela Chiev: „„liberarea tuturor 
creştinilor de sub robia păgânilor”. Fiindcă robiţii erau orto- 
doxi, iar asupritorii „păgâni”, coaliția pentru emanciparea 
politică lua aspectul unei alianţe pentru credință, za-vera, şi 
aceasta explică marea nădejde ce, începând din sec. XVII-lea, 
s'a pus în sprijinul marelui stat ortodox al Rusiei. 

Până la realizarea idealului comun, Principatele Române 
apăreau în ochii creştinilor balcanici, cari din cauza şcolii 
și bisericii în care erau crescuţi, se ziceau greci, ca cel mai bun 
adăpost. Aci era măcar o cârmuire lăuntrică de sine stătătoare. 
Aci erau numeroase bogății. Aci, gândul ascuns putea izbucni 
mai libert şi se puteau găsi ajutoare pentru nevoile culturale 
şi sufleteşti. Au şi găsit, într'adevăr, cea mai creștinească 
înţelegere, cea mai largă ospitalitate, cea mai neprecupeţită 
dărnicie. Cu dreptate au putut socoti deci principatele ro- 
mâne ca o altă „,patrie” 5. 

De altă parte, şcolile superioare greceşti înființate la noi 
şi la care se strângeau ascultători din toate părţile orientului 
creştin, au fost mai ales izvoare de patriotism*, Clasicismul 
elin oferia pilde strălucite de jertfire pe altarul patriei, care 
constituiau îndemnul deghizat ce dealungul generaţiilor s'a 
dat tineretului. Departe de a stârpi, a întreţinut dorinţa eman- 
cipării politice a Românilor, care a continuat a se manifesta 
şi în tot timpul domniilor fanariote: In vremea războiului au- 


. Hurm., II, partea 1, p. 418. 
. Iorga, Sludii şi doc., IX, p. 27. 
. Cf. Revista istorică română, 1932, vol. II, fase. 1, p. 87. 
„ Cf. C. Erbiceanu, Priviri asupra epocei fanariote, în An. Ac. rom. Seria 2, 
secţ. ist., vol. 24, p. 88. 
. Gum le numeşte C. Mavrocordat, anunțându și reforma ia 1742 (Iorga, 
9. ș., VI, p. 215). 
6. Erbiceanu, o. ce., p. 102, 114. 

stro-turc dela 1716—1719, răsună în Țara Românească stri- 
gătul: „de ar veni odată Nemţii să ne mântue de Turci”. 
In timpul răsboiului ruso-turc dela 1769—1774, concomitent 
cu speranțele Grecilor, se redeșteaptă și ale Românilor. Se 
formează trupe de voluntari români în serviciul Rusiei !. Intr'o 
adresă a boierilor Țării Româneşti către elciul Austriei la 1772, 
citim următoarele cuvinte care oglindesc adâncul gândului 
lor : „Principatele moldo-române au stat totdeauna slobode 
sub domnii lor pământeni, uniţi cu Ungaria și cu Transilvania, 
de unde au primit totdeauna ajutoare spre a lupta împotriva 
deselor opintiri ce făceau Turcii pentru a le supune. In cele 
din urmă, nevoia a silit pe părinții noștri a se preda, sub mari 
condiţii folositoare și însemnate, pe care însă tiranii au început 
a le restrânge, stricând în tot chipul oştirea ţării și prin impu- 
nerea unei nenumărate mulțimi de dări nouă. Acum, buna înțe- 
legere şi înteresul comun al cabinetelor Vienei și Petersburgu- 
lui a înnoit în inima noastră dorința de a scutura pentru totdea- 
una vrednicul de plângere jug sub care am gemut atâta timp“ ?. 

Atunci, în nădejdea că plenipotenţiarii adunaţi la Focşani 
vor ţinea seamă de dorinţele lor, dacă vor fi sprijinite pe do- 
cumente, au plăsmuit boerii pretinsele texte ale vechilor 
noastre capitulaţii cu Poarta ?, cuprinzând acele „mari con- 
diții folositoare”. Intr'o adresa către Orlov, la 6 August 1772, 
boerii afirmau și mai categoric că „urmaşii străbunilor noștri 
cari au legat ocrotirea țării noastre de Poarta otomană, cu- 
noșteau foarte bine modul cu care s'a dat patria noastră. Cu 
toate acestea, în fiecare neam din urmă se vede nerecunoașterea 
acelei vechi învoeli””. Cer deci „Domn de aceeaş credinţă cu noi 
şi să fim sub ocrotirea celor trei mari autocraţii, a Rusiei, a Au- 
striei şi a Prusiei”, iar Porții să-i trimită „numai suma din 


1. Rev. de ist. arheol. ţilol., XI, 1, p. 39. 

2. Geneal. Cantacuzinilor, ed. Iorga, p. 487. 

3. C. Giurescu, Capitulațiile Moldovei, Buc., 1908. — Cronica lui Dumitrache 
Cănuţă, în An. AC., Seria 2, secţ. ist., vol. X, p. 464—5. Textele vechi „ne sont 
guère connus” scria contimporanul Bauer, Mémoires historigues e! géographiques 
sur la Valachie, anexate la Carra, Histoire de la Moldavie et de la Valachie, 
Neufchâtel, 1781, p. 206, 252. 

vechime” :. Şi astfel, cum scrie învățatul episcop al Râmnicului 
Chesarie Halepliu, în prefața Mineiului pe Noemvrie 1779, dela 
tratatul dela Cainargi încoace au obţinut ţările române primele 
privilegii scrise dela Poartă. De atunci încep firmanele, veşnic ne- 
respectate, făgăduind reduceri și stabilitate în exigenţele Porții. 

In vremea războiului Turcilor cu Austriacii şi cu Rușii, la 
1788—1792, se exprimă aceleași tendinţe. Dacă Vodă Mavro- 
gheni reuşeşte să strângă trupe româneşti pentru Turci, volintiri 
se angajează în partea opusă. Căpitanul Pătrașco Solomon 
este spânzurat de Turci?. Mitropolitul Leon al Moldovei 
exprimă la 1788 nădejdea că „de vor trece (oștile creștine) 
deodată pe la 3—4 locuri a marginei stăpânirii turcești, toată 
semețţia și sălbăticia lor va cădea și se va surpa desăvârșit” 3, 
iar mitropolitul muntean Cosma Popescu cerea lui Kaunitz, 
la 1790, măcar „menținerea și păstrarea vechilor noastre 
drepturi, libertăţi şi privilegii....., în cazul când independența... 
nu s'ar putea obține” +. 

Numai dezamăgirile suferite succesiv dela creștini, mai 
întorceau, momentan, clasa conducătoare la o politică de bune 
raporturi cu Turcia. 

Când Constantin Ipsilanti îşi croește planuri mari la 1803, 
el reorganizează o oaste de panduri 5, peste care numeşte epis- 
tat pe boerul oltean Gigârtu$. In timpul războiului ruso-turc 
dela 1807—1812, această organizare se desvoltă sub condu- 


1. Geneal. Cantac., p. 492. 

2. Arhivele Olteniei, I, p. 414. 

3, An. Acad. rom., X, p. 278. 

4, Revue historique (a d-lui Iorga), V (1928), p. 275. Intr'o scrisoare de la 
1803, istoricul Hammer afirmă că la 1792 boerii munteni au îndreptat către 
curţile austriacă şi rusă o petiție în care cereau : hotarul dunărean, cu Brăila, 
Giurgiu şi Turnu ; alegerea Domnului de către boerii de cele trei trepte; tri- 
butul anual să fie dus la Constantinopol de doi deputaţi, cari să-l verse în 
mâinile miniştrilor celor două curţi ; exportul să nu fie îngrădit de furniturile 
către Poartă ; miliţie naţională, pentru ordinea lăuntrică ; ocrotirea celor două 
curţi. (Iorga, în Conv. lit., 1901, p. 1126). 

5. Denumirea de „,panduri” e foarte veche. Un hrisov dela 1616 spune 
că de multeori tâlharii şi pandurii au prădat mânăstirea Tismana. (Ştetulescu, 
Tismana, p. 297—8). 

6. Urechia, Isf. Rom., XI, p. 379, 535, 545. 

cerea lui C. Samurcaș!. Printre căpitanii de panduri cari se 
disting în lupte figurează Tudor Vladimirescu, Ion Solomon, 
fratele acestuia Barbu omorît de Turci la 1809. Dacă boerimea 
munteană refuza lui Ipsilanti, la 1807, să renunţe la havaetu- 
rile (veniturile) slujbelor în folosul oștirii pământene?, ea 
nădăjduia însă în Rusia, pentrucă „împărăţia turcului, sur- 
pându-se acum de supărările ei cele din lăuntru, nu va putea 
ţinea dreptăţile tractaturilor, chiar de ar voi” 3. 

Cu toate deziluziile provocate de tratatul ruso-turc dela 
1812, se puteau deci găsi Români cari, la 1821, să adere la 
planurile eteriei, cu gândul că, sprijiniți de Rusia, vor servi 
propria lor cauză. 

* 

Nici simțul național românesc, desvoltat la un Grigore 
Ureche, sau Miron Costin, prin studii în școlile Jatineşti din 
Polonia, n'a fost năbușşit de învăţământul superior grecesc. 
Miron Costin putea discuta cu marele tâlmaci al Porții, Panaio- 
tache Nicusios Mamonă, despre valul lui Traian, iar Dimitrie 
Cantemir, elev al dascălilor greci, cărora li-a păstrat totdeauna 
venerație și recunoștință, n'a uitat originea romană a Româ- 
nilor, cum n'au uitat-o nici alți scriitori de mai târziu din 
vremea Fanarioţilor. Hrisoave domneşti din sec. al XVIII-lea, 
preamărind binefacerile învăţăturii, nu organizau numai 
şcoli grecești. In a doua jumătate a aceluiaș veac, s'au înmulţit 
şcolile românești şi în capitalele de judeţe, ba chiar pe moşiile 
multor boeri. Oamenii luminaţi stabiliau o indisolubilă legă- 
tură între ideea emancipării politice și aceea a desvoltării 
culturale. Aceasta din urmă trebuia să pregătească pe cea 
dintâi. In ordinea posibilităţilor de înfăptuire, opera culturală 
venia pe primul plan: După cum țelul politic nu era asuprirea 
de către Greci a celorlalte neamuri subjugate, dar unirea lor 
pentru dezrobirea tuturor, tot așa activitatea culturală nu era 
menită să șteargă deosebirile naţionale, dar să întreție con- 


1. R. Rosetti, Arhiva senatorilor din Chişinău, II, 112 sq. — Arhivele Ba- 
saratiei, anul I (1929), No. 3, p. 6—31, 

2. Numai trei boeri secundari își dădură asentimentul (Urechia, l. c., IX, 151). 

3. Ibid., p. 176. 

ştinţa de sine a fiecăruia ! și simțul solidarităţii, în vederea 
unor sforțări comune, de ale cărora roade fie care se va bucură. 
Astfel se explică de ce Domni şi prelați de origine greci au avut 
înţelegere nu numai pentru școlile și străduinţele culturale 
grecești, dar şi pentru cele românești 2. Limba grecească juca 
la noi numai rolul de limbă savantă, ca cea latină în apus, 
fără a exclude și cultivarea celei naţionale.“ 

Iată de ce, la 1811, se putea constitui în Bucureşti o societate 
elino-română, în frunte cu mitropolitul Ignatie, fost al Artei, 
şi cu membri români şi greci, ale cărei scopuri nu par să fi 
fost numai culturale. Iată de ce putea scrie și Aricescu 3 că 
operele iluştrilor oratori, filozofi și moralişti ai Eladei con- 
tribuiră la deşteptarea simțului naţional în sufletele boierilor, 
din care unii participară, măcar în ascuns, la mișcarea dela 
1821. De altă parte, Nicolae Filimon 4 numește „oameni în- 
tr'adevăr mari, înzestrați cu inimi generoase” pe acei care?, 
sub patronajul lui Ion Vodă Caragea „cunoscând cât de mult 
contribue teatrul la formarea inimii unui popor primitiv și la 
pregătirea lui pentru fapte eroice, se gândiră să înfiinţeze un 
teatru în limba elinească”, a cărui influenţă a fost adâncă 
asupra tinerilor români din școlile grecești, după cum mărtu- 
risește și Aricescu€. Alegerea piesei „Moartea lui Iuliu Cesar” 
„de Voltaire, pentru prima reprezentaţie, era semnificativă. 

Astfel, ideea naţională există când a pogorât Gheorghe 
Lazăr” şi de aceea a şi fost cu putință inaugurarea școlilor 


1. Cf. Erbiceanu, o. c. p. 114—115. 

2. Chiar şi mitropolitul bulgar de Vraţa, Sofronie Vogoridi, găsi adăpost 
la mitropolitul Munteniei Dositei Filiti şi tipări la noi, cu sprijinul acestuia, 
cea dintâi carte în 1. bulgară modernă (Revue hisiorigue de sud-est européen, 
IV, 1927, p. 316). 

3. Istoria revoluției române dela 1821 Il., p. 21. 

4. Ciocoii vechi şi noi., ed. Iorga, p. 179—181. 

5. Costandie Filiti, episcopul Buzăului, Atanasie Cristopol, Iacovache Rizo, 
doctorul Mihail Cristari, Gheorghe Serurie, Scufă şi alţii (ibidem). 

6. L. c, p. 22. 

7. Hasdeu, Ultima cronică românească în vremea Fanarioților, Introducere, 
p. XXV. Lazăr împarte cu G. Asachi meritul de a fi inspirat încrederea că 
l. română poate face şi oficiu de limbă cultă şi că se pot preda în această limbă 
şi învățăturile cele mai înalte. 

superioare în limba ţării, la București și Iași, în vremea chiar 
a unor domnii fanariote./A rămas multă vreme vie amintirea 
unei entuziaste lecţii de la 1820 a dăscălului grec Ghenadie 
care, abătându-se dela curs, a exaltat naționalismul, înflă- 
cărând deopotrivă pe auditorii săi români și greci!. Eufrosin 
Poteca, fost elev al dascălului Neofit Duca, înainte de a fi al 
lui Gheorghe Lazăr, mărturisește și el în testamentul său: 
„Am învăţat și noi oare când în limba grecească, dela dascălii 
greci, știința și patriotismul și se cuvine să ne arătăm recu- 
noscători” 2. In sfârșit, alt elev al lui Duca, apoi al lui Lazăr, 
Gheorghe Ioanid, aduce și celui dintâi un strălucit omagiu 
în prefața dela 1864 a dicționarului elino-român: „rodul 
produs din zeloasele tale osteneli spre a lumină și prea iubita 
ta Românie, a doua ta patrie”. „Patria mea, prea iubita ta 
Românie, și ţie recunoaște mare parte din tot ce datorează 
prea fericitei memorii a răposatului Lazăr în restabilirea 
instrucției naţionale, căci tu ai îndemnat pe singurul patron 
al instrucției publice pe acea vreme..., Grigore Brâncoveanu, 
a trimite tineri studioși români în Europa 3 „ca să aveţi, cum 
te-am auzit mai de multe ori zicând cu înfocat zel, patrioți 
învățători, iar nu să rugaţi pe străini...”. 

Iată deci că nici simţul naţional nu împiedica pe Români 
de a se asocia eteriei, al căreia scop nu era asuprirea principa- 
telor de către Greci; ci eliberarea lor, odată cu a Greciei, de 
stăpânirea turcească și, prin aceasta chiar, de cârmuirea fa- 
nariotă: Numai la mulţi Fanarioţi, ideea călăuzitoare a eteriei 
era deformată din împrejurarea că o priviau prin prisma in- 
teresului lor de a nu pierde scaunele domneşti și dregătoriile 
din mănoasele ţări românești 4. 


1. C. Erbiceanu, Bărbaţi culți greci şi români. Extras din An. Ac. rom., 
secţ. ist., seria 2, vol. 27, p. 170—1. 

2. G. Dem. Teodorescu, Viafa şi operele lui Eufrosin Poteca, p. 47. 

3, Doi din cei dintâi bursieri români în străinătate, au chezaş pe Neofit Duca 
(N. Bănescu, în Revista generală a învăfămâniului, VI, 1910, p. 216 şi 292). 

4. In acest sens şi Maxime Raybaud, Mémoires sur la Grèce, Paris, 1825, 
vol. I, p. 107—8, şi Hobhouse, citat mai sus, p. 8, n. 2. 

3. Tudor Vladimirescu și eteria. 


Tudor Vladimirescu luptase cu eroism sub steagurile ruseşti 
împotriva Turcilor. Fusese rănit într'o luptă la Calafat la 1811, 
odată cu fon Solomon!. Se împrietenise cu căpitanii Hagi 
Prodan, Dimitrie Macedonschi, Gheorghe Olimpiotul?. Când 
avea să dea lupte cu Turcii, se înveselia, ne spune unul din 
tovarășii săi ?. 

Era luminat relativ, faţă de clasa din care ieșise. Scrierea 
lui era curentă ; știa grecește 4 ; fusese la Viena la 1814, din în- 
sărcinarea prietenului său din tinereţe, boerul Nicolae Glogo- 
veanu 5. Natură mândră, suferia de situaţia lui socială subal- 
ternă și era pornit să se facă exponentul suferințelor unei clase 
întregi asuprite, într'un sistem de cârmuire adânc viţiat. ,,Vor- 
ba lui puţină (era) și totdeauna (sta) pe gânduri..., (iar uneori) 
scăpa câte o vorbă desperată asupra tiraniei” £. Ştefan Scarlat 
Dăscălescu, care a cunoscut pe Tudor, zice și el că era atât de 
iubitor de procese încât fusese poreclit târâe brâu, era sever, 
posac, criticând pe toată lumea și mai ales pe funcţionari 
„Ca și cum, dacă ar fi fost în locul lor, ar fi făcut mai bine”. De 
aceea nu era iubit de ei, căci nu-i cruța 7. Avusese destule mo- 
tive personale de nemulţumire. In Iulie 1815, fusese înlocuit în 
vătăşia plaiului Cloșani, deși plătise havaetul acestei slujbe 
pe anul în curs și înlocuitorul nu voia să i-l restitue’ Pricina 
ajunsese până la divanul domnesc, unde raportase asupra ei 
marele vornic Isaac Ralet, cel care încasase havcetul 8. In 


1. Amintirile colonelului Ion Solomon, ed. Vălenii de Munte, 1910. 

2, N. A. Constantinescu, Revoluţia lui Tudor Vladimirescu, p. 14. 

3. Ioniţă Ceganu, la Ion Ghica, Polcovnicul Ioniță Ceyanu, în Opere, ed. 
Minerva, III., p. 28—29. 

4. Cioranu, la Iorga. Izvoarele conlimporane asupra mișcării lui Tudor Vla- 
dimirescu, p. 232. 

5. Iorga, Scrisori inedite ale lui Tudor Vladimirescu. Extras din An. Ac. 
rom., 1914. 

6. Zilot Românul, Jalnica cântare, în Rev. de ist. arheol. şi filol., VI., p. 93. 

7. Iorga, Un cugetător politic moldovean dela jumătatea sec. XIX, extras 
din An. Acad. rom., 1932, p. 51. 

8. Arhivele Stat., Buc.. Cond. domn. uT., 84, f. 388. 

Noemvrie acelaş an, consulul Rusiei arăta Domnului că suditu? 
rus Tudor Vladimirescu în trecuta răzvrătire a Adalâilor fusese 
prădat şi cerea acum să fie despăgubit !, Ca fost ofiţer rusesc 
și ca decorat cu Sf. Vladimir, Tudor ceruse deci concursul 
consulatului. La 1818, el se jăluia apoi că un oarecare Barbu 
Robescu din Mehedinţi, care fusese arambașa de tâlhari, fi 
luase în silă 1.000 de taleri °. Este interesant de observat că 
această întâmplare că tâlharii fuseseră lăsaţi liberi fără ca 
Tudor să fie despăgubit, este arătată, într'o scrisoare ulterioară 
din Martie 1821, ca o cauză a răsc alei lui °. 

Acei dintre eteriști cari s'au gândit să utilizeze pe Tudor 
au fost Constantin Samurcaș, Gheorghe Olimpiotul și, se pare, 
Grigore Zalyk, sau Zalicoglu. Acesta era grec, născut în Sa- 
lonic și crescut în Franţa şi fusese, până la finele anului 1820, 
dragoman al consulatului francez 5. In Fevruarie 1821 era în 
București, pe când soţia sa era la Paris ê. 

La 1807 Samurcaș organizase din ordinul Ruşilor un corp de 
peste 3000 panduri 7, cari se distinseseră în lupte, asiguraseră 
aprovizionarea trupelor rusești și legăturile cu Serbia ë, Astfel 
slujise Samurcaș pe Ruși, iar de altă parte cunoscuse și a- 
preciase pe Tudor. 

La rândul lui, Iordache Olimpiotul se împrietenise cu acesta ?. 

Situaţia dela 1821 amintia pe aceea dela 1812, când, la 28 
Iunie, amiralul Tchitchagof dăduse din Bucureşti următorul 


1, Ibidem, Cond. 74, t. 226 verso. 

2. Cond. domn. depusă la minist. justiţiei la 13 Aprilie 1904.— Fișă în co- 
lecţia St. D. Grecianu, Neutilizate, vol. V. 

3. M. Popescu, Contribuţii documentare la ist. revoluției dela 1821, în Re- 
vista arhivelor, anul 1927, No. 4, p. 175. 

4. Aricescu, o. c., p. 42.— Vaillant, La Romanie, II, p. 312. — După ei, 
Pompiliu Eliade, De influence française en Roumanie, p. 401. 

5. Hurmuzaki, XVI. p. 1047. 

6. Iorga, St. şi doc., VIII, p. 99.— Cf. ibidem., p. 101. 

7. Mai sus, p. 16. 

8. Arhivele Basarabiei, anul I (1929), No. 3, p. 6—31 : plângerea divaniţilor 
dela Craiova contra lui Samurcaş şi răspunsul dat de acesta comandantului 
Tasesc. 

9. In război, zice Iacovache Rizo Nerulă, o. c., p. 284.— La Viena, crede 
Iorga, Iordache Olimpiotul, în An. Ac. rom, secţia ist., vol. 38, p. 454—455, 

ordin : „E vorba de a înarma pe Valahi pentru apărarea patriei 
lor și pentru ca să dea tuturor popoarelor limitrofe dovada 
efectivă... că un popor care-și cunoaște mijloacele şi care știe 
să-şi valorifice drepturile cu armele în mână, isprăvește prin 
a obţine îmbunătăţirea soartei sale” . 

O asemenea perspectivă putea încălzi și acum pe un om cu 
firea lui Tudor Vladimirescu. 

Constantin Izvoranu, care a cunoscut bine pe Tudor, spune 
că „dela o vreme încoace, când venia la București cu unchiul 
meu Iancu, nu mai trăgea, ca mai înainte, la Brâncoveanu, 
ci trăgea la Samurcaș... (care) fusese... caimacam la Craiova 
şi cunoștea pe Tudor foarte bine. Muscalii căutau mijloace 
să ridice o revoluţie... Samurcaș era în înţelegere cu consulul 
(rusesc) și îi spunea că nimeni nu poate să ridice revoluţia 
dincolo peste Olt decât numai slugerul Tudor, pe care-l şi 
duse la consul. Ce i-o fi vorbit, nu ştiu, dar într'o noapte îi 
dădu lui Tudor 25 de arnăuţi de sub comanda lui Hagi Prodan 
şi a lui Macedonschi și Tudor plecă” 2. 

Cioranu, cel mai pornit a dovedi că mişcarea lui Tudor a 
fost îndreptată mai ales și dela început contra Grecilor, arată 
și el totuși că Tudor, în București unde avea procese, cunoștea 
propaganda Grecilor și că, deodată, chemându-l vornicul Const. 
Samurcaş, care-l cunoștea de aproape, episcopul de Argeș 
Ilarion è și al Râmnicului Galaction l-au rugat să se ridice 
dimpreună cu pandurii ce va putea aduna, încredințându-l 
că vine armia rusească sub comanda feldmareșalului Wittgen- 
stein și că această mișcare a Românilor va îi pentru mântuirea 
patriei lor t. 


1. La acest ordin, amiralul anexa un regulament pentru formarea unei 
miliții de țărani şi unei gărzi de orăşani. Miliția în Oltenia păstra vechea 
organizare a pandurilor şi era pusă sub etoria lui Samurcaş, iar cea din 
Muntenia, a catanelor, sub conducerea lui Varlam. (R. Rosetti, Arhiva sena- 
torilor din Chişinău, II, 116—120.) 

2. Iorga, Izvoarele, p. 356, 362. 

3. Ilarion Gheorghiadi, crescut de mitropolitul Dositei Filiti şi poreclit 
din această cauză uneori Filiti (I, C, Filitti, Așezământul cultural al milrop. 
D. F., p. 56.) 

4. La Iorga, o. c., p. 233, 266—267, 273, 298. 

Chiriac Popescu, tovarăș al lui Tudor, ne spune la rândul lui, 
că în zilele domniei Suţului, Vladimirescu, fiind la Bucureşti, 
s'a conformat și el într'o glăsuire cu eteria Grecilor, prin taină, 
ca ieşind Ipsilanti în Țara-Românească, să dea și Vladimirescu 
mână de ajutor ca să se înlesnească trecerea peste Dunăre a 
oștirii eteriei grecești 1. 

Zilot Românul, dușman al eteriei şi al Grecilor, ştie şi el2 
că la moartea lui Al. Vodă Suţu „,s'a iscodit rebelie, dar cu un 
chip prea ciudat, că nu se înţelegea zămisliri dela pământeni, 
nici numai ei singuri erau ridicaţi, ci o adunare de străini, cei 
mai mulți Greci, mișcând lucrul acesta pe taină şi unind cu 
dânșii şi pe un Tudor sluger, român mehedinţean de fel, ce-i 
zicea şi Vladimirescu”. 

Naum Râmniceanu socotește şi el că Tudor a fost înţeles 
cu Ipsilanti, ceeace a ascuns pandurilor şi laudă pe boeri 
că au ştiut să-l despartă de acesta -. 

Colonelul Solomon povesteşte de asemenea că s'a întâlnit 
odată la Bucovăţ cu Iordache Olimpiotul, în urma unei scrisori 
a lui Tudor, spre a se înţelege „pentru tot secretul” și că se- 
cretul a fost „că răscoala nu este asupra boierilor şi negusto- 
rilor, ci numai pentru lege” '. 

Iordache Golescu spune că Tudor a plecat din Bucureşti 
„Să răzvrătească ţara pentru lege, învăţat fiind de Pini” 5. 

Fostul eterist Nicolache Rosetti-Roznovanu arăta la 1834 
agentului diplomatic francez Bois-le-Comte, în trecere pe la 
noi, că „Ipsilanti dădu semnalul; Vladimirescu se puse în 
fruntea mișcării muntene” 8. 

Intr'o scrisoare din Bucureşti dela 13 Martie 1821, un oare- 
care Popovici spune că a aflat că mișcarea ce se vede la Greci, 


1. Ibidem., p. 189. 

2. Jalnica cântare, l. c., p. 89. 

3. La Erbiceanu, 0. c., p. 23—4 și în Bis. ortod. rom., XXIII (1899), p. 430. 

4. Citaţie la N. A. Constantinescu, 0. c., p. 49. 

5. ,„Prescurtată însemnare de turburarea Ţării Româneşti, ce sa întâmplat 
la leat 1821 Mart, după moartea lui Aleco Vodă Suțu”. Acad. Rom., ms. 2880, f. 
20—30. — Publicată de E. Virtosu, în „Viața românească”, Sept.—Oct. 1930, 
p. 251. 

6. Hurm., XVII., p. 401. 

Sârbi și Valahi, era pregătită de mult de o societate franema- 
sonă din care făcea parte Capodistria și fostul Domn Caragea 
și că de acolo a avut bani Tudor spre a putea ridica o oştire t. 

Ştefan Scarlat Dăscălescu, care a cunoscut pe Tudor, îl 
califică de „creatură rusească, trimis să însurecţioneze cele 
cinci judeţe de peste Olt”. „I-au ales capii revoluţiei și d. 
Pini”. „Se poate ca elsă fi urât pe Greci şi pe străini..., dar 
nu aceasta l'a făcut să răscoale poporul, precum îl cântă pa- 
negiriștii lui, ci planurile Rusiei și mâna lui Pini l-au împins“?. 

Iată dece scria și Aricescu că Samurcaș apropiase pe Tudor 
de eteriști și că privia cu ochi buni răscoala lui. Spune că 
Tudor, Hagi Prodan și D. Macedonschi erau legaţi să cola- 
boreze pentru emanciparea poporului și că moartea lui Alex. 
Vodă Suţu a fost semnalul ridicării armelor ?. 

Ion Ghica știa și el că Tudor a fost eterist. 

Colonelul Grigore Lăcusteanu (1813—1883), al căruia tată, 
Ştefan, stolnic în vremea lui Caragea şi mort la 1825, cunos- 
cuse pe căpitanul Farmache „fiind fost amândoi carbonari”, 
ni spune, în memorii ce se vor publica în curând, că mișcarea 
lui Tudor a fost pusă la cale de „o mână puternică străină” 

Colonelul Ion Voinescu II scrie şi el în memoriile sale, 5 
că după proclamația lui Ipsilanti către Bucureșteni (18 Martie), 
lumea ,,se da cu socoteala că Tudor nu era decât un agent 
al lui Ipsilanti și prin urmare al Rusiei”. 

La fel glăsuesc izvoarele străine ê. 


1. M. Popescu, l. c, p. 179—180. 

2. Iorga, Un cugetător politic moldovean, p. 25., 52—4. 

3. Istoria revoluției dela 1821, I, p. 124. 

4. „Din timpul zaverii”, 

5, Acad., ms. 3828 Rom., f. 4 și Revista Carpaţilor, 1860, partea 2, p. 131 
şi urm. 

6. Gh. Cantacuzino spune că dela începutul revoluţiei, căpitanul Iordache 
ţinuse pe Tudor n curent şi avea oameni de ai lui în trupa acestuia (Briefe, 
p. 35), a căruia răscoală era în acord cu eteria (ibid., p. 14 şi 141). Iacovache 
Rizo-Neruld spune că Iordache Olimpiotul a conceput planul răscoalei în Va- 
lahia prin prietenul sau de răsboi, Tudor. Ajutat de Iordache, strânse acesta 
trupe la moartea lui Al. Suţu (0. c., p. 284). Laurengon, care fusese secretar al 
mitropolitului Ignatie şi apoi preceptor al beizadelelor lui Ion Vodă Caragea, 

Imi explic deci mișcarea lui Tudor ca ţintind la un îndoit 
scop : unul, minimal și imediat, să obţie dela Turci, prin ne- 
gocieri directe, sprijinite și de diplomaţia rusă, ceeace el va 
numi constant „dreptățile țării” ; altul, condiţionat de even- 
tuala intervenţie militară a Rusiei în favoarea eteriei şi fm- 
potriva Porții, să zmulgă, pe calea armelor, emanciparea 
ţării sale de sub dependenţa otomană, concomitent cu libera- 
rea Greciei” 

Tudor Vladimirescu îmi apare astiel ca urmărind un nobil 
ideal, ridicându-se deasupra contimporanilor săi români, cari, 
cei mai mulți, nu lau înţeles, cum n'au înţeles dealtfel nici 
scopurile eteriei. O epopee în două acte, din care, din cauza 
defecțiunii rusești, nu s'a putut juca decât primul și cu sin- 
gurul rezultat ce se putea obţine astfel dela Turci, dobândirea 
uneia singure din dreptățile ţării, aceea de a fi cârmuită de 
pământeni. 

La început, toată lumea pare că împărtășia credinţa lui 
Ipsilanti în sprijinul rusesc. De altfel, negocierile ce între anii 
1816—1821 se tot urmaseră între Rusia și Turcia cu privire 
la aplicarea tratatului dela Bucureşti veniau să sprijine o 
asemenea credință. Rusia culegea prin emisari secreți dolean- 
ţele din Principatele române 1. Un proect de convenţie dela 
1818, pentru revizuirea tratatului dela București, putuse 
face să nască cele mai mari speranțe. Prevedea între altele : 


crede şi el că Tudor la început a fost înțeles cu Ipsilanti (Nouvelles obser- 
valions sur la Valachie, 1822, p. 79). — Agentul Pestel scria din Sculeni lui 
Kisseleff la 3 Mart. 1821 :,,Se pare că Vladimirescu nu este decât un prepus şi 
că adevăratele rotiţe sunt ascunse şi cu mult mai importante” — N califică de 
„carbonar”, adică de afiliat unei asociaţii secrete răzvrătitoare. (Hurm., supl. I, 
vol. 4, p. 314—315). — In sfârşit, şi Ilie Fotino (T, Vladimirescu şi Alexandru 
Ipsilanti, trad. P. M. Georgescu, Buc., 1874, p. 10—15) afirmă legătura dintre 
Tudor şi Ipsilanti. — Așa credea şi poetul Puşchin, care atunci se afla la 
Chişinău (St. Berechet, Doc, slave de prin arhivele ruse, Buc., 1920, p. 41—.45— 
Viafa românească, XXI (1929), p. 218 — 219. — Cf. revista Moldova, anul 3, 
no. 10 (Fevr. 1924). 

1. Hurm., XVI., p. 1001—2. Hurm., X., p. 354.— Scrisoarea lui Saint Aulaire 
către Grigore Vodă Ghica, 14 lunie 1824, (Aricescu, Indice, Arh. Statului, 
Buc., Secț. ist., No. 98). 

restituirea teritoriilor uzurpate de Turci dealungul Dunărei ; 
restrângerea veniturilor Domnilor la vămi, ocne, rusumaturi ; 
libertatea negoţului, cu rezerva îndestulării capanului împă- 
rătesc; atribuirea funcţiilor statului exclusiv indigenilor, 
Grecii rămânând numai cu funcţiile curții. Ştia Rusia şi de 
dorinţa boerilor de a dobândi domnie pământeană și pusese 
în desbatere şi chestiunea dreptului Principatelor de a-şi alege 
cârmuitorii. In sfârşit, proectul mai avea şi părți care dove- 
diau că Rusia voia să ţie seama şi de alte interese decât acele 
ale boierilor. Astfel era vorba de desființarea poslușnicilor 
şi de reducerea numărului scutelnicilor. Negocierile erau încă 
în curs când Ipsilanti ridică steagul eteriei . 

Consulul austriac Fleischhakl de Hakenau raporta la (28 
Ianuarie) 9 Fevruarie 1821 că se crede că Pini: a chemat la 
consulat pe Tudor care, cu două zile înainte de moartea lui 
Vodă Suţu, se afla în Bucureşti şi l-a îndemnat să provoace 
o răscoală, dând Rusiei pretext să intre în Principate. La 15/27 
Martie următor, acelaş consul scria că, după credința hatma- 
nului Ştefan Vogoridi, atunci caimacam, Rusia favorizase 
întreprinderea lui Ipsilanti și că la consulatul rusesc fusese 
centrul uneltirilor. Doi ani mai târziu, la 6/18 Ianuarie 1823, 
tot Fleischhakl raporta iarăși lui Metternich că Gheorghe 
Levendi 3, eterist şi dragoman al consulatului rusesc din Bucu- 
reşti, era considerat aici ca cel care asmuţise pe Tudor, iar la 
13/25 Fevruarie următor adăoga că Levendi era cel care în- 
demnase pe Al. Vodă Suţu, contra voinţei mitropolitului 
Dionisie Lupu, să facă episcop de Argeş pe Ilarion, eterist 
și apoi unul din sfătuitorii lui Tudor 4. In sfârşit, la (24 Sept). 
6 Octomvrie Fleischhakl făcea observaţia că în garda lui Alex. 
Vodă Suţu figuraseră căpitanii Iordache, Farmache, Ciolac, 
Mihali, Diamandi, cari toţi au fost în serviciul eteriei şi ocro- 
tiți de Pini. 

1, Hurm., XVIII, p. 373 sq., 384—385, 391, 432—433. 

2. Consul general rus la Buc. dela 1818. Fusese consul la Iaşi 1812—1818. 

3. Că acest grec din Peloponez organizase şi condusese pe sub mână eteria 


spune şi Ilie Fotino, l. e. p. 35, nota, 
4. Cf. Hurm, — Iorga, X, p. 132, 136, 517, nota. 

Se ştie că eterist a fost tânărul boer român Constandin 
Năsturel-Herăscu !, ginerele lui Grigore Băleanu. Dela Năstu- 
rel, care a murit abia la 1874 şi a fost şef al oștirii în Muntenia, 
a putut afla colonelul Papazoglu că spătarul Grigore Băleanu, 
Mihăiţă Filipescu şi episcopul Ilarion complotaseră uciderea, 
încă dela sfârşitul anului 1820, a lui Alex. Vodă Suţu care, 
spre deosebire de ruda sa Domnul Moldovei, nu era eterist, 
dar că lui căpitan Farmache i-a lipsit în ultimul moment 
curagiul 2. Acei boeri trebue să fi fost deci inițiați în eterie, 
ca și Grigore Brâncoveanu ê, Iordache Florescu, Dinicu 
Golescu, Toma Brătianu și chiar Dionisie Lupu. 

Incă din noaptea dela 4—5 Ianuarie 1821, se răspândiseră 
pamflete împotriva dărilor puse de Alex. Vodă Suțu“ In 
sfârşit, acest Domn muri, otrăvit de eteriști, încă dela 13 
Ianuarie, pe cât se pare 7. La 15 Ian. se institue o caimăcămie 
de câţiva boeri, prin act al Domnului, 8 fără să putem ști dacă 
într'adevăr era semnat de acesta: In orice caz, moartea lui 
a mai fost ținută ascunsă câteva zile de familie, care spera 
să obție de la Poartă scaunul domnesc pentru fiul mai mare 
al răposatului. Iarăș circulară atunci pamflete în care se amin- 
tea nedreptatea făcută de Domn Târgoviştenilor* și altul 
intitulat : „Comodia în 2 fapte pentru tarafurile cele ce așează 


1, Cioranu, l. c., p. 284, nota.— Ilie Fotino, l. c., p. 105, n. 2.—E. Vîrtosu, 
Tudor Vladimirescu, 135 („,Firescu''). La nota 4, Virtosu a crezut că ,,Firescu” 
ar fi „desigur din familia Belu Firescu” (inexistentă). Am arătat (Rev. Ar- 
hivelur, 1927, No. 4, p. 248) că e vorba de Herăscu, sau Fierăscu. In acest 
sens, acum, Virtosu, 2821, p. 143, n. 2. 

2. Istoria Bucureştilor, p. 86—87. 

3. Briefe, p. 141.— Iordache Golescu (Prescurtată însemnare, |. c., 252) bănuia 
pe Brâncoveanu : ,,Se vede că are ştiinţă despre aceasta (adică de rostul 
mişcării lui Tudor) şi se face că nu ştie”. Vezi şi aici, p. 43. 

4. Hurm., X, 184. 

5. Povestirea popii Ilie dela Butoiu, în Virgil Andronescu, Coniribuţiuni 
istorice, I (1901), p. 15. — E. Viîrtosu, în Arhivele Olteniei, IX, (1930), p. 270. 

6. Hurm., X, p. 97, 100. 

7. Ibidem, p. 103. — Hurm., supl. I, vol. 4, p. 314 (Pestel). 

8. E. Vîirtosu, 1821, p. 3. — Acelaş, Tudor, p. 71. — Hurm., X, p. 98. 

9. Hurm., X, p. 104. 


www.dacoromanica.ro 


PRINCIPATELE ROMÂNE 1821—1828 27 


domnia” 1. Aci se arăta neunirea dintre boeri în privinţa 
persoanei viitorului Domn, unii dorind pe Ilangerli, alții pe 
boerul Mihai Sturdza din Moldova, alţii în fine pe pământeanul 
Grigore Ghica, 

Moartea lui Alex. Vodă Suţu a fost anunţată oficial la 19 
Ianuarie dimineaţa. Treizeci și trei de boeri se adresaseră 
încă din ziua precedentă lui Pini, mulțumindu-i pentru atitu- 
dinea lui de când îndeplinește însărcinarea de consul general 
al Rusiei, amintindu-i de starea nenorocită în care ţara s'a 
aflat după fuga lui Ion Vodă Caragea și rugându-l să li dea 
şi acum, după moartea lui Vodă Suţu, sprijinul său, pentrucă 
sunt unii oameni cari uneltesc în vremuri turbure ca să culeagă 
foloase personale 2. La 19 Ianuarie, caimacamii instituiţi încă 
de răposatul Domn şi recunoscuți de Pini?, se adresează 
Porții, declarându-se raele supuse, asigurând că ţara va con- 
tinua a-și îndeplini îndatoririle către împărăție şi rugând-o 
să desemneze pe Domnul pe care-l va găsi cu cale *. 

Incă din noaptea de 175 sau de 18 Januarie, Tudor Vladi- 
mirescu plecase din Bucureşti cu câţiva Arnăuţi, Greci și 
Sârbi de ai lui Iordache Olimpiotul și cu bulgarul Dimitrie 
Macedonschi ?. 

De oarece mișcarea eteristă avea de scop să dea Grecilor o 
patrie liberă și să emancipeze totdeodată şi principatele române, 
legătura lui Tudor cu eteria nu-l împiedica să se declare îm- 
potriva cârmuirii principatelor prin Greci, 

De altă parte, până ce sprijinul rusesc să se ivească efectiv, 
era o chestiune de tacticăa nu se declara împotriva Tur- 
cilor.” 


1, V. A, Urechia, Isl. Roim., II, p. 359, credea greşit că pamiletul era 
dela 1819, 

2, Act dela 18/30 Ianuarie, anexat la rap. lui Fleischhakl de la (2) 13 Fevr. 
1821, 

3, Aricescu, o, c. II, p, 115, — Vîrtosu, T, Vladimirescu, p. 71 
„ Aricescu, 0, c, II, 49—50, 
+ După Cioranu, 
+ După Dârzeanu, 
„ Amintirile Col, Ion Solomon p., 19—20, 


Aa 

4. Motive interne de răzvrătire. 


Pentru a provoca o răscoală şi a aduna astfel trupe, era 
destul a face apel la nemulțumirile care de mult se adunaseră 
în clasele de jos, mai ales în țărănime, pe urma abuzurilor 
administrației, a vițiilor unei organizații de stat întemeiate 
pe privilegii, a fiscalității excesive datorite exigențelor turcești. 

Se datora Turcilor: haraciul, bairamlâcul, richiabiaoa 
(darea „scării împărăteşti”), mucarerul (la numirea Domnului), 
havaeturi „ca din vechime”, plus toate darurile, oficial inter- 
zise, către dregătorii mari şi mici dela Constantinopol și ai ce- 
tăților din preajma principatelor. Erau apoi îndatoririle în na- 
tură pentru îndestularea Ţarigradului și a cetăților turceşti. 
După firmane, dela tratatul dela Cainargi încoace, oile, zahe- 
reaoa, cheresteaoa, aveau să fie adunate de negustori oficiali tri- 
miși de Poartă și plătite pe cursul pieţei. De fapt, negustori ofi- 
ciali şi particulari se abăteau asupra ţării, se înțelegeau cu is- 
pravnicii judeţelor, trăiau pe socoteala satelor, ridicau cantități 
mult mai mari decât cele oficial cerute, alegeau marfa cea mai 
bună și o plăteau cu prețuri scăzute. Prădau pe locuitori, abă- 
tându-se din drum la dus și la întors. Sub cuvânt de a asigura 
pășunatul vitelor cumpărate, până la expediţia la locul de 
destinaţie, se încrustau pe moșiile particulare. Salahorii şi 
carele pentru trebuinţele cetăților turcești, dacă oficial trebuiau 
plătiţi, cele mai deseori se rechiziționau.' De când Turcii ocu- 
paseră câteva puncte pe malul stâng al Dunării, se tot întin- 
deau asupra moșiilor dimprejur. Furniturile de unt, untură, 
miere, datorite cetății Vidinului, erau prilej de despuerea lo- 
cuitorilor Olteniei și de păgubirea negustorilor ţării. Zabiţii, 
neferii, beșliii şi ascherliii, adică ostașii turci, orânduiţi chi- 
purile ca să ție în frâu pe Turcii vagabonzi de prin judeţe, se 
întovărășiau la pradă cu aceştia... 1. 

Un buget al ţării nu se putea întocmi în aceste condițiuni. 
De lefuri fixe şi îndestulătoare pentru funcţionari nu putea fi 
deci vorba. Incercările făcute în această privință în epoca 
fanariotă erau sortite să dea greș. Funcțiunea trebuia să fie 


1. V. A Urechia, Ist. Rom., X. A. 670—671 (Anul 1815) 

pentru titularul ei, schimbat anual, prilej de repede chi- 
verniseală””, termen mărturisit în acte. 

Incă dela 1786, „farmazoni” ? din Muntenia agitau poporul 
din cauza dărilor prea mari?. La 1793—A, tot în Muntenia, 
se răsvrătiseră boeri mari ca Scarlat Câmpineanu, Dumitrache 
Fălcoianu, boeri din provincie, Scarlat Milcoveanu, Nicolae 
Gigârtu, Mincu Vulturescu, Grigore Jianu, Otetelişanu, Co- 
ţofeanu, Hristodor Neculescu, 3 şi se produseseră turburări 
chiar la sate *. Starea nenorocită a ţării este descrisă, încă 
dela 1797, în „Poezia morală”! a vestitului Alexandru Cal- 
foglu ţărigrădeanul către nepotul său: din București. 
Acel Calfoglu este cunoscut şi printr'un panegiric al lui Vodă 
Mavrogheni, al cărui comis mare fusese la 1789, iar la 1795 
fusese mare clucer şi caimacam al Craiovei. ? El compară Țara 
Românească cu o vacă chioară, ce se lasă mulsă de oricine. 
Judecătorii se mituesc: Domnul întărește sentinţe nedrepte. 
Dregătorii despoae pe văduve şi orfani. Clerul este lipsit de 
cultură. Nu există prietenie fără interes. Linguşirea este mij- 
locul de a ajunge. Nimeni nu muncește. Jocul de cărţi este 
principala distracţie. Se citesc cu pasiune numai romane 
franceze. Petrecerile se ţin lanţ. Creşterea copiilor este lăsată 
pe seama robilor. Luxul și risipa prăpădesc averile și zdruncină 
familiile. "Țăranul este prădat de dregători.“ 

La 1803, în Bucureşti, Ion Facă începuse „să gonească vânturi 
și să risipească bârfeli de cuvinte netrebnice şi neînființate şi 
trăind în fandasii să-și zidească rele asupra capului său” 8. 


1. P. P. Panaitescu, în Rev. istorică, XIV, 1928, p. 355 (medalii cu însemne 
francmasone în Moldova, sub Ruşi, 1772). — Iorga, Francmazoni şi conspl- 
ratori în Moldova sec. XVIII, extras din An. Ac. Rom., 1928. 

2. Urechia, Isi. Rom., III, p. 49. 

3. Ibidem, V, p. 495—497; VI, p. 400. 

4. Ibid, V, p. 109; VI, p. 343, 361. 

5. Țuchi Calfoglu, mai trăia la 1818 (Arh. Statnlui Buc., Cond. domn. 76, 
fila 309). 

6. Comunicat de d. prof. univ. D. Russo. 

7. La 1806 era în Moldova. 

8. Urechia, XI, p. 482.—In vol. XI, p. 24—7, Urechia a publicat extrase din 
nişte scrisori ce zicea că posedă în original, adresate de Vasile Mălinescu, din 

Insuș divanul Ţării Românești, într'o anaforă la Domn, 
constata la 1814, că „în vremea trecută a răsmiriţii, din pricina 
grelelor patimi, au adus pe săracii locuitori ai țării la ticăloșie 
şi pe cei mai mulţi dintr'înșii la desnădăjduiri, încât unii siliți 
au fost de multele lor nevoi a-și vinde lucrurile ce aveau... 
spre a putea să întâmpine și să-și urnească grelele cereri şi nevoi, 
până încât au ajuns la mare lipsă și sărăcie, când atunci ceice 
se aflau în slujbe afară prin judeţe, cum vameși, polcovnici, 
vătafi de plăşi, căpitani şi zapcii, găsind vreun prilej ca să 
dobândească moşii, acareturi și alte asemenea, cu multe ne- 
drepte mijloace încercând și năpăstuind pe săracii! locuitori, 
le-au hrăpit moșiile în nume de cumpărătoare, după cum s'au 
și dovedit.. lăsându-i ca niște străini în patria lor şi săraci 
desăvârșit”! 1. 

La 1815, Naum Râmniceanu scria arhon doctorului Sil- 
vestru Filiti : „Ce vedem la noi ? Pe unii că-și cumpără caftanele, 
pe alții slujbele, pe alţii protecția domnească. Ce urmează 


Petersburg — unde fusese trimis ca să vorbească de nevoile ţării — mitropo- 
litului Veniamin. Spune că aflase că „,boerii de stare de mijloc îngrozesc cu 
pilda Franţei”. Totodată însă, în legătură cu turburări ce se produceau atunci 
în unele sate din Moldova, recomanda ca boerii să dea din moşiile lor ţăranilor 
câte o bucată de loc, unde pururea fără strâmtoare să se hrănească sau, cel 
puţin, după rânduiala Nemţilor, să li se dea pământ în arendă, și să li se vie în 
ajutor cu dobitoace şi cu cele trebuincioase pentru lucrarea pământului. „Toată 
îndurarea ce se face locuitorilor, scria Mălinescu, este o ploaie ce se adună 
din aburii ce ies din pământ şi iarăşi asupra lui se întoarce spre rodirea lui”. 
Mălinescu a fost în casele ţărăneşti, a văzut starea ţăranilor şi „inima fierbând 
se fărâmă” în el. Trebuesc luate măsuri, căci „toată revoluţia se cuibăreşte în 
inimile oamenilor care nu au drum legiuit de a-şi arăta ahturile şi necazurile .. 
ca o scânteie ce se tăinueşte în cenuşe”. Mă îndoesc că data acestor scrisori 
ar putea fi 1804. Abia la 1800 a trecut din Bucovina în Moldova, Niculae Măli- 
nescu (devenit cavaler austriac la 1790), cu fiii săi Iordache, Niculae, Dumitru, 
Vasile şi Mihai, iar Vasile (care a făcut parte din divanul ad-hoc la 1857) s'a 
născut abia la 1817 (Arhiva genealogică, a d-lui Sever Zotta, II, 1913, p. 
135—137). Apoi pare curioasă misiunea, de care n'avem altă știre, a unui Mă- 
linescu la Petersburg în 1804. Nici situaţia ţăranilor din Bucovina nu pare să 
fi fost atunci de natură a fi dată ca exemplu. In sfârşit, propunerile ce se fac 
sunt extrem de înaintate pentru acea vreme. 

1. Urechia, X, B. p.23. Boeri mărunți acuzati dea turbura spiritele locui- 
torilor, ibid., p. 214. 

din acestea? Greutăţi peste greutăţi, poveri peste poveri, 
siluiri, nedreptăţi, jafuri, pustiiri. Din pricina aceasta suferă 
toată obștimea” !. 

La 1816, se descoperă în București, împotriva lui Vodă Ca- 
ragea și a boerimii, conspirații de care se pare că Rusia nu era 
străină ?. 

La 1818, un boer mare, Iordache Golescu, scrie pamfletul 
intitulat „Starea Țării Românești în zilele M. S. Ion Caragea 
Voevod, făcută cu cheltuiala săracilor din ce a mai rămas”. 
Se arată că, fie pentru satisfacerea cerinţelor turceşti, fie pentru 
îndestularea oștilor „mântuitoare” creștine, fie pentru sătu- 
rarea lăcomiei cârmuitorilor, spectacolul este veșnic acelaș: 
„bărbaţi legaţi cot la cot, neveste închise prin coșare, slujitori 
cu bicele asupra lor, copii răcnind, fete plângând și zapcii 
strigând : „bani, bani” 3. In alt pamflet, intitulat ,Anaforaoa 
boerilor pentru întocmirea pravilelor în zilele M. S. Ion Vodă 
Caragea”, se spune că : „până când aveam un chip de pravilă 
dela acel Domn bun... Ipsilanti cel bătrân, tot mai avearn 
câte ceva prin casă, iar acum, când am dobândit pravilă desă- 
vârşită, am prăpădit și ceeace aveam”. Sfetnicii îmbogăţiţi 
ai Domnului” — și este interesant de observat că dintre cei 
enumăraţi numai doi sunt străini, — „să chibzuiască asupra 
averii lor ce n'au avut și acum au... și ce pravili le-ar mai 
trebui cu care ar mai putea lua și ce li se va părea că a mai 
rămas pe la unii, alții” £. 

La 1819, se produc răsvrătiri în mai multe sate din Oltenia, 
pentrucă locuitorii nu voesc să clăcuiască mai mult decât au 
fost obișnuiți și amenință cu strămutarea din siliştele lor. 
Divanul Craiovei atribue aceste acte de nesupunere îndemnului 
fruntașilor satelor 5, fără a pătrunde mai adânc în cercetarea 
cauzelor. 


1. C. Erbiceanu, Viaţa protosinyhelului Naum Râmniceanu, p. 16—17 şi 43. 

2. Urechia, X, B., p. 67—68, 71. 

3. N. Bănescu, Viaţa și scrierile marelui vornic Iordache Golescu. Vălenii 
de Munte, 1910, p. 111. 

4. Ibidem, p. 155. 

5. Urechia, XII, p. 246—247, 250. 

In acest an, marele vistier Barbu Văcărescu simți el însuș 
nevoia de a propune lui Alex. Vodă Suțu oarecare reforme. 
Cerea ca boerii mari să nu mai ia havaeturi nelegiuite dela sluj- 
başii subalterni, aşa că nici aceştia să nu mai fie siliți a jefui 
pe locuitori. Să nu se mai acorde în viitor sculelnici, iar boerii 
cari au drept la ei să nu-i poată lua decît dintre birnicii mijlocaşi. 
Să nu se mai ridice fără rost birnici în tagma privilegiaţilor. 
Numai feciorii acestora din urmă să fie admişi în rânduiala 
părinţilor lor. Zapciii și vătafii de plăși să nu mai fie numiţi 
în slujbă pentru ruşieturile, sau havaeturile ce dau ispravni- 
cilor. Sameșii să nu fie revocaţi decât după ce vor fi judecaţi 
de marele vistier. 1 In acelaş an, divanul se uneşte cu părerea 
ca să nu se mai aşeze în rândul neamurilor şi mazâlilor decât 
„acei ce se vor dovedi că li se coboară neamul din neamuri 
boerești ce au stătut după vremi, iar ei după întâmplare (au 
ajuns) întru cea mai desăvârșită scădere a neamurilor lor” ?, 

In Moldova, tot la 1819, pamilete aruncate în Curtea dom- 
nească şi a mitropoliei din Iaşi, grecești și româneşti, acuzau 
cârmuirea de sărăcia țării, de stagnarea negoțului, de scum- 
petea alimentelor și amenințau pe boeri, 3 iar în Muntenia 
circula pamfletul „Alex. Vodă cel fără scrupul” 4, 

Un proect de reforme, redactat în grecește în Muntenia, 
dintre anii 1806—1821, pune în evidenţă toate abuzurile ce 
derivau dintr'o astfel de situație. 5 

Scutelnicii acordaţi boerilor de Const. Mavrocordat £, li se 
distribuiau de către ispravnici dintre țăranii fruntaşi și în număr 
mai mare decât se cuvenia rangului boerului. Se treceau drept 


1. Ibidem, p. 124. 

2, Ibidem, p. 225.—Acesta fusese şi rostul categoriilor zise ,,neamuri” și 
„„mazâli”, înființate de Const. Vodă Mavrocordat (I. C. Filitti, Reforma fiscală 
a lui Const. Vodă Mavrocordali, p. 7—8), dar instituţia degenerase, prin con- 
firmarea privilegiului de mazil, sau de neam, la oameni de rând. 

3. Hurm., X, p. 60, 64; XVI, p. 1030.— Urechia, X, B., p. 449—450. 

4. D. Russo, Sludii şi critice, p. 104. 

5. Urechia, o. c., II, p. 27 şi urm. 

6. I. C. Filitti. l. c., p. 13. O încercare de înfrânare a abuzurilor cu scu- 
telnicii se făcuse în Muntenia la 1792, fiind mare vistier Enăchiţă Văcărescu. 
(Urechia, V, p. 205—6). 

morţi unii scutelnici, spre a se da boerilor alţii în plus. De 
asemenea cu poslușnicii: în loc de 4—6 pentru trebuinţele 
gospodăriilor boerilor proprietari, ispravnicii acordau înzecit 
şi chiar și proprietarilor cari nu erau boeri. Consulatele străine 
recrutau abuziv tot mai mulţi „,sudiţi” dintre contribuabilii 
români. Locuitorii din București și Craiova ajunseseră să fie 
aproape toţi scutiţi într'un fel sau altul și slujitorii autorită. 
ților din aceste orașe să se recruteze din birnicii satelor dim- 
prejur. Se creiau prin acte domnești mazâli, neamuri și postel- 
nicei, dintre oamenii de rând. Se tot înmulţia numărul preo- 
ților și diaconilor făcuţi din ţărani fără carte, dar înstăriți și 
în sfârșit, pe toate aceste căi, tot sporia numărul privilegia- 
ţilor, încărcându-se cu atât mai mult sarcina bieţilor dajnici 
rămași, tot mai reduși la număr. 

Cumpărătorii oeritului și dijmăritului percepeau, cu asen- 
timentul tacit al dregătorilor interesaţi, mai mult decât impozi- 
tul legal, iar la perceperea vinăriciului mai interveniau și 
strâmbătăţile în măsurătoarea cantităţii. 
` Proprietarii de moșii nu se mulțumiau că nu plăteau nici o 
dare „precum aud că e în toate părțile Europei” — scrie autorul 
proectului de reforme. Claca și dijma cerute ţăranilor depășiau 
quantumurile legiuite. Serviciul vorniciei de pripas era prilej 
de nesuferite abuzuri : se luau vitele din islaz și pripon, sau 
din drum, pretextându-se că fuseseră găsite făcând strică- 
ciuni !. 

Sameşii judeţelor, cari, ca și ispravnicii, își cumpărau 
slujbele dela marele vistier, în loc de a controla pe ispravnici, 
se asociau cu aceștia. Alteori nesocotiau pe ispravnici şi ,,ju- 
decau, făceau poruncă și trimiteau numai să iscălească” 
boerul care-i numise. „Vai de om ce pătimesc săracii” 2. 

Polcovnicii de judeţe, care-și cumpărau slujba dela marele 
spătar, cu căpitanii şi slujitorii lor, sub cuvânt că urmăresc 


1, Iorga, Starea... Olieniei în epoca lui Tudor Vladimirescu, p. 91 (anul 1818). 

2. Ibidem, p. 127 (anul 1820). Măsuri trecătoare pentru îngrădirea abuzurilor 
sameșilor fuseseră luate încă dela 1795 de vistierul Enăchiţă Văcărescu (Ure- 
chia, Is(. Rom., V, p. 168—169'. Vom vedea că chestiunea va face obiectul 
preocupărilor mai multor proecte de reforme. 

pe rău făcători, ridicau oamenii nevinovaţi, fără ştirea isprav- 
nicilor, sau cu asentimentul tacit și interesat al acestora 2. 

Zapciii erau numiţi de ispravnici dintre oameni de rând, dar 
cu oarecare dare de mână. 

Plângerile la Domn erau inutile, căci tot la vinovaţi se 
înapoiau ca să raporteze şi astfel autorul propunerilor de re- 
forme exclamă că „au ajuns lege nedreptăţile şi abuzurile 
în Țara Românească”. 

Este tabloul pe care, la 1826, marele boer Const. R. Go- 
lescu îl înfățișa cu durere în „,Insemnarea călătoriei mele”. 
Alt martor, boernașul Ştefan Scarlat Dăscălescu, notă la 
bătrâneţe, la 1872, că „boerii, străini și pământeni, erau 
deprinşi a trăi prin funcţii, din spinarea săracului, precum 
şi în ziua de astăzi prin bugetul statului”. „Cu toţii furau, 
prădau fără milostivire. Dar toate în lume au un capăt. 
Acei despuiaţi, pierzând răbdarea, năzuiau la codri, se făceau 
tălhari la drumul mare... Țăranii, sărăcimea, îi credeau eroi, 
îi numiau păunaşii codrului, voinicii voinicilor, vrăjmaști 
ciocoilor” 3, 

Dacă la o atât de jalnică situaţie, adăogăm temperamentul 
lui Tudor şi cuvintele lui personale de nemulțumire, cunoaștem, 
socotesc; mobilele care-l vor fi călăuzit într'o acţiune paralelă 
cu aceea, ce avea să înceapă, a lui Ipsilanti, până ce, ajutorul 
rusesc lipsind, drumurile celor doi conducători s'au despărţit. 


5. Acţiunea lui Tudor Vladimirescu și aceea a lui Ipsilanti. 


„„Secretul”, scopul mișcării, pe care am văzut? că Tudor 
l-a desvăluit lui Solomon, el nu-l putea da în vileag în mod 
intempestiv. Bine observă Ştefan Dăscălescu că „dacă (Tudor) 
ar fi spus Oltenilor țelul acestei revoluţii..., n'ar fi reușit; 
dar el, bun politic, a știut unde să-i atingă... i-a îndemnat 
pe toţi la arme împotriva boierilor și împotriva grecilor, func- 
ţionari şi arendaşi, cari acolo mai mult decât oriunde fă- 


1 Iorga, Studii şi doc, VII, p. 311 (Martie 1822). 
2. Iorga, Un cugetător politic moldovean, p. 5, 7. 
3. Mai sus, p. 22. 

cuseră jafuri” 1. De altă parte, cum am mai spus, tot tactica 
cerea ca deocamdată să momească pe Turci. 

Dintre 20—25 Ianuarie trebue să fie primul arz al lui Tudor 
către Poartă. Din cuprinsul său se vede că trebue să fi fost 
pregătit încă de când Alex. Suţu mai era în viață. Suferințele 
poporului sunt arătate ca derivând din unirea boerilor pă- 
mânteni cu cei după vremuri trimiși Domni și cârmuitori, iar 
boerii, sau mai bine „tiranii”” noștri, învoindu-se cu „cel de 
acum Domn””, au prădat poporul ca niciodată mai nainte. Se 
acuză și mitropolitul Dionisie Lupu (se vede în aceasta in- 
fluenţa lui Ilarion) de a fi slugă plecată a Domnului, ceeace 
era de altfel adevărat 2. Se cere Porții să ordone o anchetă. 
Românii vor fi credincioși ca și până acum, dar Domnii și 
boerii, politicești ca și bisericești, au nesocotit recomandațiile 
Porții de a ocroti norodul. 

Acest arz oglindește evident o mișcare cu caracter social. 
Intreaga clasă conducătoare este acuzată. Nu se face menţiune 
specială despre Greci 3. 

Arzul a fost trimis dela Tismana, cu o scrisoare a lui Tudor 
către muhafizul Diului 4. „Tot norodul Valahiei” jelueșțe că 
Domnii, împreună cu boerii greci şi români, au prădat ţara. 
Să se știe că răscoala nu este decât numai asupra boerilor, 
cari au mâncat drepturile poporului: 

Tot odată Tudor se adresă şi țarului’ care, din Dec. 1820, 


1. Iorga, l c, p. 53—4. 

2. Când devenise mitropolit, dăduse o declarație de supunere necondiționată 
Domnului (Bis. ort. rom., XII, p. 673; XVII, p. 906—907; XXVIII, p. 522, 
526, 640). şi alta lui Pini (Acad. Rom., ms. 1660, f. 44). 

3. Dârzeanu, la Iorga, Izvoarele, p. 8—9.—Aricescu, II, p. 32—4.—Termenul 
de Greci nu apare decât în versiunea Cioranu (la Iorga, l. c., p, 239—240). 

4. Dârzeanu, l. c., p. 16—17.—Aricescu, IH, p. 31—2. — E. Virtosu (1321, p. 
10) publică încă o adresă, tot din Ian. 1821, în care locuitorii Ţării-Româneşti 
arată unui „efendi? că „în zilele trecute” au trimis Porții o jalbă expri- 
mând supunere şi cerând voie să arate mai pe larg necazurile lor, spre a se 
învrednici iarăş de „,strămoşeştile mili”. Acel efendi este rugat să fie spri- 
jinitor pe lângă Poartă. 

5. Intr'o scrisoare către Nicolae Văcărescu, pe la 10 Fevr., Tudor zice că 
„Învecinateie neamuri” cunosc cauzele mişcării (vezi aci p. 40). La 19 Fevr. 
(3 Martie) un oarecare Popovici scrie din Bucureşti, că Tudor când a ajuns 

se afla la Laybach, unde suveranii discutau asupra revoluţiei 
„carbonari''-lor din Italia. N'avem textul acestei adrese. 

De curând însă, sa publicat un document preţios prin 
aceea că ne lămurește asupra punctului esenţial al cererilor 
lui Tudor. Este raportul din 27 Fevr. — 10 Martie al ambasa- 
dorului celor Două-Sicilii la Constantinopol, către guvernul 
său : „Tudor Vladimirescu a declarat că n'are alt scop decât 
de a curma abuzurile întroduse în administraţie şi a înfrâna 
extorsiunile Domnilor, contra cărora se plânge toată pro- 
vincia, cerând instalarea unui Domn național”. 1 Aşa dar, 
prima exprimare, la 1821, a acestei vechi dorințe dela Tudor a 
pornit. Ea nu era de altfel în opoziție cu felurile eteriei, ci 
numai cu ambițiile câtorva familii fanariote, o deosebire fun- 
damentală, care nu s'a făcut în deajuns. 

Având astfel dovada că Tudor ceruse încă de atunci Domn 
pământean, putem crede că tot de atunci formulase şi cele- 
lalte dorinţe de care vorbește Cioranu?: o miliție naţională 
de 12.000 oameni; fixarea dărilor pe șapte ani de către o 
„obştească adunare a țării” şi iertarea pe trei ani a tributului 
către Poartă. 

Din Padeș, de lîngă Tismana, Tudor dă şi cea dintâi procla- 
maţie a sa, ce trebue să fie tot dintre 20—25 Ianuarie, către 


la Tismana, a trimis ştafete la Poartă şi la ţar, la Laybach (M. Popescu, 
L c., p. 174)— La 23 Fevr.—6 Martie, regele Prusiei înştiinţa pe ambasadorul 
său la Poartă, că petiția lui Tudor sosise la Laybach (Iorga, Acle şi frag., 
II, p. 566) 

1. Oțetea, Contribution à la question d'Orient, Buc., 1930, p. 326. 

2. La Iorga, Izvoarele, p. 246—8. Cioranu este însă confuz în fixarea datei 
când Tudor a făcut aceste cereri. Spune că boerii le-au adus la cunoştinţa 
lui Calimah, noul Domn orânduit de Poartă, ceea ce vom vedea (aici, p. 40) că 
se întâmplă la 10 Fevr.; că în urma acestor cereri, boerii s'au gândit să so- 
licite ajutor armat Porții, dar că Pini s'a opus, ceea ce corespunde cu data 
de 5 Fevr. (vezi p.39); în sfârșit, că au fost prezintate boierilor la şase zile 
după întoarcerea lui C. Samurcaş din misiunea ce i se dăduse pe lângă 
Tudor, ceea ce ar însemna pe la 5 Martie (vezi p. 43, n. 2). Cred că aceste con- 
traziceri se pot împăca astfel: cererile fuseseră îndreptate de Tudor către ţar 
şi către Poartă încă dela siârşitul lui Ianuarie ; el le-a prezintat apoi şi boe- 
rilor, ca un program de colaborare, pe la începutul lui Martie, mai cerând în 
plus, cum pretinde Cioranu, 500.000 lei pentru trebuinţele sale (Cf. aici p.39, n. 8). 

poporul din București și din celelalte orașe ale ţării. In această 
proclamaţie nu menţionează pe Greci : ! „Veri de ce neam veţi 
fi, nici o pravilă nu oprește de a întâmpina răul cu rău..... 
Balaurii cari ne înghit de vii, căpeteniile noastre zic, bisericești 
şi politicești, până când să-i suferim a ne suge sângele din noi?... 
Vechilul lui Dumnezeu, prea puternicul nostru împărat, voește 
ca noi să trăim bine... Să pierdem pe cei răi... și să se aleagă că- 


peteniile noastre care pot să fie buni.... Venifi... cu arme....., 
cu furci de fier și cu lănci..... unde veţi auzi că se află adunarea 
cea orânduită pentru binele şi folosul a toată fara ?..... Numai ave- 


rile cele rău agonisite ale tiranilor boeri să se jefuiască...” 

Ideile sale, Tudor le reînoește în scrisoarea dela 28 Ianuarie 
către clucerul Costache Rallet, ispravnicul de Mehedinţi. 
„Nu vă ajunge că i-ați prădat și i-ați despuiat până când a 
rămas ticăloasa ţară mai goală decât morții... Ci iarăș zic: 
să știi că eu sunt cel mai bun fiu al patriei mele și dela Bucu- 
rești până aci am venit tot prin oraşe şi sate şi nimeni nu s'a 
supărat de nimic... Dacă voești folosul de obște, vino împre- 
ună cu toţi boerii pământului ca să ne întâlnim... Norodul 
cel ars şi fript de către I)-voastră este amărit și înfricoșat 
asupra-vă şi numai pricină caută” 3 

Asemenea rostiri nu contraziceau cu nimic ţelurile eteriei, 
dar erau de natură să arunce groaza în clasa conducătoare, 
şi nu fără temei 4. 


1. Dârzeanu, l. c., p. 6—7.—Aricescu, II, p. 27—8.—uUricar, XII, p. 90.— 
Urechia, XIII, p. 21—22. Termenul de Greci apare numai în versiunea lui 
Cioranu, l.c. p. 234—5), pe care şi Xenopol (Ist. Rom., ed. 1, vol. V, p. 469, 
nota) o privea ca dubioasă. 

2. „Adunarea poporului”, după exemplul sârbesc, zice Iorga, Comemorarea 
lui Tudor Vladimirescu, în An. Ac. rom., Seria 2, partea admin., vol. 4t, 
p. 361—2. 

3. Dârzeanu, l. c., p. 10—12. — Aricescu, II, p. 47—9. — Urechia, XIII, 
p. 24—5. 

4. Țăranii nu mai lucrau, sub ‚cuvânt că boerii s'au prăpădit” (Iorga, 
Situaţia Olteniei în epoca lui T. Vladimirescu, p. 165), scutelnicii „se lăudau 
că boerii nu mai țin scutelnici” (Jbid., p. 166). Un logofăt de moşie scriă: 
„în toate părțile pădurile s'au tăiat și se taie; nu-i mai pot înfrânâ” 
(Ibia., p. 167). Colonelul Grigore Lăcusteanu (1813—1883), în memoriile pe 
care le vor publica în curând urmaşii săi, înregistrează acest cântec al 

La 30 Ianuarie, boerii din Bucureşti amenință pe Tudor că 
dacă nu se va linişti, se vor lua aspre măsuri împotriva lui 2. 
Totodată ei vestesc pe ispravnici că au dispus scutirea de bir 
a pandurilor 2. 

In aceeaș zi boerii se adresează Porții, calificând mişca- 
rea lui Tudor de urmare tâlhărească, în stil mai mare decât 
alte turburări de acest fel de mai înainte 3. Acest arz îl trimit 
prin dragomanul Porții 4. 

La 2 Fevruarie, boerii din București scriu colegilor lor din 
divanul Craiovei să ia măsuri contra lui Tudor. Mijloacele 
pentru a-l supune li s'au pus la dispoziţie 5. In aceeaș zi, ei 
scriu și lui Niculae Văcărescu să ia conducerea tuturor celor 
orânduiți împotriva ,;turburătorului tâlhar” $. După Iordache 
Golescu 7, misiunea lui Văcărescu era de a convinge pe Tudor 
să se unească cu boerii împotriva Fanarioţilor, iar de nu va 
reuși, să-l supue cu forţa. Credinţa boerilor cari, ca Iordache 
Golescu, nu fuseseră inițiați în ţelurile eteriei, era într'adevăr 
că Fanarioţii ridicaseră pe eterişti „ca ei să stăpânească țara” 8, 
idee care s'a acreditat. Trupele trimise să bată pe Tudor erau 
însă formate din oameni de ai lui Iordache, Farmache şi Sava, 
legaţi cu Tudor şi însufleţiţi de dușmănie împotriva Turcilor ?. 

Tot la 2 Fevruarie, scriu boerii munteni și lui Mihai Vodă 
Suţu al Moldovei, comunicându-i arzul ce au trimis Porții, 


pandurilor lui Tudor: 
Frunză verde usturoi, 
F... în lege de ciocoi, 
De te-aş prinde la zăvoi, 
Să-ţi dau măciuci, ca să te moi. 
(Intr'o formă atenuată, la Aricescu, o. c., p. 29—30) 
1. Dârzeanu, l.c.,p. 29—30.—Aricescu, II,p.50—1.—Urechia, XIII, p. 29—30. 
„ Aricescu, II, p. 57—58. 
„ Dârzeanu, p. 20—22. — Aricescu, II, p. 54—6.—Urechia, XIII, p. 27, 37. 
. Dârzeanu, p. 23. — Aricescu, II, p. 56—7. 
Dârzeanu, p. 24—28. — Aricescu, II, p. 60 
„ Dârzeanu, p. 26—27 — Aricescu, II, p. 61—62. 
+ Prescurlală însemnare, p. 257. 
. Ibid., p. 255. 
9. Aminlirile colonelului Ion Solomon, p. 19—20.—lorga, Domnul Tudor din 
Vladimiri, Buc., 1921, p. 57. 

arătând că Tudor devine tot mai periculos și cerând în- 
drumări 1. 

La 4 Fevruarie, mitropolitul Dionisie Lupu, trei episcopi şi 
35 boeri din neamurile de frunte, se îndreaptă către Pini, ce- 
rându-i, în spaima lor, să-i lase să solicite intervenţia trupelor 
turceşti 2. 

In această zi soseşte la București o scrisoare a lui Tudor 
către boeri. Nu vorbeşte de Greci. Spune că a fost silit să asculte 
de glasul norodului, care a pătimit dela dregători. Să devie 
boerii patrioţi, în loc de a fi dușmani ai patriei ca până acum. 
Exprimă încrederea că Poarta nu doreşte să i se prăpădească 
raiaoa 3. Boerii răspund evasiv că și ei voesc să se păzească 
dreptăţile ţării și vestesc pe Tudor că s'a orânduit Domn 
Scarlat Calimah €. 

A doua zi, 5 Fevruarie, Pini comunică boerilor că nu-i poate 
autoriza să ceară ajutor armat turcesc 5. Nu li rămânea astfel 
decât să se adreseze lui Iordache, Farmache şi Sava, să ia măsuri 
pentru paza Bucureștilor 6. Se încredeau de nevoe în acești 
străini, căci mai presus de orice se temeau de Tudor. 

Pela 9 Fevruarie trebue să fi sosit a doua comunicare a 
lui Tudor către boeri, prin Pavel Macedonschi, fratele lui 
Dumitru. N'avem textul ei?. A fost o comunicare verbală, 
după cum se vede din răspunsul dat de boeri în acea zi. Din 
acest răspuns putem deduce că Tudora cerut: încetarea mân- 
cătoriilor ; îndestularea năpăstuirilor norodului; asigurarea 
scrisă că viaţa lui va fi ferită, că lui şi câtorva tovarăși ai lui 
li se vor da „oare care folosiri şi drepte dobândiri” 8. 


1, C. Erbiceanu, Viala protosinuhelului Naum  Râmniceanu, p. 86—7. 

2. Dârzeanu, p. 27—28.—Aricescu, II, p. 62—63.—Urechia, XIII, p. 35—36. 

3. Dârzeanu, p. 32—34.—Aricescu, II, p. 52—54.—Urechia, XIII, p. 57—58. 

4. Dârzeanu, p. 35—36,—Aricescu, II, p. 64—65. 

5. Aricescu, II, p. 119—120. 

6. Ibid., p. 58—60. 

7. Simplă menţiune la Dârzeanu, p. 36. 

8. Şi consulul prusian Kreuchely raportează la 9/21 Fevr. că a venit la el 
Udritzky, cancelarul consulatului austriac şi i-a supus că Tudor ceruse: 
amnistie pentru el şi ai lui; îndreptarea unora din motivele de nemulţumire 
față de cârmuire şi de boeri (Hurm., X, p. 109). După Cioranu, Tudor ar fi 

Boerii n'au știut, sau n'au îndrăznit să se folosească de pro- 
punerile lui Tudor, în care de sigur că nu aveau încredere. 
I-au răspuns că-i vor da asigurările cerute, dar că aşteaptă 
peniru aceasta sosirea caimacamilor noului Domn. Până 
atunci să stea liniștit, căci altfel se vor lua măsuri împotriva 
lui 1. Evident că nu era tonul care-l putea convinge pe Tudor. 
De altfel, a doua zi, 10 Fevr., boerii scriu lui Scarlat Vodă Ca- 
limah acuzând pe Tudor că este un răsvrătit, povestind toate 
faptele lui şi arătând ce a cerut 2. 

De partea sa, Tudor scria pe atunci lui Nicolae Văcărescu, 
că el n'a făcut rău patriei sale. Din sângele norodului s'a hrănit 
şi poleit tot neamul boeresc. Poporul stă de o parte, tagma je- 
fuitorilor de altă parte. Poporul nu cere decât dreptate, care 
poate fi folositoare şi tagmei boerilor. Făcând aluzie la peti- 
țiile ce trimisese Porții și ţarului, Tudor adăoga că „,înveci- 
natele neamuri” categorisesc pe boeri, iar nu pe norod?. 
Urma a dovedit că Tudor își făcea iluzii în această privinţă. 
Nici Rusia, nici Turcia n'aveau să-l sprijinească. In ce pri- 
veşte pe alt vecin, Austria, mișcarea, departe de a-i deștepta 
simpatie, îi provoca îngrijorare 4. 

La 12 Fevruarie boerii trimit la Craiova pe Const. Samur- 
caş să potolească lucrurile, ca unul ce a fost caimacam acolo 
de mai multe ori şi este şi „frate patriot”, iubit de boerii și 
negustorii localnici 5. Această din urmă afirmaţie nu cores- 
pundea cu adevărul €, iar de altă parte era îndoelnic ca eteristul 
Samurcaș să se folosească de influenţa ce putea avea asupra 
lui Tudor pentru a-l convinge să renunţe la mișcarea ce pornise, 


cerut 500.000 lei, pentrn trebuinţele sale. Din arătările aceluiaș, ar mai 
reieşi că tot atunci Tudor ar fi încunoştinţat pe boieri de revendicările ce 
prezintase Rusiei şi Porții, învitându.-i să se asocieze la demersurile lui. (Vezi 
aici, mai sus, p. 36 n. 2). 

1. Dârzeanu, p. 36—38. — Aricescu, II, p. 65—67. -— Virtosu, 1821, p. 32. 
. Dârzeanu, p. 38—44. — Aricescu, II, p. 67—72. 
„ Dàrzeanu, p. 47—48. — Aricescu, II, p. 74—75. 
„ Vezi p., p. 55—56. 

. Dârzeanu, p. 45—68. — Aricescu, II, p. 73. — Iorga, St. şi doc, VIII, 
p. 130. — Virtosu, 1821, p. 14. 

6. Vezi p. 49. 

"Totodată boerii instituiau o comisie pentru cercetarea 
jafurilor boerilor greci ai lui Alex. Vodă Suțu 1 şi redactau o 
carte de iertare pentru Tudor 2' Astfel își închipuiau că dădeau 
satisfacție cererilor acestuia, 

Se iviră însă atunci semnele prevestitoare că lucrurile vor 
lua o altă întorsătură. Pela mijlocul lui Fevruarie, Capodistria 
scrie din Laybach lui Pini că ţarul primise petiția „„facțioșilor”” 
în numele poporului român, că dezaproba mișcarea și că Vodă 
Calimah, sau caimacamii lui puteau recurge la nevoe chiar 
la ajutorul turcesc 2. Se pare numai, că intervenţia turcească 
era condiționată de însoţirea trupelor turcești de agenţi ai 
Rusiei 4. Iată dece Pini putea scrie la 18 Fevruarie lui Samurcaş 
că de geaba lasă Tudor să se înţeleagă că sar putea bizui pe 
Turci, căci Turcia ca și Rusia îi dezaprobă răscoala 5. 


* 


Dar, atât nu putea fi de ajuns pentru a convinge lumea 
asupra intenţiilor Rusiei. Se ştia desigur că, la Chiev, vice- 
guvernatorul rus, grec de origine, strânsese „cu zel, din 
porunca guvernului, cotizaţii de bună voe dela șleahta polonă 
și dela burghezimea Chievului, pentru expedițiile filoelene. 
Pentru scopul acesta, ca și pentru a cinsti pe Ipsilanti” se 
dăduseră „banchete și întruniri, prânzuri, concerte și baluri 
poruncite de sus” €.' La 20 Fevruarie Ipsilanti intră în Iași, 
unde domnea eteristul Mihai Şuţu. Nicolache Rosetti Roz- 
novanu spunea, 13 ani mai târziu, unui agent diplomatic 
francez? în trecere pe la noi: „Ruşii ne făcuseră să ne 
înrolăm toţi în eterie. Ni ziceau: toate popoarele supuse 


1. Urechia, XIII, p. 49. 

2. Dârzeanu, p. 46. — Aricescu, II, p. 74. 

3. Aricescu, II, p. 117—119. Scrisoarea edupă 10 Fevr. La (23 Fevr.) 6 Martie, 
regele Prusiei scria şi el din Laybach ambasadorului său la C-pol că sosise 
petiția lui Tudor (Iorga, Acte şi frag., II, p. 566). 

4. Xenopol, l. 2, p. 477, nota 43. 

5. G. I, Lahovari, în Conv. lit., XX, p. 937. 

6. Vieţile stranii ale Polonezilor, de Mihail Czajkowski — Sadyk paşa (ci- 
taţii de Stanislaw Lukasik în Rev. ist. română, anui 1932, p. 236). 

7. Bois-le-Comte. Rap. acestuia din 1834, în Hurm., XVII, p. 401. 

din Orient vor redobândi libertatea și vor înflori la umbra 
măririi noastre... La 1821 elementele de răzvrătire depuse 
în ţară de către Ruși şi de eterie, ajunseseră la maturitate; 
un singur sentiment, acela de a frânge jugul nesuferit, însu- 
fleţia populaţiile creştine supuse Sultanului”. Iată dar dece 
mitropolitul Veniamin Costachi a putut să binecuvânteze 
sabia lui Ipsilanti și să înarmeze volintiri pentru eterie 1. A 
doua zi începu măcelărirea Turcilor, tocmai când Tudor scria 
zabitului Romanaţilor că raiaoa credincioasă nu se răsculase 
decât pentru că nu mai putea suferi prăzile și jafurile mai 
marilor ţării 2. 

La 22 Fevruarie, Ipsilanti proclama libertatea Greciei 3. 

A doua zi, într'o proclamaţie către Moldoveni, afirma că 
dacă Turcii ar năvăli în Principate, „strașnică putere” se află 
gătită să pedepsească îndrăzneala lor 4. Ar fi vrut de atunci 
să decreteze și desfiinţarea privilegiilor din Principatele române, 
desigur pentru a câștiga massele populare și a mulțumi pe 
Tudor, dar fu împiedecat de Iacovache Rizo-Nerul6, care 
socotia mai nimerit să nu se alieneze simpatiile boerilor 5. 

La 24 Fevruarie, altă proclamaţie, către eteriștii din Prin- 
cipate € şi una către poporul grecesc 7. Insfârșit scria ţarului, 
exprimând nădejdea că nu va părăsi pe Greci 8. 

Toate acestea trebuie să fi încurajat pe Tudor. La 25 și 26 
Fevruarie, divanul se vede nevoit să trimită lui Samurcaș la 
Craiova banii pe care acesta îi ceruse °’. Consulul austriac 


1, C. Erbiceanu, Zst. mitrop. Moldovei, p. 106—107. 

2. Dârzeanu, l. c., p. 48.—Aricescu, II, p. 77. 

3. Pestel c. Kisseleff, 3 Martie 1821, în Hurm., snpl. I, vol. 4, p. 314. 

4. Dârzeanu, l. c., p. 52.—Cioranu, l. c., p. 250—251. Aricescu, II, p. 92. Iorga, 
St. şi doc, VII, p. 85—86. Nu se întemeia pe nimic, zice Rizo-Neruld, p. 290. 
„ Rizo-Neruld, o0. c., p. 289. 

„ Aricescu, II, p. 92—93. 
. Ibid, p. 98—95. 
. Ibid., p. 102—104. 

. Dârzeanu, l.c.,p. 51. Caimacamii lui Vodă Calimah, anume C. Negri şi 
St. Vogoridi, so-iseă la Buc. la 26 Fevr. [7 Martie (Cioranu, L. c., p. 246.—Hurm. 
X, p. 112) şi nu la 8 Fevr., cum se găseşte în Virtosu, Tudor Vladimirescu, 
p. 76, n. 3. 

Fleischhakl raporta la (23 Fevruarie) 7 Martie, că în negocierile 
cu Samurcaș, Tudor ar fi cerut 70.000 lei ce pretindea că i se 
datorau de stăpânire și în plus o despăgubire pentru el şi to- 
varășii lui. Pare să fi fost deci o reînoire a pretențiilor ce am 
văzut că Tudor formulase încă dela 9 Fevruarie. 

La 1 Martie, Ipsilanti cu trupele sale plecă din Iaşi. Agentul 
Pestel raporta : ,„,Voesc să meargă să se unească cu Vladimi- 
rescu, pentru a trece cu el apoi în Serbia, care pare a fi punctul 
desemnat ca bază a operaţiilor ulterioare” 1. In aceiaş zi, con- 
sulul Fleischhakl scria și el că în Bucureşti domneşte credința 
că Rusia a ştiut de mișcarea lui Ipsilanti, că o va sprijini şi că 
cei 150.000 piaştri ceruţi de Samurcaș, servesc lui Tudor să 
pregătească unirea lui cu eteriştii ce vin din Moldova ?. 

S'a publicat de curând 2 o misterioasă scrisoare dela 2 Martie 
a banului Grigore Brâncoveanu către un necunoscut. Din ea 
se vede că boerii din Bucureşti întrețineau de atunci legături 
cu cei dela Iaşi. Este vorba de un demers în scris, pe care să-l 
facă în mod colectiv, dar nu se arată către cine. De asemenea 
s'a cerut lui Brâncoveanu să redacteze un memoriu către un 
prinţ, al căruia nume nu se dă ¢. In orice caz, sc iisoarea pri- 
veşte legăturile unora din boerii amânduror principatelor, 
printre cari şi Brâncoveanu, cu eteria, după cum se vede din 
final: „Vă urez mântuire, iar lui Gheorghe dragomanul 
Leventi’ tărie de suflet, căci am auzit că va rămâne”. ,„,Cnea- 
zului Ipsilanti vă rog să-i transmiteţi prea umilele mele 
închinăciuni”. 


1. Hurm.. supl. I., vol. 4., p. 314 (rap. lui Pestel c. Kisselejf, 3 Martie). 

2. A doua zi, un negustor din Sibiu, mai cunoscător al moravurilor noa- 
stre, scria însă că Samurcaş la Craiova „puțin va isprăvi, fără că îşi va 
umplea punga după obiceiul ţării”. (Iorga, St. şi doc., VIII, p. 133). La 5 Martie 
Samurcaş dădea socoteală de întrebuinţarea banilor (Vîrtosu, 1827, p. 63—65. 
Cf. Hurmuzaki—lorga, X, p. 122). 

3. E. Vîrtosu, 1321, p. 59—61. 

4. Nu poate fi vorba, cum bănueşte Vîrtosu (ibid), de memoriul către 
Metternich, publicat în Bis. ort. rom., XXVIII, p. 647—652 şi din nou de Virtosu 
(ibid., p. 109—114), căci acest memoriu este cel de mai târziu, redactat 
de boeri în acord cu Tudor (vezi aici, p. 58 şi n. 6). 

5. Vezi mai sus, p. 25. 

La 5/17 Martie, Ipsilanti dădea din Roman o proclamație 
către boerii Munteniei 2. Vorbia iar de ,„marea putere” care 
are sub protecția ei aceste două eparhii și nu va lăsa pe barbari 
să năvălească în ele. Afirma că oştirile rusești s'au și scoborît 
la linia Prutului. Era exact : era corpul al doilea de armată, 
de sub comanda mareșalului Wittgenstein, având pe Kisseleff 
ca șef de stat major. Dacă aceste trupe nu erau menite să vie 
în ajutorul eterici, nu este mai puţin adevărat că însemnau o 
mobilizare în vederea evenimentelor ce se vor desfășura și era 
sigur că nu împotriva creștinilor vor fi chemate a se război. 

lată de ce era legitim ca Ipsilanti să nu piarză nădejdea, 
chiar și când la 10/22 Martie ambasadorul rus dela Poartă, 
Strogonof, protesta contra zvonului că Rusia ar fi sprijinit 
pe răsculați 2. El dădu la 13 Martie din Focșani, o proclamaţie 
către locuitorii Munteniei, din care se vede bine că ţelurile 
lui Ipsilanti nu stăteau în calea aspirațiilor lui Tudor: 
„Bărbaţi Daci l... Veacuri dearândul sărmana voastră patrie 
a fost plecată sub neomenosul jug al sălbaticului despotism... 
Tirania Domnilor voștri tâmpise facultățile voastre intelectuale 
și slăbise acel simț al naţionalităţii... E timpul să vă deştepltaţi 
şi să vă cereţi drepturile...” 3. Insuș Ipsilanti osândia domniile 
fanariote și se asocia cu revendicările lui Tudor Vladimirescu. 

La 16/28 Martie caimacamii Negri şi Vogoridi se retrag la 
Giurgiu +. Exodul mai multor boeri mari, printre cari şi Gri- 
gore Brâncoveanu ë începe, ceeace dovedește că pierduseră 
încrederea în intervenţia imediată a Rusiei. 

In aceeaș zi, Tudor dă o proclamaţie din marginea Bucu- 
reștilor, dela Bolintin. Nu vorbeşte de Greci €. Cauza suferin- 


1. Aricescu, II, p. 89—90. Greşit Mai, la Dârzeanu, l. c., p. 55—56. 

2. Iorga, Acte şi jragmente, II, p. 567. 

3. Cioranu, l. c., p. 253—254.—Aricescu, II, p. 180—181, Trad. germană în 
Rev. arhiveior, No. 4 (1927), p. 184.—La Viîrtosu, 15217, p. 72—3, după un ms 
dela Academie, n'are zi şi ar fi dat din laşi, ceeace trebue să fie o greşeală 
de copist. 

4. Hurn. X, p., 120, 122. 

5. Acesta în noaptea de 10—11 Martie (Virtosu, Tudor Vladimirescu, 75, n. 3). 

6. Iorga, Izvuarele,386—387 (după un ms. dela Acad.) ; Aricescu, II, 121—122 ; 
Uricar, VI, p. 26, textul german după gazeta de Augsburg din 28 Aprilie 1821. 

ţelor este iarăș arătată a fi unirea boerilor pământeni cu cei 
după vremuri Domni. 

Sentimentul ce neîndoios domnia în Tudor era pornirea 
împotriva clasei conducătoare și în special a boerimii mari. 
Se spune că într'o primă întrevedere cu episcopul Ilarion, acesta 
cu greu l-ar fi putut convinge să nu tae măcar 12 boeri cu 
barbă. I se atribue cuvintele : „Tot grangurii cei mari vor fi 
în capul bucatelor, de aceea trebue omorâţi, ca în locul lor să 
vie o breaslă nouă de boeri patrioţi” +. 

De atunci socotesc că trebue să fie „Cererile poporului 
valac”, în 32 puncte, care ni s'au păstrat printre rapoartele 
consulatului austriac. De atunci 2, pentru că oglindesc re- 
sentimentele lui Tudor împotriva boerilor şi trebue să fie deci 
anterioare înțelegerii, măcar aparente, intervenite între el și 
aceştia. 

Tudor cere ca Domnii să nu poată aduce cu ei decât cel mult 
patru boeri greci şi numai pentru slujbele curţii. Acest punct 
implica recunoaşterea că Domnii ar putea fi şi greci, ceeace 
se poate considera ca un minimum, concedat de Tudor pentru 
a obține rezolvirea celorlalte chestiuni de ordin naţional 
și social care-l preocupau. Clericii să fie însă toţi pământeni 
şi să aibă obligaţia de a întreţine şcoli româneşti. Dregătoriile 
laice şi bisericeşti să nu se mai dea pe bani și să se aibă în ve- 
dere nu numai nașterea, dar și vrednicia. Să se desființeze 
toate privilegiile străinilor. Miliția țării să fie alcătuită din 4000 
panduri şi numai 200 Arnăuţi. Să se desființeze vămile interne. 
Dările să fie cele stabilite de Ion Vodă Caragea, abrogându-se 
cele adăogite de Al. Vodă Suţu. Să se reducă numărul căpi- 
tăniilor de prin judeţe. Restul era dictat de pornirea lui Tudor 
împotriva boerimii mari și în special a câtorva boeri. Trăsuri 
poleite şi ișlice mari să nu poată folosi decât familia domnească. 
Să se scoată mitropolitul Dionisie, pentru că n'a fost numit 


Numai la Cioranu, (l. c., p. 260—261) se interpolează cuvântul greci: Domnii 
greci şi ceilalţi greci veniţi (ci. Xenopol, l. c.) 

1. Aricescu, II, p. 123—126.—Bis. ortod. rom., XIII, p. 355. 

2. Deşi se află (vol. 11, f. 216) între rap. dela 25 Martie (7 Apr.) şi 2/14 
Aprilie. 

cu voia poporului. Neamul fostului Domn Al. Suţu să pără- 
sească țara. Căminarul Bibica și stolnicul Viișoreanu să fie 
surghiuniți pe 10 ani, pentrucă au omorît oameni nevinovaţi. 
Să se confiște averea logofătului Ştefan Belu, pentrucă, fiu 
de țăran (sic), a făcut-o prin jafuri. Aga Alecu Vilară și stolnicul 
Chiriac să nu mai poată intra în slujbă nici odată. Să se sur- 
ghiunească Hagi-Enușş, care s'a unit cu tâlharii ca să prade 
vistieria. In sfârșit, slugerul Tudor Vladimirescu, care este 
privit de tot poporul românesc ca un bine făcător și un părinte, 
să fie ales și orânduit căpetenie și cârmuitor, pentru a fi purtă- 
tor de grijă împreună cu ceilalți fruntași și să fie scutit de dări. 
Toate aceste cereri să fie consfinţite prin act al Porții, garantat 
de Rusia și de Austria. 

Prin episcopul Ilarion Gheorghiadi pare să se fi stabilit cele 
dintâi raporturi dintre Tudor și boerii din Bucureşti, în frunte 
cu Alex. Filipescu (Vulpe) !. 

La 17 Martie, Pini părăsi Bucureștii, dând și el o proclamaţie, 
pe care Alex. Filipescu o transmite lui Tudor la Bolintin 2. 
N'avem textul ei, dar dintr'o scrisoare a dragomanului con- 
sulatului rusesc către mitropolitul Dionisie ?, se vede că era 
vorba de asigurările date Porții (la 10/22 Martie) de ambasa- 
dorul rus Strogonof că ţarul nu sprijinia turburările din Prin- 
cipate și de scrisoarea lui Capodistria către Pini în acelaș sens, 
declarând chiar că trupele turcești vor putea restabili ele 
singure ordinea. In aceeaș zi trecu la Brașov și Const. Sa- 
murcaș î. 

A doua zi, 18/31 Martie, Ipsilanti dădea din Mizil o 
proclamaţie către Bucureșteni, în care exprima mirarea 


1. Pentru rolul atribuit lui Filipescu de a fi desfăcut pe Tudor de eterie, 
ct. p. 2, 51—52, 53, 

2. Virtosu, Tudor Vladimirescu, p. 77. De pe atunci trebue să fie pam- 
fletul intitulat „,„Nenorocita Dacie către lumea de sub soare”, în care se fn- 
vinueşte Pini de a fi sprijinit pe Domni în toate nelegiuirile lor. (Hurm. 
supl. 1, vol. 4, p. 3. — Urechia, XII, p. 533 — Anexă la rap. din Sibiu al consu- 
lului austriac, 10/28 Aprilie). 

3. Hurm., X, p. 563—564, şi scrisoarea lui Dionisie Lupu către dragomanul 
rus (Virtosu, ?, c., p. 83). 

4. Ilie Fotino, lL e, p. 55, nota. 

că atâta lume fugise, deși era vorba de liberarea vii- 
toare. Interesele patriei voastre chiar, zicea el, vă chiamă 
în Capitală 1. 


6. Defecțiunea rusească și efectele ei în Principatele române. 


Politica Rusiei față de popoarele balcanice a fost atunci 
ceeace fusese uneori și mai înainte și mai avea să fie și de atunci 
încoace 2, o politică de duplicitate. Asmuțiri pe ascuns, încu- 
rajarea speranţelor, iar apoi, dacă rezultatele se produceau 
cumva intempestiv faţă de interesele Rusiei, negarea oricărui 
amestec, dezaprobare oficială, părăsirea în voia soartei a celor 
ce s-au încrezut. Aceasta a fost și atitudinea pe care situația 
enropeană, influenţa lui Metternich, caracterul mistic și şo- 
văitor al ţarului Alexandru, au dictat-o cabinetului rusesc 
la 1821. Iată ce scria în această privinţă o persoană foarte bine 
informată de atunci. Metternich fusese cel dintâi încunoștiințat 
la Laybach de răscoala la Petersburg a regimentului Seme- 
novski şi a anunţat-o ţarului Alexandru. Acesta, care deja 
era indispus contra revoluţionarilor, a fost foarte impresionat 
ȘI, dobândind încredere în Metternich, s'a arătat gata să asculte 
de sugestiunile acestuia. ',In aceste împrejurări, principele 
Ipsilanti părăsi steagul rusesc pentru a merge să ridice în 
Grecia steagul neatârnării. In orice altă vreme, cabinetul din 
Petersburg, care pregătia această catastrofă de un veac, l-ar fi 
sprijinil fără îndoială cu toate mijloacele. Dar împăratul, 
speriat de ceeace purta caracterul unei răscoale și mai ales de 
răscoală militară, cedă ușor exortaţiunilor principelui de 
Metternich. Acesta nu voia război în Orient. Singurul lui scop 
era să asigure stăpânirea austriacă în Italia” 3. 


1, Acad. Rom., ms. 323.—Dârzeanu. l. ce, p. 59.—Aricescu, Il, p. 101-— 
102.—Trad. germană în Revista arhivelor, 7. c., p. 183. 

2. Astfel abia după câţiva ani s'a dovedit colaborarea agenţilor ruşi de la 
Belgrad şi Sotia la acordurile dintre statele balcanice la 1912. (R. Poincaré, 
Au service de la France, Il, p. 264, 270). 

3. Mémoires de la comtesse de Boigne, ed. Nicoullaud, Paris, Plon, 1908, 
vol. III, p. 61.—Cf. Al. Soutzo, o. €, p. 60. 

Fostul eterist Nicolache Rosetti Roznovanu spunea, 13 ani 
mai târziu, agentului diplomatic francez Bois-le-Comte!: 
„Momentul nu convenea Hușilor; dezaprobarea lor și nepri- 
ceperea lui Ipsilanti au înnecat o întreprindere ce poate fi 
privită ca opera lor”. Iar Bois-le-Comte însuşi confirma ? că 
„explozia prematură și intempestivă a elementelor pe care 
(Rusia) le pregătise pentru a ajunge în sfârșit la răsturnarea 
Turciei, au compromis pentru câţiva ani strălucita ei situaţie”. 
Abilitatea lui Metternich izbuti să înfrâneze deocamdată 
avânturile ţarului şi să întârzie puţină vreme o acţiune ine- 
vitabilă 8. 

la laşi, abia la 19 Martie rupse consulul rus, Pisani, relaţiile 
cu Domnul eterist Mihai Suţu. A doua zi chiar, boerii Moldo- 
veni, câţi se și refugiaseră la Sculeni, scriau lui Capodistria că 
eteria „a fost privită ca străină vieţii noastre politice” și că 
de aceea s'au retras sub protecţia ţarului 4. Boerii rămaşi în 
Iaşi, în frunte cu mitropolitul Veniamin, deşi iluziile li se spul- 
berau și lor, mai păstrau rezervă din cauza prezenţei Domnului. 

Spaima de consecinţele pe care izbucnirea pe pământul ro- 
mânesc a revoluţiei grecești lipsite de sprijinul Rusiei, le putea 
avea asupra principatelor, perspectiva unei răsbunări tur- 
cești, prădăciunile trupelor nedisciplinate ale eteriei, treziră, 
cu o nouă violență, vechea şi legitima pornire a Românilor 
împotriva Grecilor cari se perindau în principate și le exploa- 
tau, iar pentru boeri mai erau și niște concurenţi nepoftiţi la 
slujbele țării. 

* 

Această pornire, veche încă din sec. XVI, de când Grecii se 
înmulțiseră la noi, se manifestase adeseori chiar în cursul 
epocii fanariote. Se găseşte exprimată de toți cronicarii, dela 
Nicolae Costin, Niculae Mustea, Ion Neculce, până la Dionisie 
Eclesiarhul, Naum Râmniceanu şi Zilot Românul. `La 1754, 
soborul Moldovei, sub prezidenția lui Iacov I Putneanu, de- 


1. Rap. acestuia din 1834, în Hurm., XVII, p. 401. 
2, Ibid., p. 330. 

3. Vezi aci, p. 174 sq. 

4. Hurm., supl. I, vol. 4, p. 2. 

cretase că nu va mai tolera mitropolit grec în scaunul Mol- 
dovei şi obținuse firman în acest sens dela Poartă 1 Intre 
1750—1765, boerii munteni nu încetaseră de a se plânge contra 
unor greci prea influenţi la Poartă și pe lângă Domnii țării 2. 
„La 1772, se ceruse Domn pământean, ? iar la 1774 candidatul 
naţional la scaunul Țării Românești fusese Stefan Pârşco- 
veanu 4. Domnia lui Al. Ipsilanti în Muntenia (1774—1782) 
fusese turburată de complotul lui Constantin Cândescu $ și 
al lui Dinu Bălăcianu €, iar a lui Grigore Ghica (1774—1777) 
şi a lui Const. Moruzi (1777—1782) în Moldova, de o serie în- 
treagă de răzvrătiri boereşti, din care cea mai cunoscută este 
a lui Manolachi Bogdan și Ion Cuza ”, și în care politicianismul 
se amesteca cu naționalismul. La 1782, Domnul Munteniei 
óprise să se mai vorbească prin „cahvenele” de „domnie, pentru 
devlet și alte havadișuri” 8. La 1802, boerii zmulseseră Porții 
prevederea, în firmanul dat atunci, că „dregătoriile se vor 
da de preferință pământenilor și numai lăturalnic grecilor 
cinstiți și învăţaţi” ?. 

" La 1803, agentul francez din Bucureşti constata că „,boerii 
se împacă greu cu cârmuirea unui grec” 10, La 1810, boerii diva- 
nului Craiovei se plângeau împotriva caimacamului Samurcaș 
„om obscur din Țarigrad” și declarau că o bună administraţie 
nu este cu putinţă „cât timp sunt aci străini cari nu vin decât 
spre a se îmbogăți și a năpăstui pe locuitori” 21. 


. Uricar, II, p. 236—241; III, p. 129. 
„ Filitti, Un grec românizat, în Rev. ist., I (1916) p. 105. 
„ Vezi mai sus, p. 14—15. 
„ Dionisie Eciesiarhul, în Papiu, Tesaur, II, p. 165. 
V. A. Urechia, Ist. Rom., I, p. 121; II, p. 210. 
G. Sulzer, Geschichte, III, p. 211. 
7. Urechia, I, p. 172—177, 180, 209, 875—879; II, p. 318—Arhiva rom. II, 
. 195.— Iorga, Din originele politicianismului român, în An. Ac. rom., 1928. 
Acelaş, Ştiri rlespre veacul XVIII, în An. Ac. rom., vol. 32, p. 601—617. 
8. Urechia, I, p. 245. 
9. Revista Lil. şi arla rom. V, p. 759., Iorga, Alle lămuriri d?spre veacul 
XVIII, în An. Ac. rom., 1910, p. 13. 
10. Urechia, VIII, p. 768—769. 
11. R. Rosetti, Arhiva senatorilor din Chişinău, IV, p. 132. 

La 1816—1820, în negocierile ruso-turce dela Constanti- 
nopol, se puse, ca o consecinţă a dorinței Românilor, și chestia 
dreptului principatelor de a-și alege Domnii 1. Un pamflet ,„,Ob- 
șteasca tânguire”, este îndreptat contra „tiranului” Caragea 
„căruia suntem datori toţi patrioţii să-i mulțumim scrâşnind din 
dinţi” 2, și a sfetnicilor lui greci, mai ales C. Vlahutzi şi Ştefan 
Belu. La fuga lui Caragea, boerii munteni se hotăriseră să 
ceară de pe atunci Porții ca toate funcțiunile, afară de cele 
dela curte, să fie date indigenilor, Domnii să fie obligaţi, la 
plecare din scaun, să ia cu dânșii pe toți Grecii cu cari au 
venit, mitropolitul și episcopii să nu mai fie greci 5. Se pro- 
pusese atunci candidatura lui Grigore Brâncoveanu la scaunul 
domnesc î. 

Aşa dar, curentul anti-grecesc nu fusese înăbuşit în vremea 
Fanarioțţilor. El coexistase cu curentul de emancipare de sub 
stăpânirea turcească 5. 

Când a izbucnit eteria, cât timp s'a crezut că va fi spri- 
jinită de Rusia, s'a putut concepe o colaborare pe urma căreia 
să se obțină emanciparea de sub stăpânirea străină, și turcă 
şi fanariotă. Odată însă ce s'a văzut că sprijinul rusesc lipsia, 
un instinct de prudenţă și de conservare dicta declinarea 
oricărei solidarizări cu revoluţia grecească ê. Ambasadorul Pru- 
siei dela Constantinopol scria şi el la 12/24 Martie 1821 că nu 
exista rațiune ca Valahii și Moldovenii să-şi verse sângele pentru 
opresorii lor 7. 

Astfel, autorul presupusei „Corespondenţe între un Mun- 
tean şi un Moldovean” 8, care ar fi venit la Bucureşti la 1818, 


1. Vezi mai sus, p. 25. 

2. C. Erbiceanu, Viaja protosinghelului Naum Rimniceanu, p. 73. In ex- 
tenso s'a publicat de G-ral P. Vasiliu-Năsturel în Albina Iunie 1913, p. 
1566—1568 şi de I. I. C. Brătianu în Cugetul românesc, I, p. 67. 

3. Iorga, Acte şi frag., II, p. 539. 

. Ion Ghica, Scrisori, ed. Minerva, III, p. 63. 
„ Vezi p. 14—16. 

„ Xenopol, Isi. Rom, ed, i, vol. V, p. 458. 

„ Iorga, Acte şi frag., II, p. 568. 

8. Acad, Rom., ms, 322, f. 154—162 şi 182—209. Atribuită lui Naum Rtmni- 
ceanu de C. Erbiceanu (Viaţa protosinghelului N. R., p. 18 sq.), care a publicat-o 

nu se mulţumeşte să acuze pe mitropolitul grec Nectarie și 
pe boerii greci ai lui Caragea, în frunte cu Ștefan Belu, de a fi 
împănat ţara cu dregători de neamul lor şi de a fiexploatat 
avuţiile statului pentru planurile lor naţionale, dar atribue 
vestitului dascăl de la Academia din Bucureşti, Neofit Duca 
(1816—1818), despre Români și despre scopurile eteriei, idei 
absolut potrivnice propovăduirilor acestuia 1. Pretinde că 
ţinta mișcării ce pregătiau era de a face din Principatele ro- 
mâne „0 Grecie nouă” pentru a „„împicioroga” 2 pe falşii 
patrioţi şi oameni de rând greci și că, în acest scop, 
puneau la cale măcelărirea boerilor ţării. Invinuirea putea 
fi întemeiată faţă de mulți dintre Fanarioţi, nu și față de 
eteriști. 3 

De altă parte, autorul „corespondenţei între Augustin și 
Cristian”, doi pretinşi Nemţi trimiși, unul la București, altul 
la Iași, spre a studia moravurile locale, după ce constată 
starea de decădere a societăţii, o atribue influenței Grecilor, 
oameni de nimic, robi la Constantinopol, dar cari ţin în frâu 
pe mişeii boeri români 4. 

Naum Râmniceanu, pentru care eteria a fost ,,o zaveră fără 
rost, numai să ne jefuiască, ţara să o prăpădească” 5, n'are 
decât cuvinte grele de osândă și pentru Tudor Vladimirescu, 
socotindu-l înţeles cu Grecii, cari voiau să facă din „ţara Ro- 
mânilor” o „Grecie nouă” și preamăreşte pe boerii, în frunte 
cu Alex. Filipescu, cari au izbutit să despartă pe Tudor de 


în B's. ortod. rom., XIII,p. 433 sq. Obiecţiuni la Iorga, Zst. lit. rom. în sec. 
XVIII, ed. 1, vol. II, p. 362. Cf. şi mai jos, p. 84 şi 114. 

1. Vezi mai sus, p. 18 şi n. 3. 

2. Acest termen şi aceeaş învinuire într'un pamflet dela 1822 (infră, p. 114). 

3. Cî. mai sus, p. 18 şi 36. 

4. Iorga, l. c vol. I, p. 546—548 (o atribuie însă lui Vartolomei Măzăreanu) 

5. Ibid., vol. II, p. 349. In acelaş sens versurile ,,Tânguirea țării Valahiei 
asupra jafului şi dărăpănării ce i-au făcut străinii tâlhari greci” sau, Plângerea și 
tânguirea patriei asupra nemulțumirii străinilor ce au dărăpănal-o”, atribuită 
lui Naum Rimniceanu, Momuleanu, sau Iancu Văcărescu, (cu neputinţă lui 
Enăchiță Văcărescu, cum voia Al. T. Dumitrescu, Zrâmbița românească, Buc., 
1914, p. 16 şi 25). Publicată şi la Dirzeanu, î. c. p. 77—81 şi la Aricescu, 
IT, p. 142—119. 

Ipsilanti şi să trezească în el conștiința că-i român și că ţara 
pe care o pradă împreună cu eteriștii este patria lui 1. 

Reacţiunea, dictată astfel de spiritul de conservare, a fost, 
ca de obicei reacţiunile, exagerată. 

Nu era vreme pentru a cumpăni partea de vinovăţie a Gre- 
cilor și aceea a Turcilor în suferinţele Românilor, nici de când 
şi de ce se înmulțiseră Grecii în principate, nici care erau 
adevăratele țeluri ale eteriei. 

Faţă de pericolul iminent şi de grămădirea necazurilor, 
problema se simplifica. Vinovaţii erau numai Grecii, iar su- 
ferinţele principatelor nu începuseră decât odată cu domniile 
fanariote. Dacă deci se înlăturau Grecii, buna stare anterioară 
trebuia să reînvieze. Şi astfel s'a ajuns la antinomia, dictată 
de consideraţii de oportunitate, ca cererea de înlăturare a domniilor 
Janariote, introduse la noi ca o reacțiune a Turciei împotriva 
încercărilor româneşti de emancipare, să coincidă cu o politică 
de supunere către Turci! 

Adevărul însă era altul. Nu Grecii, dar Turcii fuseseră 
cauza originară a suferințelor Românilor. 

Umilirea Domnilor, zdruncinarea autorității lor, adăo- 


_girea, uneori, la mândra lor veche titulară, a menţiunii că-și 


ţin scaunul din mila împăratului, mezaturile deschise la Con- 
stantinopol pentru domnie, nesfârșitele dări în bani şi natură 
pentru satisfacerea exigenţelor Porții şi ale dregătorilor ei mari 
și mici, fiscalitatea excesivă impusă principatelor din această 
cauză, tragedia proprietății rurale și a claselor noastre sociale 
pe urma acestei fiscalități, paralizarea producţiei și a negoţului 
prin obligaţiunile de îndestulare a capanului, a trupelor și 
cetăților turcești şi prin restricţiile impuse regimului vamal, 
toate acestea erau datorite dependenţei noastre de Turcia 
şi datau încă din sec. al XVI-lea 2.“ 

Inlăturând pe Greci, nu se înlătura deci și cauza reală a 


1. Erbiceanu, l. c., p. 23—24 şi în Bis. ort. rom., XXIII (1899), p. 548. 
551, 555. 

2. I. C. Filitti, Evoluţia claselor sociale în trecutul Principatelor romane, 
În Arhiva p. ştiinţa şi reforma socială, anul V, No. 3—4, p. 337 sq; VI, No. 
3—4, p. 318 sq. 

suferințelor. Domniile pământene aveau să facă dovada. 
Soluția reală trebuia căutată în raporturile noastre viitoare 
cu Turcia! Grea problemă, care punea în mare nedumerire 
clasa noastră conducătoare. 


* 


La București, Alexandru Filipescu (Vulpe) era în fruntea 
boerilor cari voiau să păstreze bune raporturi cu Turcia, din 
neîncredere în sprijinul rusesc, ca şi de teama că Rusia ar fi 
urmărind anexarea principatelor. De aceea, nu înțelegea să se 
solidarizeze cu eteria, situația Românilor nefiind de altfel 
atât de grea ca a Grecilor față de stăpânirea turcească. Se 
mulțumia deci cu înlăturarea domniilor străine 2. 

Erau însă şi la București boeri cari râvniau la emancipare, 
punându-și nădejdile în Rusia. Idealul acestora era cel ex- 
primat în versurile intitulate ,,Trâmbița românească” 2. Se 
vorbește de originea romană a Românilor, de Mircea, de Laiot, 
de Mihai Viteazul, de eroi” români de altă dată, cari puneau 
pe „,lo” în titulatura lor, de rosturile vechi pe care numai 
Turcii le-au stricat. Dacă toate clasele sociale suferă, de vină 
nu sunt Domnii, ispravnicii și zapciii, dar păgânul stăpânitor 
și numai el. Domnul stoarce pe locuitori fiindcă și el este stors 
de Turci. Nădejdea este dar la „,stăpânirile vecine” care, 


Nemţi, Muscali, fiind creștini, 
Au făcut Turcilor silă 
z Și ţara au ajutat 

așa că 
Și acum putem alege 
Cei ce sunt tot dintr'o lege 
Ş'o biserică cu noi, 
Să ne scape de nevoi. 


1. Însemnările preotului Ilie dela Buloiu, îu Virgil Andronescu, Coniribu- 
țiuni istorice, I (1901) p. 13 şi în Revista istorică, III (1917), p. 3. 

2. Poate fide Naum Rimniceanu, de Paris Momuleanu, sau de Iancu 
Văcărescu, dar nu de Enăchifă Văcărescu, cum credea Al. T. Dumitrescu, 
Trâmbița românească, extras din An. Ac. rom., secț. lit. 1914.—Cf. Iorga, în 
Rev. Ist., anul I (1915), p. 153 

Dar şi aceştia cari, ca și Naum Râmniceanu, voiau „sfärå- 
marea robiei păgâne cu ajutorul creștinilor” 1, nu stabiliau 
nici o corelație între aspiraţiile Grecilor şi cele românești și 
nu simpatizau cu eteria, odată ce lipsia sprijinul rusesc. 

Toată lumea era însă de acord că trebuia evitată o ocupaţie 
turcească. De aceea Alex. Filipescu iscăleşte și el, la 18 Martie, 
împreună cu N. Văcărescu, Alecu Vilară şi alţii, în număr de 
13 boeri mari, o adresă către ţar rugându-l să trimită oștiri 
ca să scape țara ameninţată de Turci 2. 

"Situaţia lui Tudor Vladimirescu era fireşte foarte grea, 
între Ipsilanti și Turci de o parte, partidele boereşti și în ge- 
nere neîncrederea boerilor faţă de el, din cauza caracterului 
social al mişcării sale, de altă parte. 

La 20 Martie Tudor răspundea lui Alex. Filipescu că vesti- 
rea (din ziua de 17) a lui Pini, de se va publica sau nu, pe el 
nu-l supără. 3 Insemna sau că n'o credea sinceră, sau că şi 
fără sprijinul rusesc nădăjduia să obţie „,dreptăţile” țării. 
Totodată trimitea spre publicare o nouă proclamaţie către 
Bucureşteni, în care făcea apel la unire şi arăta scurt că 
pricinele pentru care luase armele fuseseră pierderea privilegiilor 
țării și jafurile cele nesuferite ce le pătimiau ,„frații” 4. In 
aceeaș zi, într'o proclamaţie către judeţe, vorbia iar de jafurile 
şi nedreptăţile îndurate dela foştii Domni. De nu se vor do- 
bândi „,dreptăţile” dela cei de unde s'au cerut, se vor dobândi 
prin vărsare de sânge. Aci mai adăoga, pentru prima oară, că 
a găsit la Bucureşti mai mulţi boeri patrioţi 5. 

In Bucureşti chiar, Tudor intră la 21 Martie 6. Inţelegerea, 
măcar aparentă, între el şi boeri s'a desăvârșit repede. La 23 
Martie, Tudor depune un jurământ către boeri. Spune că s'a 
ridicat din pricina oblăduirii Domnilor cari au stăpânit până 


. Iorga, Ist. lil. rom. în see. XVIII, ed. I, vol. II, p. 350. 
. Aricescu, II, p. 126—128. 
„ Emil Vîrtosu, Tudor Vladimirescu, p. 77—79. 
„ Aricescu, II, p. 128—129. 
5. Dârzeanu, l, c., p. 62—64 (cu data greşită 12 Martie). Cioranu, l. cs p- 
263—264 (puțin diferit). Aricescu, II, p. 129—131. 
6. Vîrtosu, p. 79—80. 

acum. Se leagă să recunoască vremelnica stăpânire a țării, 
să nu cugete asupra vieții și cinstei cuiva din patrioții lui. 
Va face pe locuitorii județelor să asculte de stăpânire, care 
şi ea va purta grijă de a feri norodul de jafuri şi nedreptăți. 
In sfârșit, va fi gata, cu oastea sa, a sta „Împotriva vrăjma- 
şului” care s'ar opune dreptăților țării 1. 

Proclamațiile acestea ale lui Tudor se caracterizau prin 
vagul lor`Nu mai denunța pe boeri, ci numai pe „foştii Domni”, 
adică domniile fanariote 2. Vorbia de „,vrăjmașul'”, fără pre- 
cizare, al dreptățţilor ţării, pe care Tudor se declara gata a le 
dobândi, la nevoe „prin vărsare de sânge”. 

Tot la 23 Martie, mitropolitul Dionisie, episcopii de Buzău 

şi de Argeș și 49 boeri de diferite stări, dădeau adeverire lui 
Tudor că pornirea lui „nu este rea și vătămătoare, nici în 
parte fiecăruia, nici patriei, ci folositoare și izbăvitoare și 
norodului spre ușurință”. Aşa dar, nici odată nu vor „cugeta 
împotriva vieţii și a cinstei d-lui”, ci se vor „uni întru toate 
bunele cugetări câte se vor chibzui între d-lui și toţi cei uniți 
cu d-lui prin aceste iscălituri” 3. 
"De acum, Tudor Vladimirescu cârmui de fapt ţara prin 
mijlocirea lui Alex. Filipescu, faţă de care arătă toată deferența 
cuvenită unui boer mare, și totodată căută să ocrotească, 
pe cât se putea, poporul de rând 4 

Ajutorul rusesc însă nu venia, dela Turci nu era nici un 
răspuns 5, Austria, care dela început urmărise mișcarea ê, se 
temea că ,,Vladimirescu nu va lăsa neîncercat să sădească 


1. Ibid. p. 81—82. 

2. Vîrtosu, 19?1, p. XX, atrivue „spiritului legalist” al lui Tudor evoluţia 
acestuia dela ideea „,răzvalei” cu caracter în prim rând social-economic, la 
aceea a acţiunei naţionale, cu deviza „România numai a Românilor”. Cred 
mai de grabă că Tudor s'a adaptat împrejurărilor, mai puternice decât voinţa 
omului. 

3. Aricescu, II, p. 132—1"3. Urechia, XIII, 70. 

4. Virtosu, Tudor Vladimirescu, p. 106 şi 117—118. 

5. CI. Iorga, Domnul Tudor, p. 71 şi 73—80. 

6. Incă dela 19 lanuarie agenţia austriacă ceruse explicaţii pe care boerli 
i le dăduseră la 1|!3 Fevruarie, asupra mișcării lui Tudor. (Rap. lui Flei- 
schhakl, 13 Fevruarie.—Aricescu, II, p. 116). 


www.dacoromanica.ro 


56 IOAN C. FILITTI 


duhul nemulțumirii și al revoltei și în provinciile noastre 
mărginașe și mai cu seamă între Valahii înrudiți de aproape 
cu partizanii săi prin origine și sânge”. Mai mulți ardeleni 
și trecuseră în serviciul lui și trebuiau supraveghiaţi, mai ales 
preoţii. In siârșit, era de observat ca oamenii din Moldova 
să nu mintă pe locuitori că Ipsilanti și Tudor sunt sprijiniți 
de Ruși şi pe calea aceasta să ademenească pe grăniceri în 
partea răsculaților +. Şi la Constantinopol se zvonise atunci 2 că 
Ipsilanti făcuse joncţiunea cu Tudor, că dispuneau de 16.000 
oameni și că intenționau să treacă Dunărea. 

Exista deci încă credinţa despre legături dintre Tudor și 
Ipsilanti. 

La (23 Martie) 3 Aprilie, Udritzky raporta că Tudor îi destăi- 
nuise, de față fiind episcopul Ilarion și dr. Cristari, că se ridica- 
se pentru dreptăţile poporului călcate de clasa conducătoare 
și că înaintarea lui Ipsilanti îl punea în grea cumpănă, căci 
nu voia să strice cine ştie ce planuri tainice ale unei puteri mai 
mari. Va cere deci lui Ipsilanti să-i arate dovezile că este îm- 
puternicit în acţiunea lui, căci nu este dispus să verse pentru 
Greci sângele românesc 3. 

Aci stă dealtfel toată cheia atitudinei lui Tudor și chiar a 
boerilor față de Ipsilanti. 

La 24 Martie sosi și acesta la Colentina, iar la 25 intră în 
București. Abia atunci primi scrisoarea, datată din Laybach 
încă dela 14 (26) Martie, a lui Capodistria, în care acesta îl 
vestia că ţarul îi dezaprobă mișcarea. Amintia de „strălu- 
cita familie” a lui Ipsilanti și de cariera pe care acesta o făcuse. 
Arăta că nu prin revoltă și prin turburări în ţări străine 
putea realiza aspiraţiile Grecilor.” Declara că ţarul vrea 
să păstreze pacea cu Turcia și să asigure soarta Greciei prin 
tratate 4. 


1. Virgil Şotropa, în Anuarul de istorie națională, Cluj, IV, p. 136, 138 

2. 22 Martie (Hurm, XVIII, p. 491). 

3. Cf. Iorga, L c. p. 90. 

4. Cioranu, l. c., p. 271—272. Chiriac Popescu, l. c., p. 192. Aricescu, II, 
p. 104—106. C. Erbiceanu, Zst. mitrop. Moldovei, p. 381. Iorga, Acle şi 
frag., II, p. 577. 

Această scrisoare fusese trimisă lui Ipsilanti prin mijlocirea 
lui Strogonov, ambasadorul rus dela Poartă, adică, după cum 
observa consulul austriac 1, pe calea cea mai lungă, pare că 
într'adins ca să lase vreme lui Ipsilanti să creeze complicaţii 
diplomatice. Scrisoarea mai făcea consulului impresia că nu 
era de natură a stânjeni complect pe Ipsilanti. 

Tot atunci sosi şi dezaprobarea, evident silită, a eteriei 
de către patriarhul Grigore al Țarigradului. 2 

Sub aceste impresii se găsea deci Ipsilanti în prima lui în- 

trevedere dela București cu Tudor. Despre convorbirea lor 
raportează toţi contimporanii 3, fără ca să avem însă și garanția 
exactităţii. Atât pare sigur că Tudor a vrut să fie pe deplin 
lămurit asupra atitudinei Rusiei și că tocmai asupra acestui 
punct Ipsilanti nu l-a putut satisface. 
“La 26 Martie (6 Aprilie) Udritzky, cancelarul consulatului 
austriac din Bucureşti, raporta însă că, în hanul Serban Vodă, 
de faţă fiind şi Manole Gugiu, prieten al lui Tudor, lămurise 
pe acesta şi pe Hagi Prodan că Rusia dezaprobă amândouă 
mișcările. Tudor îi răspunsese că întrucât eteria nu va fi spri- 
jinită de Rusia, nu va adera la ea, ci va rămâne credincios 
Porții 4. 

Ştefan Scarlat DÐascălescu spune și el că Tudor, văzând 


1. Rap. din Sibiu unde, la 2/14 Aprilie, primeşte vizita lui Pini, sosit 
acolo în ajun, în drum spre Laybach şi care-i comunică scrisoare lui Nes- 
selrode (sic) către Ipsilanti în numele ţarului. Dar, în scrisoarea dela 31 Martie 
(14 Aprilie) a lui Ipsilanti către Strogonov (Iorga, Acte şi frag. II, p. 577), 
nu e vorba de nici o scrisoare a lui Nesselrode, ci numai de a lui Capodi- 
stria, aşa încât ,,Nesselrode” trebue să fie sau un lapsus al consulului Flei- 
schhakl, sau o greşală în copiile ce avem la Academie. 

2. Dârzeanu, l. e. p. 68—72 (dar în loc de 12 Martie, trebue să fie 21).—Cio- 
ranu, l. c. p. 275—282. — Aricescu, II, p. 108—111. 

3. Chiriac Popescu, (la Iorga, Izvoarele, p. 190); Cioranu, care totdeauna în- 
iloreşte (ibid. p. 267); Izvoranu (ibid. p. 362). Altă versiune relatată de Ari- 
cescu, (II, p. 135—137), care n'o crede nici el admisibilă, Cf. spusele lui Dâr- 
zeanu, (la Iorga, l c p. 66) şi Cioranu (ibid. p. 266, 273). — Zilot, Jalnica 
cântare, în Rev, ist. arh. filol., VI, p. 94,—Memor..le colonelului Ion Voinescu 
II, Acad. Rom., ms 3828, f. 6 şi în Reveista Carpaţilor, 1860, partea 2, p. 131 sq. 

4. La 11 Aprilie stil nou, C. Viahuţi aflase la Sibiu că se ivise dezacord 
ntre Tudor şi Ipsilanti (Rev. arhivelor, l. ce., p. 191) 

mișcarea dezaprobată dela Laybach, a părăsit-o, cătând să-şi 
facă mână bună la Turci, fără a trece însă la ofensivă contra 
străinilor, deşi „avea într'ajutor pe toţi ţăranii” 2. 

Pentru a nu se pune rău nici cu Rusia, nici cu Turcia, boerii 
întocmesc la 27 Martie un nou arz către Poartă în care, decla- 
rându-se de acord cu Tudor, aruncă toată vina suferințelor 
asupra „Domnilor ce au stătut” şi cer, pe de o parte „să se 
întâmpine orice năvăliri””, iar de alta să fie autorizaţi a-și 
formula mai pe larg doleanţele 2. Acest arz îl trimit însă la 29 
Martie (10 Aprilie) lui Strogonov, arătându-se alarmaţi de 
zvonul că vor veni trupe turceşti și rugându-l să le sprijine 
la Poartă cererile 3. 

In acelaş sens favorabil lui Tudor, se adresează boerii şi 
țarului, arătându-i că au transmis Porții prin Strogonov ce- 
rerea de restabilire a vechilor privilegii şi rugându-l să dea 
ordin ambasadorului s'o sprijinească. Mai cer şi ca un mic 
număr de trupe rusești să ocupe Muntenia pentru siguranță 4. 

Mai scriu boerii şi lui Metternich, rugându-l să sprijine 
şi el cererile ce au adresat Porții 5. Aduc o lungă acuzare ja- 
furilor eteriștilor şi adaogă că acum sunt ameninţaţi cu prădă- 
ciunile Turcilor. Austria și Rusia să stăruiască la Poartă ca să 
înceteze pătimirile din vremile Domnilor trimiși dela Con- 
stantinopol şi să se redea țării strămoșeștile privilegii °. 

Era o acuzare a domniilor fanariote și revendicarea dreptului 
de a alege pe Domn. 

In sfârşit, la 30 Martie (11 Aprilie) boerii, alarmaţi că vin 


1. Iorga, Un cugetiilor politic moldovean, p. 52. 

2, Ac. Rum., ms, 322, f. 144. Aricescu, II, p. 131—135.—Urechia, XIII, p. 71, 
Despre acest arz, ambasadorul Prusiei dela C-pol, Miltitz, scria la (9)21 Aprilie 
că ,,Vladimirescu tocmai a trimis un nou act de supunere către Poartă, cerând 
numai ca patria să fie liberată pe viitor de extorsiunile Grecilor” (Iorga, 
Acte şi frag, II, p. 577). 

3. Bis. ort. rom, XVIII, p. 98—9. Text francez în Hurm. X, p. 565 
şi la Iorga, Acte şi frag, II, p. 575. 

4. Hurm, su |. I, vol. 4, p. 320—321. 

5. Ms. 322, f. 145. Hurm., supl. I, 4, p. 319. 

6. Formă mai amplificată, în Bis. ort. rom., XXVIII, p. 647—652. Publicată 
din nou de Virtosu, 1327, p. 109—114. 

Turcii, scriu şi mareșalului Wittgenstein 1. Ii prezintă copia 
unei adrese către țar și-l roagă să trimită trupe în ajutor. Ii 
spun că au mai trimis țarului și altă adresă, sub plic către 
Capodistria, prin Pini dela Brașov. 

Poate fi vorba de un memoriu în care boerii, dupï ce vorbesc 
de „poporul Dachilor, cunoscut în istorie cu multe veacuri 
înainte de Domnul nostru Isus Hristos”, de Traian, de Radu 
Negru, care la 1241 a descălecat din Transilvania la Câmpu- 
lung, unde alți mici „,arhigoni” i-au recunoscut stăpânirea, 
de condiţiile în care Mircea s'a supus lui Baiazid la 1393, de oa 
doua supunere la 1160, arată că dela Nicolae Mavrocordat 
au început domniile fanariote şi complecta nedreptăţire a po- 
porului român de către Turci. Salvarea nu este decât în vechea 
protecție a Rusiei. Ultimul Domn fanariot a provocat prin 
exacţiunile lui răscoala lui Tudor, al căruia scop este înlătu- 
rarea tiraniei și restabilirea vechilor drepturi ale țăii. La 
Laybach se hotărăsc drepturile tuturor popoarelor. Să inter- 
vie deci Rusia împotriva despotismului otoman. Să se dea 
țării Domni români patrioţi şi libertatea sub protecţia (arului. 
Să i se restitue hotarul dunărean și raialele uzurpate de Turci, 
cu dreptul de a le întări cu cetăţi; să se redea toate mănăsti- 
rile sub cârmuire pământeană ; ţara să se conducă de legile 
ei, cărora să fie supus şi Domnul „după alegerea neamului” 
nat èxicyh to E0vn. 2 
N Este interesant de notal cum chiar boerii cari, ca şi Tudor, 
nădăjduiau în posibilitatea unei înțelegeri cu Turcia pentru 
realizarea revendicărilor naționale, erau îngroziți de perspectiva 
intrării în fară a trupelor turceşti şi voiau s'o împiedice prin 
concursul celor ruseşti. “ 

Din povestirea lui Dârzeanu, pare a reeși că tot atunci, 
Tudor în Bucureşti „văzând împuținarea adunării prinţului 
Ipsilanti și că nu este nici o întocmire după cum s'ar îi nă- 
dăjduit, nu a cutezat a se uni întru toate acelei adunări, precum 
ar îi fost dintru început clădirea lucrurilor, ci sta întru îndoială, 


1. Harm., X, p. 566. 
2. Acad. Rom., ms. 322, f. 124—127, grecesc, cetit, după rugămintea mea, 
de d. prot. P. P. Panaitescu, căruia îi exprim toate mulțumirile. 

mirându-se ce să facă și, măcar că se arăta soglăsuitor ridicării, 
dar pe sub cumpăt a înștiințat către Poartă, prin arzul ce a 
făcut, cuprinzător de toată cugetarea acestei ridicări și cum că 
scularea sa nu este împotriva împărăției, ci pentru dreptăţile 
ţării care s'au călcat, defăimând pe cei după vremi Domni 
și pe boerii greci ai Domnilor și pe tot neamul Grecilor... 
şi că tot neamul Grecilor fiind adăpaţi întru legătura ridicării, 
nu poate împărăţia a se mai încrede să orânduiască Domni 
din neamul Grecilor... (și) că ar fi bine să se orânduiască 
Domni dintre pământenii Ţării Românești”. Acest arz, Tudor 
l-ar fi trimis prin muhafizul Diului 1. Şi C. Izvoranu spune că 
Tudor, la vreo două zile după convorbirea lui cu Ipsilanti, 
ar fi trimis un arz, cerând domnie pământeană și o miliție 
naţională de 12.000 oameni. Izvoranu mai adaogă însă că se 
cerea și concursul oștirii turcești spre a prinde pe Ipsilanti. 
Este învinuirea pe care eteriștii aveau s'o aducă lui Tudor, 
osândindu-l la moarte, dar care nu poate fi întemeiată pentru 
că este potrivnică punctului de vedere constant al lui Tudor 
de a evita intrarea trupelor turcești în ţară. In sfârşit, după 
Izvoranu, arzul ar fi fost trimis la Silistra, prin Borănescu ?. 

Concomitent, la 28 Martie (7 Aprilie) boerii emigrați la Brașov, 
în frunte cu Gr. Brâncoveanu și Gr. Ghica, înmânaseră agentu- 
lui austriac retras acolo, spre a fi transmise la destinaţie : o 
adresă către Poartă, arătând evenimentele și explicând de ce 
s'au desțărat?, alta către împăratul Austriei, multumind 
pentru ospitalitate + și alta către ţarul Alexandru, cerând 
mântuire 5. 


1. Dârzeanu, l.c., p. 66. 

2. Izvoranu. l. c., p. 363. Nu ştiu dacă este o confuzie cu misiunea ulterioară 
pe care Borănescu, împreună cu Jianu, a avut-o la Silistra, sau dacă Bo- 
rănescu a avut şi această primă misiune. Zvonul că Tudor ar fi propus 
Turcilor să prinză pe Ipsilanti, este înregistrat şi de col. Ion Voinescu H. 
(Acad. Rom., ms. 3828, f. 9 verso, şi în Revista Carpaților, l. c.). In acelaş sens 
ca Izvoranu, relatează şi Ştefan Dascălescu. (Iorga, Un cugetălor politic miol- 
dovean, p. 28 şi 54). 

3. Numai menţionată la Dârzeanu, l. c., p. 65. 

4. Idem. 

5. Idem. 

La Iaşi, într'o proclamație dela 24 Martie, cneazul Gheorghe 
Cantacuzino Deleanu, ajutorul lui Ipsilanti, exprima mirarea 
că pot fi patrioți moldoveni cari să fie turcofili 1. 

Intr'adevăr, la (26 Martie) 7 Aprilie, un raport german din 
Iaşi arăta că „,deziluzia” intervenise odată cu credința că 
va lipsi sprijinul rusesc şi că totodată boerii nedumeriți se 
împărțiseră iarăși în partide, rusofili, turcofili şi austrofili 2. 

La 28 Martie, din Sculeni, fostul consul al Rusiei la Iaşi, 
Pisani, recomanda el însuş supunere către Poartă 8. El scmează 
chiar pe Ipsilanti şi pe aderenții lui să se retragă în Rusia şi 
să aştepte acolo hotărrrile țarului 4. 

In sfârşit, la 29 Martie, Mihai Vodă Suţu părăsește scaunul 
domnesc şi trece în Rusia, recomandând și el Moldovenilor 
să rămâie credincioşi Porții 5. 

Imediat, boerii rămaşi în Iaşi, în frunte cu Teodor Balș, 
Ioniță Sturdza (viitorul Domn), Petrache Sturdza, Cuzăști, 
Iordache Rășcanu, Const. Cerchez, Stavăr, trimit Porții cel 
dintâi arz al Moldovei, prin care însă nu se cerea decât 
ajutor împotriva eteriştilor 5. Cu ducerea arzului la paşa 
din Silistra au fost însărcinaţi arhimandritul Ghenadie Ro- 
setti şi Teodor Balş. La întoarcere, au căzut însă în 


1. Analele Ac. rom., Secţ. ist. Seria II, vol. X, p. 309—311. Urechia, XIII, 
p. 110—111. 

2. Rev. arhivelor, anul 1927, No. 4, p. 111. 

3. C. Erbiceanu, Ist. mitrop. Moldovei, p. 111. 

4. Rev. leologcă, 1V (1886), p. 225. 

5. C. Erbiceanu, l. é, p. 110. — Urechia, XIII, p. 99. 

6. Manolache Drăghici, Ist. Moldovei, II, p. 119. Nu este, cum credea V. A. 
Urechia, arzul pe care acesta l'a publicat în An. Ac. rom., X, p. 306—8 şi în 
Isi. Rom., XIII, p. 102—3. Ar putea fi mai de grabă arzul fără dată, păstrat 
în text grecesc la Acad. rom., ms. 323, f. 411: feţele bisericeşti, boerii de 
cele 3 clase, boernaşii şi ceilalţi locuitori arată că Moldova este credinciosul 
cheler al împărăției încă din vremea lui Soliman I; amintesc de bine facerile 
acordate de Poartă prin hatişerifele din ânii hegirei 1198, 1206 şi 1217; 
roagă să nu se dea crezare unei solidarităţi cu ,,hainii” și „,apostaţii'”' cari 
voesc să facă din Moldova teatru de război; denunţă pe Fanarioţii şi pe 
Domnul trădător Mihai Suţu cari au chinuit „poporul fără glas”, au prădat 
vistieria şi au ruinat comerţul. (Rezumat de prof. univ. P. P. Panaitescu). 

mâinile eteriştilor, cari i-au închis la Trei Sfetitele, de 
unde cu greu au scăpat 1. 

In sfârșit, dându-și seama de situaţie, Ipsilanti scrise la 31 
Martie (12 Aprilie) lui Strogonof că s'a retras şi că va trans- 
mite ţarului doleanţele poporului grecesc 2. Ţarului însuși, 
Ipsilanti îi scria că vede că vrea să menție pacea cu Turcia, 
dar că, osândind mișcarea, condamnă mijlocul întrebuințat, 
nu şi aspirațiile Grecilor. Așa dar, Ipsilanti își asumă toată 
răspunderea şi roagă pe împărat să intervie ca să se acorde 
Grecilor măcar câteva puncte minimale, căci altfel va fi silit 
să continue ră boiul. 3. Se vede că Ipsilanti, care de sigur cu- 
noștea bine firea ţarului Alexandru, simţia că aceşța nu-și 
spusese ultimul cuvânt. 

La 1 Aprilie, publică și mitropolitul Veniamin blestemul 
patriarhului împotriva eteriei 4 şi în ace--aș zi se închee un 
act de unire între „,patrioţii”” și neamurile boereşti din 
Moldova. pentru apărarea drepturilor și vechilor obiceiuri ale 
patriei 5. 

In acelaș timp, ispravnicul de Neamţ dă un ordin împotriva 
făcătorilor de rele greci, pe urma cărora s'a pătimit. Nu tre- 
bue căzut în prepus la prea puternicul stăpân, că Moldovenii 
ar fi fost uniți cu eteriștii. De aceea toţi trebue să se ridice 
pentru a prigoni pe aceștia €. 


k 


La 2 Aprilie, Tudor Vladimirescu dădea paşaport familiei 
lui Vilarà ca să treacă la Braşov 7. Acolo, boerii emigrați erau 


1. Drăghici, l. c.—Erbiceanu, i. €, 99—101.—lIorga, Acte şi frag., I1, p. 623. 
Hurm., supl., I, vol. 4, p. 54 

2. Iorga, Acte şi frag., 11, p. 577. 

3. Aricescu, II, 106—107. 

4. Erbiceanu, l. c, p. 116. — Urechia, XIII, p. 100. 

5. Ac. rom. pach. 160, doc. 23, evacuat la Moscova, aşa că nu l-am putut 
revedca pentru a-l analiza mai de aproape. (Cf. Creșterea col. Ac. rom., 1908, 
p. 115). 

6. Urechia, XIII, p. 108—109. 

7. Aricescu, II, p. 138. 

împănțiţi în partide de care vorbeşte scrisoarea + unui anonim 
către un principe”. Corespondentul este un înfocat dușman 
al lui Pini, pe care-l acuză că deserveşte chiar interesele Rusiei 
şi induce în eroare pe boeri. De partea lui Pini sunt unii Fili- 
pești 2, Samurcaș, Alecu Ghica, Mavros, Buzoianu. Ei 
așteaptă totul dela Rusia. In privinţa acestora, avem și un 
raport dela 4/16 Aprilie, din Sibiu, al consulului austriac 
Fleischhakl, arătând că unii din boerii emigraţi cari, so- 
cotea el, nu puteau fi decât Iordache Filipescu, C. Samurcaş, 
Nicolae Mavros, ar fi înmânat lui Pini un proect de con- 
stituţie, ce tindea a pune Muntenia în dependenţa Rusiei, 
ceeace nu putea conveni Austriei. Poate să fie vorba de o adresă 
către ţar, în care boeri din Ardeal arătau că Mircea Vodă în- 
cheiase cu Poarta un tratat, care a fost călcat de Turci, dar 
pe care l'a reînoit Laiotă Vodă 5; vorbau de răscoala lui 
Mihai Viteazul; exprimau dorința de a scutura pentru tot- 
deauna jugul tiranic turcesc; cereau ţarului să ia Muntenia 
sub dominaţia sa, cu privilegiile ce bunătatea sa îi va acorda. 
Aci, în textul ce s'a păstrat, 6 lipsesc o foaie sau două, poate 
tocmai „constituţia” de care vorbește consulul austriac. Boerii 
închee amintind de împărăteasa Ecaterina și cer să fie „in- 
corporaţi”” printre popoarele marelui imperiu rusesc. Aceste 
fo:mule exagerate, pe care le mai întâlnim și la boerii delegaţi 
la Petersburg la 17727, nu trebue judecate însă după litera lor. 
Ele însemnau și atunci și acum, că în loc de suzeranitate tur- 


1, In greceşte, fără dată, Acad. rom., ms. 1063, f. 380, publicată în Bis. 
orl. rom., XVII, p. 402—405. Data aproximativă o stabilesc după 2 Aprilie, 
când Vilară a plecat la Braşov şi înainte de Aug., când s'a întors de acolo 
B. Văcărescu, de oarece se menționează aceste personagii. 

2. Mai ales marele vornic Iordache (viitorul baș-boer) care a rămas rusofil 
până la moarte, 

3. Probabil marele logofăt Alex. Scarlat Ghica, zis Barbă-roşie. 

+. Marele logofăt Dumitrache Hrisoscoleu-Buzoianu, 

>. De tratatul acestuia cu Turcii amintește Minciul pe Ianuarie al episco 
pului de Râmnic Chesarie Halepliu, la 1780. 

6. Publicat de Iorga în Hurm., X, p. 575—7 (în tranțuzește). Bis. ort. 
rom., XVIII, p. 116—119 (în rom.) 

7. V. A. Urechia, 0.4. l, p. 127, 220. 

cească părea preferabilă cea rusească, dar tot respectându-se 
„starea cea neclintită a pronomiilor vechi” 2. Era un gest de 
desperare și asupra căruia de altfel vor reveni curând 3, al 
acelora cărora stăpânirea turcească li părea intolerabilă. De 
aceea ei nu merită să li se arunce cu ușurință învinuirea că 
deviza lor era: „totul pentru Rusia, nimic pentru ţară” 3. 
Este destul a cità „,Cercarea despre patriotism” a tânărului 
rusofil şi eterist Const. Năsturel-Herăscu €. Nu este exact 
că atunci Turcia era singură îndreptăţită și singura cu putere 
de a hotărî de soarta principatelor 5. Nu era nici singura în- 
dreptăţită prin tratate, nici singura cu putere, cum avea 
să se vază la 1828—1829. 

A doua partidă, după corespondentul anonim, ar fi fost 
aceea care credea că se va reveni la starea de mai nainte, 
adică la domniile fanariote. In fruntea acestei partide ar fi 
stat Barbu Văcărescu și Grigore Ghica (viitorul Domn), in- 
fluenţaţi de Ştefan Belu. 

In sfârşit, era partida celor gata să se asocieze la orice lucru 
de obştesc folos, — fără altă precizare decât că doriau înlă- 
turarea Fanarioţilor. Corespondentul anonim pretinde că 
această partidă a înjghebat-o el, având concursul lui Grigore 
Brâncoveanu. Nu spune însă că acesta fusese eterist. Au reuşit 
să grupeze în jurul lor, doi tineri Bălăceni €, trei Câmpineni 7, 
pe Mihalache, Iancu, Costache și Nicolae Filipescu, doi Flo- 
rești % pe Costache şi Matei Cantacuzino °, pe Mihalache, 


1. Expresia mitrop. Moldovei Gavriil în prefața trad. rom. dela 1773 a 
decretului Caterinei IJ pentru alcătuirea unei noi legislații a imperiului ru- 
sesc. (Ibid., p. 211). 

2. Vezi mai jos, p. 83 sq. 

. E. Virtosu, 1821, p. XXIV. 

. Ibid., p. 143—145. 

. Ibid., p. XXIV. 

. Iancu şi Costache, titi vornicului Constantin. 

. Const., Dimitrie și Iancu (viitorul revoluționar). 

8. Iordache şi Manolache. Cel dintâi a fost numit de guvernul austriac ,,co- 
misar”, pentru a face legătura între emigrați şi autorităţi (E. Vîrtosu, 1821, p. 
143, n, 5) Vezi în anexă actul de mulțumire ce-i dau boerii la 21 Fevr. 1822. 

9. Costache e viitorul caimacam dela 1849. 


ILIA 

Iancu şi Tache Ghica !, pe Iancu Golescu, Alecu Vilarà, 
(Constantin) Rastì, Grigore Grădişteanu, Pană Costescu, trei 
Ralet ?, pe Scarlat Rosetti, Cocorăscu 3, Dimitrie Slătineanu. 
In sfârşit, dintre bătrânii înfricoşaţi, au reușit să câştige pe 
vornicii Istrate Kretzulescu și Const. Bălăcianu. Ştim însă că și 
dintre membrii acestei partide erau unii rusofili, ca Alecu Vilară 
și unii implicaţi în eterie, ca Grig. Brâncoveanu și Iordache 
Florescu. Ideea înlăturării Fanarioţilor şi a instituirii unei câr- 
muiri naţionale, nu implica, într'adevăr, după cum urma a do- 
vedit, o politică turcofilă. 
* 

De altfel, şi Tudor Vladimirescu, rămas încă în Bucureşti, 
dacă se va fi convins că de o acțiune militară, împreună cu 
eteriștii și sprijinită de Rusia, împotriva Turciei, nu mai putea 
fi vorba, păstra totuşi nădejdea ca prin mijlocirea rusească 
să obție dela Poartă „dreptățile” țării. La începutul lui Aprilie 
1821, scriind refugiaților dela Brașov, după ce le arăta că prin 
Strogonov se îndreptase către Poartă și că intervenise și la 
ţar, îi îndemna la înțelegere între dânșii, precum și cu boerii 
cei rămași în Bucureşti. „Răul ce vine din neînţelegerea dintre 
voi îl vedeţi și voi foarte bine. Aveţi a da socoteală înaintea 
lui Dumnezeu dacă lăsaţi norodul în aceleași suferințe. Cu- 
noaşteţi şi puterea imperiului mijlocitor şi interesele Porții. Acum 
e vremea potrivită a dobândi dela Poartă pentru popor drep- 
tăţile sale”. Tudor ajunsese acum la credinţa că dacă Poarta 
nu dădea urmare cererilor ce i se adresaseră cauza trebuia să 
fie Fanarioţii, interesaţi să nu piarză stăpânirea în principa- 
tele române. El scria emigraţilor că fiii patriei ne mai putând 
răbda „s'au hotărît ori să moară, ori să-și câştige dreptățile 
lor, însă nu dela aceia cari sunt înfăptuitorii împilării..., 
fiind că tot poporul a aflat de unde veneau suferințele”. „Poate 
că Dumnezeu să ne scape din mâinile acelora cari ne vatămă 
țara noastră şi ne pradă drepturile noastre” +. 


1. Acesta din urmă, tatăl lui Ion Ghica. 

2, Const., Dimitrie şi Iancu, fiii banului Isaac. 
3. Iancu, 

4, E, Virtosu, Tudor Vladimirescu, p. 95—97. 

In altă scrisoare, către Alex. Filipescu (Vulpe), la 3 Aprilie, 
Tudor este mai precis. Faţă de zvonul că vin Turcii, el declară 
că nu va pleca până ce vor veni, — „lucru nenădăjduit” — 
„ca să vorbesc eu însumi cu dânșii, pentru ce au venit... 
căci dintr'o auzire neînființată (şi aceasta stratagemă fanario- 
fească) cu ruşine va fi să ne spăimântăm..., în vreme ce datori 
suntem să ne jertfim pentru patria noastră, pentru care și 
sunt eu venit dimpreună cu norodul” 2. 

La 4 Aprilie, scria iarăș lui Filipescu. „Am știut și știu 
că tot interesul fanarioțesc în aceasta reazămă, ca să li dăm 
prilej să se așeze odată în București și apoi ... să tragă 
tot norodul lângă dânșii. Ci mai bine este ca să-i lăsaţi să mă 
bată,... căci eu sunt bucuros ca mai bine să pier cu cinste în 
casa mea, decât să umblu prin păduri după pohtele şi planu- 
rile fanarioților.... — Cererea ce aţi făcut către Poartă, aţi 
făcut-o după datorie şi dreptate, iar nu... din vre-o silă a 
mea, pentru că eu nu caut cevaș pentru mine, ci țara își caută 
dreptățile cele robite de fanarioți” 2. 

In sfârșit, la 5 Aprilie, mai scria Tudor mitropolitului Dio- 
nisie şi lui Alex. Filipescu: „Irebuința urmează să aveţi 
corespondenţă cu d-lor boerii Moldoveni, ca unii ce suntem 
de un neam, de o lege și sub aceeaș stăpânire și ocrotiţi 
de aceeaş putere. Așa dar, urmează să știu cele ce se fac 
acolo și să li vestim acestea de aici, ca fiind la un gând și 
într'un glas, să putem câștiga deopotrivă dreptăţile acestor 
prinţipaturi, ajutându-ne unii pe alţii” 3. 

Aceste scrisori, de curând publicate de d. Vîrtosu, fac 
cea mai mare cinste lui Tudor. Arată un simţ de demnitate 
și un spirit de sacrificiu, pe care nu-l întâlnim la alții din 
acele timpuri din amândouă principatele. E] nu pleca servil 
capul nici în fața Rusiei, nici în faţa Turciei. Li cerea 
dreptăţile poporului, dar era gata să și lupte dacă i se 
refuzau. Mai avea în sfârșit și simțimântul solidarităţii 
dintre locuitorii amânduror principatelor și al intereselor 
lor comune. 


1. Ibid., p. 99—100. 2. Ibid., p. 101—102. 3. Ibid., p. 103. 

Ar fi firește de cel mai mare interes să aflăm mai mult 
despre legăturile lui Tudor cu Moldova. Din nefericire nu 
avem până acum în această privinţă decât o singură știre, de 
care vom aminti la locul ei. 

La 12 Aprilie, boerii din Bucureşti îndreptară un arz către 
paşa din Giurgiu, rugând iarăş să se trimită un delegat spre 
a asculta plângerile şi dreptăţile acestui „ticălos și năpă- 
stuit norod”'. Delegatul va face apoi tacrir către pașă și acesta 
va mijloci atunci milostivirea de la prea puternica împărăție !. 

Consulul Fleischhakl, într'un raport din Sibiu de la 16/28 
Aprilie, spune că Tudor întocmise un arz în care cerea Domn 
pământean și pe care boerii nu îndrăzniseră să-l semneze. 
Adaogă că boerii, într'o adunare la unul din ei, căminarul 
Aleco, fiind de faţă și cancelarul Udritzky, declaraseră că 
demersurile lui Tudor la Poartă nu erau făcute cu libera lor 
voinţă. Nu știu la care din arzuri se referia consulul. 

La 18 Aprilie, se dădeau apoi bani din vistierie pentru 
călătoria stolnicului Const. Borănescu şi a pitarului Ioniţă 
Jianu cu „cărți? de la Tudor către pașa din Silistra 2. Se 
pare că acest demers n'avea alt scop decât să liniştească 
pe paşa şi să împiedice intervenţia trupelor turceşti 3. De- 
legaţii au fost însă reţinuţi la Silistra până la intrarea tru- 
pelor turcești în principate 4. 


1. Acad Rom., ms. 323, f. 248. Aricescu, II, p. 139. Urechia, XIII, p. 79. Răs- 
punsul, paşei, binevoitor, la Vîrtosu, Tudor Vladimirescu, p. 120—121.—Nouă in- 
tervenire pentru trimiterea grabnică a delegatului, la Virtosu, 1827, p. 26—28. 

2. Bis. ori. rom., XVII, p. 386.—Virtosu, Tudor Vladimirescu, p. 124. In 
legătură cu obligaţiile băneşti contractate de boeri pentru nevoile ţării în 
acele vremuri grele, cf. Hurm., X, p. 127. 

3. Istoria jefuitorilor Țării Româneşti, în Rev. de ist. arh. şi filol., anul 1883, 
p. 383 sq. şi la Iorga, Izvoarele, p. 340.—Cioranu, (l. c., p. 296 şi n. 1), când vor- 
beşte de acuzaţiile aduse de eterişti lui Tudor că uneltise cu Turcii peirea 
lor, spune în notă că Grecii prinseseră scrisorile trimise de Tudor prin Boră- 
nescu la Silistra. Am arătat (p. 58—9, 60, 66) că această acuzaţie este absolut 
contrară atitudinei lui Tudor faţă de Turci.—Dârzeanu (l. c. p. 113) nu vorbeşte 
de misiunea lui Borănescu și Jianu decât când arată că s'au întors dela Sili- 
stra, unde „erau trimişi de către slugerul Tudor precum mai sus s'a arătat”, 
dar „mai sus” nu se găseşte nimic în această privinţă. 

4. Virtosu, Tudor Vladimirescu, p. 133 şi n. 3. 

A doua zi, 19 Aprilie, Ipsilanti dădea din Târgoviște o nouă 
proclamaţie către Români, de cel mai mare interes, pentru 
că arată clar cât de puţin stăteau scopurile eteriei în calea 
aspirațiilor românești. Spunea că, apropiindu-se momentul 
dorit ca să treacă pe pământul iubitei sale patrii, urează tot 
binele ţării ospitaliere de care se va despărţi, și înainte de 
toate legalitatea și civilizația, pentru care se duce și el să 
se sacrifice. Expune apoi care ar fi, după părerea sa, teme- 
iurile unei noui organizări de stat. Autoritatea supremă să se 
încredințeze unui pământean ; puterea legiuitoare să fie de- 
osebilă de cea executivă; să se întrunească o adunare de de- 
putafi din toate clasele cetățenilor, fără încuviințarea căreia 
să nu se aşeze nici un impozit; Domnul să n'aibă decât o listă 
civilă fixă; să se organizeze o armată națională şi şcoli de me- 
todă alilodidactică peniru tofi fiii țării !. 

Ipsilanti arăta astfel că eteria nu era potrivnică nici aspi- 
raţiilor naţionale românești, nici tendințelor democratice ale 
lui Tudor. El făcea, pentru prima oară la noi, propunerea 
unei adunări reprezentative ? și înlătura, cum plănuise încă 
din Fevruarie 3, deosebirile de clase. 

Cu acest manifest trebue pusă în legătură scrisoarea lui 
Grigore Băleanu, datată din Câmpulung, 20 Aprilie, în care 
supune lui Ipsilanti spre examinare un proect de „bună în- 
tocmire şi mântuire a nenorocitei noastre patrii’, pe care 
l-a redactat din îndemnul acestuia î. E regretabil că acest 
proect nu s'a regăsit până azi 5. 


1. Dârzeanu, l. c., p. 82—3. — Aricescu, II, p. 153—4.—Consulul Fleischbakl 
într'un raport din Sibiu dela (27 Aprilie) 9 Mai 1821, zice că anexează procla- 
maţia lui Ipsilanti cu proectul unui noui organizări a ţării. Anexa lipsește 
însă în copiile dela Ac. rom. 

2. Cf. I. C. Filitti, Des origines du regime representalif en Roumanie (Ex- 
tras din „Documents franco-roumains* Sept.—Oct. 1931), p. 3. 

3. Vezi aici mai sus, p. 42. 

4, Virtosu, 1821, p. 91—2. 

5. Nu poate îi, cum crede Vîrtosu (l. c.), memoriul din ms 322, f. 124 127 
dela Acad. rom. (vezi supră p. 59.), deşi scrisoarea e transcrisă imediat după 
acest act, pentru că acel memoriu nu emană dela un singur boer, este a- 
dresat Rusiei şi nu cuprinde un proect de nouă întocmire a țării, 

Tot odată însă, Ipsilanti pare a fi adresat imputări de 
trădare lui Tudor 1, căci acesta îi răspundeă la 26 Aprilie 2: 
„Principe! Scrisoarea din 22 am primit-o și am văzut că 
n'aveţi încredere în noi.... Noi n'am făgăduit nimic și nici 
nu depinde de noi a făgădui ceva. Nu vom lipsi însă de a 
împlini ceeace iubirea de oameni şi ospitalitatea poruncesc”. 
După această frază, care dovedeşte inanitatea acuzaţiei că 
Tudor ar fi complotat cu Turcii prinderea lui Ipsilanti și a 
oastei lui, scrisoarea urmează: „Ce comunitate există 
între Daci și Elini? Ce parte au de așteptat Dacii în viitoarea 
bună stare a Elinilor”? Apoi, Tudor formulează pentru prima 
oară teza pe care o vom găsi desvoltată și de alții, că „țara 
noastră era liberă și liniștită sub scutul unui bun împărat 
şi se bucura de multe privilegii”. Țara noastră era hrăni- 
toarea Elinilor. Amintește cum fusese învoiala : era vorba 
ca ei numai să treacă prin principate și acum ţara a devenii 
teatru de ocupaţie și de pradă. In sfârșit, fără a rupe deci 


desăvârșit raporturile, Tudor cere ca Ipsilanti să-și arate in- . 


tenţiile, să precizeze cât are de gând să mai rămâie în țară și 
mai ales să lămurească asupra scrisorii imperiale de care 
tot vorbește. 

Ipsilanti își dădu seama în sfârșit că, lipsindu-i concursul 
rusesc, nu-l vor urma nici Românii, Bulgarii și Sârbii. Numai 
Const. Năsturel-Herăscu îi rămase credincios. Văzând că a 


1. O corespondenţă din Braşov dela 1 Mai, pretinde că un cmisar al paşii 
dela Giurgiu ar îi comunicat în secret lui Tudor că Turcii, dacă el conlucrează 
cu ei la alungarea lui Ipsilanti, îl vor face Domn (Corespondența lui Ignatie 
Iacovenco despre evenimentele din Principale între 1820—-9, Petersburg, 1834, 
trad. Ludovic Cosma, în Ncamul românesc literar, II, 1910, p. 499 sq. Tot 
aşa, Iordache Golescu, Prescurtală însemnare, l. c., p. 262) In „Isl. jefuilorilor 
Ţării Româneşti” (la Iorga, Izvoarele, p. 343), acuzaţia este privită ca o urmare 
a intrigilor lui Bimbaşa Sava. Alţii au acuzat pe Tudor de a se îi lăsat ade- 
menit de Austria prin Udritzky (Al. Soutzo, o.c., p. 75 şi 86 nota). 

2. Menţiune la Dârzeanu, l. c. 84 şi în Istoria jefuilorilor Țării Româneşti, p. 
343, — Anexă, sub titlul,,Stările Valahiei călre prințul Al. Ipsilanti”, la rap. 
din 7/19 Mai al lui Fleischhakl din Sibiu. — Scrisoarea, în esență, are acelaş 
cuprins ca şi răspunsul ce unele izvoare pretind că Tudor l-ar fi dat la acu- 
zările ce Iordache Olimpiotul i-a adus în întrevederea dela Piteşti (Maxime 
Raybaut, Mémoires sur la Grèce, Paris, 1821, vol. I, p. 233). 

greşit, Ipsilanti se gândi cum să revie la primul său plan. 
Hotărî să treacă prin Austria la Triest și de acolo în Morea 1. 
Totul se redusese astfel la o aventură nenorocită, pe urma 
căreia principatele române fuseseră zadarnic pustiite, și se 
transforma într'o retragere dezordonată 3, în „jalnica tra- 
godie” a lui Alecu Beldiman. 

La 28 Aprilie, cineva din București, care se plângea că 
n'are de lucru și ar ridica pe ieftin un plan al orașului, scria 
unui paharnic: „După această revoluție și prăpădenie, ju- 
deca-vor boerii dreptăţile săracilor mai bine decât mai na- 
inte? O, vai de Ţara Românească” 3. 

Tudor, de partea lui, nu desespera încă să dobândească 
dreptățile ţării. 

La 29 Aprilie găsim că divanul plătește o sumă de bani lui 
„sinior Sion”, trimis cu cărți la mitropolitul Veniamin la 
lași 4. De asemenea, la 31 Aprilie, pornește o adresă către 
pașa din Vidin 5. Din nenorocire n'avem aceste „cărţi”. 

Puțin după ce, din Târgovişte, la 5 Mai, Ipsilanti dădea o 
proclamație anunțând victoriile Grecilor în Morea și expri- 
mând indignarea pentru uciderea, la 23 Aprilie, a patriar- 
hului de la Constantinopol, sosi și vestirea oficială că Turcii 
trec Dunărea și că Negri este confirmat caimacam ê pentru 
Muntenia, iar Ştefan Vogoridi pentru Moldova. Toate spe- 
ranţele lui Tudor se prăbușeau. 

Mitropolitul Veniamin părăsi atunci Iașii, trecând în Ba- 
sarabia 7, 

La 11/23 Mai, Tudor mai trimise cu cărţi la Belgrad, să 


1. Gh. Cantacuzino-Deleanu, în Briefe, p. 37, 148—149. 

2. Ibid, p. 39. 

3. Acad. rom., ms 1063, f. 357—358. — Bis. ort. rom., XVII, p. 385—8.— 
Rev. isl., (a d-lui Iorga), I, 1915, p. 141—2. — Virtosu, Tudor Vladimirescu, 
p. 135—137, o atribue lui Gheorghe Lazăr. Relev: „rè stare”; „n'or vini”; 
„„Todor” ; Bălinu (în loc de Băleanu); Firescu (în loc de Fierăscu); Şani (în 
loc de Giani). 

4. Vîrtosu, 137. 

5. Ibid, p. 140. 

6. Cioranu, l. c, p. 287—288. — Aricescu, II, p. 151—152. 

7. La 14 Mai era acolo (C. Erbiceanu, l. c., p. 121). 

ridice pe Sârbi, dar delegații lui fură prinşi de pașa de la 
Diu 1. De altă parte, Borănescu şi Jianu erau reținuți la 
Silistra 2. 

De atunci trebue să fie a doua adresă a „poporului valac” 
către țar, cu următorul cuprins : „Din anexata copie a unei 
plângeri ce am dat puternicului nostru împărat, va vedea 
M. Voastră ce cauze are ridicarea noastră. Căci, deși mai 
nainte ne-am adresat M. V. cu rugămintea să recomande 
Porții starea noastră, totuşi suntem încă pradă nenorocirii. 
Proprietarii şi boerii greci, cari nu vor să ție seama de drep- 
tatea noastră, au făcut că, împotriva statutelor imperiale, 
trupe turceşti au intrat în fară? spre a ne încătușa. Au găsit 
mijloace bănești ca să ne închiză accesul la Poartă”. Cer mijlo- 
cirea ca să poată ajunge la împăratul lor, să-şi ceară drep- 
tăţile. 

După ce liberă, la 14 Mai ¢, pe boerii pe cari-i ţinea închişi 
la Belvedere şi pe cari-i bănuia astfel de a fi fost, cu Fanario- 
ţii, cauză că nu se putuse obţine de la Poartă dreptăţile ţării, 
Tudor se hotărî să plece și el din Bucureşti și dădu de la 
Cotroceni o frumoasă proclamaţie 5: „Deci ne tragem spre 


1. Vîrtosu, p. 37. 

2. Virtosu, 133 şi nota. La 7/19 Mai, Fleischhakl raporta din Sibiu că cei 
doi boeri trimişi la Silistra cu arzul „contra exacțiunilor fanariote” aşteptau 
acolo răspunsul dela C-pol. Ei nu s'au întors decât pe la sfârşitul lui August 
(Dârzeanu, l. c., 113). 

3, Această adresă se găseşte în text german printre rap. consulilor austriaci 
din Buc., vol. 11, p. 136—137 (la Ac. rom.) cu data însă de 27 Fevr., care mi se 
pare inadmisibilă faţă cu primul pasagiu subliniat. Poate că remiterea acestei 
adrese la Laybach să fi făcut obiectul misiunii ce urma să aibă acolo Pe- 
trache Poenaru, Giani Orăşanu şi Ilarion Gheorghiadi (Aricescu, I, 225), despre 
care însă n'avem alte amănunte. De altfel, congresul se închise în Mai. Când 
Ilarion se retrase la Braşov, fostul său patron, mitropolitul Dositei Filiti, 
stabilit de mult acolo, după o activitate pătrunsă de „marea idee”, îi făcu 
aspre mustrări pentru că părăsise norodul la răscularea căruia contribuise, 
în loc de a luptă mai departe pentru libertate. (Aricescu, I. 50. 57), Petre 
Poenaru a plecat la Viena, pentru studii, în Aprilie 1822 (Iorga, St. şi 
doc. VIII. 154). 

4. Virtosu, Tudor Vladimirescu, p. 148 şi n. 3 

5. Aricescu, II, p. 139—140. 

întrupare cu ceilalţi frați. De acum, frați ai noştri creştini, 
panduri, Bulgari, Sârbi, trebue să deşărtăm puşca noastră în 
carne de turc, de vor năvăli pe noi.” 

Aşa dar, neputând obţine de la Turci dreptăţile țării, 
Tudor nu pregeta să plănuiască o ridicare cu armele împotriva 
lor. In această dispoziţie sufletească aflându-se în drumul 
său spre Pitești, el era în acord nu numai cu străinii din 
oastea lui, dar și cu Ipsilanti. O înţelegere cu acesta însă 
nu mai era cu putință. Tudor învinuia pe Greci „că s'au 
viclenit şi s'au încercat a-i debanda oastea” 1. Eteriștii erau 
convinși că Tudor uneltise distrugerea lor în unire cu Turcii. 
Pe acest motiv l-au sacrificat 2 în noaptea de 26 spre 27 Mai. 

Uciderea lui Tudor a servit ţării sale prin aceea că Turcii 
s'au convins că nu existase înțelegere între Români și ete- 
riști și astfel s'a evitat, spune Zilot, „,prăpădenia cea mai 
de pe urmă” 3. Dar nu „nevinovăția Românilor” cum credea 
acesta 4, sau lealitatea lor 5, a determinat în sfârșit Poarta 
să asculte în parte de doleanţele Românilor. Mișcarea lui 
Tudor a servit interesele ţării, cum bine observa Xenopol °, 
prin aceea că Turcii, speriați de răscoala Grecilor, s'au gândit 
să nu mai provoace şi alte complicații prin turburări între 
Români. A dovedit că nemulțumirea pătrunsese până în 
păturile cele mai adânci ale societății și reacţiunea lor violentă 
a silit, mai mult decât orice jeluiri boereşti sau cărturărești, 
și pe Turci și pe Ruși să dea o atenţie serioasă situației in- 
terne a Principatelor române 7. “ 


1, Spune Ştefan Dăscălescu, care a văzut pe Tudor la Golești, trei zile 
înainte de moartea acestuia. (Iorga, Un cugetălor politic moldovean, p. 52). 
2. Cioranu, l. c. p. 298. 
+ Jalnica cântare, p. 98. 
. Ibid., p. 103. 
. Cum credeau încă unii la 1857. (Doc. renaşi., VI, 2, p. 112.) 
„Isi. Rom., ed. 1, vol. V, p. 490. 
„Cf. I. C. Filitti, Originele democraţiei române, în ,, Viaţa Românească * 
mvrie 1922, p. 177. 

PRINCIPATELE ROMÂNE SUB OCUPAȚIA TURCEASCĂ, 
1821—1822. 


1. Ocuparea principatelor de trupe turcești. 


La 15 Mai, la intrarea Turcilor în Bucureşti, nu mai erau 
aci de cât cinci boeri mari 1. La 21, se citește un firman al 
Porții către caimacamul Negri și către boeri, că se trimit 
trupe pentru restabilirea liniştei şi curățirea țării de cei vi- 
novați ?. In acelaș sens scrie tot atunci lui Negri și Domnito- 
rul Scarlat Calimah ?. 

La 31 Mai, caimacamul C. Negri arăta ispravnicilor că 
trupele turceşti, sub comanda serascherului Silistra — Valesi, 
au venit să golească țara de apostați +. Mai scria și emigraților 
de la Braşov, poftindu-i să se întoarcă 5. 

De acum, după prădăciunile eteriștilor, începeau groză- 
viile 'Turcilor 6. 

Intrarea acestora în principate încordă însă la culme re- 
laţiile dintre Rusia şi Poartă, 7, îndreptăţind astfel până ic 
un punct nădejdile ce și Tudor și Ipsilanti puseseră într 
mijlocire rusească. 


1. Vîrtosu, p. 151. 

2, Dârzeanu, l.c. p. 89—90,—Aricescu, II, p. 155—157.—Urechia, XIII, p. 127 

3, Dârzeanu, p. 91—93. Aricescu, II, p. 157—159. 

4, Aricescu, II, p. 160—1. 

5, Dârzeanu, p. 93—94. Aricescu, II,p. 161—162. Urechia, XIII,p. 137.—Vîr- 
tosu, 1821, p. 108—109. 

6. Iorga, Sl. şi doc., VIII, p. 144. 

7. Iorga, Acle şi frag., II, p. 579—582.—Urechia, XIII, p. 116. 

Aceasta nu împiedecă deocamdată ca un pașă să se in- 
staleze la Iași, odată cu caimacamul Ştefan Vogoridi, și să 
ceară de acolo, la 15 Iunie, pribegilor moldoveni să se în- 
toarcă 1, 

Marele vizir se crede însă dator să justifice atitudinea 
Turciei și în acest scop semnalează lui Ne selrode, la 16/28 
Iunie, contrazicerile dintre arzurile boerilor munteni cu pri- 
vire la mișcarea lui Tudor 2. 

Ar fi vrut mult Turcii ca boerii emigraţi să se întoarcă 
la vetrele lor, ca o manifestare de mulțumire față de ordinea 
restabilită. In acest sens scrie caimacamul Ștefan Vogoridi 
desțăraţilor moldoveni la 29 Iunie 3, iar caimacamul C. Negri 
trimite la Brașov pe Dumitrache Topliceanu să înduplece 
pe boerit. Aceștia arată însă ţarului, la 12 Iulie, că nu 
pot da urmare poftirii ce li se face, pentru că Turcii, sub 
cuvânt că urmăresc pe eteriști, pradă Ţara Românească. 
Ei roagă pe ţar să ia sub ocrotirea sa această biată țară 
creștină 5. 

Pe când la București Negri cârmuește cu boerii rămași aici, 
Vogoridi la Iași concepe un plan menit să-l ridice eventual 
în scaunul domnesc al Moldovei, mai ales că nu era Grec, 
ci Bulgar de origine €. Profitând de lipsa din ţară a multor 
boeri mari și depășind atribuţiile unui caimacam, se gân- 
dește, pentru a-și creia partizani, să ridice în ranguri mari 


1, C. Erbiceanu, Ist. mitrop. Moldovei, p. 123—125. 

2. Iorga, Acte şi frag, II, p. 584—585, 

3, Erbiceanu, Ist. mitrop. Moldovei, p. 125. Urechia, XIII, p. 112, 

4, Diîrzeanu, l, c,, p. 98, 

5, Aricescu, II, p. 185—187. La 13/25 Iulie Fleischhakl raporta însă din Sibiu 
că boerii de acolo s'au lăsat ademeniţi de un postelnic Mano, trimis de Negri, 
să facă Porții o adresă de mulţumire că a înfrânt pe rebeli. Avem într'adevăr 
o adresă, dar din Braşov, fără dată, către paşa din Silistra, prin care se 
răspunde comunicaţiei făcute prin caimacam, se arată credinţă către Poartă 
şi se mulţumeşte pentru înfrângerea duşmanilor şi turburătorilor liniştei, 

(Acad, Rom., ms 323, f, 322 grec). La 16/28 Iulie Fleischhakl raportează că 
mulţi boeri au fost nemulţumiţi de arzul către Poartă şi că mitropolitul Dionisie 
sa scuzat către Pini. Dojana acestuia vine la 20 Iulie (1 Aug.) (Hurm,, 
X, p. 568, — Bis. ortod. rom., XVI, p. 876). 

6, I, Filitti, Notice sur les Vogoridi, în Revue historique IV (1927), p. 314. 

boeri cu situații mai modeste, sau din familii secundare +. 
Astfel devin : Ioniță Sturdza, viitorul Domn, logofăt mare; 
Ion Täut, Gheorghe Cuza, vornici; Iordache Răşcanu, pe 
care Mihai Suţu îl făcuse căminar, vornic al politiei din or- 
dinul unui comandant turc, iar apoi mare vornic al ţării de 
sus; Gheorghe Brăescu, agă, apoi hatman; Costache Pomer, 
care sub Ipsilanti fusese ispravnic al Iașilor, spătar și apoi 
agă. Vogoridi merge mai departe: fiindcă episcopul de Ro- 
man, Gherasim, era plecat, instalează ilegal în locu-i, cu con- 
simțimântul lui Chehaia-bey, pe un monah Meletie 2. 

La 6/18 Iulie, Strogonov remite Porții o notă în care pro- 
testează contra prigonirii generale a creștinilor din Turcia, 
relevă cu indignare uciderea patriarhului de la Constantinopol, 
cere să se facă o deosebire între Grecii rebeli și locuitorii paș- 
nici, să se evacueze principatele şi să se restabilească situaţia 
normală. 

O schimbare intervenise într'adevăr în politica rusească, 
după întoarcerea, în Mai, a ţarului de la Laybach și su- 
stragerea lui astfel de sub influența lui Metternich. A- 
cum, partida războinică, în frunte cu Capodistria, își relua 
rolul 8. 

Poarta răspunde însă semeţ Rusiei, învinuind-o că adă- 
postește pe Mihai Suţu şi pe partizanii lui; cere extrădarea 
sau pedepsirea lor; relevă că şi Petru cel mare executase 
un patriarh; afirmă că deocamdată caută să restabilească 
liniștea în principate și că numai după aceea va proceda la 
numirea Domnilor 4. 

In acelaș timp însă, Poarta caută să tempereze nemulțumi- 
rea pe care o pricinueşte în principate purtarea trupelor tur- 


1, Avem o legătură de asistenţă reciprocă ce se făcuse între câţiva ase- 
menea boeri din Iaşi, printre cari vornicul Ioniţă Sturdza şi banul Ion Tăut 
(Hurm., X, p. 610—611). 

2. Drăghici, Ist. Moldovei, II, p. 127. Hurm., X, p. 146.—G. I. Lahovari, 
în Conv. lit., XX, p. 943. Ghibănescu, Surele şi izvoade, X, p. 240, 244, 313. 
Pentru Răşcanu, vezi Zotta, în Rev. Ion Neculce, III (1923), p. 107. 

3. G. G. Meitani, Acţiunea diplomalică a Europei fală de Principalele 
româneşti, 1821—1834, Buc., 1903, p. 11. 

4. Iorga, Acte şi frag., II, p. 587.— Urechia, XIII, p. 164, 172. 

cești, 1 dând diferite ordine pentru liniștirea populaţiei, pentru 
împiedecarea exceselor și pentru invitarea pribegilor să revie 
în ţară 2. La 10 August boerii mulțumesc Porții că a curăţit 
țara de rebeli 3, dar a doua zi se plâng pașei de la Silistra de 
prădăciunile trupelor turcești 4. 

Plecarea ambasadorului rus Strogonof de la Constantinopol, 
la 10 August, nu impresionează Poarta. Ea comunică pu- 
terilor mijlocitoare, la 16 August, că va restabili privilegiile 
principatelor îndată ce Rusia îi va preda pe vinovaţii ce 
adăpostește. In zadar se străduește regele Prusiei să con- 
vingă Poarta să deosebească chestiunile și că ocuparea prin- 
cipatelor, fiind potrivnică tratatelor, dă Rusiei prilej de ne- 
mulțumire 5. 

La 24 August, marele vizir scrie caimacamilor că liniştea 
fiind restabilită, nimeni nu mai are cuvânt de a se teme și că 
deci emigraţii trebue invitaţi să se întoarcă €. 

Câţiva boeri mari munteni, în frunte cu Barbu Văcărescu, 
se şi întorseseră de câteva zile 7, dar cei rămași la Brașov și 
Sibiu scriu colegilor lor din București că nu pot veni, pentru 
că purtarea Turcilor face dovadă că tot aceștia au fost și 
cauza nenorocirilor trecute și că de aceea mântuirea trebue 
așteptată de la Ruși 8. 

Un nou firman, din 7 Sept., cere comandanților otomani 
din principate să ocrotească pe acei cari nu s'au unit cu ete- 


1, O scrisoare din 9 Octomvrie 1821, a lui Iordache Răşcanu, vorbeşte 
de un arz ce emigraţii dela Cernăuţi ar fi adresat Porții în Iulie, cerând milă 
şi îndurare (Zst. mitrop. Moldovei, p. 163). 

2, Către Silistra—Valesi (Dârzeanu,I. c., p. 105, 107. Aricescu, II,p. 162—163, 
către caimacamul Negri (Dârzeanu, p. 107—168. Aricescu, II, p. 164—5), către 
paşalele dela Dunăre (Dârzeanu, p. 120—123. Aricescu, II, p. 175—177); dela 
Silistra—Valesi către Chehaia-bey şi către Negri (Dârzeanu p. 109—110. Ari- 
cescu, II, p. 185—188). 

3. Aricescu, II, p. 168—9. — Iorga, Acte şi frag. II, p. 590 — 1. Acad. 
Rom., ms 323, f. 322 verso — 323, în grec. fără loc şi dată. 

4, Aricescu, II, p. 174 5. 

„ G. Meitani, o.c, p. 13. 

. Hurm., X, p. 570. 

. Virtosu, Tudor Vladimirescu, p. 150 
8. Aricescu, II, p. 180—183. 

riştii şi să împiedece excesele trupelor. Acesta trebue să fie 
firmanul despre care, la 9 Oct., Iordache Bucșănescu scria 
mitropolitului Veniamin că „cuvintele sunt bune, noimele 
bune şi faptele cumplite şi în loc de milă, oşti.”1 La 6 Oct. 
boerii munteni de la Brașov adresează Porții un arz, în care 
arată că armatele trimise contra apostaților sunt o povară 
pentru ţară, mai ales pentru averile boereşti şi mănăstirești 
și de accea cer retragerea lor 2. 


2, Cererile boerilor moldoveni către Poartă în Oct. 1921 


Abia acum formulează boerii Moldovei cele dintâi cereri 
precise către Poartă. In Septemvric se pregătia un arz al re- 
Jugiaţilor de la Cernăuţi 3. Era gata la 7 Oct., când pribegii 
însărcinau pe Teodor Balş să-l ducă serascherului de la Si- 
listra. Istoricul Manolache Drăghici spune că în acest arz se 
cerea retragerea trupelor turceşti și întoarcerea domniei ţării 
la pământeni, amintindu-se de închinarea lui Bogdan Vodă, 
sau să se povăţuiască țara pe măcar câţiva ani de către 
boeri 4. 

Un memoriu dela 1824 spune că acesta a fost al doilea 
arz, cel dintâi fiind cel dus la Silistra de Ghenadie Rosetti şi 
Teodor Balș 5, la sfârşitul lui Martie 1821. — Intr'o adresă 
către Rusia, la ‘sfârşitul lui Ianuarie 1822 6, pribegii arată că 
în arzul lor se referiseră la tratatele Porții cu Rusia și că 
adăogaseră o singură cerere nouă, anume liberarea de sub 
stăpânirea fanariotă, reîntoarcerea cârmuirii ţării pe seama 
pământenilor, ca în vechime, conform capitulaţiei dejla 1529 
şi potrivit cap. 16 şi 8 din tratatul de la Cainargi, în care 
curtea protectoare înserase expres că Domnii vor fi numiţi 


. Erbiceanu, Ist. milrop. Mold., p. 163. 
Acad. Rom., ms 322, f. 214. (grecește). 
„Isi. mitrop. Mold. p. 153. 
. M. Drăghici, Ist. Mold., II. 
. Hurm., supl. I, 4, p. 54. Cf. mai sus p. 61. 
6. Ist. mitrop. Moldovei, p. 202—206. Hurm., supl. I, 4, p. 24—26 (cu data 
greşită 1823). 

dintre pământeni. Tot astfel este descris arzul într'o scri- 
soare de la hotarele Bucovinei de la 6 Fevr. 1822 1. 

Din toate aceste arătări se vede că este vorba de un arz 
pe care-l avem, care a fost publicat de multe ori, șia cărui 
dată exactă este deci Octomvrie 1821 2. După acuzarea Dom- 
nilor fanarioți și a Grecilor cari au stricat vechile întocmiri 
ale ţării și au ocupat locurile cuvenite pământenilor, după 
arătarea că ei sunt vinovaţi de stoarcerea locuitorilor prin 
dări, de abuzurile cu furniturile datorite Porții, de vinderea 
slujbelor și a judecăților, de despuerea proprietarilor, de pri- 
gonirea boerilor pământeni cari încercau să se jeluiască la Con- 
stantinopol; după negarea oricărei solidarități cu eteria, se 
cerea : domnie pământeană, capichehaiale pământeni și păzirea 
privilegiilor recunoscute prin hatișerife ; deocamdată însă, din 
motive de economie, în loc de Domn, să se orânduiască un sfat 
de boeri pământeni, din care unul baș boer, care să aibă pu- 
tere domnească și să numească pe slujbași ; izgonirea Arnău- 
ţilor și orânduirea de paznici pământeni; desființarea veni- 
turilor dregătoriilor ; aprovizionarea chelerului prin negustori 
pământeni. 

Se iviau însă două greutăți la expedierea acestui arz. 
Una, că Vogoridi, îngrijorat de cererile boerilor, să nu se 
pue deacurmezișul ; alta, că la 7 Oct. lipsiau încă 7.000 lei 
pentru acoperirea cheltuelilor călătoriei lui Balș ?. 

Acesta s'a prezentat caimacamului care, prin agenţii săi, 
aflase de cuprinsul arzului. Lăsă să plece pe Balș la 21 Oct., 
dar însoţit de partizani ai lui Vogoridi, I. Grecianu și C. Cerkez. 
La Focşani, la 27 Oct., mai luară cu ei şi pe Iancu Stavăr. 
Tot odată, Vogoridi descria seraschierului din Silistra în 


1. Iorga, Acte şi frag., II, p. 627. 

2. Acad. Rom., ms. 323, f. 41 (text grec, datat Mai 1822). Ibid., ms. 110, 
1. 71—74, copie făcută la 1838 şi purtând data Mai 1822.—Uricar, VI, p. 123— 
134. — Foaia p. minte, inimă şi literat., anul 1840, No. 40—41. — Kogălni- 
ceanu, Lefopiseţe, I11,p. 465—467.—Dârzeanu, la Iorga, Izvoarele, p. 139—148.— 
Aricescu, II, p. 207—214. Iorga, St. şi doc., XI, p. 205—213. — Ct. Iorga, în 
Hurm., X, p. LXXI—LXXII. 

3. Erbiceanu, Ist. milrop. Moldovei. p. 163—164. 

culori defavorabile misiunea lui Balş și-i recomanda alt arz, 
întocmit la Iași, pe care-l duceau ceilalți boeri. Il cunoaștem 
şi pe acesta 1. Se cerea : restabilirea pronomiilor vechi, stricate 
din cauza Domnilor greci; înapoierea mănăstirilor ţării pe 
seama pământenilor ; întocmirea de pravile în limba ţării și 
a unui cadastru al moșiilor ; alegerea unui Domn pământean 
de către obște ; încredințarea dregătoriilor ţării numai la Ro- 
mâni; capichehaialele să fie români. 

Deosebirea de arzul emigraţilor era că se cerea imediata 
instituire a Domnului pământean și alegerea lui de obștea 
boerilor și că numai emigraţii cereau desființarea veniturilor 
dregătoriilor. 

La 5/17 Nov. 1821, agentul austriac Lippa raporta lui Metter- 
nich că delegaţi ai Moldovei, Balș, Grecianu și Cerkez, so- 
siseră la Silistra, ducând o cerere de restabilire a privilegiilor 
țării și de înlăturare a Grecilor din domnie. 

Conformându-se dorinţei lui Vogoridi, pașa respinse arzul 
lui Balș și primi numai pe al celorlalţi, pe care se hotărî şi 
Balș să-l iscălească 2. De altfel, delegaţii nu fură lăsaţi să 
se ducă ei însiși la Constantinopol, ci fură reţinuţi la Silistra. 3. 

La 8 Dec. 1821, Balș nu se întorsese și pribegii îl credeau 
în drum spre Țarigrad. Ingrijoraţi, se gândiau de pe atunci 
să redacteze un nou arz +4, 

Rusia însă, aflând de iniţiativa ce luaseră pribegii, îi în- 
vinovăţeşte, la 22 Ianuarie 1822, pentru că s'au adresat Porții 
fără prealabilă înţelegere cu Rusia. Intr'adevăr, se mai urmau 
atunci negocieri ruso-turce prin mijlocirea Austriei și Prusiei, 
dar întâ mpinând aceeaș îndărătnică rezistenţă din partea Porții. 
Aceasta susținea că numai după ce i se vor fi predat Mihai 


1. A fost publicat de V. A, Urechia de 2 ori, în An. Ac. rom., X, p. 306—308 
şi în Ist. Rom., XIII, p. 102—103, dar îl credea a fi cel dintâi arz al Moldovei, 
de la sfârşitul lui Martie 1821. — Publicat şi de Erbiceanu, în Ist. miirop. 
Moldovei, p. 214—215, dar cu data 1822. O copie păstrată la Acad. (Creşt. 
col., 1908, p. 115) poartă data de 10 Oct. 1821. 

2. Radu Rosetti, Amintiri, I, p. 106—11. 

3. Scrisoare din 6 Fevr. 1822 la Iorga, Acte şi frag, p. II, 627. 

4. Ist. mitrop. Moldovei, p. 245—2486. 

Suțu și Ipsilanti va putea considera liniştea restabilită, va 
putea evacua principatele şi proceda la numirea Domnilor 2. 

In disculparea lor?, pribegii, după ce expun conţinutul 
nevinovat al arzului ê, se plâng că Vogoridi a făgăduit bani 
serascherului de la Silistra, dacă-l va ajuta să se facă Domn. 

La 24 Ianuarie, emigrații aflând că delegaţii s'au întors, 
dar că răspuns de la Poartă n'au adus, întocmesc un alt arz, 
și se chibzuiesc prin cine să-l trimită pentru ca să ajungă 
sigur la destinaţie +. 

In realitate nu era vorba decât de o reeditare a textului 
din Octomvrie precedent. Avem într'adevăr un arz, cu data 
de 10 Ianuarie 1822, identic cu acela 5. De altă parte, „,Jur- 
nalul mergerii boerilor la Țarigrad” ë menţionează un arz al 
„„boerilor de peste hotar din Bucovina”, cu data de 17 Ianuarie, 
trimis prin Salih pașa din Iaşi, iscălit de mitropolit şi boeri. 
Poate că emigraţii recurseseră la această cale de transmitere. 
In sfârşit, avem un act, cu data 1822, fără lună”, în care 
mitropolitul şi boerii spun că au dat arz la Poartă; că ţara a 
fost totdeauna supusă și a dat furniturile ce i s'au cerut, 
dar că Grecii au stricat vechile rosturi şi Moldovenii nici nu 
s'au mai putut jelui. Se amintesc hatișerifele din anii hegirei 
1180, 1198, 1206 şi 1217. Se învinuesc Grecii că au dat sluj- 
bele ţării la creaturile lor și că au înmulțit,— mai ales Mihai 
Vodă Suțu — numărul boerilor. Arnăuţii au fost un flagel. 
Ar fi prăpăd dacă s'ar lăsa cârmuirea țării și mai departe 
pe seama Grecilor. Ea trebue încredinţată „celor cunoscuţi” din 
boerii Moldovei, credincioase slugi ale împăratului. Acum țara 
nu este în stare să suporte cheltuelile întreţinerii unui Domn. 

Din această descriere se vede că cuprinsul era acelaș ca al 
arzului din Octomvrie 1821. 


„ Aricescu, p. 120—121. — Urechia, XIII, 176. 
„ Ibid., p. 202—206. — Hurm., supl. I., 4, p. 24—26, cu data greşită 1823, 
Vezi mai sus, p. 78. 
. Ist. milrop. Moldovei, p. 200, 
„ Acad. rom., ms, 1753, f. 37. Un fragment în ms. 117, f. 83. 
„ Kogâlniceanu, Lelopisefje, III, p. 441—444. 
7. Hurm., supl. I, 5, p. 1—4. — Iorga, (Hurm., X, p. LXXII) îi atribue 
data de 17/29 Ianuarie. 

Dintr’o scrisoare de la hotarele Bucovinei, de la 6 Fevruarie 
1822 1, rezultă clar că la această dată emigrații nu îndrepta- 
seră către Poartă decât două arzuri. Cel dintâi fusese acela 
de la sfârşitul lui Martie 1821 ?. 

Asupra mijlocului de a-l face să ajungă la Poartă, consultă pri- 
begii pe Teodor Balş, care le răspunde la 27 Fevruarie 1822, 
amintindu-le de „câtă greutate am suferit la Iosuf paşa la Brăila, 
când am fost trimis de d-voastre” 3,— cu arzul adică de la sfârșitul 
lui Martie 1821. Sfătuește pe boeri să-și trimită plângerea prin 
internunțţiu, căci „aţi trimis boeri mari, bătrâni, cu magzarul la 
Țarigrad .... și au fost opriţi prin faptele caimacamului și mag- 
zarul poate că n'au mers la pragul împărătesc, precum și este”. 
Că iscălise și el arzul boerilor lui Vogoridi, Balș nu mărtu- 
riseşte încă. 

Intr'o scrisoare de la hotarele Bucovinei, de la 1 Martie 1822 +, 
Vogoridi este acuzat că aspiră la domnie și că pentru a-și creia 
partizani, a boerit slugi boerești, așa încât „nu numai a adus 
atingere pronomiilor ţării, dar a întrodus și un spirit revolu- 
ţionar, căci toţi acești indivizi cari s'au văzut scoşi din cele din 
urmă clase, voesc să se menţină în demnităţile lor trecătoare, 
şi de aceea s'au declarat dușmani neîmpăcaţi ai nobilimii”. 

De atunci va fi în Moldova un „„leit-motiv”” al boerimii mari 
emigrate, care singură se considera ca nobilime, de a se plânge 
de boeriţii lui Mihai Suţu şi ai lui Vogoridi, calificați de „,ciocoi”, 
pentru originea lor şi de „,carvunari””, pentru pretenţiile lor, 
acest din urmă termen ajungând să se aplice tuturor celor 
ce se ridicau împotriva unei ordine de lucruri stabilite 5. 

Cuvântul „ciocoi”, de origine turcească, apare, în forma 
de „ciocotniți”, la 1618, în cronica lui Matei al Mirelor ê. 
A însemnat la început, pe cel mai mic slujbaș fiscal: „ciocoi 


1. Iorga, Acte şi frag, II, p. 622—628. 

2. Vezi mai sus, p. 61. 

3. Ist. mitrop. Moldovei, p. 211—212. 

4. Acad, Rom., ms. 1155, f. 28 verso. 

5. De „carvunarismos” erau învinuiți de altfel şi boeri din familii de seamă 
(Scrisoarea lui T. Balş dela 23 Fevr. 1822 în Erbiceanu, Isi. mitrop, Moldovei, 
p. 250). Cf. mai jos, p. 151. 

6. La Papiu, Tesaur, J, p. 357. 

de județ” 1. Calificativul s'a aplicat apoi și tuturor funcțio- 
narilor de ultima treaptă, în contact direct cu mulţimea è. 
Prin extensiune, poporul a ajuns a numi ciocoi și pe dregă- 
torii superiori, chiar boeri, de cari deseori era asuprit ê. Pen- 
tru boeri, termenul de ciocoi era echivalent cu cel de mojicî. 
Ca oameni de casă ai Domnilor, sau'boerilorputernici, unii ciocoi 
reuşiau să se îmbogăţească și să se urce în ierarhia socială, des- 
considerați însă de acei printre cari râvniau să se numere 5. 

La rândul lor, cei nesocotiţi aplicau celor mari și mândri 
calificativul de ciocoi, cu aceeaș animozitate cu care, în 
Franţa revoluţionară, li se zicea „les aristocrates”. 

In Moldova, boerimea cea mare, „aristocrații, aruncau 
epitetul de ciocoi întregii boerimi mărunte, fără a face deose- 
bire între categoriile care o compuneau: mai întâi, urmași 
scăpătaţi ai unor neamuri vechi; apoi, intelectuali și foști 
negustori bogaţi, cari la noi, ca și aiurea, împrospătau clasa 
conducătoare, și însfârșit, într'adevăr, oameni de casă și slugi 
boerești, ridicaţi prin favoarea stăpânului: ,boeri mărunți 
în serviciul celor mari”, cum definește consulul Kreuchely pe 
ciocoi”. Această confuzie era firește jicnitoare pentru boerimea 
secundară din primele două categorii, care se și plângea că „ade 
vărațţii ciocoi măscăriau vechea nobilime a țării” 8. 


1. Ex. la 1685 (Filitti, Evoluția claselor sociale, în Arhiva p. ştiinţa şi 
reforma socială, V, 1924, p. 343, n. 4). 

2. Ordin domnesc la 1791: „să nu îndrăznească vre-unul din ispravnici, 
sau polcovnici, sau ciocoi, să supere cel mai mic lucru al vre-unui locuitor” 
(V. A. Urechia, Ist. Rom., IV, p. 7 şi 9). 

3. Ex. la 1803 în Urechia, VIII, p. 571. 

4, „Un Ghinea marghiol (adică viclean, sau spion), de neam mojic, foarte cio- 
coi” (Radu Grecianu, Viaţa lui Const, Brâncoveanu. ed. St. D Grecianu, p. 200). 

5. Cronicarii moldoveni spun astfel că Mihai Vodă Racoviţă arenda la 
mezat venituri „,ciocoilor” (Lefop., II, p. 281), sau că „în zilele lui Grigore 
Ghica (între 1726—1748) se îmbogăţise ciocoii, că lua slujbe cu dări şi mite 
şi începuse a și boeri pe ciocoi” (Ibid., — 415). 

6. Astfel la 1765, un Ştefan Sturdza numia ciocoi şi punea să se bată la 
tălpi mazilul Ioniță Pisoski (R. Rosetti, Cronica Vascanilor, în An. Ac. rom., 
vol. 29 (1906), p. 68, 

7. Hurmuzaki, X, p. 362. 

8. Cum se exprimă Sion în „Arhondologia Moldovei”, 

Abia la 12 Aprilie 1822, află vornicul Negel, fratele mi- 
tropolitului Veniamin Costachi, că Teodor Balș ar fi scris lui 
Roznovanu că arzul cu care fusese trimis la Silistra nu putuse 
fi expediat la Țarigrad; că se făcuse altul de către boerii 
de la Iași și că fusese silit să-l iscălească și el. Era deci foarte 
îngrijorat Negel asupra conţinutului acestui arz, despre care-și 
făcea închipuiri greșite 1. Confunda arzul cu proectul de con- 
stituție al „ciocoilor”, despre care vom vorbi. După câteva 
zile, Negel văzu în sfârşit o copie a arzului „stării a doua” 
și scria că „nu-l găsim rău și fără cale, numai că pe Domnul 
moldovean zic să se aleagă de toată obștea; nu mă dumeresc 
cum se va alege fără vărsare de sânge” 2. Era într'adevăr 
singura deosebire esenţială între arzurile celor două tabere. 


3. Proeete de reforme dintre Dee. 1821—Martie 1822, 
ale boerilor munteni emigrați în Ardeal. 


Din Muntenia, de unde pornise cea dintâi cerere formală de 
Domn pământean și unde, în Noemvrie 1821, se mai întorseseră 
de la Braşov câţiva boeri mari, în frunte cu Grigore Ghica, nu 
se mai îndreaptă în această vreme adrese către Poartă. 

Avem în schimb, concomitent cu citatele arzuri ale Mol- 
dovenilor către Turcia, două proecte de reorganizare a ţării 
elaborate de migrații munteni şi destinate Rusiei. 

Unul ? este de la sfârșitul anului 1821, sau cel mai târziu din 
Ianuarie 1822, căci vorbește de ,„,Fevruarie trecut”, când 
Mihai Suţu a ridicat la laşi „semnul Fenixului”. Este 
opera partidei conservatoare, care însă nu mai cere încorpo- 
rarea la Rusia *. 


1. Ist, mitrop. Mold., p, 224—225. 

2. Ibid., p. 228. 

3. O parte, care se găseşte şi în ms. 322 dela Acad. rom., la f. 134—137 
verso, a fost publicată în extenso de Iorga, St. şi doc. XI, p. 190—204, după un 
exemplar găsit în Ardeal. Partea următoare, care se găseşte în acelaş ms., 
dela f. 137 verso înainte, a fost publicată, tot în-extenso, de mine, în Arki- 
vele Olteniei, X (1931), p. 247—253. — E. Virtosu, 1821, p. 117—140, a crezut 
necesar să publice din nou amândouă părțile. 

4, Vezi mai sus p. 63—64. 

Impărăția Rusiei este apărătoarea neamului creștinesc și 
mai vârtos a neamului nostru locuitor al Daciei. Neamul gre- 
cesc s'a arătat totdeauna răzvrătitor și vătămător. Pe urma 
intrigilor greceşti s'a împărțil biserica în răsăriteană şi apu- 
seană. Prin intrigile lor s'a dărâmat și împărăţia lor și a căzut 
în robie. După aceste acuzaţii aduse Grecilor, începe arăta- 
rea raporturilor Valahiei cu Poarta. La anul ce se lasă în alb, 
Valahia s'a legat să dea Porții o sumă anuală în schimbul 
căreia să aibă neatârnare lăuntrică sub Domni pământeni. 
Turcii au călcat însă teritoriul țării, luând Brăila, Giurgiu și 
Turnu. Greci au ajuns în slujbe de dragomani ai Porții și au 
îndemnat Poarta să dea principatelor Domni greci. Aceşti 
domni au stricat miliția pământeană; au pus capichehaiale 
greci, au oprit liberul negoţ, au lăsat pe Turci să se întindă 
în jurul serhaturilor. Grecii s'au căsătorit și împroprietărit 
în ţară, cugetând să ajungă stăpâni în ea, ca o Nouă Grecie. 
Rusia a luat principatele sub protecţia ei. Impărăteasa Eca- 
terina a impus tratatul de la Cainargi, căruia i-au urmat și 
altele, dar Grecii le-au exploatat spre folosul lor. ,,Anul acesta 
1821, au socotit că va fi epoca lor”. „In Fevruarie trecut” 
Mihai Vodă Suțu a ridicat la Iaşi semnul Fenizului şi în 
două luni poporul principatelor a fost ruinat. Au prădat și 
bisericile. Dar jeluitorii nu pierd nădejdea că toţi Grecii, 
până şi cei ce se află însoţiţi cu pământence, vor fi depărtați 
pentru totdeauna din toate slujbele, până la cea mai mică. 
Ei cer: restabilirea hotarului dunărean până în jumătate 
apă; să se dea țării toate drepturile ce le avea pe vremea 
lui Mehmed IV (sic) la leat 1641 (sic) pe când domnia Matei 
Basarab, când patria nu intrase încă sub jugul grecesc; nego- 
ţul să fie slobod; să se poată deschide fabrici de orice fel; 
să se poată lucra liber minele ţării; dregătoriile să se dea 
numai pământenilor, cu excluderea Grecilor chiar căsătoriţi 
în ţară ; scutelnici să nu aibă decât pământenii cari vor do- 
bândi cinuri; poslușnici tot așa ; toată boerimea, până la cel 


1. După învinuirea formulată şi de Iordache Golescu şi de autorul ,,Cores- 
pondenței între un Muntean şi un Moldovean”. Mai sus, p. 51. 

mai mic cin, să fie scutită de orice rusumaturi, precum și co- 
piii şi văduvele celor cu cinuri și aceștia să aibă și jumătate 
din scutelnicii tatălui sau soțului; să se înlocuiască vinăriciul, 
care a provocat atâtea nedreptăți, prin pogonărit ; ponturile 
vămilor să se revizuiască și să se arendeze numai la pămân- 
teni; toate rusumaturile să se arendeze la licitație numai 
la pământeni; vinurile şi rachiurile din Turcia să nu poată 
intra în ţară; sarea să se vânză mai scump la export; să 
se dea mertice de sare tuturor privilegiaţilor ; să se strice liu- 
dele, care au dat naștere la atâtea abuzuri și să se înlocuiască 
prin dare individuală în trei categorii ; locuitorii moșiilor să 
lucreze stăpânilor 24 zile pe an „cum a fost în vechime”, în 
loc de 12 zile; sfat de obşte al pământenilor să chibzuiască 
în toate chestiunile; străinii negustori și meseriași stabiliţi în 
ţară să intre în corporaţiile pământenilor; mitropolitul și 
episcopii să aibă leafă și întreținere, iar din celelalte venituri 
bisericești să se întreție personalul și restul să se verse la 
vistierie, de unde să se dea pentru acareturile bisericești ; 
toţi egumenii mănăstirilor și pământene şi străine să fie cu 
leafă și întreținere, iar manipularea veniturilor să se facă de 
economi mireni, cari să le verse la vistierie, de unde se va 
da din prisos la mănăstirile de jos; dreptul de jeluire să fie 
recunoscut ţării; fiindcă Domnii de acum înainte lipsesc şi 
fara a fost scăpată de a fi supusă sub tirania unui străin, să se 
întărească și cea mai jos arătată întocmire a cârmuirii [ării 
în ce priveşte divanul ce închipueşte domnia şi asupra vistieriei. 

După această întocmire” !, puterea executivă era încre- 
dințată unui divan „cel dintâi”, compus din mitropolit, epi- 
scopii de Buzău și de Argeș, patru boeri mari și un legist (no- 
micos). Acest divan avea și controlul finanţelor statului. Un 
„divan de al doilea”, compus din opt boeri mari, avea atri- 
buţii judecătoreşti, dar de la el se putea face „apelaţie”” la 
divanul întâi. Se mențineau două „departamenturi”” judecă- 
torești, unul de opt și altul de șapte boeri, de a doua, sau a 
treia stare, precum și un „departament al criminalului”, de 


1. Este partea publicată de mine în Arhivele Olteniei, X (1931), p. 247—253, 

patru boeri secundari, dar fiecare departament cu câte un 
legist. Se înființa un departament al ,„împăciuirilor”, compus 
din trei boeri și un departament al hotărniciilor, cu patru 
boeri şi un inginer. Se acuzau Domnii greci de a fi confundat 
„punga ţării” cu punga lor. Acum, în loc de un singur mare 
vistier, se cerea o „comisie a vistieriei”', compusă dintr'un 
boer mare, doi mai mici şi — dispoziţie interesantă —un 
„deputat al tuturor judeţelor”, care să ia parte la cercetarea so- 
cotelilor judefelor. Toate socotelile aveau să fie încheiate de 
divanul al doilea şi să fie întărite de întâiul divan. Se luau 
adică toate măsurile pentru a impiedica risipa banului public. 
Ispravnicii judeţelor aveau să fie orânduiţi de întâiul divan 
şi la rândul lor să numească pe zapciii de plăși, răspunzători 
fiind pentru aceștia. Se arăta cum aga „prăda târgul Bucu- 
reştilor şi isnafurile” (corporaţiile), iar spătarul judeţele, prin 
polcovnici şi căpitani, în cât nu rămânea „nici măcar găina la 
ușa săracului”. Se propunea deci să se orânduiască un „pârcă- 
lab al orașului”, pentru strângerea dărilor din capitală, iar 
poliţia să fie dată pe seama altui boer, asistat de doi judecă- 
tori. Se cerea să se întocmească o „miliție de ostaşi pămân- 
teni”. Satele aveau să fie răspunzătoare pentru locuitorii lor. 
Cât priveşte Oltenia, ea urma să se cârmuiască de un boer 
mare trimis din București, împreună cu episcopul de Râmnic 
şi cinci boeri localnici și divanul Craiovei, astfel compus, avea 
să judece cu apel la întâiul divan din Bucureşti. Micii funcțio- 
nari ai divanelor vistieriei şi departamentelor judecătoreşti 
nu vor putea fi înlocuiţi decât pentru vină dovedită şi jude- 
cată „fiindcă schimbarea zminteşte cursul trebilor”. Toţi sluj- 
bașii mari şi mici nu vor primi decât lefuri fixe. 

In rezumat, acest lung proect de reforme, dacă aducea o 
strașnică acuzare Domniilor fanariote și dregătorilor greci, 
mai ales vistieri, agi şi spătari, arunca însă răspunderea asupra 
Turcilor, cărora se datora introducerea regimului fanariot în 
principate. Revendica hotarul dunărean, cu restituirea cetă- 
ţilor luate de Turci şi cu drept pentru ţară de a le întări și a 
aşeza în ele artilerie. Cerea miliție naţională, libertatea ne- 
goţului, Turcii putând veni numai până la schele, pentru a 

se aprovizionă în târg liber. Intra în amănunte de organi- 
zare a Statului, păstrând privilegiile boerimii, scutelnicii și 
poslușnicii, cerând scutirea ei de dări, obligând pe ţărani să 
clăcuiască 24 zile în loc de 12, înlăturând domnia unuia singur 
şi asigurând înalta conducere numai boerimii mari, dar intro- 
ducând un sfat de obște al pământenilor și încercând să și 
reformeze administraţia și să asigure un control al finanţelor 
publice. Sunt de relevat în această privinţă : laicizarea câr- 
muirii averilor mănăstirilor, chiar şi a celor închinate, înlo- 
cuirea marelui vistier printr'o comisie de 3 boeri mari, asistați 
şi de un delegat al județelor, inamovibilitatea micilor sluj- 
başi, răspunderea ispravnicilor pentru sameșii şi zapciii ju- 
deţelor, a căror numire se lasă pe seama lor, răspunderea 
marei logofeţii pentru judecătorii pe cari-i numește la judeţe, 
răspunderea satelor pentru tâlhăriile de pe teritoriul lor, 
propunerea de a înlocui impozitul colectiv prin dare indivi- 
duală, desființarea veniturilor slujbelor şi mărginirea funcţio- 
narilor la lefuri fixe, instituirea unui tribunal (departament) 
al împăciuirilor. 

Din partida care alcătuise acest proect, făcea parte de- 
sigur acel boer mare muntean refugiat la Brașov, care la în- 
ceputul anului 1822 spunea francezului Laurengon ! că boerii 
sunt un instrument pasiv al puterilor care-și dispută princi- 
patele. Ar fi vrut unirea dintre boeri, pe tărâmul capitulaţiilor 
cu Turcia. Spera totuși că puterile vor ajunge să admită că 
principatele nu trebue să depindă decât de congresul general 
european. Se simţia că i-ar fi convenit un guvern aristocratic ; 
s'a mărginit însă a zice că ar trebui un guvern naţional. 

k 


Cam aceleaşi păreri sunt cuprinse în actul intitulat ,, In- 
dreptarea țării (după cele) ce a pătimit țara la 1821, de la 
străini” 2. Se fac următoarele propuneri : străinii, Grecii etc., 
să fie depărtați din slujbe; să se poată îndeletnici numai cu 

1. Nouvelles observations sur la Valachie, Paris 1822, p. 41—45. 

2. Acad. Rom., ms. 322, f. 147 verso. — Analizat de mine în „,Originele de- 


mocraţiei române” (Viaţa românea că, Nov. 1922, p. 182—183), menţionat în 
broşura Despre vechea organizare administrativă (extras din Revista de 

neguțătorie și meşteşuguri, dar supunându-se la toate obli- 
gațiile isnafurilor, ca și pământenii ; străinilor cari au dobândit 
cinuri de boerie să li se ia scutelnicii și poslușnicii și să nu se 
mai boerească străini; să se repue în vigoare hrisovul lui 
Racoviţă de la 1764 (împotriva străinilor); să se desființeze 
corpul arnăuţilor ș cei cu meserii să intre în isnafurile țării, 
iar ceilalţi să se isgonească într'un anume soroc; să se reînfi- 
ințeze pentru străjuirea ţării, „ogeacurile slujitorimii româ- 
nești cei din vechime”, seimeni, fustași, cazaci, lefegii, doro- 
banţi, vânători, poterași, plăeşi, slujitori de la judeţe și alte 
bresle, care singuri să poată purta arme, iar străinii „nici 
măcar cuțite la brâu”. Apoi se mai cere: să se desființeze 
veniturile boeriilor, dregătorii umând să slujească numai cu 
leafă ; un divan compus din mitropolit şi 4 boeri mari să aibă 
toată puterea săvârşitoare ; un al doilea divan să fie compus 
din episcopi, boeri mari și un nomicòs (legist); să se menţie 
departamentele de opt şi de șapte, ca și cel criminal, dar fie- 
care să aibă un nomicos; să se înființeze un departament 
(tribunal) al hotărniciilor ; vistierul cel mare să nu fie însăr- 
cinat decât cu strângerea dărilor și să nu mai aibă sub ordine 
pe ispravnici şi pe sameși, ci numai pe sarafiy întâiul divan 
să orânduiască la judeţe câte 2 ispravnici, dintre boerii de 
a 2-a şi a 3-a treaptă, din cari unul însărcinat cu treburile ju- 
deţului, iar altul cu supravegherea polcovnicilor și căpitanilor 
şi cu pricinile de judecăţi împreună cu judecătorul. Sameșul 
să fie însărcinat numai cu strângerea dărilor ; zapciii plășilor 
să se numească de ispravnici și să aibă a cerceta și pricinile 
mărunte dintre locuitori; polcovnicii şi căpitanii din judeţe 
să se numească de către întâiul divan, dar să nu umble prin 
judeţe, ci numai, când ispravnicul sau zapciii li dau de ştire, 
să pornească cu slujitorii după tâlhari ! și să nu ia „nici o aţă” 
din cele găsite la aceștia. 


drept public, IV, 1929, p. 31, cu greşala de tipar „proect al boerimii mărunte”, 
în loc de „mari”), publicat în părţile esenţiale în Arhivele Olteniei, X (1931), 
p. 253 şi publicat apoi in extenso de E. Virtosu, 7822, p. 178—183. 

1. Este interesant de relevat că o dispoziţie în acest sens se şi ia de „,câr- 
muirea Valahiei” (Gr. Ghica, viitorul Domn, şi Barbu Văcărescu) la 1 Martie 

Un alt proect de organizare a ţării a fost întocmit, prin 
Fevruarie sau Martie 1822, de Alexandru Vilară 1. La 20 Mar- 
tie (1 Aprilie) 1822, Pini scria acestuia, din Sibiu : „Am primit 
scrisoarea cu data de 11/23 Martie ce mi-aţi făcut cinstea de 
a-mi trimite, precum și actul anexat la ea. Le-am citit cu 
atât mai mare plăcere, cu cât am găsit în ele priviri asupra 
mai multor dispoziţii, pe cât de înțelepte, pe atât de pricepute, 
care, dacă împrejurările ar îngădui să fie puse în practică, 
n'ar lipsi de a da roade binefăcătoare. Spiritul ce a călăuzit 
această lucrare, va fi deapururi dovada simțimintelor ce vă 
însuflețesc pentru binele țării voastre.” 2. 

In memoriu, Vilară spune că după 9 ani de pace (de la tra- 
tatul din București) a izbucnit pe neașteptate revoluția. Ră- 
scoala lui Tudor se datorește suferințelor poporului, pe urma 
nedreptăților și jafurilor, precum și făgăduinței ce i s'a dat 
că va putea prăda pe cei bogaţi. Există acum un spirit de 
nesupunere și îndărătnicie care nu poate fi stăpânit cu biciul. 
Locuitorii nu mai au sfiala de altă dată și nu se vor mai lăsa 
asupriţi. După aceste consideraţii generale, Vilară propune : 


1822. Se mai hotărăşte ca polcovnicii şi căpitanii de judeţe să fie numiţi 
prin alegerea ispravnicilor. (Iorga, St. şi doc., VII, p. 311). 

1, Acad, rom., ms. 1155, f. 297, printre hârtiile lui Vilară, în greceşte.— 
D-l profesor Iulian Ştefănescu binevoind a-l traduce după rugămintea mea, 
am constatat că era acelaş cu proectul publicat de Aricescu, II, p. 187, care 
credea că autorul ar fi fost Gr. Brâncoveanu. De oarece memoriul se află 
la un loc cu scrisoarea prin care Pini mulţumeşte lui Vilară pentru lucrarea 
ce i-a trimis, nu rămâne îndoială că proectul a fost întocmit de acesta. Pentru 
aceste motive l-am calificat deci de proectul Vilară, în broşura Des origines 
du regime représentatif en Roumanie (extras din Documenis franco-rou- 
mains, Sept—Oct. 1931, p. 4), deşi mai înainte îl atribuisem şi eu, după 
Aricescu, lui Brâncoveanu (Despre vechea organizare administrativă, 1929, 
p. 31). Acum, E. Vîrtosu, 2827, p. 141, nota, publicând scrisoarea lui Pini 
către Vilară, adaogă: ,,Credem că e vorba de memoriul dat de Aricescu, 
aflat mai departe, în ciornă, şi pe care, atribuindu-l definitiv lui Al. Vilară, 
îl vom denumi de acum ,,memoriul Vilara”, cu toate că anumite articole 
au suferit o redactare nouă din pana lui Gr. Brâncoveanu”, E curios că 
Viîrtosu, deşi se referă la memoriul grecesc dela f. 297 a ms 1155, totuşi numai 
crede că e vorba de actul dat de Aricescu.. 

2. Acad. rom., ms. 1155, f. 268, la un loc cu memoriu. — S'a publicat de 
E. Virtosu, L c. 


www.dacoromanica.ro 


90 IOAN C. FILITTI 


matca Dunării să fie hotar despărțitor despre Turcia; să se 
restitue țării ce i s'a luat prea mult de Turci, în bani sau natură ; 
să se lase liber negoțul pe uscat și pe apă, iar capanul împă- 
rătesc să se aprovizioneze în târg liber ; vase de negof românesc 
să poală pluti în apele turceşti sub pavilion cu armele [ării ; 
să se constitue o gardă naţională; să se acordeiertare de bir 
și, în consecință, de dări către Poartă, pe 5 ani; să se acorde 
despăgubiri pentru stricăciunile făcute de armatele otomane ; 
husmeturile, adică ocnele, vămile, dijmăritul, oeritul şi vină- 
ritul, să servească exclusiv pentru trebuinţele ţării, și să se 
desființeze milele ce se dădeau din ele, despăgubindu-se in- 
stituţiile de binefacere care se bucurau de ele; Domn de fară 
pe viață, care să nu poată fi depus decât pentru vină recuno- 
scută de amândouă curțile ; desființarea havaeturilor slujbelor, 
care să fie retribuite numai cu lefuri fixe ş mitropolia şi episco- 
piile să se întreţie din veniturile lor; școli naţionale în toate 
judeţele ; egumenii mănăstirilor să aibă lefuri fixe și din pri- 
soasele veniturilor să se trimită ajutorul cuvenit locurilor 
sfinte; după 5 ani, bugetul să se întocmească de o adunare 
compusă din mitropolit, episcopi, boerii din capitală și de- 
putați din județe; nici un funcţionar să nu trăiască pe soco- 
teala administraţilor pe cari-i cercetează; să se reorganizeze 
poștele ; să se întemeieze fabrici; exploatarea subsolului să fie 
liberă, cu excepţie pentru aur, argint şi sare, In total 28 puncte, 

După cuprins, acesta este, neîndoios, proectul rezumat 
într'un raport de la 1834 al agentului diplomatic Bois-le-Comte, 
care pretinde că a fost redactat (și, desigur, mai ales tradus) 
de francezul Coulin, în înţelegere cu boerii de la Braşov. Ada- 
ogă că proectul a fost trimis ţarului la Verona 1. Ştim însă că 
congresul de acolo s'a ţinut abia în Oct.—Dec. 1822, pe când 
proectul a fost remis lui Pini, cum am văzut, încă din Martie. 

Un colaborator al acestui grup de boeri pare să fi fost şi 
slugerul Nicolae Grecianu, căruia boerii veliți de la Braşov îi 
acordă, în Aprilie 1822, rangul de mare clucer, pentru că, 
deşi a adus multe servicii, n'a înaintat în grade timp de 24 
de ani, neavând bani ca să le cumpere 2. 


1. Hurmuzaki, XVII, p. 385, 2. Vîrtosu, 1827, p. 166 nota. 

4. Cererile delegaților munteni și moldoveni la Poartă, 
Aprilie 1922. 


Comparând diferitele arzuri şi proecte analizate până aci, 
constatăm că toate aveau ca puncte comune : izgonirea străi- 
nilor din scaunele domnești, din dregătoriile statului și din 
cârmuirea mânăstirilor închinate ; înființarea unei miliții pă- 
mântene ; libertatea negoțului, cu deosebirea numai că pro- 
punerile în această privință erau fireşte mai timide din par- 
tea boerilor cari preconizau o politică de înțelegere cu Turcia, 
decât din partea boerilor mari emigraţi, cari-și puneau nă- 
dejdea în Rusia; păstrarea privilegiilor boerești și dorința 
de a legaliza scutirea de dări a boerilor. Ca revendicare cu 
caracter naţional se mai adăoga, pentru toţi Muntenii, deși 
formulată fireşte numai de boerii emigrați rusofili, restituirea 
cetăților și teritoriilor uzurpate de Turci la stânga Dunării. 
Boerii mari moldoveni emigrați excludeau încă, la înce- 
putul anului 1822, sub pretext de economie, domnia unuia 
singur și ar fi preferit să se încredințeze cârmuirea statului 
unui sfat de boeri mari. Colegii lor emigrați munteni erau 
împărțiți în această privință în două tabere. Dacă urmă 
însă să se numească un Domn, erau toţi de acord că trebuia 
să fie pământean; dezacordul avea să persiste numai între 
boerimea cea mare şi cea mică din Moldova asupra punc- 
tului de a ști dacă Domnul va fi ales de „obștea boe- 
rească”', sau numai de boerimea cea mare. Cât privește refor- 
mele interne, Tudor Vladimirescu, cu gândul la suferințele 
poporului de jos, nu putuse, în situaţia delicată în care se aflase, 
să revendice decât „dreptăţile țării”, fără altă precizare. In 
amănunte de organizare lăuntrică, până la începutul anului 
1822, nu intraseră decât emigraţii munteni, în cele două pro- 
ecte de care ne-am ocupat. Vilară se pronunțase cel dintâi 
pentru o adunare obștească, în care să intre nu numai prelații 
și boerii mari, dar și deputaţi ai judeţelor. Boerimea mare 
a amânduror principatelor se mai rostise și pentru desființarea 
oricăror altor venituri ale slujbelor afară de leafă. 

La 2/14 Martie 1822, prin protocolul de la Berlin : puterile 
europene se înţeleg în sfârșit să adreseze Porții o notă co- 
lectivă, în care cer evacuarea imediată a principatelor şi re- 
stabilirea administraţiei conform tratatelor, prin negocieri 
între Rusia şi Turcia. 

Atunci ceru și Poarta principatelor să trimită delegaţi cari 
să le exprime dorinţele 2. 

Boerii Munteniei cari, spre deosebire de ai Moldovei, unde 
şi caimacamul Vogoridi hrănia speranţe de domnie, nu se 
mai adresaseră Porții de la Tudor Vladimirescu încoace, 
nu ştiau de ce erau chemaţi la Silistra, dar unii din ei cre- 
zură că poate ar fi momentul de a obține Domn pământean 3. 
Nu bănuiau că vor avea să meargă la Țarigrad 4. 

Delegații Munteniei, în frunte cu Grigore Ghica, erau 
boeri mari, afară de unul, clucerul Filip Lenș 5. Ei plecară la 
22 Martie şi sosiră la Silistra la 25. 

Delegații Moldovei erau dintre familiile secundare, afară 
de cel din fruntea lor, Ioniță Sturdza, care însă era alături 
de ei în privința ideilor. Ei plecară la 25 Martie și sosiră la 
Silistra la 2 Aprilie 6. 

Delegații nu duceau cu ei arzuri. 

Din partea Moldovei, cum am văzut, se aflau mai dinainte 
la Poartă trei arzuri. 

Delegații munteni duceau cu ei nişte ,,ponturi” întocmite 
la București, inspirate în parte din proectul de organizare 
al emigraţilor, adresat Rusiei prin Dec. 1821, dar adaptate 
împrejurării că aveau să fie supuse Porții, și pe care le-au 
citit paşei din Silistra 7. Erau următoarele : Domnia de şapte 


1. Doc. renaşt., I, p. 1070. 

2. Urechia, XIII, p. 177. 

3. Hurm., X, p. 142. 

4. Jurnalul boerilor munteni trimişi la Țarigrad, Acad. iom., ms. 1753, f. 
30. Publicat de Vîirtosu, 7821, p. 146. 

5. Pentru neamul acestuia, Filitti, Lettres et extraits concernant les relations 
des principautés roumaines avec la France. 

6. Jurnalul citat. 

7. Textul complect la Acad. rom., ms. 322, f. 150, publicat de E Virtosu, 
1821, p. 155—158, are 26 puncte din care lipsesc cinci (nu trei) în textul pu- 

ani este „planos grecesc” și Domnul trebue orânduit pe viaţă, 
iar după el să nu poată urma fiul său ; Domnul cel orânduit de 
Poartă să nu poată aduce cu el decât un număr anume limitat 
de Greci 1; câţi Greci sau Sârbi vor fi sudiți, sau câţi din boerii 
pământeni vor avea cavalerii, să se cerceteze şi de vor îi 
făcuți cu cuprinderea sfintelor tractaturi, să fie nesupărați 
și sudiți adevăraţi, depărtaţi din toate maslahaturile țării 
şi din privileghiurile pământului; câţi arnăuți greci și sârbi 
se vor afla într'aceste două cheleruri, să se izgonească, să 
meargă la patrida, măcar fie și însuraţi și având și neveste 
pământene, măcar fie şi boeri de verice treaptă vor fi; con- 
sulii Rusiei și Austriei să fie adevăraţi ruși și nemți, iar nu 
Greci; poruncile tratatelor cu privire la organizarea țării să 
fie date publicităţii; Domnii să aleagă în urmă pe boerii țării, 
iar iscăliturile și peceţile lor, având să fie aplicate pe orice 
adrese ale Domnului privitoare la nevoile țării, să se trimită 
la Poartă ca să fie cunoscute acolo; Domnul să nu poată boeri 
pe nici un străin, nici să-i dea scutelnici și posluşnici; boerii 
să poată merge nestânjeniţi la Poartă (cu plângerile lor); 
toate capichehaialele să fie români, iar nu greci; toţi eclezia- 
sticii greci să fie isgoniți; Domnul să nu poată înălța în 
slujbele țării pe cine va vrea, ci în ordinea vârstei, ca să se 
împărtășească fiecare, iar slujbele să se dea fără rușfet și cu 
sfatul tuturor boerilor; vistieria să fie condusă de 4 boeri 
şi nu nvmai de unul; să se desființeze sameșşii; ispravnici să 
se rânduiască boeri cu știință și să fie răspunzători pentru 
judeţele lor; Domnul să nu poată face mazili, neamuri ?, 
postelnicei și cumpaniști, fără ştirea boerilor și fără semnă- 
turile lor; Domnul să nu poată hărăzi nimănui, nici da de 
zestre, vreun drept al țării; fără ştirea boerilor să nu se facă 
nici o cheltuială, iar pe seama Domnului să fie numai rusu- 
maturile ; toţi străinii să se așeze cu țara ; negoțul să fie liber, 
plătind numai vamă ; beilicci-bașa să nu poată aduce cu sine 


blicat de Dârzeanu (la Iorga, Izvoarele, p. 134t—136). Incomplect publicat şi 
de Urechia, XIII, p. 181—182 şi de Aricescu, II, p. 214—216. 

1. In ipoteza deci că s'ar numi Domn grec. 

2. Vezi explicaţia acestei restricţii, mai sus, p. 32 şi n. 2. 

decât un om de fiecare judeţ, care, cu oamenii isprăvnica- 
tului, să strângă oile necesare Țarigradului; la școlile ţării 
să nu se primească greci, arnăuţi și sârbi și să se predea în ele 
şi limba turcă; străinii să fie supuși tratatelor și drepturilor 
țării; spătăria să se dea la 4 boeri de ai ţării, iar nu la unul 
şi nu la Greci; caimacamul de la Craiova să fie pământean și 
să nu aibă în slujbă străini. 

La Silistra, pașa luând cunoștință de aceste ponturi, a 
poruncit delegaților munteni „să se provalisească după mer- 
gerea d-lor la Țarigrad” 1. 

La 3 Aprilie 1822, delegații amânduror Principatelor pleacă 
din Silistra și sosesc la Constantinopol la 17, iar la 20 sunt 
primiţi de reis-efendi. 

In întrevederea cu acesta, s'a citit arzul moldovenesc al 
„ciocoilor” din Oct. 1821, pe care-l iscălise și Balș 2. In aceeaș 
zi delegații amânduror ţărilor au fost învitaţi ca „cererile ce 
vor mai avea, să le dea în scris”. 

Zilele de 21 și 22 Aprilie au fost deci întrebuințate pentru 
ca fiecare delegaţie ìn parte să-și redacteze cererile, care au 
fost amendate apoi în patru rânduri, după dorinţele Porții 
și li sa dat forma definitivă la 24 Aprilie. 

Moldovenii cereau 3: Domn dintre Moldoveni, precum prin 
supus arzmagzar al compatrioţilor, trimis prin Silistra-valesi, 
s'a cerut; paza ţării prin Moldoveni, străinii fiind opriţi de a 
purta arme; capichehaialele să fie Moldoveni; consulii să nu 
fie greci; sudiţii străini să nu poată cumpăra imobile în Mol- 
dova; să se reguleze modul în care saegibașa va aduna oi 
din Moldova pentru trebuinţele Ţarigradului ; mănăstirile în- 
chinate să fie redate ţării, alungându-se călugării greci ; numai 
Moldovenii să se poată împărtăși de slujbe și privilegii ; aceste 
privilegii, odată obţinute, nu vor mai fi supuse reînoirii la 
fie care domnie nouă; drept pentru Moldoveni de a se jelui 
Porții; Domnul, dacă este învinovăţit, să fie judecat și vina 


1. Dârzeanu, l. c, p. 136. 

2. Mai sus, p. 78—79. 

3. Ghibănescu, Surete și izvoade, X, p. 324—333 şi explicațiile dela p. XCIII 
şi urm. 

lui să se arate Porții, iar dacă acuzarea se dovedește neînte- 
meiată, să fie pedepsit calomniatorul. In total 15 puncte. 
Muntenii au cerut 1: Domn pământean; paza țării încre- 
dințată unei miliții indigene; izgonirea arnăuţilor, grecilor, 
sârbilor și bulgarilor amestecați în trecutele turburări; cer- 
cetarea străinilor ce vin în țară; oprirea sudiţilor străini de a 
cumpăra imobile; supunerea negustorilor străini la legile ță- 
rii; în slujbe să nu fie primiţi decât pământenii; să se con- 
firme privilegiile boerești, dar să lipsească abuzurile iraturilor ; 
să se recunoască dreptul boerilor de a se jelui la Poartă ; dacă 
se aduc învinuiri Domnului, să fie judecat la Poartă și dacă 
se dovedește nevinovat, să se pedepsească denunțătorul; ca- 
pichehaialele să fie români; cârmuirea mânăstirilor închinate 
să se dea pământenilor; consulii să fie supuși ai statelor re- 
spective și să se desființeze starostiile consulare din provincie ; 
saegibaşa să nu fie nici grec, nici arnăut ; negoţul vitelor mari 
şi al porumbului să fie liber ca în Moldova. Total 19 puncte. 
Numirea Domnilor a mai întârziat două luni, până la fi- 
nele lui Iunie. La 17 Mai 1822, Nesselrode scria ambasado- 
rului englez de la Constantinopol: ,Nu trebue uitat că 
Turcii, hotărând că pe viitor Domnii celor două principate 
vor fi aleşi dintre boerii Moldovei și Valahiei, au introdus o 
schimbare în modul de administrație al acestor provincii... 
Pentru ca o asemenea schimbare să fie legală, trebue să fie 
comunicată Rusiei și să se obție de la ea confirmarea formală” 2. 


5. Proectul carvunarilor şi alte proecte de reforme 
ale boerilor moldoveni, în Aprilie—lulie 1922. 


În vremea aceasta, în Moldova, începea lupta pentru pre- 
ponderenţă în cârmuirea viitoare a ţării, între boerimea cea 


1. Ibid., p. 284—295, dar data nu poate fi 14 Aprilie, ci 24. 

2, Acad. rom., ms 323. De partea lor, emigraţii munteni de la Braşov 
scriau ţarului la 31 Mai că „cincisprezece luni” au trecut de când au 
fost siliţi să caute azil la Braşov. Deşi caimacamul li-a trimis copie de pe 
firmanul ce-i invită să se întoarcă, ei nu-i pot da urmare. Solicită un împrumut 
cu ipotecă pe moșiile lor. (Acad. rom., ms. 1155, f. 289. Aricescu, II, p. 184-185). 

mare, în majoritate pribegită şi boerimea secundară, „,ciocoi” 1 
şi „scarvunari”. 

Din scrisori de la 9 Aprilie 1822, ale vornicului Negel către 
fratele său mitropolitul Veniamin, se vede că aflase ceva 
despre un proect de organizare întocmit de boerimea secundară 
şi pe care-l confunda cu arzul acesteia către Poartă. Invinuia 
de complot contra boerilor mari pe spătarul Iordache Dră- 
ghici şi pe Brăescu, cu cari zicea că s'a unit și un membru 
al protipendadei, marele vistier Iordache Rosetti-Roznovanu. 
Aflase că se cerea „ca rânduirea comitetului cârmuirii să fie 
aceea pe care toți, mici și mari, îl vor alege șică tot acelaș 
glas să aibă și un sluger cât şi un logofăt mare și că la comitet 
şi la toate celelalte, şi până la șetrar, de vor fi aleși de glasurile 
obștești, să se rânduiască, şi putere și drept latoate să fie 
deopotrivă cât a unui logofăt mare atâta şi a unui șetrar, de- 
cât a glasurilor celor mai multe să se urmeze hotărîre la orice, 
se vede precum este aici în Basarabia.” 2. 

Era îngrijorat Negel despre ce vor cere delegații Moldovei 
la Poartă, fiind cei mai mulţi boeri din starea doua și creaturi 
ale lui Vogoridi 3, și se temea că dintre dânşii se va numi 
și noul Domn £. 

Avem astfel dovada că încă din Aprilie 1822, se alcăluise 
faimosul proect de organizare 5 al ciocoilor Moldoveni, proect 
al cărui autor principal, după spusele lui Alecu Russo € și ale 
lui Nicolae Istrati 7, ar fi fost tânărul Ionică Tăut (născut 1798). 

lată cuprinsul acestui proect, alcătuit din 77 ponturi” 
sau articole, sub titlul: ,,Cererile cele mai însemnate ce se 
fac din partea obștei Moldovei în atocmire cu cele cuprinse 


„ Vezi p. 82. 

„ C. Erbiceanu, Ist. mitrop. Moldovei, p. 220 şi 224—225. 
. Ibid., p. 226, 

. Ibid., p. 228. 

5. Termenul de „constituție” nu figurează în titlul proectului. Il găsesc între- 
buințat într'un act al divanului Munteniei la 1819, care vorbeşte de „,politiceasca 
constituţie” şi de „ființa politiceştii constituiri”” a Valahiei (Urechia, XII, 
p. 253). 

6. Opere, ed. Haneş, p. 121. 

7. Despre puterea legislativă şi privilegiile principatelor. 1856. (In Acte 

doc. relative la istoria renaşterei României, III, p. 141). 


a w Nye 

în obşteasca jalbă a sa, trimisă către prea înaltul devlet..., 
ca să fie obşteşte sfinţite, spre a sluji pământeștei cârmuiri 
de temelie... 1. 

Autonomia. conform vechilor drepturi „sub umbrirea prea 
puternicei împărăţii” ; toleranța religioasă; asigurarea liber- 
tății individuale în marginea pravilelor ; exproprierea pentru 
cauză de „obştească trebuință” şi cu „despăgubire potrivită” ; 
una şi aceeaș lege pentru toţi; nimeni să nu poată fi urmărit 
decât pe bază de lege; pedepsirea actelor ilegale; pedepsirea 
defăimărilor, precum şi a celor „ce ar ridica turburare sau 
răsvrătire împotriva binelui patriei”. „Nici un fel de slujbă 
obştească să nu se socotească de clironomie sau chiverniseală 
şi nici să se dea vre-o dată sub acest fel de socotință”. Li- 
bertatea negoţului și a meșteșugurilor. Fixarea unor reguli de 
naturalizare. Pierderea naţionalității moldoveneşti pentru cel 
dovedit „de comploturi împotriva cârmuirii”. „Puterea câr- 
muirii şi a împlinirii să fie în singura mână a Domnilor, iar 
puterea hotărârii să fie pururea în mâna Domnului împreună 
cu sfatul obșştesc”. Sfatul obştesc să fie alcătuit de mitro- 
polit, episcopi, membrii divanurilor și ai departamentelor și 
de câte un boer rânduit de fiecare ținut, ales „după sloboda vo- 
inţă şi socotință a obştei boerilor ținutaşi”. Acest sfat să aibă 
atribuţii legiuitoare, cu drept numai de veto suspensiv pentru 
Domn. Divanul întâi, de şapte membri, era singur rezervat 
protipendadei. Urmau un divan al doilea, de cinci boeri de 
a 2-a treaptă, departamentul pricinilor străine, şi departa- 
mentul criminalicesc, acestea din urmă de cinci membri aleși 
dintre boeri, fără deosebire de rang „şi numai pentru o cunoscută 
vrednicie pentru acel loc”. In fiecare ţinut, câte un judecător 
va căuta pricinile „dimpreună cu ispravnicul'””, dar unele 
pricini erau rezervate ispravnicului singur. Judecătoria de la 
agie, compusă din agă și un judecător, era menținută. Se 
prevedeau instanţele judecătoreşti, apel, recurs şi revizuire 2. 


1. Găsit de A. D. Xenopol în arhiva Consulatului rusesc din Iaşi, publicat 
şi comentat în An. Acad. rom., Secţ. ist., Ser. 2, vol. 20, p. 113 sq. şi în Istoria 
partidelor politice, II, p. 573. 

2. Pentru amănunte în această privinţă, I. C. Filitti şi D. I. Suchianu, 
Contribuţii la istoria Justiției penale în Principatele române, p. 52. 

„Casa răsurilor, casa cutiei milelor, casa datoriilor, casa po- 
durilor din Iași, casa cișmelelor, casa școalelor obștești, casa 
spitalului Sf. Spiridon și casa epitropiei celor nevârstnici, 
care până acum se aflau împărțite în multe locuri, să se 
adune numai într'o casă” și „să se sârguiască a face cea mai 
bună sporire... adăogând şi aşezând din nou şcoale, spitaluri, 
doctori, și altele”. Funcţionarii de toate categoriile, „să se 
aleagă... după socotinfa Domnului, unită cu a sfatului obștesc, 
(adică a boerilor), urmându-se alegerea numai după meritul 
bunelor fapte și după puterea vredniciei fiește căruia pentru 
slujba ce este să i se încredințeze”. Dar funcționarii tofi să 
se schimbe cu anul „spre a lipsi intrigile şi prigonirile”. Lefurile 
să fie fixe și îndestulătoare sprea depărta pe funcționari de la 
urmările „netrebnicilor câştiguri”, iar havaeturile şi pocloanele 
şi alte venituri a toate ,„,mansupurilor și slujbelor să se pue 
„la cale prin înadins socotința Domnului și a sfatului obștesc”. 
Pedepsirea celor ce ar primi rușfeturi. „Numirea boerilor prin 
imbrăcare de cajlan să fie purure numai pentru cinstile vred- 
niciei și pentru oare-care răsplătire a fiește-căruia pentru 
slujbele sale, și potrivirea cinurilor să fie pe aceste măsuri a 
„„vredniciei.” 

In privinţa îndatoririlor țăranilor către stăpânii de moșii, 
se zicea numai, în mod prudent, că trebue stabilite astfel 
încât nici stăpânii să nu păgubească, nici locuitorii să nu se 
asuprească. Despre bir, iarăş se spunea numai vag că, pentru 
a lipsi asupririle la strângerea lui, se va face un recensimânt 
în fiecare judeţ de către doi boeri ţinutași și un boer delegat 
de cârmuire. 

Proectul păstra dările cunoscute sub numele de rusumaturi, 
dar prevedea că se vor căuta numai de pământeni și într'un 
chip ca să lipsească „tot felul de asuprire și de jăcuire ce se 
urma până acum.” Proectul nu se atingea de privilegiile boe- 
reşti, păstrând scutelnicii, breslaşii de la moșii şi slugile, înde- 
părtând numai pe străini „cu totul de la acest privilegiu 
care este numai al pământenilor”. Clerul înalt, precum și 
egumenii prin toate mănăstirile țării, să se aleagă de sfatul ob- 
ştesc și numai dintre pământeni. Proectul reproduce, din cu- 

vânt în cuvânt, cuprinsul arzului carvunarilor, cu privire la 
mănăstirile închinate. Mai cere însă amestecul laicilor în 
cârmuirea averilor bisericești şi mănăstirești, prin instituirea 
unei epitropii compuse din „patru boeri pământeni și doi din 
partea bisericească..., urmându-se epitropia după hrisovul 
Domnului Alex. Moruzi din anul 1804. ”? Preoţilor, constituţia 
le cerea pe viitor ştiinţă de carte dobândită la „școala pa- 
triei””, iar „pentru plata peciurilor de cununie ce iau proto- 
popii și pentru plata preoţilor pentru tot felul de cetire, ca să 
lipsească catahrisul..., acele plăţi prin sfatul obștesc să se 
pue la cale, hotărându-se ce plată să ia”. Mai cerea con- 
stituţia „să se aşeze școale obşteşti... într'un chip ca acela 
ca să poată învăţa oricine în limba noastră”; „o tipografie 
obştească în limba patriei”; să se săvârşească o catagrafie 
obştească. „Străinii să nu poată de acum înainte a mai cum- 
păra moșii şi alte acareturi stăpânitoare de veci... iar pentru 
lucrarea neguţătoriei să fie slobozi... fără a putea să se sta- 
tornicească cu locuinţa în țară”... Apoi neamul jidovesc fiind 
o sarcină pentru locuitorii pământeşti... să nu fie îngăduiţi 
de acum Înainte a se mai înmulţi cu venirea din alte părți, 
şi acei ce sunt, să nu fie slobozi a ținea moșii cu anul sau 
orânzi pe la sate, sau să locuiască statorniciţi prin sate, pre- 
cum nici de a face velniţe pe la târguri, sau a ţinea căsăpii și 
a vinde norodului creştinesc carne, având slobozenie 
numai pentru dânșii să-și taie carnea trebuincioasă, iar velniță 
pentru lucrare de holercă şi rachiu să aibă voe numai stăpânii 
de moşii a deschide şi a ţinea pe moșiile lor”. Se mai ocupa 
proectul de statornicirea ţiganilor. Cerea,ca în arzul carvuna- 
rilor „pravile în limba ţării, care să se dea în cunoştinţa cea de 
obşte’. Domnul să fie ales prin obșteasca adunare, alcătuită 
„de mitropolit și de episcopii ţării şi de toată obştea boerilor, 
„de la logojăi mare şi pănă la şetrar, alegându-se Domnul 
„numai din pământeni.” In fine se declara că „pravilelor ţării 
şi hotărârilor celor săvârșite de Domn, unit cu sfatul 
obştesc, este supus însuş Domnul şi sfatul obştesc, până 
când nu s'ar anerisi acea hotărîre prin altă pravilnicească 
hotărîre.” 

Acestui faimos proect i s'au consacrat studii cu caracter 
subiectiv, pe cât de entuziaste, pe atât de lipsite de informația 
necesară ł, și chiar romane 2, răspândind cu stăruință păreri 
greşite asupra concepției și rolului carvunarilor moldoveni. 
Adevărul este că acel proect nu mai are importanța ce i s'a 
atribuit, îndată ce, în loc dea fi cercetat izolat, este comparat 
cu celelalte proecte contimporane de care ne-am ocupat. El 
a impresionat desigur prin forma lui de text de legeSși prin 
reproducerea câtorva principii cuprinse în declaraţia franceză 
a drepturilor omului. 

Dacă această declarație era cunoscută la Iași încă de pe 
timpul marei revoluţii franceze 4, ea prinsese însă și mai 
mult, cum vom vedea, la București, ceea ce şi explică în bună 
parte curentul ostil boerimii în genere, ce se manifestă la 
1822 în Muntenia * și lipseşte în Moldova. Dacă se compară 
părţile din constituția carvunarilor, inspirate sau traduse din 
declaraţia franceză a drepturilor omului, cu propunerile prac- 
tice din acelaș proect, se vede îndată că nu figurează decât 
„ad pompam”, că sunt nişte „principii generale” fără apli- 
caţie, după cum observa cu dreptate însuș Xenopol. 

Egalitatea înaintea legilor fusese afirmată de mult de 
Domni luminaţi, Const. Mavrocordat £, Alex. Ipsilanti, Ion 


1. D. V. Barnoschi, Originele democrației române, laşi, 1922. — Cf. recensia 
ce am făcut, sub acelaş titlu, în Viaţa românească, Nov. 1922, lan. şi Fevr., 
1923. — De atunci încoace, am putut constata că mai erau şi alte rezerve 
de făcut asupra lucrării. Vezi mai jos, p.151, n, 2. 

2. Acelaş, Carvunarii, poveste istorică, Buc., 1928. 

3. In Viaţa românească, Nov. 1922, p. 175, scrisesem că, faţă de proectul 
carvunarilor, cele munteneşti aveau o formă „mai modestă şi nearticulată, 
dacă mă pot exprima astfel’. Acum, în E. Vîrtosu, 7827, p. XXXIII, ci- 
tesc, cu privire la proectul lui Vilară (mai sus, p. 89) că „e un proect arti- 
culat, ca să întrebuinţăm acest termen”. Am de observat însă că mare totuşi 
forma unui text de lege. 

4. Agentul francez la laşi, Parant, raportă la 1798 că mai ales asupra 
tineretului, care începe să studieze, principiile revoluţiei franceze exercită 
farmec. (Hurm. supl. 1, vol. 3, p. 520). 

5. Vezi mai jos, p. 112—123. 

6. I. Minea, Reforma lui C. Mavrocordat, p. 112—113. 

Caragea 1. Libertatea individuală, tot așa 2. Din punctul de 
vedere al reformei judecătoreşti, autorii constituției călcau 
pe urmele orânduielilor lui Alex. Ipsilanti în Muntenia şi 
inovau numai întru cât organizarea judecătorească rămăsese 
în urmă în Moldova faţă de principatul vecin 3. Libertatea re- 
ligioasă caracterizase tot trecutul nostru. Exproprierea pentru 
utilitate publică fusese aplicată sub Fanarioţi 4. Autonomia, 
libertatea negoțului, dispoziţiile față de străini, întoarcerea 
mănăstirilor închinate sub cârmuirea pământeană, înființarea 
unei miliții naționale, fuseseră cerute de arzurile amânduror 
principatelor. Măsuri pentru ca preoţii să înveţe carte fuseseră 
luate și în vremea Fanarioților 5. Tipografii în limba țării exi- 
staseră ê. Şcolile înalte naţionale din capitale fuseseră de- 
schise sub Ion Caragea în Muntenia, sub Scarlat Calimah în 
Moldova, iar școli româneşti în capitale și prin judeţe func- 
ţionaseră 7, ba se înmulţiseră și la sate în epoca fanariotă °. 
Cât privește obligativitatea învățământului, ea nu va fi cerută 
decât de marele boer D. Sturdza ?. 

Instituirea unui regim reprezentativ, recomandată de Al. 
Ipsilanti încă din Aprilie 1821, fusese preconizată în pro- 
gramul muntean al lui Al. Vilară, din Fevruarie 1822; inter- 
venția statului în cârmuirea averilor bisericești, în celalt 
proect muntean de prin Dec. 1821; supunerea chiar și a 


1. I. C. Filitti şi D. I. Suchianu, Contribuţii la istoria justiției penale în 
Principatele române, p. 50—51. 

2. Ibid., p. 41 şi n. 3, 

3. Amănunte, ibid., p. 51—52. 

4, I. C. Filitti, Despre vechea organizare administrativă a Principatelor 
române, p. 28 şi n .3. 

5. Gr. Ghica în Moldova 1736, Const. Mavrocordat 1742, şcoala dela Antim 
din Buc. sub mitrop. Dositei Filiti 1797, şcoala lui Veniamin Costachi la So- 
cola. 

6. Astfel la 1818, la Buc., tipografia grecească şi românească a doctorului 
“Constandinache Caracaş, R. Clinceanu şi D. Topliceanu (Filitti, O pagină din 
isi. med'cinii în Muntenia, p. 47. 

7. Hrisoavele p. şcoli : Gr. Ghica în Mold. 1728, 1747, St. Racoviţă în Mun- 
tenia, 1765, Gr. Al. Ghica în Mold. 1766, Alex Ipsilanti în Munt. 1775. 

8. Mai ales în Muntenia, dela 1783 încoace. (Urechia, vol. VI şi urm). 

9. Vezi mai jos, p. 109—111. 

Domnului la pravilele țării, într'o adresă a boerimii din Mun- 
tenia către Rusia la 1821 2. 

In schimb, proectul carvunarilor menținea sistemul neno- 
rocit al reînoirii tuturor funcţionarilor în fiecare an; nu des- 
ființa havaeturile, adică veniturile slujbelor, reformă atât de 
necesară pe care o cereau amândouă proectele muntene ci- 
tate, precum și arzul boerimii mari moldovenești emigrate, din 
Octomvrie 1821. 

Nu desființa nici privilegiile boereşti; spre deosebire de 
marele ban Barbu Văcărescu, în propunerea sa de la 1819, 
păstra scutelnicii și poslușnicii, iar ceea ce prevedea despre 
raporturile dintre proprietari și săteni echivala cu drept cu- 
vânt, chiar pentru Alecu Russo 2, cu o tăcere. 

Caracteristica acestei constituţii este însă preocuparea boe- 
rimii mărunte de a trece conducerea afacerilor publice din 
mâinile singurei oligarhii a boerimii mari, în acele ale boerimii 
întregi, de la logofăt mare până la șetrar. Aceasta avea să 
participe nu numai la alegerea Domnului (în întregimea ei), 
nu numai în adunarea reprezentativă sau sfat obștesc (prin 
câte un reprezentant al ținuturilor și prin divanele din care 
putea face parte), dar și în divane și departamente, afară de 
divanul întâi, care singur era rezervat boerimii mari. Așa dar, 
constituţia ciocoilor moldoveni acorda boerimii mărunte un 
rol mult mai important decât programele contimporane din 
Muntenia. 

Acest rol este chiar punctul cardinal în jurul căruia se în- 
vârteșşte întreaga constituție a carvunarilor, cari și-au și atras 
de acolo porecla. 

Explicaţia pretențiilor boerimii secundare a Moldovei, tre- 
bue căutată, mai întâi, în influenţa revoluționarilor poloni, 
refugiați de la sfârşitul sec. XVIII. Principiile marei revoluţii 
franceze, scria Albert Sorel 3, dacă nu puteau fi pe placul 
înaltei aristocrații polone, pentru că loviau în bogăţiile și 


1. Vezi mai sus, p. 59. 
2. L.c. 
3. La révolution francaise, VII, p. 480. 

mândria ei, conveniau însă micii nobilimi, care n'avea decât 
de câștigat pe urma lor, ca şi burghezia, pe când nu avea ni- 
mic de așteptat de la patriciat. Aceeaş repercuţiune au avut-o 
ideile semănate de marea revoluţie şi în Rusia: a desbinat 
pe „dvorianstvo”, nobilimea provincială, de aristocrația de la 
curte 1. A reînviat astfel în Polonia concepția politică după 
care statul se confunda cu șleahta”, adică cu nobilimea în- 
treagă 2. Era şi concepţia lui Grigore Ureche şi a lui Miron 
Costin 3, pe vremurile când — până la mijlocul sec. XVIII-lea — 
boeriile erau încă dregătorii efective, nu deveniseră simple 
titluri onorifice şi când dregătoriile de la mare logofăt până la 
mare şetrar erau încă toate într'adevăr dregătorii „mari” 4, 
titularii lor luând loc în divanul domnesc. Pretenţiile carvu- 
narilor erau astfel mai mult o revenire la trecut, decât o ino- 
vaţie democratică. Afluenţa de revoluționari poloni în Mol- 
dova la sfârşitul sec. XVIII-lea 5 a influenţat asupra boerimii 
secundare. Un pamflet de la 1804, al cărui autor era un Cuza ù, 
expri ma plângerile acestei boerimi, că nu mai câteva familii 
aveau acces la dregătoriile şi rangurile cele mari. Emoţia a 
fost destul deputernică pentru ca Domnul cu divanul său să sem- 
naleze Porții această dovadă de „un cuget a nesupunerii fran- 
ţuzești”, şi să obție un firman în care se vorbeşte de oameni 
nevrednici şi nedestoinici cari au fost boeriţi şi se socotesc, 
de atunci, deopotrivă cu cei bătrâni boeri, căutând să ajungă 
la situațiile cele mai înalte. Au cutezat să „împrăștie pe dru- 
muri şi să lipească pe alocuri eftale cuprinzătoare de defăimări 
şi hule”, au îndrăznit să îndrepte și către Domn „în chip de 


1. Mmoires de Alex. Iswolsky, Paris, 1923, p. 98. 

2. P. P. Panaitescu, Influența polonă în opera şi personalitatea cronicarilor 
Gr. Ureche şi M. Costin, p. 4—5. 

3. Ibid., p. 74, 132. 

4. Cİ. I. C, Filitti, Originele democrației române, în Viaţa rom., lan. 1923, 
p. 18. 

5. V. A. Urechia, V, p. 499; VIII, p. 149—150, 159, 257 (la 1794, în 
vremea lui Mihai Vodă Suţu, cel compromis şi cu Riga, mai sus, p. 9).— Iorga, 
Acte şi frag., II, p. 349, 352—353, 358—359. 

6. R. Rosetti, Arhiva senatorilor din Chişinău, I, p. 40—41. 

jalbă, o neiscălită hârtie.... asupra bătrânilor boeri ai pă- 
mântului” 2. 

In pretențiile ei de egalizare cu boerimea cea mare, boeri- 
mea secundară mai găsea un temei și în ,Aşezământul obrazo- 
vaniei oblastiei Basarabiei” 2, de la 1818. Se deosebeau: 
dvorenini, adică boeri, toți acei cari avuseseră în Moldova 
o boerie până la șetrar; erau scutiţi de dări; obştea lor se în- 
trunea spre a alege cinovnicii ; însușirea lor de boer era eredi- 
tară ; veniau apoi boernașii, cari avuseseră în Moldova ran- 
guri mai mici; li se recunoștea numai noblețea personală, 
erau scutiți numai parțial de dări, iar urmașii lor intrau în 
categoria mazâlilor; în sfârșit oricine, din orice categorie 
socială, putea intra în slujba împărătească : dacă ajungea la 
anume cinuri, putea deveni dvorianin, fie cu nobleță moșteni- 
toare, fie numai personală. 

Este clar că acest așezământ a avut o influenţă hotărâtoare 
asupra constituţiei de la 1822, a carvunarilor moldoveni, după 
cum constată de altfel și vornicul Negel 2. 

Proectul carvunarilor vorbește de „numirea boerilor prin 
îmbrăcare de caftan”, care ‚să fie pururea numai pentru 
cinstile vredniciei și pentru oarecare răsplătiri a fie căruia 
pentru slujbele sale”. Mai vorbește și de „potrivirea cinurilor 
(care) să fie pe (aceleași) măsuri a vredniciei” (art. 51). Așa 
dar: slujbe, cinuri, caftane. Cinul şi caftanul să se acorde 
de Domn ; slujbele, de Domn în unire cu sfatul obștesc, după 
cum în Basarabia unii cinovnici se alegeau de adunarea dvore- 
ninilor. Caftanul, spre deosebire de cin, se pare că trebuia să 
confere noblețea ereditară 4. 

Astfel, proectul carvunar era menit să profite în primul 


1. Anaforaoa boerilor, Acad. rom., ms. 1, f. 234—240; ms. 91, f. 217—221 ; 
Uricar, III, p. 59 67.— Arzul c. Poartă, Acad. rom., ms. 1, f. 240—244; 
ms. 91, f. 222—225; ms. 95, f. 293—295. — Hatişeriful, Uricar, p. III, 176. 
Doc. renaşi., I, p. 289. 

2. Exemplar la Acad. rom. sub cota II], 57.695. Analizat de M. Costea 
(C. Stere) în Viaja românească, Iunie 1906, p. 123. 

3. Vezi mai sus, p. 96. 

4, Vezi adresa boecrimii secundare a Moldovei ce. ambasadorul rusesc la 
Poartă, mai jos, p. 166. 

rând, boerimii secundare, asigurând egalitate desăvârșită de 
drepturi numai tuturor membrilor „obștei boerești”. 

In consecinţă, socotesc că nu se poate zice, pe baza acestui 
proect, că spiritul novator din Moldova era orientat „spre 
o democraţie cât mai largă” 1 (sic), mai ales când avem în 
vedere curentul real democratic din aceeaș vreme în Mun- 
tenia ?. 

x 

Principalul, sau unul din principalii autori ai constituţiei 
carvunare, tânărul Ionică Tăut este și autorul unui pamilet 
intitulat „Strigarea norodului Moldovei” către boerii mari și 
împotriva arhiepiscopului și mitropolitului chir Veniamin, 
compusă la Suceava de către boi:rii de clasa II și IH 8. 

In acest pamflet trebue; deosebite trei serii de idei: 

Mai întâi învinovăţirea, devenită axiomă în amândouă Prin- 
cipatele, a Grecilor de toate suferinţele trecute ale Românilor 
şi închipuirea că veacul de aur al ţării nu se sfârşise decât 
odată cu primele domnii fanariote. Până atunci, Temis la 
judecată, cumpănind faptele, „protecsuia dreptate, ipolipsis 
şi cinste”. Pravila lui Vasile Vodă, de care Tăut crede că 
era potrivită pe adevăratele vechi obiceiuri ale pământului 4, 
a fost înlăturată, spre a fi înlocuită cu pravilele naţiunii 
grecești. Până atunci „adunarea obştească era alcătuită din 
toate stările”, bine înţeles privilegiate, ceea ce este exact, 
dar Tăut uită că asemenea adunări nu se convocau decât în 
împrejurări excepţionale și că se convocaseră și în vremea 
Fanarioţilor 5. Crede că numai „de câţiva ani” slujbele se 
vindeau. 


1. E. Virtosu, 7821, p. XVIII. 

2. Vezi mai jos, p. 112 sq. 

3. Ms. grec la Acad. rom. cu data 1821 (Creşi. col. 1908, p. 266). Există 
mâi multe copii, din care cea mai complectă poartă data 28 Martie 1821 
şi a fost publicată de Emil Virtosu în Viafa românească, anul 22 (1930), 
p. 87 sq. 

4. Cf. I. C. Filitti, Despre vechiul drept penal român, Buc. 1928, p. 4—11. 

5. Cf. Acelaş, Un proect de constituție inedit al lui Cuza Vodă dela 1856, 
Buc. 1929. Extras din Anuarul Institutului de istorie naţională din Cluj. 
V, p. 370. 

1 doua idee călăuzitoare a lui Tăut este că până la Fana- 
rioți Moldova trăia mulțumită, în cadrul legăturilor ei cu 
Poarta, astfel cum le stabilise Bogdan Vodă. Exagerează însă 
până într'atât, încât ajunge să întoneze un adevărat imn de 
slavă Turcilor. „Poarta niciodată n'a voit a avea în pământul 
acesta un norod jăcuit, ci, fără îndoială, înalta sa voințăa fost 
că în oblastiile acestea să stăpânească pravila și buna orânduială 
şi să înflorească științele și ineșteșugurile”. Tăut afirmă că 
Poarta „totdeauna prin înaltele ei firmanuri a poruncit Domni- 
lor stăpânitori şi boerilor dreptele cumpăniri, bunele orându- 
ieli””. Nu observă contrazicerea în care cade cu sine însuș 
când scrie că „din vreme ce prea puternica imperie a Rusiei 
a primit a lua asupra sa protecsia acestei ţări, care lucru cu 
rânduială aţi vrut și ea n'a fost mijlocitoare a se împlini?” 
Nu observă că necesitatea intervențiilor rusești osândește 
Poarta și uită că ele s'au produs tocmai în vremea Fanario- 
rioților. 

A treia idee călăuzitoare, care este și cea fundamentală 
a lui Ionică Tăut, este pornirea împotriva boerimii mari, a 
celor vre-o 20 de familii care, din a doua jumătate a sec. 
XVIII-lea, ajunsese să monopolizeze înalta conducere a sta- 
tului. Această pornire îi întunecă dreapta judecată asupra 
evoluției istorice. Acuză pe boerii mari că învrăjbirile dintre 
ei au fost cauza că Poarta, trecând peste vechile privilegii ale 
țării, a trimis Domni greci și că s'a inaugurat astfel epoca 
fanariotă. Uită Tăut că domniile fanariote își avusese originea 
în dorința Porții de a punea capăt veleităţilor legitime ale 
Domnilor și boerilor de mai înainte, de emancipare de sub 
stăpânirea turcească. Nu vrea să admită că tot asemenea velei- 
tăţi onorabile au putut face pe mitropolit și pe unii boeri să 
spere că din conlucrarea cu eteria ar putea să iasă binele 
patriei. Recunoaşte că pentru Greci eteria a fost „o pornire 
spre isbândirea credinţei și slobozeniei patriei lor”, dar Ro- 
mânii nu trebuiau să se asocieze, căci „acest pas îndrăsneț, 
în pământul nostru a lăsat uime sângerate”. Un argument 
de prudenţă explicabil, dar Tăut mai acuza pe boerii mari 
că nu s'au adresat Porții, care „negreșit, cu înalta sa socotință 


www.dacoromanica.ro 


PRINCIPATELE ROMÂNE 1821—1828 107 


şi chibzuire ar fi pornit punerea în lucrare”. Uită astfel ne- 
sfârşitele apeluri adresate de marea boerime conducătoare 
atât Turciei, cât și Rusiei, mai ales de la tratatul de la Cai- 
nargi încoace ; că această boerime a plăsmuit atunci pretinsele 
texte ale capitulaţiilor, la care-i place lui Tăut să se refere; 
că pe urma acelor apeluri s'au produs demersuri rusești la 
Poartă şi s'au dat firmanele pe care el le aminteşte. Face 
imputare mitropolitului că a blagoslovit armele eteriei menite 
„a vărsa sângele Otomanilor”. Acuză pe boerii cari au pacti- 
zat cu eteria, că au putut crede în decadenţa împărăției tur- 
cești, uitând că acuzarea se resfrângea și asupra memoriei unui 
Dimitrie Cantemir și a altor Domni, fala Moldovei dinainte 
de Fanarioţi. Osândeșşte pe boerii mari că nu s'au arătat „slugi 
credincioase prea puternicei Porţi” şi îi apostrofează : „Ce rău 
aţi văzut de la prea puternica Poartă?” „Au doară pentru că 
v'a cinstit cu cinurile cele mai mari?” „Ce rău v'aţi închipuit 
a avea pământul acesta despre neamul Otomanilor și care 
tiranii aţi văzut de la dânsul? Au nu sub umbra lui am spri- 
jinit biserica, legea, obiceiurile şi tot ce avem?” 

Mândria lui Ionică Tăut este că Moldova n'a fost supusă 
Greciei. Se mulțumește că „dimpotrivă ţara aceasta are îm- 
păratul său, pe mărirea sa marele sultan Mahmud al II-lea 
și la al măririi sale scaun din vechime este supusă”. 

Cere Tăut boerilor mari să lase dihoniile dintre ei, să pri- 
mească această situație şi totodată să recunoască drepturi 
egale boerimii secundare, după pilda așezământului Basara- 
biei. Fericeşte pe locuitorii acestei provincii și ai Bucovinei 
(deşi rupţi din trupul Moldovei și aflați sub stăpânire străină), 
pentru buna lor stare, datorită faptului că n'au avut ameste- 
caţi între dânşii boeri mari. Nu cere însă desființarea scutel- 
nicilor spre pildă, ci numai curmarea abuzurilor pe care cei 
puternici le fac în această privinţă în dauna obștei boerești. 

Tot Ionică Tăut este desigur autorul scrierii „Cuvântul 
unui ţăran către boeri” 2. Şi aci, preocuparea de starea ne- 


1, Alecu Russo, Opere, ed. Haneș,p. 112. — Anul 1848 în Principalele ro- 
mâne, III, p. 577—582. — Acte şi legiurri privitoare la chestia țărănească, 
Seria I, vol. IV, p. 761. 

norocită a țărănimii este mai ales prilejul pentru ca presu- 
pusul țăran să facă apologia boerilor din ,vremile cele de aur”, 
uniţi cu toţii în slujba ţării, plini de milă, de durere și de drep- 
tate pentru cei nevoiaşi, o închipuire greşită din care numai 
atât era adevărat, că multe neamuri de boeri de altă dată 
căzuseră În rândurile sătenilor. Dar această tragedie a proprie- 
tăţii şi a claselor sociale, cu tot cortegiul ei de nedreptăţi 
şi de spoliere reciprocă nemiloasă, începuse încă din sec. XVI, 
pe urma fiscalității impuse de exigenţele turcești 1. 

Acestea erau ideile politice ale lui Ionică Tăut şi ale boe- 
rimii secundare care, cum vom vedea, nădăjduia că Poarta 
îi va confirma proectul de constituţie 2. 


* 


Boerii mari emigrați şi cari stăteau în legătură și cu Pini 3, 
sperau încă, la mijlocul lui Mai 1822, că poate vor fi chemaţi 
şi ei la Țarigrad și pentru o asemenea eventualitate vornicul 
Negel era de părere că trebuia pregătit un arz care să fie pus 
în calea întreprinderilor „celor din neamurile cele mai de jos 
contra boerilor celor dintâi”. 4. 

De atunci desigur, trebue să fie diferitele proecte de organi- 
zare a ţării Moldovei, emanate de la boerimea cea mare, spre a 
fi opuse proectului de constituție al carvunarilor. 

Astfel, proectul intitulat „shedion de reformăluirea stă- 
pânirii Moldaviei”, în 30 articole 5, admitea acum ca stă- 
pânirea să fie monarhicească, cu Domn din neamul moldove- 
nesc, desemnat pe viață, dar asistat de 6 sau 8 „familii din cele 
dintâi ale pământului”. In ce priveşte boeriile acordate în 
trecut, să se anuleze cele date după domnia lui Calimah, iar 


1. Mai sus, p. 52. 

2. Tot Ionică Tăut este autorul altui pamflet intitulat Scrisoarea unui 
boer din Moldova călre d-lui loy. G. S. la Cernăuţi (Acad. rom., ms. 5, |. 
53. Alecu Russo, Opere, ed. Haneş, p. 123—124). E probabil că şi acest 
pamflet va fi publicat în curând de d. Virtosu. 

3. C, Erbiceanu, Istoria milrop. Mold., p. 234. 

4. Ibid., p. 232—233. 

5. Il cunoaştem numai din extrasele ce dă Alecu Russo (l. c., p. 117—120). 

pe viitor să nu se poată căftăni nimeni fără socotinţa di- 
vanului. 

„Afară de ştiutele şi ispititele familii şi acei cu știință şi 
pracsis, alţi netrebnici şi de neam prost şi fără moșie sau altă 
stare să nu fie primiţi în nici o funcţie, nici măcar ocolaș”. 
Incolo, proectul menţine, ca şi al carvunarilor, toate „pri- 
vilegiile vechi” ale boerimii, care va fi scutită bineînţeles 
şi de birul ce urmează să se așeze pe cap de locuitor, fie și 
străin. 

Celelalte dispoziţii privesc chestiuni asupra cărora toată 
lumea era de acord în amândouă principatele, regimul mănă- 
stir lor închinate, promovarea fabricilor, întocmirea unei mi- 
liţii naţionale, hotărnicirea moșiilor, precizarea bugetului Dom- 
nului, etc. 

+ 

Alt proect, intitulat, nu ştiu de ce, „pontul popilor”, în 
25 articole 1, atribuia și el cârmuirea țării Domnului, asistat 
de o „„gherusie”” de 8 boeri din cei dintâi, cari se vor reînoi la 
fiecare 3 ani. Fără asentimentul gherusiei nu se pot da cinuri, 
nici nu se poate osândi un pământean. Grecii nu pot fi pri- 
miţi în cinuri ; ei nu pot fi decât negustori. Cinurile date de 
Mihai Vodă Suţu și de la el încoace se vor anula. Boerii vor 
avea dreptul de a se jelui la Poartă împotriva Domnului. 
Privilegiile boerești rămân în ființă și boerii nu vor plăti nici 
o dare. Incolo, iarăș dorințele unanime cu privire la mă- 
năstirile închinate, la negoţ şi industrie. Velniţele vor fi slo- 
bode, dar numai pentru pământeni. Holerca să fie oprită la 
import. 


* 


In sfârşit, proectul mai complicat al logofătului Dimitrie 
Sturza 2, sau „sistema aristodimocraticească” și care amin- 
tește întrucâtva de proectul muntean de prin Dec. 1821. Nu 
vrea Domn. Prevede trei divane neatârnate unul de altul 


(separaţia puterilor) : cel mare, compus din 15 boeri mari; 


1. Ibid. 
2. Uricar, IV, p. 281 sq. 

cel pravilnicesc, compus din alţi 15 boeri mari și divanul de 
deputaţi ai judeţelor, sau divan de jos. 

Divanul cel mare are grija izvodirii capetelor pravilnicești 
și datoria să străjuiască de toată trebuinţa „,republicei”. El 
este guvernul, care îngrijește de păstrarea moravurilor bune, 
de agricultură, finanţe, oştire, de trebile străine. Este „cârmaci 
toatei oblăduiri a republicei”. Membrii divanului mare sunt 
desemnaţi pe viață. Când se ivește o vacanță, cei rămași co- 
optează pe noul membru, dintre „neamurile boerești din ţară, 
în vârstă de cel puţin 30 de ani, înţelept și iubitor de patrie”. 
Cei 15 membri își împart atribuţiile astfel : trei, împreună cu 
episcopul ţării de sus, se ocupă de instrucția publică și de 
creșterea pruncilor sărmani, numind și epitropi copiilor ai 
căror părinți nu-i îngrijesc după cuviință; aceiași trei se 
ocupă și de „economia pământului”. Alţi trei divaniți, îm- 
preună cu episcopul țării de jos, au grijă de moravuri, să- 
nătate, orfanotrofii, lazareturi, iar împreună cu mitropo- 
litul se ocupă de teatru. Alţi trei se îndeletnicesc cu soco- 
telile statului, raportând complectului de 15, Complectul de- 
semnează pe unul din membri, care să meargă la divanul de 
jos să discute bugetul „întocmai cum se obișnueşte la Engli- 
tera, țară slobodă, vrednică de a lua paragdimă de la dânsa”. 
Alţi trei divaniţi, ţin corespondenţa cu străinătatea, după di- 
rectivele date de complectul de 15 și se preînoesc câte unul 
la fiecare 6 luni ; alți trei în fine, se ocupă de chestiile ostășești. 

Divanul pravilnicesc se alcătueşte și reînoește ca și cel mare. 
Judecă după cum e scris în pravile, cu cel puţin 10 voturi, 
fără nici un adaos sau scădere la textul pravilei; va putea 
totuşi „domoli acea strășnicie a pravilei””, dar n'o va putea 
înăspri. Are puterea „a trage pe fieștecine”, fără deosebire 
de mare sau mic. Nimeni nu poate fi însă închis fără prea- 
labilă cercetare în modul următor : trei divaniști, împreună 
cu câte 3 persoane desemnate de părți, cercetează pricina și 
raportează celorlalţi 12 divaniști, cari vor judeca 1, Cel bä- 
nuit de fapte „prea delicate”, va da chezaș că nu va lipsi din 


1, Cf. Filitti și Suchianu, o.c., p. 53. 

instanță, sau va fi pus la popreală. Tot la popreală sunt 
puși şi cei prinși în flagrant delict. 

In fiecare judeţ, boerii locali aleg trei judecători. Contra 
hotărârii acestora, de la o anume sumă în sus, se poate face 
„apelaţie” la divanul pravilnicesc. 

Divanul de jos, al deputaţilor, se alcătuește astfel: câte 
un ales al fiecărui sat se strâng la reședința plășii şi aleg trei 
„gospodari”. Aceștia se strâng apoi la reședința județului, 
și aleg trei deputaţi „oameni drepţi, cu iubire de patrie, go- 
spodari în judeţ, boeri sau nu”. 2. Divanul de deputaţi „,închi- 
puește icoana unui norod slobod”. El repartizează mijloacele 
bugetare între județe, iar judeţele între sate prin deputații 
plășilor. Nu va exista decât o singură dajdie, pe care contri- 
buabilul o va plăti, știind că este „,iarăş pentru trebuinţa sa, 
fiind tot un trup cu republica, şi aceasta o face de bună voe 
și prin mijlocirea deputaţilor săi”. Astfel, fiecare „republi- 
canet” nu poate fi silit să dea o sumă fără a fi încredinţat că 
este adevărat trebuincioasă republicei, dar neplata sumei ho- 
tărîte de adunarea de jos se va pedepsi „ca cea mai mare 
vină”. 

Mitropolitul, doi episcopi și alte 6 feţe duhovnicești, vor 
forma sinodul. Toate pricinile se îndreaptă însă către divanul 
pravilnicesc, care singur are căderea de a deosebi pe cele 
duhovniceşti spre a le trimite sinodului. Nimeni nu va putea 
lua darul preoţiei fără prealabilă cercetare în „,„matimele bo- 
gosloviei” de câte 2 din cei 6 duhovnici ai sinodului și de 
dascălii şcoalei bogosloviei. 

Când moare mitropolitul, locul său îl va ocupa de drept 
episcopul ţării de sus; în locul acestuia va trece episcopul 
țării de jos și în locul acestuia se va alege una din celelalte 
6 fețe duhovnicești ale sinodului, de către o adunare com- 
pusă din trei membri ai divanului mare, trei ai divanului 
pravilnicesc, mitropolitul și ep scopul. 

Dacă se va simţi nevoe de vre-o pravilă nouă, proectul se 
va întocmi de trei membri ai divanului celui mare, cu trei 


1. Spre deosebire de proectul carvunarilor. 

ai celui pravilnicesc și se va cerceta de complectul acestor 
două divane. Dacă va fi primit cu majoritate, va dobândi 
putere de pravilă. 
X 

O atenție specială se cuvine însă „închipuirii” de reforme 
a marelui boer Iordache Rosetti-Rosnovanu pentrucă, spre 
deosebire de celelalte proecte boereşti, cerea nu numai des- 
ființarea scutelnicilor, pe care n'o mai propusese decât Barbu 
Văcărescu în Muntenia la 1819, dar și desființarea privilegiilor 
în materie de impozite, instituind o dare unică pe pământ, 
pe care s'o plătească proprietarii și sătenii, proporţional cu 
partea lor de folosinţă. ,Obşteasca legătură în contribuţie, 
scria acest membru al protipendadei, va face legătura națio- 
nalicească”. „De la cel mai mic... și până la cel mai mare... vor 
fi legaţi a sprijini cu un deopotrivă interes și durere aşezarea 
aceasta... și cine va putea atunci să biruiască neaniul unit?" 


6. Curentul democratie în Muntenia la 1922. 


In Muntenia, după eterie, curentul antigrecesc, era tot 
atât de puternic ca și în Moldova. 

S'ar putea, din cauza preamiăririi originii dace, ca Naum 
Râmniceanu ?, sau mai de grabă, din cauza laturii demo- 
cratice, Eufrosin Poteca ori Paris Momulcanu, să fie autorul 
unui pamflet 3, menit în primul rând să arate superioritatea 
originii Românilor față de a Grecilor. Curios este că începutul 
este la fel cu acel al adresei boerilor munteni către Rusia la 
(29 Martie) 10 Aprilie 1821 4. 


1. Arhiva din Iaşi, IX (1898), p. 603. In schimb, ca toţi proprietarii de 
moşii, voia să sporească numărul zilelor boerescului, să fie îngăduit proprie- 
tarilor să aducă pe moşii oricâţi cultivatori vor voi şi statul să nu preleveze 
nimic din producţiune, spre a da astfel imbold agriculturii. Pentru obştească 
impunere, vezi şi Eufrosin Poteca la 1824, mai jos, p. 131—132. 

2. Cf. C. Erbiceanu, Viața protosin„helului Naum hâmniceanu, p. 42. 

3. Acad. rom.,ms. 322, f. 128. Rezumat de mine în Arhivele Olleniei, X 
(1931), p. 254—5, ceeace E. Virtosu, 7327, p. 187—187, publicând actul 
în întregime, uită să menţioneze. 

4. Mai sus p. 4i. 

„Neamul Dachilor, cunoscut în istorie cu mulți ani înainte 
de întruparea Domnului Isus Hristos, .... apururea a fost 
oblăduit de crai însiși stăpânitori din neamul lor pământeni, 
cu pravile și obiceiuri ale pământului și cu putere ostășească 
de război... (pe) care... au simţit-o îndestul și acea puternică... 
împărăție a Romei... Străinul pismaș al neamului românesc 
nu se îndestulează să se răsfaţe atâția ani întru ale noastre, 
ci, dându-ne cu piciorul, voeşte să ne surpe şi din strămo- 
şeasca noastră slavă, silindu-se a dovedi că neamul Româ- 
nilor nu se trage din Dachia, zicând că acel neam al Dachilor 
s'a risipit... de către numitul biruitor împărat... și în locul 
lor au așezat neam, rânulenesc din partea Italiei 1.... Cu toate 
acestea, ori din neamul Dachilor, ori din neamul Romanilor 
de vor zice că ne tragem, tot se arată neamul nostru cu bună 
dovadă mai cinstit şi mai slăvit decât neamul pismaşului îm- 
potrivitor, ce însuș s'a făcut defăimare și ocară neamului 
elinesc din care se fălesc că se trag, măcar că și pe acel neam 
elinesc istoriile nu ni-l arată de vre-un neam mare.., ci de 
un neam mic, locuit într'o prea mică părticică din Europa..,, 
despărțit în multe mici domnii... Grecii nu se trag din Elini, 
căci i-au stăpânit Macedonenii, apoi Romanii, apoi 'lurcii, 
cu cari acum se corcesc, căci le răpesc femeile și fetele și le 
batjocoresc”. 

In al doilea rând, panifletul arată că, faţă de situaţia de 
robie în care se află astfel Grecii, „dimpotrivă neamul Ro- 
mânilor și Moldovenilor, și de se vede sub stăpânirea Porţii..., 
dar această stăpânire este cerută și primită de însiși ei, numai 
cu chip de protecţie tocmită și așezată prin contracturi, și de 
aceea își au oblăduirea prin căpeteniile lor, prin pravile și 
obiceiuri ale pământului lor... (şi) mai au și altă protecție îm- 
potriva nestatorniciei turcești”. 

In al treila rând, se arată ingratitudinea Grecilor. „Au 
hrănit pâinea din mâinile pământenilor, moldoveni și români ; 
orânduise ei căpetenii într'aceste două ţări, apoi după ce au 

1, Dacii au rămas în Ardeal, unde n'a fost colonizare romană şi de unde 


sa pogorit apoi Radu Vodă, la 1241, la C-lung şi i s'a închinat banul Craio- 
vei. De atunci neamul s'a numit Români în loc de Daci. 

supt cu mare lăcomie şi cu vrăjmăşie tot laptele până la 
sânge, au cutezat nelegiuiții să lucreze două răutăți mari îm- 
potriva tuturor sfintelor dreptăți..., să facă adică mai întâi o 
obștească a lor apostasie împotriva puterii turcești, ca să o 
surpe și să o desrădăcineze și să ia ei împărăţia 1, iar când 
aceasta n'o vor putea săvârși, atunci să lucreze pe cea de a 
doua, să stăpânească adică ei desăvârşit Moldova și Valahia, 
stingând neamul pământenilor și numind aceste două eparhii 
Noua Grecie...” 2. 

Dar, „,greșește neamul cel de lipitoare al Grecilor de va so- 
coti că Românii s'au zidit de o pronie deosebită ca să fie orga- 
nele trufiei lor, jungherele lăcomiei lor, batjocura iubirii lor 
de slavă deșartă și hrană patimilor lor”. 

Apoi, scopul pamfletului este de a arăta că se impune ca 
Românii să fie uniţi între ei. „Neamul românesc.... îndată 
se va împicioroga, când vor hotărî ca, prin înfrățită unire, să 
se depărteze de neamul cel străin”. Dovadă este că „abia au 
cugetat Românii să se unească, abia s'au gătit spre o glăsuire, 
şi iată că fără zăbavă şi fără cât de puţin val au dezrobit 
ţâţa cea dreaptă a maicii lor din gura celor străini..., care 
din nenumărați ani sta strânsă întru încleştarea dinților 
grecești”. 


Dar, în acest pamflet muntean, spre deosebire de scrierile din 
Moldova, se ridică şi alt glas : acel al colaborării tuturor cla- 
selor sociale, înlăturând deosebirile întemeiate pe naştere. 

Dacă în Muntenia actele de îndrăzneală ale unor boeri 
secundari, de la 1793 încoace 5, pare că au avut și ele carac- 
terul unor năzuinţe spre un rol social mai important, nu 
s'a ajuns însă nici odată în acest principat la formularea ca- 


1, Mai nedrept decât lonică 'tăut, autorul pare a face imputări Grecilor 
pentru încercarea lor de emancipare. 

2. Pentru această învinuire, vezi şi mai sus, p.51. (Corespondenţa inire un 
Muntean şi un Moldoveanu, de acelaş autor, mi se pare,) şi p. 84 (memoriul 
de prin Dec. 1821 al boerilor munteni către Rusia). 

3. Mai sus, p. 29. 

tegorică a unor pretenții ca acele ale carvunarilor moldoveni !. 
In Muntenia, s'a trecut deadreptul la un curent democratic. 
Cauza cred că este că aci ideile revoluţiei franceze n'au fost 
deviate printr'o influență ca cea polonă, nici prin pilda unei 
părţi înstrăinate a ţării, ca în Moldova, și astfel s'au putut 
îmbina neturburat cu tendinţele democratice ale Grecilor, 
intelectuali şi negustori 2, propovăduite și de marii lor dascăli 
de la școlile înalte din Bucureşti și Iaşi. Aceștia, începând 
de la Sevastos Chimenitul, în vremea lui Const. Vodă Brân- 
coveanus, au tot repetat că adevărata nobleţe este aceea a 
virtuţii şi a dragostei de învăţătură şi că mărirea este tre- 
cătoare, pe când înţelepciunea este singura avere nepieritoare. 
Prin influenţa lor, s'a înscris în hrisoavele privitoare la şcoli 
din sec. XVIII că elevii distinşi vor fi primiţi în dregătoriile 
ţării şi este evident că la tulpina multor familii, băștinașe 
ca şi străine, care au intrat de atunci în rândurile boerimii, 
stau persoane de origine modestă sau chiar obscură, care se 
împodobiseră cu învățătură. De altfel, neamurile mari ale 
Fanarului se trăgeau și ele din câte un negustor îmbogăţit, 
care dăduse fiilor săi o instrucţie deosebit de aleasă. Invăţatul 
Adamantie Corai, stabilit la Paris de la 1789, era un entuziast 
al ideilor democratice 4, iar primul eterist, Riga, alcătuise 
chiar o constituţie democratică, destinată locuitorilor Rume- 


1. Cf. I. C. Filitti, Originile democraţiei romane, în Viaţa rom., Nov. 1922, 
p. 183—187; Fevr. 1923, p. 186—187, 189. — Se întâmpla ca boerimea îrun- 
tașă să manifeste solicitudine pentru urmaşi scăpătaţi, sau năpăstuiţi ai 
unor neamuri odinioară înfloritoare. Astfel, am citat (ibid., Nov. 1923, p. 
180, după ms. tom. păstrat la Acad. al lui V. A. Urechia, privitor la domnia 
tui Gr. Ghica) cererea dela 1822 a boerilor olteni către acesta de a boeri 
pe fiii răpos. Ion Otetelişanu „,pentrucă ne este la toţi cu necinste să-i vedem 
pe urma slugilor boereşti şi multor proşti cari, în străina stăpânire a Grecilor, 
cu dare de bani, s'au făcut ceeace nu li se cădea”. (Publicat acum în extenso 
de Virtosu, 7327, p. 141—143). Cf. cazul lui Nicolae Grecianu, suprà, p. 90. 

2. „Aproape toţi negustorii dela Ianina şi din Albania stabiliţi la Buc. sunt 
nişte sans-culottes. Au tradus drepturile omului şi le ştiu pe din afară” 
(Rap. francez din 1793, în Hurm., supl. I, vol. 2, p. 94). 

3, Discurs către Domn, în Hurm., XIII. 

4, Brunet de Presle, Le//res inédites de Coray à Chardon de la Rochelle, 
Paris, 1877. 

liei, Asiei Mici şi Vlaho-Bogdaniei 1. Marele dascăl Lambru 
Fotiade nu pregeta să spue, în prezența lui Alex. Vodă Mo- 
ruzi, că ştiinţa este „o bogăţie mai mare decât a celor ce 
storc milioane de la cei istoviţi” 2. In colecţia de la 1818, 
a negustorului Dauti, originar din Târnova, de ,,Felurite bu- 
căţi de versuri etice și burgheze”, se insistă asupra inanităţii 
pompelor şi măririlor, asupra deșertăciunii prejudecăţii de 
naștere şi asupra precăderii ce trebue dată faptelor bune și 
virtuților personale 3, Gheorghe Lazăr, reprezentantul ,„cu- 
rentului latinist, prin originea și conţinutul său, un curent 
revoluționar” 4, n'avusese decât să continue propaganda ace- 
lorași idei, în româneşte, în entuziasmul auditorului său com- 
pus din odrasle sărace ale claselor de jos 5. 

Ecoul acestor idei se găsește în pamfletul cercetat adineaori, 
îndreptat contra Grecilor, și în care se mai arată că înde- 
părtarea acestora nu ajunge. „Măcar că s'a slobozit un izvor 
de hrană în gura Românilor... şi de a început a-şi face lucrarea 
sa cea firească spre împiciorogarea românescului trup, dar însă 
fiindcă, după parimnie, unul este nici unul, urmă și era de 
mare trebuință a se desrobi și cealaltă, spre a alcătui to- 
timea trupului românesc întru întregimea sa cea dintâi... 
Corabia cea putredă... a neamului românesc astăzi are tre- 
buinţă de un corăbier iscusit... şi acesta este unirea.... Ro- 
mânilor ! ajunge-vă punerea de fii pe cari până acum îi încui- 
baţi în lăcașul vostru și ei, în loc de mulțumire, v'au făcut 
astăzi de ați rmas ticăloase leșuri ale defăimării lor... Ştiu 
că în orașul vostru cel frumos ê aţi întocmit şi școală lăudată ; 


1. N. Bănescu, în Revue hisloriyue (a d-lui Iorga), V (1928), p. 154. 

2. Hurm., XIII. 

3. Iorga, Ceva mai mult despre viața noasiră culturală şi literară în sec. XVIII, 
extras din An. Ac. rom., 1916, p.4-5. Acelaş, în Revue hisi., I (1924), p. 31-32,.— 
N, Bănescu, Academ a grecească din Buc, şi şcoala lui Gh. Lazăr, p. 23—28, 

4. G. Ibrăileanu, Spirilul critie în cullura românească, ed. 2-a, 1922, 
p. 27—28. 

5, Cf. Filitti, Originele democrației române, în Viaţa rom., lan. 1923, p. 23. 

6. Autorul pare a fi acelaş ca al pretinsei corespondențe dintre un muntean 
şi un moldovean (mai sus, p. 51), căci conţinutul pamfletului se aseamănă 
cu partea finală a răspunsului munteanului către moldovean, 

ați înzestrat-o cu zestrele fiicelor maicii voastre şi nădăjduiți 
în sfârșit să culegeţi roadele osârdiei voastre, dar oare într'acea 
şcoală se află vre-un fiu de româncă? Ba, ci numai pui de 
vulpi și malaci de bivoli... cari în cele de pe urmă au ridicat 
armele împotriva maicii voastre, împotriva voastră. Iată pu- 
nerea de fii din cei de alt neam. Tinerimea românească, adică 
cea din blagorodnici (nobili) își avea învățători prin casele 
lor, iar cea de neam mai prost scumpea hârtia târgului, scri- 
ind foiţe spre deprinderea buchilor la școalele cele prăfuite ale 
limbii voastre... Românilor ! aveţi frați din maica voastră, 
cari destoinici sunt a sluji în ocolul ţării. Nu-i mai dați la 
spate... Daţi-le rând. Fiţi dar uniţi într'o glăsuire și statornici 
întru toate spre folosul patriei, că voi sunteţi patria”. 


* 


Ideea aceasta revine in altă scriere, intitulată ,Cugetul 
adevăratului român către fraţii săi români, sau păreri cari, 
dacă vor fi ale tuturor Românilor de obşte, punându-se în 
lucrare, vor fi spre obștesc folos” 1. Cuprinde 7 puncte. ,,Vo- 
ință vătămătoare neavând spre nici unul ce este născut român 
și frate al meu, nu am vătămat obștea nici într'un chip și 
sunt mulțumit cu al meu cuget că și această stare a mea 
este de aproape drămuită cu facere de bine....”” „Altă părere 
nu voi să am decât părerea folositoare ce va avea obştescul 
duh, sau duhul celor mai mulți din Români, căci prin a mea 
părere nu voi să-i aduc în stare ca să-mi fie rușine sau milă 
de ei... Când fără vicleşug, obştea unui neam, prin sfat şi chib- 
zuire, ajunge să aibă o părere, aceea nu poate fi rea niciodată”. 
„Unit fireşte este Românul cu Românii, dar unire spre folos 
obşiesc nu poate a se face decăt de cei mai mulți, dacă nu de 
tofi de obşte”. Aşa dar, autorul preconizează adunări obşteşti, 
în care hotărârile să se ia cu majoritate. Apoi adaogă că „cel 
mai înlesnitor mijloc al unirii, nu este altul decât dragostea 
și dragostea se naște din stimă; nu cumva Românii sunt 


1. Acad. rom., ms. 322, f. 166. Rezumat de mine în Arhivele Olteniei, X 
(1931), p. 255—256 şi publicat in-extenso de E. Virtosu, 7827, p. 197—202. 

mai puţin vrednici de stimă decât oamenii celorlalte nea- 
muri ? Şi mai vârtos, nu sunt ei vrednici între dânșii de stima 
lor, a unuia către altul? Oricare Român în starea lui, chiar 
neînvăţat, (este) deopotrivă cu un european la judecată și 
mai bun mult decât oricare din europeni la curăţenia inimii”, 
Așa dar, „„Românii cu tofi să-şi aleagă chipul lor de oblăduire 
a pământului, decât această alegere să o aştepte de la prea 
înalta chibzuire a Proniei”. 

Autorul este însă un rusofil, căci el încheie că „cea mai 
(mare ) nădejde românească să fie la pravoslavnica creștină- 
tate a împăratului, ce este dator a fi protector acestei ţări... 
El singur ştie în ce chip are a lucra îmbunătățirile asupra nea- 
mului românesc şi nu are trebuință de supărările noastre”. 


E) 


Acelaș autor îşi reia ideea într'un alt apel „Pentru unire” 1 
Se defineşte „patria”. „Este locul unde se află petrecând so- 
țietate de mulţi oameni, după numele părinţilor, moşilor şi 
strămoșilor lor, cari și aceia au petrecut acolo, vieţuind în 
soțietate. Nu se chiamă dar pământul patrie, ci petrecerea lor 
politicească, adică soţietatea celor ce -locuesc împreună, în- 
trebuințaţi și împărtășiţi unul de către altul, care întrebuin- 
țare leagă dragostea, interesurile şi folosurile obștei”. Când 
soțietatea omenească se răzvrătește, atunci nu se mai chiamă 
patrie, pentru că lipsește împărtășirea ce leagă dragostea și 
folosul obștesc, se desleagă tot trupul societăţii și silindu-se 
fiește carele numai pentru al său folos în parte, petrec cu 
dușmănie. Așa au căzut după vremi din buna stare a lor 
neamuri slăvite... şi mulţi, neputând trăi în patria lor, s'au 
depărtat în alte pământuri străine. Așa și neamul nostru se 
vede căzut în urâta clisă a ticăloşiei şi călcat de picioarele 
străinilor, pentru că s'au dezghinat desăvârșit tot trupul so- 
cietății noastre ce întocmia cea adevărată patrie. Nu mai 


1, Acad, Rom., ms, 322, f. 149. Citat de mine în Originele democrației 
române (Viaţa. rem., Nov. 1922, p. 190) şi rezumat în Arhivele Olteniei, X 
(1931), p. 256, ceeace Virtosu omite să menţioneze publicând actul in-extenso 
(1821, p. 183—186), 

putem zice că Ţara Românească este patria noastră..., gă- 
sind-o străină şi fără trebuincioase împrejmuiri şi fără tărie 
de străjuire... Veniţi... să ne întocmim patria, să întărim 
cu unirea noastră... slobozenia a grăi fieşte care şi a-şi arăta 
părerea lui, fără a face osebire ipochimenilor, şi să se asculte 
şi cel mai mic întocmai ca şi cel de frunte, numai să fie patriot, 
iar nu străin, sau cu tragere din cei străini şi toată tăria s'o 
aibă glasurile cele mai multe, iar nu cele mai puține... Fra- 
ţilor Români ! căutaţi oglinda anului 1821 ! Cu toţii să fim un 
suflet, o cugetare şi o glăsuire pentru toată obştea. Să ni fie 
legătură veșnică pentru aceasta, o scrisoare iscălită de toți 
cu jurământ. Nici unul să nu cugete la al său în parte folos”. 


$ 


Mai accentuată împotriva deosebirilor de naştere este altă 
variantă 1. „Fraților ! Pătimirile tuturor de obşte, mai vârtos 
în cursul trecutelor 7 luni, erau) aproape să ne șteargă din 
numărul celor vii... Din pricina neunirii... am rămas lipsiţi, 
până când acum ajunserăm la acea desăvârșită ticăloșie... 
Trebue să ne deşteptăm și să socotim că omenirea tot într'un 
chip își are simțirile și mișcările ei și că înălfările cele după 
întâmplare, iar nu după cuviinţă viind către cineva, nu aduc 
cu sine și deosebita isteţime, precum nici cei goniţi de noroc, 
deşi rămân în stările cele mai mici, nu se despoaie de darurile 
fireşti... Acei puțini cari cu nedreplăţi se slujesc de patrie, nu 
pot fi patria, iar glotişul tot, ce prin silnicie se află supuşi la 
cei puțini, aceia şi fireşte şi pravilniceşte sunt patria şi orice 
putere care se oblăduește cu pravili și dreptate aşa îi poate 
numi... Să ne arătăm precum cei mai mari ai noștri s'au ară- 
tat către noi. Este de trebuință să li dăm de ştire că supăraţi 
desăvârșit suntem pentru a d-lor către noi nedorite şi că siliți 
vom fi a ne strânge măsurile ca să punem în urmare cele ce 
desnădejduirea ne va îndrepta... Să fim socotiți, după cum 
şi fireşte suntem, patrie..., iar când şi această dată se vor 


1. Acad. rom., ms. 4187, f. 6 (cu data 1822.) Rezumat de mine în Arhivele 
Olteniei, X (1931), p. 256—257 şi publicat in-extenso de E. Virtosu, 1821, 
p. 210—212. 

ţinea tot de acelea de mai înainte cugetări, a socoti pe sine 
că s'au născut cu adăogirile simțirilor omenești și cum că pe 
noi ne supune adică vre-o datorie a părerilor d-lor, că dor- 
mind să ne întrebuinţeze spre slujba ce singuri o vor găsi cu 
cale, ... (ne vom împotrivi)”. 


* 


Se pare că la 1822, boerii mari ai Munteniei făcuseră o 
legătură, în vedere de a-și asigura conducerea ţării 1, căci 
găsim ecoul nemulțumirilor ce provoacă astfel. 

Avem un „apel cu menţiunea: „făcut de aga Alecache 
Vilară și neprimit de nimeni” ?. Iată-l în extras. „,Incre- 
dințându-ne de către unii din noi, atât pentru unirea ce prin 
scris aţi alcătuit sfinţiile voastre și d-voastre spre binele 
patriei și al obștei locuitorilor săi, cât și pentru temeiurile cu 
care ați chibzuit și statornicit această unire..., prin care să 
depărtaţi toată hula..., ci încă să vă faceţi pricinuitori și 
neamului de laudă..., am socotit să nu petrecem sub tăcere 
asemenea fapte, fără a mărturisi și din parte-ne mulțumită. 
Părinţi arhierei și d-voastră boerilor | ticăloasa patrie a noa- 
stră pătimește în toate chipurile de sunt ani nepomeniți...; 
sfintele lăcașuri i s'au vândut spre în parte folosire a chiar 
stăpânitorilor. Privileghiaţii, începând dela caftanlâi și până 
la cea din urmă treaptă, s'au călcat sub picioarele oblăduirii, 
s'au necinstit înpotriva legilor... Supușii locuitori dajnici au 
fost jertfa nedreptăţii ; toate acestea din pricina jugului cu care 
ne-au împilal oblăduitorii de pe vremi... (cari) au slujit pă- 
gânălății şi au zăbovit puterea legăturilor către cei puternici 
şi ai noşiri voitori de bine... Milostivul Domnezeu... ne-a 
învrednicit să avem legiuit sprijinitor pe puternica împărătea- 
scă curte a Rusiei care, când ar cunoaște cu întregime neno- 
rocirile noastre..., negreșit nu le-ar lăsa întru mâhnire. Acest 
reazăm având dar sf. voastre și d-voastre, de vreme ce v'aţi 
unit acum prin statornicie, vă rugăm (să) nu încetaţi de a 


1. Cf. proectul de prin Dec. 1821, mai sus, p. 83. 
2. Acad. Rom., ms. 322, f. 168. Rezumat de mine în Arhivele Olteniei, X 
(1931), p. 257—8 şi publicat in-extenso de E. Virtosu, 7827, p. 212—216, 

pune în lucrare bunele socotințe ce ați făcut...; urmările noa- 
stre vor [i următoare povățuirilor ce ni veți da... ; alt nimic nu 
vom cugeta decât căzută supunere la oblăduirea ce ni se va 
rândui prin primirea și bună voința a prea puternicii pro- 
tecții ce avem... Cerem sf. voastre și d-voastre ca, de câte 
ori se vor pune la cale ceva, să ne întrebaţi şi pe noi, să vă dăm 
şi părerea noastră, să chibzuiţi asupra ei... de vreme ce mulți 
din noi au slujit ţării și poate să cunoaştem uneori cele ce a 
si. voastre şi a d-voastre iscusință încă până acum nu le-au 
pătruns...” 
* 

Cu totul diferit însă este tonul unei alte întâmpinări ce se 
face în numele tuturor celorlalte clase sociale 1. „De vreme ce 
într'adins ni s'a vestit cum că P. S. părintele mitropolitul 
Ţării Româneşti, dimpreună cu iubitorii de D-zeu episcopi 
şi cu d-lor cinstiţii boeri veliţi..., cunoscând cumplitele răni 
ce au vătămat... politicescul trup al plinirii locuitorilor com- 
patrioți până la cel mai mic..., izvorăște din dezghinările 
ce s'au urmat până acuma între patrioţi, din care dobândind 
înlesniri cei cu rele cugete asupra țării, au hulit, au defăimat... 
și au călcat cu picioarele toate dreptăţile neamului nostru 
şi în cele din urmă s'au bizuit să ne stingă și să ne pustiască 
de tot patria..., de aceea, prin înscris au alcătuit între P. S. 
lor și d-lor o adevărată și veșnică unire statornică, pe temeiuri 
bune spre binele patriei... Arătăm dar şi noi, toată partea boe- 
rească de al doilea şi al treilea treaptă, dimpreună şi cu cei de 
stările de mai jos [raţi ai noştri compatrioți, locuitori din toate 
oraşele şi judeţele ţării, că am primit cu bucurie această bună 
vestire... Dar fiind că unirea numai între P. S. lor şi între d-lor 
nu poate fi nici desăvârşită, nici temeinică, până ce nu va fi 
înclinată cu unirea noastră a tot trupul neamului şi legată 
strâns cu cele mai strânse legături ale dragostei, (iar) împotrivă, 


1, Acad. Rom., ms. 322, î. 169. Este din 1822, căci se vorbeşte de „trecutul 
an” 1821. Menţionat de mine în Originele democrației române (Viaţa rom., Jan. 
1923, p. 22) şi în Despre vechea organizare adminisiralivă (extras din 
Revista de drept public, IV, 1929, p. 31—32), rezumat în Arhivele Olteniei, 
X (1931), p. 258 şi acum publicat in extenso de E. Vîrtosu, 1421, p. 205—210. 

se cunoaşte şi aceasta ca o osebire de totimea trupului compa- 
triofilor şi ca o de sineşi alegere de câte va obraze ce s'au no- 
rocit a fi în trepte mari şi a se numi nobilitá a fării, care în toţi 
anii se adaogă şi se Împrospătează la număr, trăgând în partea 
d-lor voinţa şi lăsând în partea celorlalţi fraţi sila spre supunere ; 
de aceea, cu graiul adevărului, zicem că izbăvirea de cele rele 
şi întemeierea fericirii neamului românesc nu spânzură numai 
în voința celor de treapta întâi (şi se învinuesc aceștia că vindeau 
slujbele la cei mai mici). Trebue unire între tofi fiii patriei. 
Nu vor mai suferi „să se calce sub picioarele mândrilor”. 
Aşa dar, „la pricinele cele obşteşti ce privesc toată ţara, fie 
numai măcar şi la judeţ sau la vre-un oraș” sfatul boerilor 
mari n'are valoare până ce nu „se vor întreba şi alți fraţi patrioți 
din fiecare judeţ. De aceea, de trebuinţă este ca din toate jude- 
jele țării să se strângă... câte un deputat, ales de obştea judeţului.” 
Trebue „să fie drumul deschis tuturor patrioţilor de orice treaptă..., 
ca fiecare, cu învăţătura, cu silința şi cu vrednicia sa, folosind 
patria, să dobândească de la patrie cea de cuviință cinste...“ 
Trebue să se întocmească o „pravilă, căreia să-i dea supunere 
tot neamul românesc, de toată starea fără osebire, precum şi chiar 
stăpânirea ce ni se va orândui” 1. 


* 


Şi în sfârşit, mai categoric împotriva boerimii de naştere, 
este alt apel, din 20 Iunie 18222. 

„Neamul nostru românesc fiind un trup prea ticălos, întoc- 
mit adică de un cap străin și de mădulare foarte împoncișate, 
se văzu de toată lumea la ce mare bezne a periciunei și de 
toată jalea vrednică pustiire lau aruncat leatul 1821... Im- 
poncişarea locuitorilor este născută și crescută în casa fan- 
dasiilor blagorodnicilor Țării Românești, căci acești blago- 
rodnici nesocotind că cea adevărală blagorodie îşi are fiinţa sa 


1. Ca într'o adresă a boer;mii muntene către Rusia la 1821 şi în proectult 
de constituție al carvunarilor, mai sus, p. 102. 

2. Acad. Rom., ms. 322, f. 172. Menţionat de mine în Oriyinele democra- 
|iei române (l. e. Nov. 1922, p. 191) şi în Despre vechea organizare admi- 
nistrativă, p. 32, rezumat în Arhivele Oltenici, X (1931), p. 259 şi acum pu- 
Elicat in-extenso de FE. Virtosu, 1821, p. 161—167. 

nu în părerile bunătăţilor trupeşti, ci întru îmbunătățirile cele 
sufleteşti... şi povăţuiri spre cele de folos către aproapele său 
patriot..., în dragostea curată şi nefăţarnică către toți patrio- 
ți... care aceste toate se câştigă iar nu se pogoară la moştenire, 
nici se hărăzesc..., ei, ... mulţumindu-se numai a zice că se 
trag din naştere trupească din cutare și cutare, adică că au 
eşit din sălașul fandasiilor și zadarnicelor păreri ale strămo- 
şilor, şi-au făcut de sineşi privileghiuri, prin care să dea să 
cunoască ceilalți simpatrioţi ai lor (ce nu se trag dintr'acele 
fandasii) ce va să zică blagorodie, adică blagorodnic este acela 
care poate să injure pe cel mai mic patriot când va voi..., să 
necinstească şi să nu se necinstească, să bată şi să nu se bată... 
Interesurile lăcomiei răsvrătind şi pe dânșii..., au fost siliți a 
se alătura pe lângă străinii stăpânitori ce aveau deplină 
tiranicească putere... Blagorodnicul cel sălbatec şi mândru 
către simpatrioţii lui, de multe ori se vede zmerindu-se la un 
baș-ciohodar...” (De aceea s'a ridicat Tudor Vladimirescu). 
Nu poate fi fara pentru boeri, ci boerii pentru fară; nu boerii 
fac fara, ci țara pe boeri 1. Trebue: depărtarea cu totul de 
străini, cari să se hrănească cu negoţul şi meșteșugurile; 
blagorodnic să fie cel ce este mai de folos simpatrioţilor săi, 
iar nu prin naștere ; fie care să poată ajunge cât de sus, „cu 
învăţătura, cu silinţa și cu vrednicia sa” 2; să se pue silințe 
la întemeierea școlilor țării; să se institue o adunare de căte doi 
deputaţi de jiecare județ, aleşi de obştea județului. 


* 


Este deci de mirare ca cineva care nu ignoră, ca alții ?, 
aceste manifestări democratice din Muntenia de la 1821—41: 2, 
să scrie totuşi 4 că raporturi mai urmate între cele două prin- 
cipate pe atunci ar fi putut fi „spre cel mai mare bine al Ţării 


1. Cf. proectul de organizare întocmit de Eufrosin Poteca la 1827, mai 
jos, p. 144—145. 

2. Intocmai ca în precedentul pamflet, mai, sus p.122. 

3. D. V. Barnoschi, o.c. şi recensia ce i-am făcut în Viaja românească, 
Nov. 1922, p. 177—179, 183—184, 190—191. 

4. E. Virtosu, 18921, p. XVIII. 

Românești, căci atunci, în Moldova, își făcea loc în conştiinţa 
cetățenească un puternic spirit liberal, spiritul novator”, care 
era „orientat în interior spre o democraţie cât mai largă” (sic) 1, 
pe când „în Muntenia, floarea aceasta albastră a spiritului no- 
vator va fi extrem de rară şi timidă” (sic). Adevărul este că 
dacă spiritul novator din Moldova se compară cu o floare 
albastră, cel din Muntenia trebue asemănat cu o floare roșie. 
Nu este exact că la 1821—1822 „nimeni nu cere ca această no- 
ţiune (de privilegiu) și cuvântul ce o simbolizează să fie şterse 
din analele patriei” 2. Mai este atât o contrazicere cât și altă 
inexactitate a afirma în acelaș timp 3, că „,până acum, fără 
cunoașterea unora din aceste texte, sa putut acredita și 
colporta părerea că în Valahia anilor 1821—1822, cugetarea 
politică, frământarea spirituală a unei generaţii, pentru a 
izvodi o nouă formulă de viață naţională, a fost absentă, sau, 
concedând, a ființat timidă 4 şi ineficace, preocupare livrea- 
scă (sic) doar, a câtorva personalități alese, dedate specula- 
ţiilor politice şi sociale”, Incă de acum zece ani, am combătut, 
pe baza acelor texte 5, colportările de acest fel ale unor scrii- 
tori nedocumentaţi €. Curentul ostil boerimii și privilegiilor a 
continuat neîntrerupt în Muntenia ? şi de aceea mai este 
greşit a zice că aci floarea albastră a spiritului novator „,tine- 
rimea generoasă o va arboră, entuziast și ostentativ, numai 
târziu, în 1848” 8. Altul a și fost aspectul revoluției muntene 
de atunci decât al celei moldoveneşti ?. 


1, Vezi mai sus, p.105, 

2. Viîrtosu, l. c., p. XXXI. 
3 

1 


, Ibid., XXXIV, 
. Totuşi de „timidă” o califică însuş Virtosu, în aceeaş lucrare, dar la 
p. XVIII. 


5. La care m'am referit încă de atunci, ceeace n'a observat Vîrtosu, care 
le publică acum in-extenso (0. c. n-os XLII, XLV, XLVI, XLVII, XLVIII, 
XLIX, LI, LII, LIII), aşa că nu „întâmplător” (ibid. p. XXXVI) „erau re- 
zumate” (de mine) „într'o revistă“ (Arhivele Olteniei), pe când lucrarea d-sale 
era sub tipar, 

6, Vezi recensia mea citată asupra lucrării lui D, V, Barnoschi. 

7. Cum am arătat în aceeaș recensie, l.e. Ianuarie 1923, p, 22—27. Cf, 
mai jos, p. 144—145. 

8. Virtosu, o.c., p. XVIII, 

9. Cf. amintita mea recensie, l. e. Fevruarie 1923, p. 182—183. 

lI. 
DOMNIILE PĂMÂNTENE, 1822—1828. 
1. Numirea Domnilor pământeni. 


Firmanul de numire a lui Grigore Ghica este din 1 [Iulie t 
1822. Nu conține decât o acuzare a Fanarioților, arătați ca au- 
tori ai suferințelor Principatelor, ceeace a determinat Poarta 
să revie la domniile pământene. Nu se anunță nici o reformă, 
dar se reînoeşte vechea formulă : „trimiteţi tot felul de provizii 
în abundență și mulți miei” 2. 

Numirea lui Ioniță Sturdza s'a făcut la 1 Iulie, la „5 cea- 
suri din zi”, turceşti ?. La 11 Iulie, Iordache Bucșănescu 
vestește despre aceasta pe mitropolitul Veniamin și adaogă : 
„Mare turburare este în ideile noastre” 4. 

Numirile au fost comunicate oficial la 4/16 Iulie ambasa- 
dorilor de pe lângă Poartă 5. N'au fost aduse însă la cuno- 
știnţa Rusiei, cu care relaţiile diplomatice erau rupte. 

Grigore Ghica plecă spre ţară la 11 August, iar Ioniţă Sturdza 
a doua zi. 

Cu acest prilej, Poarta a mai dat, în legătură cu cererile 
făcute de delegaţii principatelor, firmane pentru cursul mo- 
nedelor €, reîntoarcerea mănăstirilor închinate sub cârmuirea 


1, Vezi Hurmuzaki-lorga, X, p. 169, n. 3. 

2. Iorga, Acte şi frag., II, p. 647—648. — Firmanul câtre boerii Munteniei, 
la Urechia, XIII, p. 320. 

3. Firmanul, în acelaş sens ca al lui Ghica, în Doc. renaşi., I, p. 307. Fir- 
manul către boerii Moldovei, în Uricar, III, p. 235. 

4. C. Erbiceanu. Isi. milrop. Mold., p. 240. 

5. Urechia, XIII, p. 178—179. 

6. I. Ce Filitti, Incercări de reforme în Muntenia sub Grigore Vodă Ghica, 


în Conv. lit., anul 40 (1906), p. 908 şi n. 6. 

pământenilor 1, înlăturarea Grecilor din slujbe 2, izgonirea Ar- 
năuţilor, Grecilor și Sârbilor amestecați în eterie 3, revizuirea 
suditenţelor abuzive 4. Prea puţin în raport cu cauzele adânci 
ale situaţiei nenorocite din Principate. 


2. Domnia lui Grigore D. Ghica în Muntenia, 1822—1823. 


Prin numirea Domnului pământean, dezbinarea dintre bo- 
erii munteni n'a fost curmată. Emigraţii de la Brașov se 
tânguiră la Petersburg, la 14 August 1822, că Grigore Ghica 
fusese numit de Poartă și nu ales de boeri după vechiul obi- 
cei; că vema însoţit de un beșli-aga care să comande trupele 
turcești de ocupaţie; că pașa de la Silistra păstra față de 
autoritățile românești aceeaș situație preponderentă ca și mai 
înainte şi că deci nu era vorba decât de instituirea deghizată 
a unui pașalâc 5. Declarau că nu vor recunoaște domnia pă- 
mânteană decât dacă va fi recunoscută și de Rusia și dacă 
Turcii vor evacua Principatele. Imputau lui Pini că-i indusese 
în eroare tot făgăduindu-le un război ruso-turc. 6 

In fundul inimii lor însă, mulți dintre pribegi se bucurau 
de orânduirea de Domn pământean. Dovadă scrisoarea, atât 
de frumoasă prin imagini și stil, pe care episcopul de Argeș 
Ilarion Gheorghiadi avea s'o trimită la 7 Septemvrie lui 
Ghica Vodă spre a-l felicita 7. 

Mai mulţi erau în București al căror sentiment naţional era 
satisfăcut. La 20 August, Şerban Grădișteanu scria lui Nicolae 
Văcărescu la Brașov că Ghica a purces din Țarigrad și că 


1. Hurm., supl. I, 4, p. 18. - Xenopol, Cuza Vodă, I, 293, n. 12 şi 13. 

2. Filitti, l. c., nota 5. 

3. Pentru Muntenia, Aricescu, Indice (Arh. Stat. Buc., secţ. ist., No. 127); 
pentru Moldova, liricar, III, 226 şi Doc. renașt., I, p. 302.— Ioniţă Vodă 
Sturdza, scria încă din C-pol nepotului său Petrache Sturdza că „Grecii cu 
duhuri volintirești să nu cumva să mai treacă huta.ul”” (Revista Ion Neculce, 
1. 1921, p. 122). 

4. Filitti, l. ce., p. 910 şi n. 2. 

5. Aricescu, Il, p, 216—218. 

6. Hurm., XVI, p. 1051, 1059, 1069, 1084, 1091—1093, 1157. 

7. Aricescu, II, p. 18.— Tutuşi Ilarion fu înlocuit la Argeş printr'un 
Gr'gore, după cum alt Grigore deveni mitropolit în locul lui Dionisie. 


www.dacoromanica.ro 


PRINCIPATELE ROMÂNE 1821—1828 127 


„după sosirea M. Sale lui Vodă, înseninează în toate pa- 
tria noastră” 1. 

Consulul austriac Fleischhakl de Hakenau, întors la Bucu- 
reşti, pretindea, într'un raport către Metternich la (28 August) 
9 Sept., că exista o frământare printre boeri şi că clasele mai 
mici pregătiau planuri ascunse pentru a răsturna întreg si- 
stemul de guvernământ îndată ce Domnul va sosi în capitală. 

Ghica Vodă sosi la mănăstirea Văcărești la 13 Sept. Turcii 
eşiră din București la 15, iar Domnul intră în capitală la 24. 
Turburări nu s'au produs, dar din curentele de idei pe care 
le-am cercetat, se vede că avea dreptate consulul prusian 
Kreuchely când scria puţin în urmă (14 Dec.) că „cei mici 
voesc să fie mari şi se cred întemeiaţi în drept la aceasta, 
iar cei mari se întreabă fiecare : pentru ce nu sunt eu Domn?” 2. 

Pentru emigraţi, am văzut că chezășia dată de Turci prin 
numirea de Domn pământean, nu părea suficientă. In Oct. 
şi Nov. 1822, așteptau cu încordare rezultatul congresului din 
Verona, întrunit pentru a examina situaţia din Spania revol- 
tată 3. Acest congres s'a închis însă în Dec., dezaprobând 
revoluția grecească, dar fără a interveni în relaţiile dintre 
Rusia și Poartă. In legătură cu aceasta trebue pus și zvonul 
înregistrat într'un raport din 8/20 Nov. al consulului Fleisch- 
hall, că Vodă Ghica aflase de o înțelegere ce s'ar fifăcut la 
Brașov între mitropolitul Dionisie Lupu şi episcopul Ilarion 
Gheorghiadi, spre a provoca turburări în Muntenia; că în 
acest scop emigraţii ar fi intrat în corespondenţă cu boerii 
moldoveni de la Cernăuţi, Chișinău și Odesa, și cu boerii 
mai mărunți din Oltenia, spre a asmuţi pe panduri și a ajunge 
la intervenţia rusească spre a libera ţara de Turci 4. 

Starea financiară era din cele mai încurcate. La 15 Sept., 
pe când Domnul se afla încă în mănăstirea Văcărești, i se 
trimisese „,seama” de datoriile ţării. El scrisese atunci : „,So- 


1. Acad. rom., pachet, 79, doc. 89. 

2. Hurm., X, p. 198. 

3. Hurm., XVI, p. 1077, 1081—1084. 

4. Pentru abuzurile zabiților şi neferilor turci din județe, doc. din Iulie 
1822 la V. A. Urechia, XIII, p. 349, 

cotit-am că de mare trebuinţă este a se da nizam și asupra 
tuturor iraturilor şi veniturilor a veri cărei dregătorii... căci, 
din pricina avaeturilor ce din vreme în vreme s'au înălțat..., 
au ajuns la un catahrisis (abuz) nesuferit, din care li se pri- 
cinuește ticăloșilor locuitori o mare nedreptate şi stingere, 
pentru că toată povara acestui catahrisis cade asupra capete- 
lor lor”. Nu merge până la suprimarea havaeturilor, dar vrea 
să se fixeze „la fiecare dregătorie... un havaet cuvincios.” 1. 

Se aşează dăjdii, sub formă de adăogiri la impozitele boer- 
nașilor și altor privilegiați fiscali și se dau în arendă pe doi 
ani înainte, drept 800.000 lei, ca să se plătească datoriile 
contractate de ţară din cauza ocupaţiei turcești ?. 

Încercarea Domnului de a mai reduce din privilegiile boe- 
rești, taxând și pe scutelnici 3, îndârji boerimea. Incă de la 
finele anului 1822, Vodă trebuia să recheme din căimăcămia 
Craiovei pe Alex. Nenciulescu pentru că nutria, în înţelegere 
cu boerii de acolo, veleități de autonomie a Olteniei 4. Se 
recurse însă la ajutoare de la mitropolie, episcopii și de la 
mănăstiri, chiar și de la cele închinate 5. 

Lipsa de bani era mare; preţurile urcate peste măsură, 
foametea bântuia, haiduci cutreerau ţara, iar Domnul se do- 
vedi nepotist și încrezător în câțiva favoriţi €. Cronicarul 
Zilot Românul, deși aprig duşman al domniilor greceşti, 
scrie cu durere că slujbele au continuat să se dea pentru 
pricopseală și că mâncăturile n'au încetat. Deosebirea era 
numai că acum se procopsiau din slujbe mai mulţi români 7. 
Astfel, clientul unui boer aștepta cu nerăbdare „bun cârmui- 


1. Arh. Stat. Buc., Condica domească 96, f. 356. 

2, Iorga, Studii şi doc., XXII, p. 93.  Acelaș, Situaţia Olteniei în epoca 
lui Tudor Vladimirescu, p. 158. 

3. Hurm., X, p. 204. 

4. Iorga, St. şi doc., VIII, p. 160. 

5. Cu privire la aceste din urmă, divanul raporteaza Domnului la 6 Dec. 
1822 (Bolleac, Mânästirile din Rominia, Buc. 1862, p. 83—87) şi se face arz 
la Poartă la 27 Dec. 1822, (menționat în anaforaoa dela 19 Iunie 1824, de 
care vom vorbi). 

6. Rap. consulului prusian Kreuchely în Hurm., X, p. 218, 240—241. 

7. Rev. de ist. arheol, si f'lol. VI (1891), p. 105. 

tor de județ, pământean”, ca să-l pue în slujbă pe el şi pe 
fiul său. Acesta să fie numit condicar, dar va sluji în casa 
ocrotitorului său. E mai bine „la oamenii d-tale să cază fă- 
rămiturile cinstitei mesei d-tale, decât la alți străini''!. Ter- 
menul de patriot are înţelesul de ,„indigen”, care ocrotește 
pe indigeni şi le face favoruri 2. 

In Martie 1823, circulau libele scrise pe hârtiile în care 
se învelea tutunul, denunțându-se favoriţii Domnului: co- 
vrigarul (St. Belu), cârciumarul (Filip Lenş), ţiganul (N. 
Trăsnea) și ciocoiul (Chiriac) 3. 

Domnul era acuzat că sprijinia astfel pe parveniţi, pe 
când lăsa la o parte pe adevărații boeri 4. 

Dar iată şi altă latură mai bună. De la 9 Martie este ana- 
foraoa divanului, menită să execute firmanul Porții prin care, 
conform cererilor boereşti din amândouă principatele, admi- 
nistraţia mănăstirilor închinate urma să treacă asupra pămân- 
tenilor 5. „Etision” (venitul anual) cuvenit locurilor sfinte, 
avea să se strângă de marele logofăt şi, prin canalul lui Vodă, 
să se trimită la destinaţie. Tot odată însă mănăstirile, chiar 
și închinate, erau puse la contribuţie pentru plata datoriilor 
ţării, scutindu-se în schimb, pe termen de 4 ani, de acel em- 
batic către locurile sfinte. 

Raporturile lui Vodă cu boerii emigraţi se înăspriră tocmai 
atunci şi mai mult, prin arestarea a trei frați Racoviţă şi a 
lui Alex. Vilară, cari se întorceau în ţară. Erau învinuiți de 
a fi fost amestecați cu Rusia în turburările greceşti ê. Are- 
starea era de pus fireşte în legătură cu pretenţiile Porții de 
a i se predă transfugii și principalii uneltitori ai răzvrătirilor 7. 
Această împrejurare servi de pretext altor emigraţi ca să nu 


Iorga, Situația Olteniei în epoca lui Tudor Vladimirescu, p. 188. 
. Ibid., p. 288—289. 
. Hurm., X, p. 254. 
. Ibid., p. 219. 
+ Cond. dom., 105, f. 64 şi cond. 106, f. 34, 
6. Hurm., X, p. 222—223, 228—229, 258 nota, 274 nota, 580. — Hurm., 
XVI, p. 1096—1098, 1143. 
7. Iorga, Acte şi jrag., II, p. 614—616, 619. 

se întoarcă. In acest sens scria mitropolitul Dionisie Lupu 
lui Minciaky în Martie 1823 1. Arestarea era şi o jignire adusă 
Austriei, care făgăduise celor ce voiau să reintre în patrie, 
că nu vor fi neliniștiți. Era în sfârșit o nouă jicnire pentru 
Rusia 2. Arestarea lui Vilară în special, învinuit că „în vre- 
mea Tăzvrătirii a fost unit cu apostații” 3, prelungită prin 
demersurile ascunse ale lui Ghica Vodă însuș, avea să dea 
naștere la lungi negocieri diplomatice ale Austriei şi Angliei, 
ca mijlocitoare din partea Rusiei, cu Poarta 4. 

In fruntea boerilor mari opoziționiști din ţară era Const. 
Bălăcianu, care se deosebia prin firea lui pornită, din care 
cauză i se zicea „,buclucașu” 5. In vremea lui Vodă Caragea, 
fusese surghiunit la Castoria. Era unul din cei mai aprigi 
partizani ai înlăturării Grecilor din funcţiile statului și din 
administrarea averilor mănăstirești. 6. Deși numit de Ghica, 
în Nov. 1822, mare logofăt de ţara de sus, el provoacă la 
1823 împotriva Domnului o mișcare, în care sunt implicaţi 
mai mulţi boeri?. Printre aceștia era și Iordache Golescu, 
care scrie atunci 8 o satiră intitulată „Barbu Văcărescu vânză- 
torul țării” ?. Se aduc cele mai strașnice acuzări de delapidări 
de bani vistierului Văcărescu, sfătuit de cuscrul său, logofătul 
Ştefan Belu (tot atât de nesuferit boerilor cum fusese și lui 
Tudor), banului Dinu Kretzulescu şi altor boeri mari, precum 
şi favoriților lui Vodă, Trăsnea, Voinescu, Scarlat Mihălescu. 

Pare că se împliniau pronosticurile consulilor și ale unora 
din boeri asupra neajunsurilor ce va prezinta domnia pă- 


1. Hurm., sup!. I, 4, p. 321—5322. 

2. Hurm., X, p. 217, 219. 

3. Ibid..p. 222,228. Arh. Stat. Buc., Admin. vechi No. 2430:afacerea agăi Vilara. 

t. Rap.. consulare austriace şi ms. 1080, f. 106 şi 108, la Acad. rom. — 
lorga, Acle şi frag., II, p. 665, 682, 685—686. 

5. Hurm., — Iorga, vol. X, p. 267, n. 8. 

6. Ibid., p. 211, 219. 

7. Ibid., p. 185, 229, 231. 

8. Data o fixez prin aceea că se spune că Scarlat Mihălescu a înlocuit pe 
Mihăiţă Filipescu în agie. — Cf. Filitti, Arhondologia Munteniei la 1822— 8, 
în Revista Arhivelor, anul 1927, No. 4, p. 22. 

9. Publicată de N. Bănescu, Viața şi scrierile marelui vornic Iordache Go- 
tescu, Vălenii de Munte, 1910, p. 163 sq. 

mânteană, iar consulul francez pretindea chiar, la 1823, că 
fusese superioară administraţia grecească +. 

In acest an, Domnul se încerca tocmai să introducă oare- 
care reforme prin nizamul din 15 August, privitor la atribuţiile 
şi îndatoririle ispravnicilor, sameşilor şi zapciilor 2. De altă 
parte, se dădeau instrucţii pentru mai multă blândeţe în 
aplicarea pedepselor, pentru reglementarea numărului bicelor 
ce se puteau aplica, pentru oprirea mituirii cu „,vulpi” şi a 
lucrărilor fără plată în folosul slujbaşilor; se invitau agenţii 
fiscali să nu nedreptățească pe locuitori la cislă și să-i privească 
drept „frați ai lor”, iar proprietarii să nu-şi ceară drepturile 
de la locuitori decât „rânduri-rânduri, cu oarecare păsuială” 3. 

In acelaș an, Domnul hotărăşte că fiecare plug, iar nu 
fiecare clăcaș, va face stăpânului ziua de arătură, primă- 
vara sau toamna, sau o va plăt în bani. 

Afară de această ușurare, celelalte măsuri nu erau decât 
reeditări ale unor instrucţii și întocmiri care nu lipsiseră nici 
în vremea Domnilor fanarioți luminaţi şi aveau să rămâie 
tot atât de ineficace 5. 

Nemulțumirile se manifestă și în anul 1824 8. Glasul po- 
porului de jos răsună prin Eufrosin Poteca în scrisoarea în- 
drăsneaţă a acestuia, din Paris unde era încă bursier, către 
eforii şcoalelor la 15 Sept.: „„Voiţi să vă faceţi slăviţi cu 
adevărat ?... izgoniți nedreptatea din Valahia, adunaţi-vă cu 


1. Hurm, XVI, p. 1058, 1094, 1099, 1133. 

2. Cond. domnească 106, f. 50. — Acad. rom., Creşi. colerț., 1911, p. 268. — 
Cf. I. C. Filitti, Incercări de reforme în Muntenia sub Grigore Vodă Ghica, 
în Conv. lit., anul 40 (1906), p. 906. L’am publicat in-extenso în Arhivele 
Ulleniei, X (1931), p. 341—346. 

3. Iorga, Situaļjia Olleniei în epoca lui T. Vladimirescu, p. XXII—XXILI 
şi 204 sq. — Filitti, 2. c. (hrisov din 1822). 

4. Acle şi leyiuiri priviloare la chestia ţărănească, adunate de D. C. 
Sturdza Şcheianu, Seria I, vol. IV, p. 766. 

5. Cf. Filitti, Despre vechea organizare administrativă, p. 28—29. Hrisoave 
dela Ghica, la Acad. Rom., ms. 261 şi la Arhivele statului în condica cu 
no. 124 al arhivei, 121 al comisiei, (laolaltă cu acte ale lui Alex Vodă 
Sutzu şi ale boerilor caimacami’. 

6. Hurm., X, p. 265, 281. 

toții în sf. mitropolie, faceți întâi o rugăciune către Dum- 
nezeu ca să primiți iertarea de păcatele cele trecute și apoi 
faceți o lege politicească prin care să se hotărască dăjdiile 
de acum înainte asupra veniturilor fiecăruia, fără deosebire de 
la divanit până la plugari şi la hrănitori de dobitoace și așa, 
fără a sărăci cineva de tot, se va aduna lesne cu ce plăti toate 
cheltuelile statului” 1. Cuteza astfel simplul bursier să dea 
lecţii boerimii conducătoare. Propunea egalitatea înaintea 
dărilor și aceasta tocmai în momentul când, pentru a plăti 
datorii de 2.300.000 piaștri, se proectau noui urcări de dări, 
cu cruţarea, bine înţeles, a privilegiaţilor 2. Tot atunci, negusto- 
rimea era şi ea nemulțumită, pentru că se stabilise o patentă 
fixă pe prăvălii și cerea înlocuirea printr'o dare proporțională ?. 

La 4 Mai 1824, sub presiunea ambasadorului englez, în- 
sărcinat și cu apărarea intereselor rusești 4, Poarta consimţi 
să evacueze principatele, dar condițional. Cerea chezășii că 
pe viitor vor fi împiedecate orice răzvrătiri, fie ale străinilor, 
fie ale indigenilor ; că boeri. vor fi supuși şi ascultători, evitând 
dihoniile dintre ei; că Domnii nu vor mai pribegi; că viața 
musulmanilor din principate nu va fi pusă în pericol. Deși 
condiţiile erau aproape irealizabile, Ghica impuse divanului 
răspunsul încă de la 29 Mai. 

In schimb avem, din 19 Iunie acelaș an, înălțătoarea ana- 
forà a mitropolitului Grigore, episcopilor și boerilor mari, în 
chestiunea mănăstirilor închinate 5. Capichehaijalele înștiin- 
țaseră că părinţii de la locurile sfinte s'au jeluit că li s'au 
poprit veniturile, dar ,,duhul acelor răposați ctitori şi al 
testamenturilor privesc spre a se păzi în veci ființa acestor 
sf. lăcaşuri întru întregime, spre veșnica pomenire a celor ce 
le-au zidit și le-au înzestrat... A fost obicer urmat şi păzit 
aici în ţară a se îndatora la orice întâmplare de obștească 


1. Revista nouă, 1l, p. 429. — Cf. proectul lui Iordache Roznovanu, mai sus, 
p. 112. 

2, Hurm., X, p. 267. 

3. Ibid., p. 265, 268. 

4. P. negocierile ce se urmaseră, Iorga, Acie şi Frag., IlL, p. 630—679. 

5. Biser. ortod. rom., p. XXVIII, 1107. 

trebuință și aceste mănăstiri... (Acum) siliți am fost a ne jertfi 
chiar ale noastre privilegiuri şi a năzui la ajutorul mănăstirilor 
de obște și chiar al sf. mitropolii, obşteasca noastră mumă, 
și al episcopiilor, sprea întâmpina plata datoriei...” Este vorba 
de neapărate trebuințe ale ţării „într'al căreia pământ zac 
oasele celor răposaţi ctitori”. Apoi, din veniturile mănăsti- 
rilor închinate vor trebui plătite grelele datorii la care egu- 
menii lor greci le-au supus. Numai după aceea se vor putea 
trimite locurilor sfinte embaticurile. Să vie deci delegați să 
se convingă „iar de vor cere judecată și vor voi ca și cu mijlo- 
cul acestei judecăţi să mai adaoge nouă datorii asupra mănă- 
stirilor, peste cele vechi, nici noi nu ne sfiim”. 

Scrisori anonime continuă a circula și la 1825. Primul vizat 
este Filip Lenș. Luj Mihăiţă Filipescu i se impută că și-a uitat 
patriotismul de când se află iar în slujbă. Tot așa şi Bălăcianu, 
numit ban al Craiovei. Consulul austriac vrea să joace rolul 
de altă dată al lui Pini. Cutia obștească, instituită încă de 
Alex. Vodă Ipsilanti, a fost golită în scopuri străine ei, pentru 
favoriţi. „Avem ciomege; suntem mai mult de șapte mii 
conjuraţi să scăpăm patria de opresori” 1. 

Se vede însă că pamfletele tot de la boeri porniau, căci 
se protestează împotriva ajutorinţei cerute de la scutelnici și 
poslușnici şi a încercării de a supune pe boeri la vinărici ?. 
Mai sunt denunțaţi și logofătul Dimitrie Bibescu, Voinescu, 
Trăsnea, doctorul Apostol Arsaki, secretar al lui Vodă 8. 

In acelaș an apar ,,Caracterurile”” de Paris Momuleanu, 
interesante pentru precuvântarea ce le însoţeşte. Noi pre- 
țuim mai mult treptele boerimii, care ne fac nefolositori în 
societate, decât lucrarea pământului pe care toți principii 


1. Hurm., X, p. 318, 321—3. 

2. Ibid., p. 315, 319. Adevărul era că Vodă Const. Mavrocordat acordase 
scutiri de dări boerilor în funcții şi urmaşilor lor. După el însă, boerii în 
genere n'au fost scutiţi decât de vinărici şi dijmărit în Muntenia, de vină- 
Tici şi, dela 1783, de dijmărit, în Moldova. Incolo orice scutire era o favoare 
individuală şi boerii puteau fi chemaţi să dea și ajutorinţe. (I. Filitti, Despre 
reforma |iscală a lui Consi. Vodă Mavrocordat, Buc. 1928, p. 16—17). 

3. Hurm., X, p. 327. 

şi legiuitorii cei mari au cinstit-o (p. 7). Ne speriem de cele din 
afară ale omului, (cătăm) să fim îmbrăcaţi cu haine scumpe, 
care ne aduc la peire și goli de buna învățătură care ne face și 
pentru acum şi pentru viitor fericiți (p. 13). Vedem pe părinţi 
cum se desbracă pentru măritișul fetelor lor şi pe sărmanii 
tineri cum se robesc singuri pentru zestre...., neştiind nici 
anii a preţui cinstea, nici alții a meritarisi dritul vredniciei 
(p. 14). Nimeni nu se mai gândește la nemurirea sufletului 
său și a numelui său, ca din agonisirile sale ce au câştigat din 
lucrul patriei să facă vre-un monument sentimental, precum 
o casă pentru săraci..., vre-o zidire pentru copiii ce se aruncă 
pe la răspântii, sau ceva cărți de ştiinţă în limba patriei pentru 
luminarea neamului (p. 25). In limba franceză vedem ediții 
de 8, 10 şi până la 20 de ori, iar la noi nu numai că nu s'ar 
face ediţii mai multe, dar nici a treia parte din cele ce s'au 
tipărit, nu s'ar vinde (p. 39). Trebue să învăţăm gramatica 
şi ştiinţele în limba noastră, precum toate neamurile fac și 
apoi să învăţăm limbi străine cât de multe (p. 63). Toate 
neamurile au națională mândrie..., iar noi, necunoscând acea- 
sta..., am lăsat de tot în nebăgare de seamă limba noastră... 
(Și ni este) ruşine a ne mai numi Români (p. 69). Trebue 
nădăjduit că se vor schimba lucrurile „acum că avem Domn 
şi stăpânitor fiu al patriei, din însuși sângele şi mădularele 
ei” (p. 78). 

Situaţia principatelor însă fiind tot aceeaș din vremea 
Fanarioţilor, trebuia să paralizeze și bunele intenţii ce ar fi 
avut un Domn pământean. 


* 


Din Decembrie 1824, evacuarea principatelor era, în fine, 
aproape sfârşită și Minciaky prezintă Porții scrisorile sale 
de acreditare 1. Dacă conflictul între Rusia și Turcia nu dege- 
nerase în război, meritul soluției pacifice revenia în primul 
rând Austriei, care chiar concentrarea de trupe rusești pe 
Prut o privia ca puțin potrivită cu declarațiile oficiale ale 


1. Iorga, Acte și frag., II, p. 709. 

țarului. lată ce scria Metternich 1 despre aceste împrejurări : 
„Răscoala Grecilor a fost condamnată, de la început, de prin- 
cipalele puteri creștine..., ca un atentat revoluţionar, pe care 
chiar opresiunea cea mai caracterizată... nu lar putea vre- 
odată justifica... In orice altă împrejurare, suveranii, pentru 
a fi credincioși principiilor pe care le proclamaseră solemn...., 
ar fi urmat, pentru asigurarea păcii generale..., să dea puter- 
nică mână de ajutor guvernului ameninţat... Ceea ce-i împie- 
decă... nu fu ascendentul opiniei publice. O singură consi- 
deraţie opri, încă de la început, pe suverani. Nu le venea să 
ajute o stăpânire exercitată de o putere care practică dogme 
potrivnice creştinismului, în dauna unor supuşi vinovaţi, dar 
creştini şi nenorociţi... Rusia a fost cea dintâi care s'a lipsit 
şi a lipsit și pe aliaţi de foloasele unei situaţiuni deja grele și 
delicate prin ea însăș. Indemnată nu de vederi ambiţioase 
sau lacome, totdeauna străine sufletului monarhului care-i 
călăuzeşte acum soarta, ci de sfaturi îndoelnice, ea căzu în două 
greșeli ale căror urmări nu puteau lipsi de a se întinde de- 
parte. Cea dintâi greşeală a fost aceea de a crede că era pentru 
Rusia o nevoe imperioasă de a interveni, şi de a interveni cu 
orice preţ, în afacerea răzvrătirii şi ca urmare, de oare-ce nu 
voia şi nu putea influenţa pe Greci, de a influența asupra Por- 
ţii... prin orice mijloc. A doua greşeală, mai gravă prin urmă- 
rile ei... a fost aceea de a-şi rechema misiunea și de a se 
lipsi astfel de singurul mijloc de a îndeplini ceeace însăș 
dorea cu atâta foc... Prin această hotărâre nenorocită, Rusia 
s'a pus, vrând nevrând, în alternativa sau de a-şi pierde, încetul 
cu încetul, influența... la Constantinopol, sau de a face război 
Porții, alternativă care displace împăratului pentru moti- 
vele cele mai puternice şi, în acelaș timp, cele mai gene- 
roase şi respectabile”. 

Era tocmai situaţia diplomatică pe care o scontaseră Ipsilanti 
şi Tudor Vladimirescu. 

Anglia se declarase şi ea, dininterese comerciale, favorabilă 
Turciei şi potrivnică răzvrătiţilor. Rămas singur cu proectele 


1. Memorii, ed. Klinkowstroem, Paris, 1881. 

sale, misticul Alexandru căzuse în melancolie. Metternich îl 
ajută să găsească o soluție onorabilă: „Curtea din Viena, 
— scria mai târziu faimosul cancelar 1 — reînoi în mod formal 
o propunere pe care o făcuse în mai multe rânduri, anume de 
a deosebi chestiunile, de a nu se ocupa, mai întâi, decât de 
interesele directe ale Rusiei, sancţionate prin tratate, şi de a 
rezerva afacerea pacificării pentru timpul când puterile vor fi 
hotărît definitiv mijloacele cu care se puteau ocupa de această 
chestiune cu oarecari sorţi de izbândă. Această propunere, 
primită de Rusia, avu tot efectul ce se putea spera. Simpli- 
ficându-se discuţiile, se grăbi restabilirea relaţiilor diplomatice 
între cele două împărăţii. Trimiterea d-lui de Minciaky la Cons- 
tantinopol, fu semnul voinţei sincere a M. S. I. a tuturor Rusii- 
lor de a sfârși prin bună înţelegere discuţiile cu Poarta”. 

Minciaky reluă dar negociațiunile cu Poarta ?, care nu du- 
seră, însă, la nici un rezultat practic cât mai trăi țarul Ale- 
xandru (t 3 Dec. 1825). Cu prilejul morţii acestuia și al suirii 
pe tron a ţarului Nicolae, boerii români, câţi se aflau încă la 
Braşov, nu lipsiră de a trimite o adresă cancelarului de Nes- 
selrode ?. 

Ţarul Nicolae se arătă, de la început, mai energic decât 
predecesorul său. Intrebă puterile care avea să fie atitudinea 
lor în cazul când Turcia n'ar ceda pretențiilor rusești. Răspun- 
sul cabinetului din Viena purta că „această comunicare a cabi- 
netului rusesc conţinea o propunere pe care monarhul Austriei 
o privise totdeauna ca incompatibilă cu interesele politice 
și cu simțimintele de respect al dreptului altuia și al valorii 
tratatelor..., anume de a recurge la mijloace de coercițiune 
asupra Porții, dacă acele de persuaziune ar rămâne fără efect” +. 
Țarul trimise totuși Porții, la 17 Martie 1826, un ultimatum 5 
în care cerea : status quo ante în principate ; liberarea din Cons- 
tantinopol a deputaţilor sârbi ; repararea ofensei aduse Rusiei 


1. Memorii. 

2. Iorga, Acte și frag., II, p. 710 sq. 

. Acad. Rom., ms. 1080, f. 146. — Hurm., supl. I, 4, p. 324—325. 
. Memoriile lui Metternich. 

. Iorga, Acte şi fray, II, p. 717. 

în persoana patriarhului grecesc din Fanar, spânzurat la ușa 
palatului său. 

Anglia, de teamă ca nu cumva Rusia să ia o hotărire 
extremă față de Poartă, încheie cu dânsa, la 4 Aprilie, un 
acord pentru regularea chestiunii grecești, acord în care țarul 
Nicolae introduse art. 5, astfel conceput : „Nici una din pu- 
terile contractante nu va căuta o sporire de teritoriu, o influ- 
ență exclusivă, sau vre-un avantagiu comercial pentru supușii 
ei, altele decât acelea pe care orice altă naţiune le-ar putea, 
de asemenea, dobândi“, Cu tot acestarticol, Metternich refuză 
de a adera la acordul anglo-rus, pe care-l socotia potrivnic 
principiilor sfintei alianţe. 

In Iunie, plenipotenţiari turci plecau în sfârșit la Aker- 
man spre a negocia cu Rusia în privinţa principatelor 1. 

Răspunzând boerilor de la Braşov, Nesselrode le putea 
scrie la 17 Iulie ? : „Soarta patriei voastre a fost și nu va în- 
ceta de a fi obiectul solicitudinei împăratului. Acte publice 
mărturisesc despre aceasta. Puteţi hrăni speranţele pe care le 
autorizează”. 

Tot atunci însă, izbucnia în Mehedinţi o răscoală condusă 
de un fost pandur, căpitanul Simeon, fost om de încredere, 
sau chiar rudă, al lui Tudor Vladimirescu, împreună cu alți 
câțiva mehedinţeni, cu doi bulgari și un turc. El se ridica 
împotriva spoliațiunilor slujbașilor domnești. Se zicea că boeri 
emigrați, Alex. Filipescu (Vulpe), a căruia dragoste peniru 
soția lui Grigore Ghica fusese cauza divorțului acestuia, 
Grigore Brâncoveanu şi Const. Vlahutzi, ginerele fostului 
Domn loan Caragea, nu erau străini de această turburare ?. 
La instrucţie, răsvrătiții declarară că lucraseră din îndemnul 
lui Toma Brătianu, retras la Brașov, care-i asigurase că ,„ur- 
marea ce vor să facă este cu știrea și sfatul boerilor rămași 


1. G. Mcitanı, l. c. p. 36—38. 

2. Acad. rom., ins. 1068, f. 91.—Tot în Iulie, Metternich scria lui Grigore 
Ghica Vodă că lucrează pentru menținerea păcii. (Filitti, Coresp. cu Mel- 
ternich, p. 20). 

3. Ilurm., X, p. 361—362, 364. 

la Brașov şi altora ce sunt la Bucureşti”, iar scopul, „îndrep- 
tarea norodului celui prost”. După ce Domnul făcu raport Porții, 
Simeon și principalul său tovarăș, Ghiţă Cuţui Olteanu, fură 
spânzurați în Septemvrie 1, pe temeiul dispoziţiilor „pravilei îm- 
părătești”” privitoarela „cei ce întărîtă norodul spre turburare” 2. 

In sfârșit, după un nou ultimatum din partea Rusiei, fu 
încheiată la 25 Sept. (7 Oct.) 1826, convenţia ruso-turcă de la 
Akerman ?, explicativă tratatului de la Bucureşti şi în care 
chestiunea grecească era cu totul lăsată la o parte. Se vorbia 
de Serbia, atât în convenţie, cât şi într'un act separat î. Se 
asigura vaselor de comerţ rusești libera trecere prin Dardanele 
şi se stipula că Poarta „va primi bunele oficii ale curţii impe- 
riale rusești pentru a încuviința... întoarcerea în Marea Nea- 
gră a vaselor puterilor prietene guvernului otoman”. In fine, 
Poarta făgăduia că va reînoi hatişerifele de la 1802, despre 
privilegiile principatelor. 

Prin act separat privitor la acestea 5, Domnii aveau să 
fie aleşi, dintre boerii indigeni, de adunarea generală a diva- 
nurilor, și numele lor supuse Porții spre agreare. Dacă „din 
motive grave”, Poarta n'ar putea întări pe cel ales, atunci 
„după ce aceste motive vor fi adeverite de amândouă curţile”, 
se va cere divanurilor să facă o nouă alegere. Durata domniilor 
era fixată la 7 ani. Dacă, în acest răstimp, Domnii ar comite 
un „delict, Poarta urma să avizeze pe ministrul rusesc și, 
după verificarea făcută de o parte și de alta, destituirea putea 
fi pronunţată, dar „numai în acest caz”. Termenul de 7 ani 
putea fi reînoit, după cererea divanurilor și cu consimţimântul, 
firește, al celor două Curți. Dacă Domnul ar voi să abdice 
înainte de înplinirea termenului de 7 ani, Poarta avea să 
consulte pe Rusia asupra împrejurării și abdicarea nu va 
putea avea loc decât „după un acord prealabil al celor două 


1. lbid., p. 371—372. 

2. Virtosu, 7821, p. 222—230. — lon Ghica, Din timpul zaverii, ed. Minerva, 
p. 81. 

3. Doc. renașt., l, p. 310. 

4. Ibid., p. 317. 

5. Ibid., p. 314. 

curţi”. Domnul care a abdicat, sau a fost destituit, nu mai 
putea nici domni altă dată, nici ocupa vre-o altă funcţiune. 
Fiii săi însă rămâneau în rândurile boerilor şi puteau fi suiți 
în scaun. 

Principatele erau scutite de dări timp de doi ani. In acest 
interval, Domnii cu divanurile aveau să fixeze impozitele 
viitoare, pe baza hatișerifelor de la 1802. Tot ei vor fixa și nu- 
mărul beșliilor din Principate, după numărul existent înainte 
de 1821. 

Libertatea negoţului era formal asigurată Principatelor, 
dar cu două restricțiuni, una, cea veche, în favoarea furnitu- 
rilor datorite Porții, „căreia aceste provincii sunt ca niște grâ- 
nare”, alta pentru asigurarea trebuințelor consumaţiei interne. 

Domnii „vor da ascultare reprezentaţiilor pe care ministrul 
M. S. I. şi consulii Rusiei, după ordinele lui, li le vor face”. 

In fine, „Domnii vor fi ţinuţi a se ocupa, fără cea mai 
mică întârziere, împreună cu divanurile respective, de mă- 
surile necesare pentru îmbunătăţirea stării principatelor în- 
unui regulament general pentru fiecare provincie, care va fi 
și pus imediat în aplicare”. 

Prin convenţia de la Akerman, Rusia își da deci asenti- 
mentul la cele hotărîte de la 1822 de Poartă cu privire la re- 
stabilirea domniilor pământene în principate. Se reînoia Ru- 
siei dreptul oficial de imixtiune în afacerile interne ale acestora. 
In fine, dispoziția privitoare la regulamentele generale de 
reorganizare deschidea oarecare perspective. 

Incolo, relaţiile principatelor cu Poarta rămâneau ace- 
leași ca mai înainte. Indatoririle lor faţă de aceasta continuau 
să fie cele prevăzute în hatişeriiul de la 1802. 

Abia atunci se întorsese la București Grigore Brânco- 
veanu 1. Rămânea la Brașov Dionisie Lupu, pe care Ghica 
Vodă îl înlocuise în scaunul arhipăstoresc şi care nu va înceta 
de a se plânge pentru aceasta Rusiei. ? 


1. Hurm,, X p. 388. 
2. Ibid., p. 601—604. 

Lungul hatișerif1 din Aprilie 1827 către principatele ro- 
mâne, reproducea pe cel de la 1802, și la urmă dispoziţiile 
tratatului de la Akerman. 

Hatişeriiul sosi la Bucureşti la 19 Mai şi fu publicat la 27 2. 

In baza lui, convocă Ghica Vodă, încă de la 20 Mai3, un 
comitet compus din Grigore Brâncoveanu, Grigore Băleanu, 
Alexandru Filipescu (Vulpe), Iordache Filipescu (întors de 
curând din Rusia), Ştefan Bălăcianu (fiul lui Constantin), 
aga Alecu Vilară şi sfetnicul intim al Domnului, Const. Câm- 
pineanu, cari, întrunindu-se de două ori pe săptămână, să alcă- 
tuiască, conform convenției, un regulament general de admi- 
nistrație a ţării, fundat pe vechile ei drepturi și obiceiuri, 
dar ţinând seamă și de nouile trebuinţe. 

Știm prea puţin despre activitatea acestui comitet, dar 
atmosfera și împrejurările în care era chemat să lucreze, nu 
erau propice ca să se ajungă la un rezultat. 


* 


In cursul anului 1826—7, se înființase în București, de 
către Const. Golescu, Grigore Cantacuzino, ©. M. Mano, 1. 
Eliade și alți câţiva, o „societate Ilterară””, cu scop de a răs- 
pândi instrucţia în poporul de jos, prin colegii naţionale în ca- 
pitală, școli normale la reședințele judeţelor și școli primare 
în sate; de a înlocui alfabetul cirilic, de a deschide un teatru, 
a scoate ziare, etc. 4. Boerii pribegi cari, la Braşov, își petre- 
cuseră şi ei timpul cu îndeletniciri literare 5, când se întoar- 
seră, intrară şi ei în societate, sporindu-i numărul membrilor 
și însemnătatea. Se întâlniau acolo bătrâni și tineri. 


1. Acad. Rom., ms, 323, f. 99 şi în pachet 123 doc. 16.— A fost publicat de G. 
I. Lahovari în Conv. lil., XXI, p. 493 sq. şi 580 şi de Iorga, Studii și doc., XXI, p. 
36.—Cf. Filitti, Incercări de rejorme în Muntenia sub Gr. Vodi Ghicn, p. 921, n. 2. 

2, Hurm., — Iorga, X. p. 605, n. 4. 

3. Analele parlumentare ule României, I partea 1, p. 53. 

4. Eliade, Issachar, p. 77. In prefața traducerii Logicei sf. loan Damas- 
chinul, la 1826, cu cheltuiala episcopului de Argeş Grigore, se spunea că fuse e 
făcută spre a dovedi că şi filosofia se poate preda pe româneşte şi ca să în- 
ceteze îngâmfarea acelora cari defaimă propria lor limbă. (V. A. Urechia, 
Ist. şcoalelor, I, p. 115). 

5. N. Soutzo, Mémoires, publits par P. Rizo. 

Constantin (Dinicu) Golescu, născut la 1777, era autorul 
scrierii intitulate : ‚Insemnare a călătorici mele făcută în 
anul 1824, 1825, 18261. Acest Golescu, prin femei vlăstar 
al unuia din cele mai de seamă neamuri băștinașe, păstrase 
din călătoria ce făcuse, încărunţit, dincolo de hotarele noa- 
stre, impresia că „noi am rămas în urma tuturor neamurilor”. 
Acest membru al protipendadei, comparând starea treptelor 
de jos din alte țări cu a similarelor de la noi, este îndurerat 
în sufletul lui cinstit de tabloul îngrozitor al vieţii țăranilor 
români. Nu se sfiește să dea şi el în vileag tot ce suferiseră 
aceşti desmoşteniți ai soartei pe urma nesfârșitelor privile- 
gii. Denunţă toate samavolniciile dregătorilor de toate treptele. 
Arată năpăstuirea ce derivă din sistemul impozitului pe 
lude, care permite degrevarea satelor boerilor puternici, trans- 
formate în scutelnici, în dauna satelor boernașilor și moşne- 
nilor. Din cauza fiscalităţii, țăranii din Muntenia sunt mult 
mai nenorociți decât cei din Ungaria și Ardeal, deși lucrează 
stăpânilor un număr mult mai mic de zile. 

Cei mari sunt vinovați prin indiferență. Cei mici „caută să 
stoarcă, prin despuere de la popor, sumele cu care își cum- 
păraseră posturile lor''2. Schimbarea dregătorilor pe tot anul 
aduce tot ,,sugători noi şi flămânzi în locul acelor ce nici nu 
apucaseră bine a se sătura”. In toată lumea, funcţionarii 
nu au decât leafă și înaintează din treaptă în treaptă. Pri- 
vilegiile boerimii încarcă tot atât greutatea pe care singur 
săteanul trebue s'o ducă, pe când în occident fie care plăteşte 
impozit în raport cu averea lui. Golescu este gata de are- 
numa la aceste privilegii. Se învinovăţeşte singur de tot 
ce a greșit „luând luări nepravilnice de la acest norod, 
care nu-şi are nici hrana de toate zilele”. Constată în apus 
„fireasca slobozenie a norodului şi îndrăzneala cea fără de 
obrăznicie”, pe când la noi este numai un servilism fricos. 
Cultură acolo, beznă aici. „,„Neînvăţătura şi înjuguirea pros- 


1. Tipărită la Buda, 1826. Ed. de Nerva Hodoş, Buc., 1910. 

2. „0O ! ce agoniseală nedreaptă cu numire de iraturi ale boerilor. Nelegiuită 
şi vrednică este de blesteme, căci aceasta ne-au învrăjbit, aceasta stă îm- 
potriva frăției, împotriva tuturor celor bune cugete”. 

tește pe om, făcându-l și rău”. De aceea, întors în ţară, 
fundează societatea literară și aduce pe Aaron Florian pentru 
a conduce internatul de la Golești deschis și feciorilor de ţărani 1. 

Comparând situația descrisă de Golescu, cu aceea din 
pamifletele, pe care le-am citat, de la sfârșitul domniilor fa- 
nariote, vedem că nimic nu se putuse schimba prin simpla 
numire de Domni pământeni. 

Golescu însuș enumeră pe compatrioții pe care-i credea 
pregătiți pentru o operă de refacere. Iată-i în ordinea de 
vârstă la 1826 : Iordache Golescu (58 ani), juristul Nestor (Pre- 
descu), Alex. Filipescu (Vulpe (50 ani), Grigore Grădişteanu, 
Const. Câmpineanu, Mihai Cornescu, Nicolae Filipescu, Şer- 
ban și Const. Grădișteanu, Alex. Vilară, Ştefan Bălăcianu 
(oameni între 40—45 ani), Manolache Florescu, Grigore Obe- 
deanu, Iancu Văcărescu (34 ani), Mihai Ghica, Const. Bălă- 
cianu, Const. Cornescu, Manoil Băleanu, Alex. Ghica (viitorul 
Domn, 31 ani), Al. N. Filipescu (Drăjneanu, care învățase la 
Viena), Ion Câmpineanu, Ion Bălăcianu, Barbu Ştirbei (vii- 
torul Domn, 27 ani), Nicolae Băleanu, Iordache Creţeanu, 
Gheorghe Bibescu (viitor Domn, 24 ani), acesta din urmă, ca 
și fratele său Barbu Ştirbei, abia întorși de la studiile de 
drept de la Paris 2. 

Pentru a regăsi idei atât de îndrăzneţe, am putea zice sub- 
versive, ca ale lui Dinicu Golescu, trebue să trecem la ti- 
nerii feciori de boeri cari studiau atunci în apus, sau la inte- 
lectualii din clasele de jos, adăpaţi la școala lui Gheorghe Lazăr. 

Astfel, Dumitru Gr. Filipescu, născut la 1808, studia încă 
de la 1825 la Paris, unde avea să-și ia doctoratul în drept 
la 1833 și mai ales să se umple de idei revoluționare, pe care 
le puse în aplicare la 1840, în București 4, unde muri tânăr, 
trei ani în urmă. Const. N. Filipescu, student tot atunci la 
Paris, unde avea să-și ia bacalaureatul în drept la 1829, 
pătruns și el de idei înaintate, avea să devie, la 1848, ministru 


1. Nerva Hodoş, l. c., p. XLII. 

2. Pompiliu Eliade, Histoire de Pesprit public en Roumanie, 1, p. 250—254; HH, 
p. 236. 

3. Pompiliu Eliade, l. c„ II, p. 260—261. 

4. Filitti, Domniile române sub regulamentul organic, p. 129. 

în guvernul provizoriu și să moară prea de vreme la Paris 
la 1854. In scrisorile sale! dintre 1825—1 828, acest tânăr socotea 
că sarcina de a curma abuzurile cade asupra „,boerilor depo- 
zitari ai intereselor și fericirii naţiei, în casele cărora e con- 
centrată forța publică”. Acest tânăr, tocmai din cauza situa- 
ţiei lui sociale, crede că are mai multe datorii de împlinit de 
cât alţii. Grija intereselor personale se cade numai „aceluia 
care este nemulțumit cu partea ce soarta i-a hărăzit la naștere”. 
Este treaba familiilor puternice și luminate de a se uni contra 
dușmanilor din lăuntru şi din afară... „Dacă străinul are ne- 
voe de ignoranţa şi de tâmpirea ţării, noi trebue să luminăm 
poporul; dacă are nevoe de a veșnici arbitrarul și de a mă- 
guli pasiunile celor mari, noi cată să-i opunem legile şi insti- 
tuţiile ce pun frâne tuturor poftelor; dacă străinul are nevoe 
de un cap electiv pentru a ne despărți și a ne sfâșia și pentru 
a interveni în certurile noastre, noi avem nevoe de o cârmuire 
ereditară şi tutelară, care să-i ridice orice nădejde”. Este gata 
să colaboreze la toate proectele ce s'ar alcătui „pentru prospe- 
ritatea și neatârnarea țării”. 

Ideile tânărului Filipescu erau împărtășite şi de ceilalți 
feciori de boeri cari studiau pe atunci în Occident, , bonju- 
riştii” I. Vlădăianu, C. N. Brăiloiu, D. Golescu, N. Băleanu, 
C. şi Al. Lenș, I. I. Filipescu ?. Ei aveau să felicite din Paris, 
la 1829, pe Eliade și Asachi, pentru publicarea Curierului şi 
a Albinei. Tânărul Brăiloiu, aflând de sosirea lui Pahlen la 
București în Mai 1828, avea să scrie tatălui său că boerii tre- 
buiau să conlucreze cu el, „pentru a asigura fericirea sărmani- 
lor ţărani, a întocmi legi bune și a așeza pe dreptate o nouă 

dministraţie”. Şi adăoga entuziast : „Ah | de aș putea să-ți 
înfățişez icoana acestei neprihănite Elveţii, ai simţi deştep- 
tându-se în tine cu mai multă putere acel simţ patriotic care, 
ştiu, este înăscut în tine și mă însuflețeşte” 3. 


1. Publicate de Pompiliu Eliade, l. c., p. 265 sq. (Eliade confundă pe Const. 
N. Filipescu eu Mitică (Dimitrie) Gr. Filipescu). 

2. Pompiliu Eliade, Hist. de Vespril public, 1, p. 244; II, p. 260 266. P. rolul 
lui I. I. Filipescu, zis Curcan. la 1848, Aricescu, Coresp. secretă a capilor re- 
voluļiei dela 1848. 

3. P. Eliade, l.c., II, p. 268. 

Era cu neputinţă ca acest tineret să nu influențeze întru- 
câtva asupra celor mai bătrâni, rămaşi acasă, prin știrile ce 
dădeau și prin părerile ce emiteau de departe. 

Ei reprezentau însă concepţia aristocratică, pe care o avea 
şi Dinicu Golescu, a rezolvării chestiilor sociale numai prin 
luminile clasei superioare, singura pregătită pentru un astfel 
de rol educativ. Această concepţie nu putea fi împărtășită de 
tineretul deopotrivă luminat, ieşit din clasele de jos ale so- 
cietăţii. In numele ştiinţei dobândite, ei vor reclama o parte 
în conducere. 

Tipul reprezentativ al acestei categorii ce se ridică acum, 
este Eufrosin Poteca (n. 1786), bursierul întors de la studii, 
de la Pisa şi Paris. El apără cauza egalizării tuturor claselor 
dinaintea fiscului şi la admiterea în slujbele statului, cere 
libertatea tiparului, dezrobirea ţiganilor, înmulțirea șco- 
lilor 2. 

La 1826, întors în ţară, el scria episcopului de Argeş: 
;„Dajdie, zic Bucureştenii, să plătească numai țăranii proşti... 
Oh | Dumnezeule, dacă eşti drept..., pentru ce nu stingi pe 
asupritori de pe fața pământului ?... Săracii Români! Ei, 
dacă au oi, plătesc pentru ele, dacă porci, dacă stupi, dacă vii, 
tutun... Iar d-lor, ... dacă au vii, le lucrează poslușnicii..., 
20.000 de Români aleși le dă dajdie grea, şi d-lor îşi poleesc 
caleșcele... Dacă sunt în slujbe politicești, au destulă plată, 
şi încă cea mai bună treabă o fac logofeţii și zapciii; treaba 
lor este să stoarcă pe Români...” ?. 

Anul următor, reflectând probabil asupra lucrărilor comi- 
tetului de reorganizare, Eufrosin Poteca alcătuia și el un 
„„proect” 3. Mai ales se preocupa de şcoală. Printre „Ştiinţele 
moralicești”” cuprindea şi „legile politiceşti şi teologicești”. 
Prin ştiinţe politicești înţelegea „toată drepturile, adică 


1. Ibid., 1, 224, p. 330—333.—G. Dem. Teodorescu, Viaţa şi operele lui Eu- 
frosin Poteca, p. 37—40, 54—63. 

2. Bis. ortod. rom., XXVIII, p. 1118. 

3. Publicat în Buletinul episcopiei Hușilor, anul II, Sept. 1926, p. 79—82.— 
Comunicat mie de părintele Nic. M. Popescu, prof. univ. şi membru al Acad. 
rom. 

dreptul natural, de avere, cetățenesc, public, de obşte şi 
dreptul neamurilor şi încă dreptul criminal, de procedură 
civilă și altele”. Se întreba apoi dacă nu se cuvine ca toată 
tinerimea să înveţe aritmetica, geografia şi istoria, în loc 
de a fi redusă la ceaslov şi psaltire. Intreba de asemenea: 
„„Va fi bine ca din partea guvernului să se facă înştiinţare 
către toți feciorii de boeri ca să vie la școala naţională și să 
înveţe filosofia şi legile în limba statului, sau ca această 
limbă şi această școală să fie socotite numai pentru cei mici 
şi săraci, iar d-lor să se ție mai vârtos de limba grecească și, 
de se va putea, pe la casele d-lor?”. Se pronunţa pentru 
educaţie uniformă, căci din cea deosebită „izvorăşte toată 
neunirea”'. Trecând la „alegerea unui cârmuitor politicesc”, 
Poteca scria : ,,Cârmuitorul este şi slujeşte binele norodului, 
iar nu norodul este şi slujeşte pentru cârmuitor ; aşa dar acesta, 
deşi are putere, dar norodul o dă lui şi nu poate s'o întrebuinfeze 
decât pentru folosul norodului..., iar întrebuințând-o spre jo- 
losul său, norodul poate să-l scoată şi să aleagă pe altul”. Pro- 
pune ca sătenii din fiecare sat şi locuitorii fiecărui oraş să 
aleagă unul sau doi alegători; aceștia, adunaţi la reşedinţa 
judeţului, să aleagă pe deputaţi, dintre cetăţenii cei mai im- 
puși. Adaogă, cu acest prilej, că în țările regulate cel mai bogat 
plăteşte mai mult. Deputaţii, strânși în capitala țării, vor 
alege pe cârmuitorul general, zică-i-se Domn sau împărat. 
Acesta trebue să fie român curat, iubitor de dreptate şi, 
chiar pentru Poteca, din treapta cea mai înaltă. 


* 


NISA 


Cu toate bunele intenţii ce fără îndoială se exprimau astfel în 
jurul comitetului instituit la 1827, nu se putea păşi la realizări. 
Răul era prea înrădăcinat de veacuri. Cei mai mulți boeri 
ţineau încă la privilegiile lor și nu se puteau desbăra de a 
abuza de influenţa lor 2. Subalternii urmau cu vechile sa- 


1. Aşa spre pildă un bătrân mare vornic cerea rudei sale, ispravnic de 
judeţ, să-i dea birnici muncitori pentru vie, scăzându-i din numărul contri- 
buabililor moşiei şi păgubind deci fiscul (Iorga, Starea Olteniei în epoca lui 
T. V., p. 289, 316, anul 1827). 

mavolnicii 1. Invrăjbirile din clasa conducătoare nu se po- 
toliau. 

Constantin Bălăcianu continua, la 1827, să se plângă de 
administrația lui Ghica Vodă, mai ales în ramura financiară ?, 
Aceasta a fost și prima latură de care pare a se fi ocupat co- 
mitetul de la 1827, ocazie prielnică pentru a lovi în Domn, 
în rudele şi favoriţii lui, acuzați că acaparează fondurile de 
lefuri și pensiuni. Reforma bırului, cerută de convenția de 
la Akerman, în sensul de a se înlocui liudele și deci cisla, 
prin contribuție aşezată pe cap, se zicea că fu astfe. 
proectată încât nu avea să ușureze aproape de loc pe con- 
tribuabili 3, 

Iordache Golescu, în lucrarea sa, scrisă pe la 1832 în 
cinstea reformelor întroduse de Regulamentul organic și 
intitulată „Starea Țării Românești pe vremea pământenilor” 4, 
împărţia pe boerii vremii de care ne ocupăm, în „patrioți” 
şi spatrihoţi“, Patrioţii voesce desființarea liudelor și a 
cislelor, a ajutorințelor, răsurilor, husmeturilor, plocoane- 
lor, havaeturilor. Voesc ca venitunle ce se cuvin ţării să fie 
pe seama ţării, iar Vodă să nu dispue decât de lista lui 
civilă. In sfârşit voesc o obștească adunare aleasă de tot 
norodul, care să fixeze dările, să întocmească pravile, să 
hotărască lefurile fiecărui slujbaș, de la cel mai mare până la 
cel mai mic și să aleagă pe Domn, care și el să fie supus pra- 
vilelor, cum se ceruse de altfel și în alte proecte anterioare 
de reforme. In această categorie de boeri patrioţi, Golescu 
aşează în frunte pe Bălăcianu, pe Mihăiţă și pe Alecu Filipe- 
scu, pe Golești și episcopul de Buzău, Gherasim Rătescu. 
Dimpotrivă, boerii „patrihoţi” nu vor să audă de niciuna din 
aceste schimbări. In fruntea lor, Iordache Golescu enumeră 
pe Barbu Văcărescu, Dinu și Istrate Kretzulescu, Matache Ra- 
coviţă, Ştefan Belu, Filip Lenș, Trăsnea. 


1, Un slujbaş scria la 1827: „noi, cu judecătorul, judecăm, închidem, batem, 
implinim, slobozim, trebile ni le căutăm” (Iorga, l. c p. 308). 

2. Hurm., X, p. 319, 406. 

3. Ibid., p. 419. 

4. N. Bănescu, l. c., p. 65—67, 213. 

Era fără îndoială o satiră exagerată și în privinţa intenţiilor 
bune ale unora, cât și a relei voințe a celorlalți, dar care 
arată tocmai patima și neînţelegerea ce domneau în clasa con- 
ducătoare. 

Este sigur că o reformă serioasă nu era cu putinţă fără o 
descătușare a noastră măcar parțială de Turcia. Dovada o 
face bugetul pe anul 1827. Dintr'un total de venituri de 
6.800.000 lei vechi, numai 2.100.000 mergeau la trebuinţele 
interne ale ţării, tot restul fiind afectat Domnului, cheltue- 
lilor de făcut la Țarigrad şi beșliilor turcești din țară +. 
Apostol Arsalki, care a lucrat şi el în comitetul de la 1827, 
spune că s'a propus atunci desființarea vămilor interne, dar 
că sa renunțat din cauză că, pe urma încătuşăiii comer- 
ţului, singurele taxe de import și export n'ar fi dat decât 
250.000 lei, în loc de 800.000 2. 

Totuși erau boeri cari, temându-se de intenţiile Rusiei și 
jicniți de atitudinea consulilor ruși, nu voiau să ajungă la 
ruptură cu Poarta. Ei formau „partidul patriei”. In fruntea 
lor era Const. Bălăcianu care, la întrebarea consulului Kreu- 
chely dacă ar fi candidat la domnie, răspundea că nu este 
cinste a domni când până şi Domnando, secretarul consula- 
tului rusesc, poate veni la curte să mustre, să poruncească şi 
să amenințe 3. 

Ambasadorul rus din Țarigrad, Ribeaupierre, scria la 9 
Iulie 1827 lui Grigore Vodă: ,,Je place ma confiance dans 
votre zèle à remplir fidèlement les fonctions honorables que 
la Porte vous a confiées et que la Russie voudrait sanctionner 
par ses suffrages. Plus l'époque approche où un changement 
du chef de l'administration pourra avoir lieu, plus je vou- 
drais vous devoir de la reconnaissance pour vos soins assidus” $, 


1. Rap. lui Barbu Ştirbei către Kisseleff la 1832, în Conv. lit., anul 22 (1888), 
p. 746. 

2. Chestiunea proprietății, 1869, în Acte şi legiuiri privitoare la chestia fă- 
rănească, seria I, vol. IV, p. 537, notă. 

3. Hurm., X, p. 411, 415. 

4. Elias Regnault, Histoire polilique et sociale des principautss danubiennes, 
Paris, 1855, p. 144. 

Consulul rus Minciaky și secretarul său, pe de o parte îndem- 
nau pe boerii din comitet să grăbească lucrarea și erau ținuți 
în curent, în fiecare sâmbătă, prin Alecu Vilară, de ceeace 
se făcuse i, dar pe de altă parte erau bucuroși de greutățile 
ce se iviau, pentru a dovedi zădărnicia oricăror sforțări sub 
auspiciile Turciei, fără mijlocirea rusească 2. Pentru a do- 
bândi încrederea boerilor, făceau să lucească în ochii lor 
mirajul neatârnării și al unei miliții naţionale ?. 

Asupra chestiunilor cu caracter naţional se stabilia într'a- 
devăr acordul, măcar o clipă, nu numai între boeri, dar și 
între ei şi clasele mai de jos. 

Astfel, amintirea ceremoniei examenelor de la 20 Iulie 1827, 
la școala înaltă naţională, în prezența Domnului și a boe- 
rilor, s'a păstrat multă vreme 4. Barbu Văcărescu, cel atât de 
acuzat de Iordache Golescu, dădea pentru școli 90.000 lei 5, 
renunțând în acest scop la havaeturile sale €. „Cu lacrămi” 
s'a ascultat mai ales examenul despre „legile strămoșilor 
romani”. 

Aceeaș unire când era vorba de a apăra drepturile mănă- 
stirilor închinate. La 16 Fevr. 1826, fuseseră supuse la con- 
trolul cârmuirii, spre a se evita contractarea de datorii?. 
Dar, de la moartea ţarului Alexandru, Grecii aveau un sprijin 
puternic în persoana urmașului său, Nicolae I, care nu lipsi 
de a interveni la Poartă în favoarea lor. Mitropolitul Veniamin 
scria, în această privinţă, colegului său muntean la 3 Fe- 
vruarie 1827: „La trecerea pe aici a E. S. elciului împă- 
răţiei Rusiei 8, mi-au dat îndestulă pricină de voroavă pentru 
mănăstirile închinate..., ca să rămâie tot precum au fost 
mai înainte, cu neschimbare, în stăpânirea acelora, arătând 


Hurm., X, p. 431—432. 

. Ibid., p. 401, 405, 408—409. 
. Ibid., p. H1. 

„ Biblioteca româneaseă, vol. IV din 1830. 
Ibid., vol. III din 1830. 

. Hurm., X, p. 422, 

. Cond. domn. 114, f. 325. 

„ Ribeaupierre. 

că așa este voința monarhului Rusiei. Am avut îndestulă 
luptă de împotrivire, cerând ca monarhul să fie milostiv a 
nu ne lipsi de acest vechi privileghiu, acum prin înalt firman 
de iznoavă hărăzit, arătându-i şi purtările ipochimenelor ace- 
lora și starea mănăstirilor, cum erau pustii și cum sunt supuse 
sub grele datorii, ci să rămâie pe seama pământenilor, cari 
vor întocmi toate, vor face un folos de obşte la patrie și vor 
împărtăși şi locurile unde acestea sunt supuse, cu ajutor cu- 
viincios. Insă E. S. au rămas tot cu împotrivire la aceasta. 
Noi, socotind că nu trebue să lăsăm acest dirit al pământului 
a trece nelucrător și din prilejul acesta, ci să uneltim tot felul 
de mijlociri ca să luăm temeiul, după voe ce am luat de la Măria 
Sa ca să mă corespondarisesc cu P. S. Ta, poftim bine voește 
a ne face cunoscut ce scopos aveți a pune în lucrare acolo în 
pricina acestui lucru, pentru ca, uniți împreună, pe un în- 
tocmai plan să lucrăm” 1, 

In așteptarea hotăririi Porții, Grigore Vodă Ghica scria 
mitropolitului și marelui logofăt, la 14 Iulie 1827, că de oarece 
„casa privigherii se află în lipsă de trebuincioasă cheltuială a 
lazareturilor, care merge pe toată luna până la taleri 3.000..., 
prin casa mănăstirilor să se împlinească, deocamdată numai 
de la mănăstirile cele slobode..., cu cislă, după starea și puterea 
fieş-căruia 2”, 

Acest „,deocamdată” avea să se prelungească 3. 

După ce, probabil prin intervenţia Rusiei, Poarta dădu 
la 7 Oct. un firman interzicând boerilor de a mai încerca să 
schimbe întreaga organizare a țării, aşa ceva trecând peste 
atribuţiile lor 4, tot sub presiunea interesată a Rusiei, luă 
şi apărarea mănăstirilor închinate. 


1. Acad. Rom., ms. 1066, f. 114.— V. A. Urechia, în „in, „bca. rom., Secţ, 
ist., vol. X, p. 304. 

2. Cond. domn., 117 f. 84 verso. 

3, La 21 Nov. următor, cisla se sporeşte la 55.000 lei vechi, urmând ca banii 
să se întrebuințeze, când ciuma nu va mai bântui, la ajutorarea săracilor, 
(Cond. domn., 114, f. 384 şi cond. 120, f. 216) „mănăstirile fiind zidite de răpos. 
ctitori pentru a lor pomenire cu facere de bunătăţi şi milostenii”” (Cond. 1^5, 
f. 277). 

4. Hurm., X, p. 431—433. 

La 1 Dec. 1827, mitropolitul Grigore ruga pe colegul său 
Veniamin să nu ia nici o măsură până ce nu va sosi la Iaşi 
trimisul Porții în această chestiune, comisul Panaiotache An- 
ghelopol, care se afla acum la București 1. In sfârşit, la 4 De- 
cemvrie, fu citit în divanul muntean firmanul prin care Sfin- 
tele Locuri erau reintegrate în cârmuirea mănăstirilor închi- 
nate, prin călugări greci trimiși de la acele locuri 2. La 8 
Dechemvrie, Ghica Vodă era silit să dea un pitac în consecinţă, 
dar la 27 următor divanul nu lipsi de a ridica un înălțător 
protest 3, în care cerea ca, potrivit tradiţiei ţării, egumenii 
mănăstirilor închinate să fie orânduiţi cu asentimentul Dom- 
nului să fie sub supravegherea mitropolitului, să admini- 
streze conform actelor de fundațiune şi să fie controlați de 
marele logofăt şi de neamul ctitorilor. 


3. Domnia lui Jon Sandu Sturza în Moldova, 1822—1929. 


Domnia lui Ioniță Studza este caracterizată prin con- 
îlictul, care în Muntenia nu există, între boerimea mare 
conservatoare, mai ales emigrată, în frunte cu Mihail Sturdza 
şi pretenţiile boerimii secundare de a participa pe picior de 
egalitate la conducerea statului, pretenţii formulate în pro- 
ectul de constituţie de la Aprilie 1822. 

Această egalizare a boerimii de toate treptele era singurul 
punct din proect care făcea pe boerii conservatori să califice 
pe autorii lui de „,carvunari”. La atât se reducea „,carvunaris- 
mos-ul” inadmisibil al unei constituţii care, în toate celelalte 
părți ale ei, putea fi admisă de întreaga boerime. 

De altă parte, diviziunea între boerimea conservatoare și 
cea carvunară, nu se întemeia nici pe deosebirea de naştere a 
membrilor celor două tabere 4. In jurul Domnului, de la în- 


1. Acad. Rom., ms. 2960, f. 55; Crezi. col., XVI, p. 261. 

2. Uricar, V, p. 30. — Hurm., X, p. 608. 

3. Bolliac C., Mănăstirile din România, p. 88. — G. Bibescu, Domnia lui 
Bibescu, I, p. 7u—71. 

4. Filitti, I. C., Originile democrației române, în Viaţa rom., Nov. 1922, p. 
188, — Cf. mai sus, p. 81. 

ceputul domniei, sunt boeri din neamurile mari ale Moldovei, 
Balș, Sturdza, Canta, Catargi, Rosetti, Ghica 1. Ceeace boe- 
rimea conservatoare n'avea însă să ierte Domnului, este că 
el va chema în unele dregătorii mari și boeri din alte familii, 
deși era vorba în cele mai multe cazuri de familii cari mai fi- 
guraseră și altă dată, măcar incidental, în divanele Moldovei, 
precum Grecianu, Aslan, Cerkez, Costandache. Aceste nume 
se întâlnesc în divanul din August 1823, alături cu Ion Tăut 
cel bătrân, urmașul unui neam istoric scăzut, cu Iordache 
Rășcanu şi cu un Holban. In sfârșit, ridicarea așa zişilor „,ciocoi” 
la boerii de treapta întâi o făcuse Vogoridi. Ioniţă Vodă o gă- 
sise şi o menţinu, cu atât mai mult cu cât boerimea conser- 
vatoare avea să refuze să se plece dinaintea lui 2. 

Invers, de partea boerimii conservatoare se aflau boeri din 
familii secundare, sau de o proaspătă boerie, încât nu on- 
ginele stăteau la temelia opoziţiei dintre cele două tabere, ci 
concepția de guvernământ. Intrebarea era dacă se va aplica 
sau nu proectul de constituție de la Aprilie 1822. 

Insăși numirea lui Ioniță Sturdza ca Domn era un răspuns 
îngrijitor pentru boerimea mare conservatoare. De aceea scriau 
ţarului : „Tu ştii ce este de trebuință nouă nemernicilor; 
noi știm că ai tăi suntem” 3. Aceasta însă nu împiedecă pe 
unul din ei, Costache Conachi, să salute în versuri entuziaste 
înlocuirea domniei fanariote prin cea pământeană 4. 


1. Hurm., X, p. 588.— C. I. Karadja, O condică de porunci dela I. Sturdza, 
în Rev.sta arh.velor, I, p. 39 şi urm. 

2. Manolache Drăghici, Zst. Mold., II, p. 165—166.—Hurm., XVI, p. 1112, 
1143, 1162.— Nu se adevereşte cu nimic părerea, pe care m'am lăsat și eu 
ademenit a o împărtăşi (l. c. p. 189), că Ioniţă Sturdza ar fi urmărit ridicarea 
urmaşilor scăzuţi ai unor neamuri mari spre a opune prestigiul numelui lor 
pretențiilor exclusiviste ale protipendadei. — Andrei Rădulescu (Juristul 
Andronache Donici, extras din An. Ac. 1930, p. 12) dând o listă de câţiva 
cărvunari, greşeşte ca şi mine menţionând şi pe un Vasile Barnoschi. In rea- 
litate, acesta n'a existat. Este o greşeală de tipar la Ghibănescu (Surele 
şi izvoade, X, p. 282) în loc de Vasile Barbovschi, care devine paharnic la 
1828 şi trăia încă la 1851. ((Analele parlam., III, p. 2, 247 şi broşura Boerii 
Mo:dovei, Iaşi, 1851, p. 14. 

3. Acad. Rom., pachet 123, doc. 48. 

4. Pompiliu Eliade, Hist. de Pesprit public en Roumanie, p. 1, 33. 

„„Ciocoii” prezentară într'adevăr lui Ioniță Vodă, la 13 
Sept. 1822, proectul lor de constituţie. La sfârşitul acestui 
proect se spunea că a fost alcătuit „cât s'a putut mai atocmit 
cu cererile cuprinse în obșteasca jalbă cea mai dinainte trimisă 
către prea strălucitul devlet şi cu hotărîrea cea milostivă 
a sf. împărătescului firman ce s'a slobozit asupra norocitei 
înociri a domniei pământului nostru”. 

Autorii proectului sperau acum că Domnul va obține 
confirmarea lucrării lor de către Poartă şi de aceea, chiar în 
preambul, se zicea că este întocmită „în temeiul sfântului și 
înalt împărătescului firman ce s'a slobozit la (loc alb)”. 

La 1 Fevr. 1823, conservatorii explicau lui Minciaky, prin 
pana lui Mihail Sturdza, de ce nu se pot întoarce în ţară 1. 
„Orice schimbare în principiile unui guvernământ este pri- 
vită ca o inovaţie (care) strică aproape totdeauna instituţiile 
consacrate de legitimitate, cărora şirul veacurilor li-a înti- 
părit un caracter ce nu se poate şterge. Instituţiile ce călăuzesc 
Moldova sunt întemeiate pe autoritatea ordonanţelor date de 
guvernul otoman şi n'au fost decât o confirmare a vechei ad- 
ministrații a principatului. Orice abatere de la acest sistem 
primordial este o infracțiune vădită a tratatelor şi a voinţei 
autorităţii supreme”. Pornind de la acest principiu de o ri- 
giditate absolută ce exclude orice transformare și orice pro- 
gres, emigraţii contestă Domnului putinţa de a pune în apli- 
care proectul carvunarilor. „Singur numele de constituție con- 
stitue un act de atingere față de autoritate”. Pribegii erau astfel 
în Spiritul care domnia atunci în cabinetele europene și al 
căruia principal reprezentant era cancelarul împărătesc de 
la Viena. După ce combat constituţia, ei califică pe carvu- 
nari de „oameni scoşi din condiția lor obscură prin cinstirile ce 
fostul Domn Sutzu le-a hărăzit celor ce plătiau mai mult. 
Numărul lor a sporit sub cârmuirea caimacamului Vogoridi 
care, uzurpând drepturi ce nu avea, a înălțat la cele dintâi 


1. Hurm., S. 1, 4, p. 7—8. — Sturdza era ţinut în curent și de la Viena, 
prin G. Asachi, de uneltirile emigraţilor. De altă parte, guvernul austriac 
autoriza şi el pe agentul său Lippa să nu sprijine pe ciocoi, pentru a nu da 
pretexte de nemulţumire Rusiei. (Filitti, Coresp. cu Metternich, p. 22—23). 

demnități oameni cari nu le meritau în nici un chip... Aceşti 
parveniţi, cari în nici un caz nu aveau ceva de pierdut, după 
ce au pus la cale măsurile cele mai vexatorii și au propovă- 
duit principiile cele mai subversive faţă de ordinea stabilită, 
voesc să se folosească de situaţia lor spre a-și întări sistemul 
în dauna binelui public”. Leacul propus de emigraţi e foarte 
simplu : „Restabilirea ordinei și liniștei nu se va putea face decât 
prin anularea înaintărilor făcute de la numirea fostului domn 
Suizu şi prin represiunea severă a încercărilor clasei inferioare”. 

Aristocraţii făceau o voită confuzie. Că sub ultimii Domni 
fanarioți se mai înmulțise numărul nouilor boeriţi era firesc. 
Dar nu aceștia stăteau în fruntea mișcării de egalizare a tutu- 
ror treptelor boereşti. Era o vădită exagerare. Se vede că 
aristocrații nu se împăcau cu formula cu care se încheia șirul 
boerilor din divanul lui Sturdza : „și toată obșteasca adunare”. 
Corespundea cu formula din cele mai vechi hrisoave ale Dom- 
nilor moldoveni : „și cu știrea tuturor boerilor mari și mici 
ai Domniei mele”. Dar conservatorii înțelegeau ca puterea 
cârmuitoare să rămâie exclusiv pe seama celor vre-o 20 fa- 
milii care, pe urma unei evoluţii economice, monopolizase, 
în ultimele decenii, viața politică. 

La 12 (24) Fevruarie 1823, Minciaky scria din Sibiu lui 
Mihai Sturdza, asigurându-l că „orice propunere de inovaţii, 
sau orice proect de schimbare în vechile instituţii ale ţării, 
au fost totdeauna reprobate de împărat” 1. Totodată, Min- 
ciaky sfătuia însă pe emigraţi să se întoarcă în Moldova. 
Mitropolitul Veniamin și cei mai mulţi boeri trecură atunci 
hotarul, rămânând însă mai departe potrivnici lui Ioniță Vodă. 

Erau de natură a revolta pe aristocrați gesturi ca acela din 
Martie 1823, când boerimea secundară se ridică împotriva 
Domnului însuș pentru că acesta, uitând chiar el de noua 
egalitate dintre boeri, bătuse la tălpi, în loc de a lovi cu to- 
puzul, pe un boer mai mic care, pălmuit de vornicul de aprozi, 
îndrăsnise să-l îmbrâncească 2. 


1. Hurm., supl. I, tł, p. 17. 
2. Ilurm., X, p. 218. 

In Octomvrie privirile emigraţilor intransigenţi, în frunte 
cu Mihail Sturdza, erau aţintite asupra intrevederii dintre 
ţar şi împăratul Austriei la.Cernăuţi 1. Acolo, ţarul consimţi 
ca Austria și Anglia să continue mijlocirile la Poartă spre a 
obține evacuarea Principatelor şi a permite astfel Rusiei să 
reia relaţiile diplomatice cu Turcia ?. 

Deși chiar agenţii ruseşti îi lăsau să înțeleagă că atitu- 
dinea lor depăşia limitele cuviincioase ?, emigraţii, prin Mihail 
Sturdza, revin la 16 Noemvrie asupra subiectului lor favorit 
şi vestesc pe Minciaky că se vor plânge Porții 4. Se plâng în- 
tr'adevăr contra boeriilor acordate de ultimii Domni. Domnul 
Sutzu, zic ei, „a călcat în picioare privilegiile și statutele ţării, 
care hotărăsc că titlurile de boerie să nu fie date decăt copiilor 
şi descendenților celor mai de seamă familii, precum şi celor 
ce cu credinţă şi cu sacrificii vor fi adus îndelungate servicii”. 
Ciocoii mai au totuşi îndrăzneala de a se plânge de aristocrați, 
cari nu-și cunosc altă vină decât că „de la noi s'a tras pri- 
copseala lor”. Pentru a dovedi că nu sunt mânaţi de josnice 
interese, aristocrații declară Porții că renunţă la orice folos 
din veniturile, titlurile şi lefurile de pe urma nenorociţilor 
locuitori, cărora le lipsesc „până şi vitele”, frază care, în 
treacăt fie zis, n'a avut altă urmare 5. 

De altă parte, Mihai Sturdza arăta lui Minciaky abuzurile 
cârmuirii lui Ioniță Vodă şi conchidea, vorbind de ciocoi, că 
„aceşti înaintaşi spăimântători ai cerşetoriei și zdrenţe ale 
mizeriei nu pot decât alarma pe oamenii bine cugetători” €. 

Dispreţuiţii ciocoi făcură, cu prilejul Crăciunului anului 
1823, o nouă aplicare a principiului lor de egalitate boerească. 
Episcopul de Huşi, carvunar, introduse inovaţia de a atinge 
cu sf. potir pe boeri după cum se prezintau, indiferent de 
rangul lor, iar câteva zile în urmă carvunarii cerură Domnului 


1. Ibid., p. 247. 

2. G. Meitani, L e. p. 26—27. 

3. Hurm., supl. I, 4. p. 21. 

4, Ibid., 22. 

5. Xenopol, Isł. partid. pnlitice, |, partea 2, p. 598. 
6. Hurm., supl. I, 4, p. 27. 

să declare de străini pe emigraţi şi să le confiște averile, pentru 
că uneltiau împotriva cârmuirii stabilite şi împiedicau con- 
firmarea de către Poartă a nouei constituții 1. 

La Chişinău, Gheorghe Rosetti Roznovanu, reflecta şi el 
asupra stării Moldovei. Voia şi el desființarea boeriilor acor- 
date de la 1821 încoace, dar, pătrunzând mai adânc în ne- 
voile țării, mai cerea și libertatea negoţului și desființarea 
dreptului de preempțiune al Porții 2. 

In sfârşit, Mihai Sturdza se plângea, la 7 Ianuarie 1824, 
lui Metternich, că nu poate reuși să strângă în jurul său pe 
toți bocrii 3, înțelegând fireşte pe cei mari. 

Totuşi, aristocrații ce se întorsescră în Moldova, erau în 
înțelegere cu intransigenţii de la Cernăuţi. Trimiseră chiar 
Porții, la 29 Ianuarie 4 1824, o plângere împotriva cârmuirii 
lui Ioniță Vodă, printr'o delegație compusă din Gr. Balş, 
Ştefan și Al. Rosetti, Iordache Rășcanu. Este interesant de 
observat că petiția este semnată şi de boeri din familiile se- 
cundare, Rășcanu, Cuza, Iamandi. 

Invinuirile aduse lui Ioniță Sturdza, erau următoarele: 
a pus dări grele pe ţară, fără a cruța nici înaltul cler, nici pe 
boeri; veniturile mănăstirilor greceşti au fost sec.estrate pe 
seama domniei; cutia milelor și celelalte case obşteşti au fost 
golite ; în loc de 20.000 oi pentru Poartă, s'au ridicat din 
țară 50.000; în fine, acuzaţia principală, a boerit peste 400 
indivizi, lucru „încă neauzit în Moldova, ceea ce se face pe 
spinarea locuitorilor, scutindu-se de dări atâți noi privi- 
legiaţi”. 


1. Rap. către Daşcov, în Xenopol, l. c, p. 597. 

2. Bulel, comisiei ist., VIII, p. 109—113. Pentru părerile acestui boer vezi 
şi mi s's, p. 112. 

3. Filitti I. C., Corespondenfa Domnilor şi boerilor români cu Meilernich şi 
cu Geniz, p. 23. 

4. Hurm., supl. I, 4, p. 59—61; X, 269; XVI, p.1136—1137; Iorga, Acte și 
frag., Il, p. 688 cu data Fevr. (stil nou) şi cu numele semnatarilor.— Sturdza 
se plânge lui Metternich la 3/15 Fevr. (Filitti, Corespondența, p. 23) La 29 
Ian., boerii credincioşi Domnului se leapădă de orice solidaritate cu cei trei 
Balş şi cu Vasile Miclescu, de care zic că au pus la cale plângerea (Acad. 
Rom., pach. 122., doc. 197. — Creşt. col. 1909, p. 211.) 

Invinuirea adusă lui Vodă cu privire la întrebuinţarea ve- 
niturilor mănăstirești, se pare că era neîntemeiată 7, iar ne- 
voile bănești erau într'adevăr mari. Vogoridi în Moldova, ca 
și Negri în Muntenia, încercaseră chiar să impue pe scutelnicii 
boerilor 2. In Iulie 1823, Ioniță Vodă rugase pe boeri să facă 
avansuri vistieriei, dar ei refuzaseră 2. In August, ei cereau 
însă Domnului să nu mai dea scutelnici la neamul grecesc care, 
de 104 ani, ca niște lipitori sugătoare de sânge, au adus în 
cădere patria și cele mai multe familii moldovenești 4. Tot 
atunci, Vodă dădea un hrisov că se vor întoarce treptat în 
curs de doi ani boerilor banii ce au împrumutat ţării, zălogindu-şi 
moșiile „unde zac ciolanele strămoșilor” și confirma că „,pen- 
tru strămoșeșştile lor către patrie însemnate slujbe”, mitro- 
polia, episcopiile și tot neamul boerilor moldoveni „„dările şi 
dăjdiile au fost ridicate lor cu hrisoave domnești și blestemuri 
sinodiceşti” 5. In Decemvrie însă, fusese iarăș vorba să se 
pue o dare pe casele boerilor€. Cheltuelile în bani și natură 
pentru Turci și trupele lor de ocupaţie erau mari şi dajnicii 
erau striviţi sub povara fiscalităţii 7. 

1. G. Zane, Vislieria Moldovei în timpul lui Ion Sandu Slurdza, în Cer- 
cetări istorice (ale lui Minea) IV, p. 19. 

2. Hurm., X, p. 204. In Ian. 1822, Vogoridi făcuse un împrumut silit, 
pe care făgăduise că-l va rambursa în sare (Ghibănescu, Surete şi izvoade, 


X, p. 170—171). 
. Hurm., X, p. 235. 


w 


4. Acad. Rom., pachet 122, doc. 88. — Creși. col., 1909, p. 211. 
5. C. I. Karadja, l.e. p. 58. 
6. Hurm., XVI, p. 1129. — Pentru încercări ale jui Scarlat Vodă Calimah 


de a pune impozite care ar fi lovit şi în boeri, v. Hurm., XVI, p. 1023, 
1152—1153 şi I. C. Filitti, Originele democraļiei române, în Vieţa rom., 
Fevr. 1923, p. 186. 

7. G. Zane, l. c., p. 24, 26. — Din 1823 este și o încercare de rânduială nouă 
pentru sameşii din judeţe (C. I. Karadja, }. c., p. 52). In Martie 1824, Sturdza 
dă un interesant ordin pentru a activă lucrarea câmpului. Poruncește să se 
dea sămânță de grâu şi păpuşoi celor cari n'au, dela cei cu prisos, în schimb 
de zapis de restituire, în bani, sau natură, la toamnă. Locuitorii cari mau 
pluguri sau boi, să se unească, fie şi cu sila, cu acei cari au. „Pentru unul 
singur dintre locuitori care ar rămâne fără îndestulare de arături şi sămă- 
nături, aveţi a vă invinovăţi şi a da greu răspuns”. (Iorga, Studii şi doc., 
V, p- 560). 

Domnul dădu jeluitorilor o reprimandă de moda veche, în 
care răsunară accente patriotice demne de reprodus, chiar 
de vor fi fost măestrite sub pana lui Manolache Drăghici 1. 
„„Pronia ridcându-mă la această înaltă treaptă, le zice 
Sturdza, de unde eram mai mic între d-voastre, a vă 
stăpâni, eu n'am întrebuințat nici mărimea, nici asprimea 
Grecilor, socotind a vă dobândi dragostea prin blândeţe. 
Dar m'am amăgit, că bunătatea mea v'a făcuta vă uita 
datoriile ce vă supun scaunului acestuia, pe care șed astăzi. 
Aduceţi-vă aminte că noi l-am pierdut, prin intrigile noastre 
și prin goana unul asupra altuia, de l-au stăpânit străinii 
atâția ani și Dumnezeu s'a milostivit a ni-l dărui iarăș pre- 
cum l-am avut. Ce voiți acum să mai faceți? Să-l pierdeţi, 
ca să ajungem mai rău poate de cum am fost, în mâinile a 
cine știe căror străini din lume? Fanarioţii, acei ce vă plă- 
ceau unora din d-voastre, nu mai sunt, nici pot să fie. Drept 
aceea vom lua măsuri domnești, întrebuințând topuzul și 
sabia, semnele împărătești ce ni le-a dat sultanul spre în- 
frânarea celor ncînțelepţi și veţi cunoaşte de azi înainte că 
are cine a vă stăpâni”. 

Delegații boerilor nemulțumiți, au fost reținuți la Silistra 
și apoi închiși în porturile dunărene ?, dar petiția lor a fost 
trimisă la Constantinopol 3. Totodată Domnul luă măsuri de 
represalii, arestând pe unii boeri mari, printre care şi vă- 
duva Maria Ghica logoteteasa, în casele lor, iar pe alţii la moșii 
sau mănăstiri. Mitropolitul și episcopii fură puşi la amendă £. 

Domnul nu lipsi de a dojeni la 7 Fevruarie şi pe refugiații 
din Bucovina 5 și totodată redactă împotriva lor o petiție către 
Poartă, pe care o trimise pașei din Silistra prin hatmanul 
Const. Mavrocordat ë. Carvunarii erau cu atât mai furioși, 
cu cât se pretindea că Vodă fusese pe punctul de a li sancţiona 


. Ist. Moldovei, II, p. 167—168. 

Hurm., supl. I, 4, p. 36; XVI. p. 1140, 

„ Rap. din 21 Martie 1824, la Iorga, Acle şi fray., II, p. 690 6932. 
. Hurm., supl. I, 4, p. 37; XVI, p. 1142—1143. 

. Hurm., supl. I, 5, p. 30. 

. Vezi scrisoarea din 3/15 Fevr., ibid., p. 29. 

constituţia, când „un aviz salutar şi ameninţător a paralizat 
funesta lui tendință” 1. 

E.migraţii replicară la 16 Fevruarie 2 printr'o nouă acuzare. 
Ţara, ziceau ei, este prada acţiunilor şi lăcomiei. A ajuns 
la ultimul termen al dezorganizării generale... Sfaturile bune 
ale mitropolitului şi boerilor... C. Balș...., D. Sturdza?..., 
Teodor Balș și ale altora, au rămas fără efect. N'au avut cu- 
noştință de petiția către Poartă a boerilor din Moldova, dar 
se solidarizează cu ei. Au cerut şi ei Domn pământean la 1822, 
unii s'au și întors în Moldova, dar starea de lucruri din ţară 
nu li permite să urmeze exemplul acestora. Impozitele se tot 
înmulțesc și nu cruţă nici pe boeri. Scutelnicii s'au înmulţit 
şi ei, odată cu acordarea tot mai numeroasă de boerii. 

Mihai Sturdza trimise apoi această corespondenţă cabine- 
tului rusesc 4. Ajunge chiar să solicite supușenia rusă, din grijă 
reală sau prefăcută că ar fi prigonit dacă s'ar întoarce în Mol- 
dova 5. El pare a fi întrebuințat cel dintâi cuvântul de „,con- 
servator”, pentru a însemna tendințele de păstrare a vechii 
stări de lucruri din partea marei boerimi a Moldovei 6. Tot el, 
într'un memoriu de la 18247, acuza pe Ioniță Vodă că acor- 
dase boerii noui peste cele date de Vogoridi și că, aplicând 
parțial constituţia ciocoilor, a autorizat pe toţi boeriţii să 
voteze în toate afacerile principatului și astfel prin numărul 
lor să pue în minoritate pe vechii nobili ai Moldovei. Astfel 
a putut pune impozite, face rechiziţii şi stoarce ţara. Mitro- 
politul și boerii au trebuit să protesteze că de două ori au 
fost impuși 8. 


Ibid. 
Hurm., supl. l, 4, p. 30. 
„ Autorul proectului de organizare „aristodemocraticească’”, mai sus, p. 109. 
Hurm., supl. I, 4, p. 32. 
. Ibid., p. 33, 48—49, 58—59. 
„ Xenopol, Ist. partid. politice, 1, p. 94. 
. Hurm., supl. I, 4, p. 55. 

8. Protestul, scurt, ibid. 57. In Mai acelaş an, Vodă este învinuit pentru că 
a numit, contrar tuturor obiceiurilor, pe fiul său într'o slujbă, anume în 
fruntea vistieriei (Hurm., supl. I, 4, p. 39.) 

Şi într'adevăr, în Sept. 1824, divanul ceruse să se pue o 
dare pe averea mitropoliei şi episcopiilor, pentru plata da- 
toriei țării de 300.000 piaștri 2. 

Când, la 1824, Poarta se arătă dispusă a proceda la eva- 
cuarea Principatelor, cu condiție să i se dea anume chezășii, 
Ioniță Vodă convocă pentru examinarea chestiunii o adu- 
nare obștească, ceeace se părea consulului austriac din Bucu- 
rești un lucru ne mai pomenit?. Este foarte frumoasă so- 
cotința dată de adunare. Pentru a putea garanta că 
nu vor mai fi năvăliri în ţară, trebue o putere armată de 
4—5.000 oameni 4; căpetenia acestei armate va fi aleasă 
de obşte și întărită de Domn. Pentru a putea garanta 
că străinii ce sunt în ţară nu se vor mai răscula, trebue ca 
a să fie supuși autorităţilor țării, care să-i poată pedepsi. 
Ca să fie liniște în ţară, trebue să fie pravili în limba țării, 
printre care și „pravilele cele de temelie” (lois fondamentales, 
în textul francez) care cuprind trupul și ființa țării, forma 
cârmuirii (desigur constituția carvunară). Cât priveşte garan- 
ţia că boerii vor fi supuși şi ascultători, este de observat mai 
întâi că pretutindeni se ivesc diversități de păreri. Dar, pri- 
cina neunirii în Moldova, o recunosc acum și carvunarii, sunt 
mai ales veniturile din slujbe; acestea ar trebui deci desfiin!ate. 
La alte popoare există un senat care înfățișează naţia, hotă- 
răşte cu majoritate, cercetează toate trebile obşteşti şi face 
pravilele pe care Domnul le împlineşte ; în Moldova există o 
obştească adunare, dar numărul membrilor ei nu este fixat, 
mădularele se schimbă la fiecare pricină, hotărârile nu se 
iau cu majoritate, aceleași persoane fac pravilele și le aplică. 
Pentru a putea garanta că Domnii nu vor mai pribegi, trebue 
să [ie numiți pe viaţă şi ereditari în linie bărbătească, iar 


1. Hurm., XVI, p. 1166. 

2. Rap. dela 14/26 Iunie c. Metternich. 

3. Hurm., supl. I, 4, p. 41. — Iorga, Acte şi frag., II, p. 699. — Hurm, X, 
p. 591—596. CE. Hurm., XVI, p. 1159—1160. 

4. Se dă însă tristul argument : „curajul Moldovenilor este nedeprins şi 
trebue împlinit cu numărul”. 

5. Cf. mai sus, p. 143, scrisorile dela 1825—8 ale tânărului Const. N. Filipescu. 

veniturile domniei să nu se confunde cu bugetul statului. 
Cu un cuvânt, se cuvine „să ne alcătuim un stat care să înceapă 
a figurarisi printre altele, un stat stăpânitor cum am fost, 
după privilegiile cele vechi ale ţării, adică atârnat cu ade- 
vărat şi birnic, dar de sine stătător, cu pravili şi cu puterea sa”. 

In legătură cu dezideratul privitor la suprimarea privile- 
giilor sudiților străini, trebue pusă şi atitudinea demnă pe 
care Ioniță Vodă şi divanul său o luau față de curtea austriacă 
în chestiunea suditențelor abuzive 1. 

Pe când Ioniţă Vodă și partizanii săi nădăjduiau astfel în 
Turcia, conservatorii apelau la Rusia. Mihail Sturdza obţine 
autorizaţia de a comunica direct cu cancelarul Nesselrode 2 
şi cu ambasadorul rusesc ce va fi numit la Poartă, spre a-i 
ţinea în curent cu ce se petrece în Moldova. Intreține co- 
respondență urmată 4 cu vărul său Alexandru Sturdza din 
Basarabia, fire mistică şi reacționară, autor de scrieri reli- 
gioase 5 şi om cu trecere la Petersburg. Ar vedea cu plăcere 
o ocupaţie rusească a Moldovei. Cere numai ca în manifestul 
ce va da împăratul să figureze și clauza anulării înaintărilor 
şi tuturor actelor administrative din timpul acestei perioade 
anormale, adică de la Mihai Vodă Sutzu încoace ê. Când Tim- 
kovski e numit consul rusesc la Iași, Mihai Sturdza se gră- 
beşte să-i ofere serviciile 7. Un alt conservator, Roznovanu, 
care se afla la Odesa în toamna anului 1824, vizitând pe 
Alex. Sturdza, îi lăsa impresia că este „perfect de acord cu 
noi în toate punctele” 8. 

In Ianuarie 1825, Mihai Sturdza trimite lui Nesselrode, 
spre a fi adus la cunoștința ţarului, un lung memoriu asupra 


1. Filitti, Coresp. cu Metternich şi cu Gentz, p. 38. — Acelaş, Románia 
faţă de capilulațiile Turciei, p. 59 63.—Acelaș, Coresp. consulilor englezi din 
Principalele romune, p. 39. 

. Hurm., supl. I, 4, p. 37 38. 
. Ibid., p. 39 40, 42. 

. Ibid., p. AL sq. 

Jorga-Hurm., X, p. XCVI. 
Hurm., supl. I, 4, p. 47. 

. Ibid., p. 57 58, 

. Ibid , p. 45. 

principatelor 1. După o introducere declamatorie despre „,pa- 
trie”, urmează un lung istoric al Moldovei începând de la 
Traian. Pune apoi întrebarea dacă principatele „nu pot aspira 
la fericirea de a fi puse sub suzeranitatea imediată a unui 
monarh ortodox”. Pledează binefacerile libertăţii negoţului. 
Condamnă, cu citații din clasici, utopiile democratice şi ajunge 
la concluzia, adoptată de pribegi după oarecare şovăire, că 
guvernul ce trebue Moldovei nu este cel oligarhic, ci cel mo- 
narhic, cu Domn numit de suzeran. Intr'adevăr, zice Mihai 
Sturdza, pe de o parte s'au ridicat prea mulţi oameni din 
drojdia societăţii, cari vor să guverneze, iar pe de altă parte 
aristocrația noastră n'a putut dobândi sub fanarioți însu- 
şirile necesare ca să poată cârmui. Nu se sfieşte a arăta că 
acesta este şi interesul suzeranului, „fiindcă credinţa şi de- 
votamentul acestui hospodar numit de suzeran, ar fi un 
garant sigur al sentimenielor întregii națiuni”. Nu şovăeşte 
a adăoga că „acest fel de guvernământ ar fi profitabil prin 
aceea că puterea suzerană ar putea, cu drept cuvânt, să-şi 
procure tot felul de produse pe care provinciile imperiului, 
limitrofe cu aceste țări, le-ar putea dori”. Mai mult chiar: 
„toate aceste furnituri ar fi fără îndoială un just omagiu 
pe care i l-ar aduce cu bucurie cel pe care-l va fi ridicat spre 
fericirea patriei sale”. 

Un program dictat de pasiunea momentană şi după care 
vechea situaţie a principatelor s'ar perpetua, cu deosebirea 
că locul 'Turciei l-ar lua Rusia. 

Activitatea lui Mihai Sturdza este neobosită. In Martie 
1825, face lui Minciaky o dare de seamă asupra administraţiei 
financiare a lui Ioniţă Vodă 2. Zice că Domnul, din arendarea 
moșiilor mănăstirilor și ale Grecilor plecaţi şi din impozitul 
pe scutelnici, a tras 2.222.000 piașştri, în afară de ce a luat 
pe sub mână ca să arendeze pe eftin. 

Era adevărat că Vodă hotărise arendarea la mezat, în fața 
autorităţilor ţării, a moșiilor mănăstirilor închinate. Din venit, 


1. Ibid., p. 63. 
2. Hurm., supl. I, 4, p.69—70. 

numai o treime era rezervată locurilor sfinte, dar în prealabil 
avea să se plătească din ea datoriile mănăstirilor 1. 

In Aprilie, Mihai Sturdza scria agentului austriac 2, decla- 
rându-i că se încrede orbeşte în înțelepciunea suveranilor cari 
se îndeletnicesc cu fericirea Europei şi că Moldova nu poate 
râmâne, firește, în afară de cercul de influenţă al Austriei. 
„Este adevărat, scrie M. Sturdza, că faţă cu lumea și chiar 
cu Europa, Moldova nu este decât un punct puţin important 
pentru politică... Cât despre mine, patria îmi este și trebue 
să-mi fie tot atât de mare ca Austria pentru Austriaci, sau 
Rusia pentru Ruși”. Ce păcat că sentimente neîndoioase de 
dragoste de ţară și atâta talent erau întunecate de orbirea 
de castă. 

Se mai adresează M. Sturdza și lui Ribeaupierre, revenind 
la tema favorită a abuzurilor cu acordarea de boerii. „Pre- 
tinși nobili ce până atunci nu ieșiseră din satele lor”, apasă 
„pe 120.000 familii de contribuabili” 3. Era dreaptă observaţia 
lui M. Sturdza, că numărul privilegiaților sporind, sporiau şi 
sarcinile dajnicilor rămaşi, dar, decât anularea boeriilor acor- 
date de Mihai Sutzu, de Vogoridi și de Ioniță Vodă Sturdza, 
leacul ar fi fost mai de grabă desființarea privilegiilor, la 
care însă, spre deosebire de un Dinicu Golescu, conservatorii 
nu se gândiau, după cum n'o cereau nici pretinșii carvunari. 

Impotriva Domnului erau și rude de ale sale apropiate, 
cumnaţii săi Rosetti-Hoznovanu, verii săi Grigore și Sandu- 
lache Sturdza 4. Conservatorii petiționează cu toţii la 1825 
țarului 5, lui Nesselrode, lui Metternich”, și împăratului 


1. Sau păstrat condiţiile de arendare fixate la 14 Nov. 1824 şi tipărite 
sub titlul: „Comitetul moşiilor mănăstireşti. După hotărârile obşteştii ana- 
forale întărite de către M. S. Vodă întru a se vinde de iznoavă venitul mă- 
năstirilor greceşti pe 3 ani începători dela Sf. Gheorghe viitor 1825, până 
la anul 1828 Aprilie 13” (Acad. Rom., ms. 1154, f. 134). 

. Hurm., supl. I, 4, p. 71. 

. Ibid., p. 77—78. 

Hurm., X, p. 331. 

Hurm., supl. I, 4, p. 75—77, 79—80, 83, 86, 89. 
. Ibid., p. 84. 

. Ibid., p. 80. 

Austriei 1. Ei deleagă la Petersburg pe Nicolae Roznovanu, 
ca să dea toate deslușirile 2. In afară de clișeurile obișnuite, 
mai cer scutirea de dări pe câţiva ani a locuitorilor istoviţi, 
despăgubirea proprietarilor jefuiți de trupele turcești de ocu- 
paţie, limitarea puterii domnești, libertatea negoțului, des- 
chiderea portului Galaţi tuturor pavilioanelor. Intr'un rând 
cer numirea unui Domn pe viaţă, firește altul decât Ioniţă 
Sturdza, prin înţelegere între Rusia și Poartă ?. 

E probabil că pe urma acestor plângeri necurmate va fi 
scris Minciaky din Constantinopol, în Fevr. 1825, lui Ioniţă 
Vodă cu privire la impozitele din Moldova £. 

Ciocoii îndreptară atunci către Domn o anaforă împotriva 
boerilor cari cearcă „de a face împiedecare să nu se poată 
săvârşi și alcătui nimic pentru binele obștesc” 5, 

Sentimentele naţionaliste ale boerimii mari conservatoare 
şi rusofile sunt totuşi neîndoioase. La 1834, Nicolae Rozno- 
vanu povestea lui Bois-le-Comte €: „Când, la 1826, Rusia 
se pregătia să atace Poarta, voia să ne pună înainte. Noi 
am răspuns că eram gata, dar cu condiţia că vom dobândi 
neatârnarea țării noastre... Am remis un memoriu baronului 
Strogonof... Dacă Rusia, ziceam,... are de scop să se mă- 
rească prin anexiunea principatelor, ea se depărtează de 
adevărata ei politică...” 

Intorși în Moldova abia după încheerea convenției dela 
Akerman (7 Oct. 1826), Mihai Sturdza și prietenii săi poli- 
tici rămaseră credincioși ideilor de devotament desăvârșit 
către Rusia. cu înlăturarea Turciei şi de concentrarea pu- 
terilor în mâinile unuia singur. Erau însă și boeri cari ex- 


1, Ibid., p. 81. 

2. Ibid., p. 76. 

3. Ibid., p. 91. 

4. Acad. rom., pachet 122, doc. 194. 

5. Ibid., pachet 122 doc. 195. — E locul de a reaminti că legiuirea penală 
dcla 1826, care poartă numele lui Ioniță Sturdza, a fost numai promulgată 
de cl, dar că fusese elaborată la 1820 în domnia lui Mihai Suțu (I. Filitti 
şi D. Suchianu, Contribuţii la istoria justiției penale în Principatele române, 
p. 37). 

6. Hurm., XVII., p. 401, 

primau consulului francez Lagan la 1827, cum se exprimase 
lui Laurenqon în Muntenia la 1822, dorința ca ţara să fie 
pusă sub garanţia tuturor puterilor +. Lui Nesselrode și lui 
Ribeaupierre expune Mihai Sturdza părerea că alegerea 
Domnilor, lăsată prin convenţie tot în seama Porții, ar trebui 
să se facă ,„,după vechiul obicei... de către fruntașii clasei 
nobile”. Nu poate împărtăși părerea ciocoilor ca alegerea să 
se facă de boerii de toate treptele. „,Intenţiile şi existența 
acestor indivizi, departe de a se călăuzi de binele ţării, tind 
în mod firesc să veșnicească turburările și abuzurile, mul- 
țumită cărora au căutat să uzurpe prerogative de care s'au 
dovedit nedemni prin purtarea lor. Numărul lor covârșește 
cu mult pe al adevăratei nobleţe. Au fost ridicați de jos 
în aceste perioade de turburare și nenorocire. O adunare 
compusă din astfel de elemente, ar deveni o scenă de scan- 
daluri” 2. 

Istoricul Manolache Drăghici spune că Ioniţă Vodă Sturdza 
„nu s'a ţinut de sistema magnaţilor, ci a dat mâna cu boerii 
de a doua și a treia stare, tifluiţi în râs de șleahtă de către 
aristocrați”. Am explicat cauza acestei atitudini a Domnului. 
Dintre „ciocoi” Sturdza a ridicat și el pe câţiva la boeriile 
cele mari, printre cari și pe Iordache Drăghici, ajuns vornic 
mare 3, tatăl istoricului care scria că „nici vedeai alte feţe 
la curtea lui Ion Vodă Sturdza decât cu barbă, când ase- 
menea cinuri mai înaintea eteriei erau foarte greu de dat, 
în starea doua nepășind bătrânii decât până la bănie” 4. 

Incheerea convenției dela Akerman şi întoarcerea pribe- 
gilor în Moldova, dacă nu pune capăt discordiei dintre cele 


1. Ibid, p. 47—48.— Cf. mai sus, p. 87. 

2. Hurm., supl I, 4, p. 97. 

3. Era favorit al Domnului (Hurmuzaki, X, p. 356.—Cf. pentru el, Revista 
istorică, X, 1923, p. 101). In Fevr. 1828, un boer îi scria pentru 250 gal- 
beni ce-i dăduse ca să fie făcut ban. (Acad. rom., pachet 131, doc. 160. Creşt. 
col., 1910, p. 121). Alt favorit era tânărul Ionică Tăut, unul din autorii con- 
stituției carvunare dela 1822 și care, la 1826, era comis şi în slujbă la ca- 
pichehaialâcul Moldovei dela Țarigrad (Rev. Jon Neculcea. 1928, fasc. 7, p. 
150), unde muri doi ani în urmă, în vârstă numai de 30 de ani. 

4. Ist. Moldovei, II, p. 165—166.— Cf. mai sus, p. 151. 

două tabere boerești pentru preponderanța în conducerea 
statului, solidarizează însă boerimea în dorinţa de a-și păstra 
şi chiar extinde privilegiile, cu prilejul întocmirii regulamentu- 
lui de organizarea ţării, prevăzut în convenţie. 

O primă încercare de legătură 1 se face înainte de sosirea 
(la 24 Mai 1827) și de publicarea (la 27 Mai) hatișeritului 
privitor la aplicarea convenției dela Akerman. Boerii fac 
declaraţii înflăcărate către „maica patrie”, jurându-i ,dra- 
gostea cea cu credință şi râvna cea cu stăruială”. Făgăduesc 
că se vor feri de tot ce poate strica patriei, luptând dimpo- 
trivă pentru înflorirea ei prin bune orândueli și așezăminte, 
prin apărarea dreptăţilor ei, lepădând „interesele cele în parte” 
și „„îmbunările cele mârşave”, procedând cu înțelepciune și 
dreptate la alegerea Domnului, conform convenției. „Așa dar, 
pe acei de împotrivă binelui obştesc îi vom cunoaște vrăj- 
maşi nouă şi ție, pentru că tu ești noi, şi noi suntem tu”. 
Pentru boeri, patria continua a se confunda cu clasa boe- 
rească, 

După sosirea hatişerifului, boerii încearcă o nouă legătură 
pe următoarele baze 2: se constituesc, împreună cu mitro- 
politul, în Corps d'état, fără de consimțimântul căruia ni- 
mic să nu se facă în ţară; în regulamentul ce se va elabora 
„nici de cum interesul particularnic sau îmbunările să nu se 
atingă de gnomiile (părerile) ce vom da”; privileghiile, fie 
ale statului, fie partitularnice, atât acele câte oare cum încă 
mai stau în ființa lor, cât şi acele câte s'au strămutat sau 
s'au stârpit, avem a le aduce în adevărata pomăzuire așeză- 
mântului lor”. Acestă era scopul legăturii boerilor. 

In fine, o legătură care pare că s'a și iscălit, 3 cuprindea 
că „dreptăţile stărilor să fie fără de nici o osebire dela obraz 
la obraz, păzite în fieștecare stare”; Domnul ce se va alege 
să aibă "o oarbă supunere la pravilele și obiceiurile pămân- 
teşti”, să poată fi tras în judecată, să aibă a întrebuința 
a cincea parte a veniturilor domniei spre obștești îmbunătă- 


1. Hurm., X, p. 606—607. 
2. Ilurm., X, p. 607. 
3. Ibid., p. 605—606. 

tiri; alegerea Domnului se va săvârși de „,obștescul divan, 
după vechiul obicei”; tot acest divan, iar nu o comisie spe- 
cială, va întocmi și noul regulament; în fine, boerimea se 
constitue în „trup al statului”. 

Boerimea secundară se jeluia atunci lui Ribeaupierre că 
„obşteasca adunare a divanurilor, de pe vechiul obicei al 
pământului, s'a alcătuit din boeri cinstiți cu caftan dela vel 
logofăt până la vel şetrar, iar la obștești lucruri adunările 
obşteşti a divanului se alcătuiau având intrare și glas și a- 
ceia cari au fost cinstiţi cu asemenea numire şi cari, dinpreună 
cu numirea, au dobândit și nobilită” 1. Consulul francez din 
Iaşi, Lagan, raporta la 7 Aprilie 1827 că „,„boerii de a 2-a 
și a 3-a clasă se cred necesari statului și visează nivelarea 
poziţiilor, mai ales repartiția egală a slujbelor importante, 
care alternau până acum între principalele familii” 2. Tot 
Lagan, într'un tablou al celor trei clase de ranguri boereșşti, 
menţionă că în vechime formau o singură clasă și că reve- 
nirea la acest sistem eră dorinţa familiilor secundare ê. 

De altă parte, se întocmește însă atunci faimoasa „ana- 
forà pentru pronomiile Moldovei”? din Aprilie 1827, 4 menită 
nu numai să confirme privilegiile de care boerimea se bu- 
curase de fapt, dar să li și dea o extindere pe care n'o avu- 
seseră niciodată. 

Neamul boeresc, ca din vechime, să nu fie supărat cu nici 
un fel de dare şi îndatorire sub orice cuvânt, căci nu numai 
persoanele lor sunt slobode de toate dările, dar și casele lor, 
dobitoacele, viile, livezile cu pomăt. Moşiile tuturor pămân- 
lenilor moldoveni sunt libere de dare; nu se poate lua „măcar 
un paiu” fără voia proprietarului, iar toate câte se găsesc 
sub pământ sunt tot ale stăpânului moșiei, care se poate fo- 


1. Amintit într'un protest ulterior, în acelaș sens, dela 1828 (Analele parlam., 
I, 2, p. 11—12). 

2. Hurm, XVII, p. 47—48. 

3. Raport din 1828, în Bulet. comisiei istorice IX, p. 167. 

4. Uricar, VI, p. 196 sq.—D. Sturdza Scheianu, Acte şi legiuiri privitoare la 
cheslia țărănească, seria I, vol. I, p. 61. — Iorga, Constatări istorice cu pri- 
vire la viața agrară a Românilor, Buc, 1908, p. 46. 

losi de ele fără amestecul cârmuirii. Dijmele din rodurile mo- 
şiilor sunt toate ale stăpânilor, fără a se da nimic cârmuirii. 
Din păduri nu se poate tăia „măcar un lemn” fără voia stă- 
pânului. Orânzile de vin, bere, horilcă, rachiu, sunt ale stă- 
pânului moşiei și slobode de orice îndatorire. Pentru iazuri, 
mori, velniţe, berării, fabrici, proprietarii nu datoresc nimic 
stăpânirii. Casele, ogrăzile, dughenele, cârciumile, hanurile, 
fabricile din Iași și din târgurile slobode, nu vor fi supărate 
cu nici o dare. Nu va exista îndatorire de conac pe casele 
din orașe, târguri și moşii ale boerilor şi proprietarilor pă- 
mânteni de moşii. Nu se vor înfiinţa taxe de timbru, nici 
taxe pe moștenirea sau vânzarea imobilelor. Orice confis- 
care este oprită. Locuitorii de pe moşiile boerești și mănă- 
stirești nu se pot muta fără voia stăpânului, iar dacă se 
mută, pot fi aduşi înapoi și certați. Rămân în fiinţă bres- 
laşii, slugile şi poslușnicii moşiilor, cari în locul vecinilor s'au 
legiuit boerilor. 

Judecăţile între boeri şi judecăţile celor mici cu boerii 
vor merge, după obicei şi după basilicale, la cea mai înaltă 
judecătorie a divanului; pricinile celorlalte trepte sociale 
urmează calea obișnuită. Judecata Domnului în divan nu 
săvârşeşte pricina de veci, decât dacă glăsuirea Domnului 
este unită cu a divanului. a 

Boerii, neamurile şi cei cinstiți pământeni nu pot fi căl- 
caţi la casele lor fără a se dovedi în prealabil vina lor de 
către divan. 

In toate slujbele se vor orândui numai pământeni dintre 
cei mai destoinici, iar divanul va fi compus din persoane din 
neamurile „cele dintâi”. 

Această întindere a privilegiilor boerești și această abdi- 
care a statului față de boerime, tocmai în ajunul reformei 
generale preconizate de convenţia dela Akerman, nu mi se 
pare a fi fost, cum s'a pretins 1, rezultatul influenţei covâr- 
şitoare a reacționarilor întorși din pribegie, ci expresiunea 
dorinţei întregii clase boereşti, îngrijorate de perspectiva unei 


1. Xenopol, Isi. partid. politice, I, p. 113, 115. 

reforme. De altfel, cu excepţia că divanul domnesc era re- 
zervat boerilor din neamurile „cele dintâi”, nu se găsea nimic 
în faimoasa anaforă care să fi fost potrivnic ideilor așa zișilor 
carvunari. 

Mai este de relevat însă cererea de a se scuti de orice dări 
funciare toţi proprietarii de moșii, fie ei boeri sau nu, ceeace 
arată că preocuparea de clasă se îmbina cu alta, privitoare 
la propășirea economică, prin desvoltarea agriculturii, într'un 
regim de proprietate știrbită de dreptul de folosință al să- 
teanului 1. 

De acum, boerii se adunară odată pe săptămână pentru 
cercetarea mai întâi a socotelilor domniei lui Ioniță Sturdza 2. 

In Octomvrie se ocupau cu revizuirea posturilor ţării, spre 
a vedea care sunt cele vechi și ce venituri aveau; care s'au 
adăogat cu vremea, care sunt neapărate pentru trebuințele 
cârmuirii şi cât se cuvine fiecărui post potrivit cu rangul 
și cu truda. Voiau să precizeze îndatoririle fiecărei slujbe și 
să stabilească răspunderile pentru greșeli și strâmbătăți. So- 
cotiau că lefurile trebue să fie îndestulătoare pentru a nu 
îndemna la abuzuri. Discutau cum să se alimenteze casa 
lefurilor 3. Se întocmi un buget teoretic de 1.963.000 lei vechi, 
din care 323.000 pentru cheltueli la Țarigrad, 680.000 pentru 
plata scutelnicilor boereşti, rămânând Domnului 960.000 lei, 
în afară de casa lefurilor, a podurilor, a milelor, a poștelor, 
a doftorilor și a fântânelor +. 

Domnia lui Ioniță Sturdza se închee cu două preocupări 
care, ca și în Muntenia, fac cinste clasei conducătoare și con- 
trastează cu îndărătnicia ei în păstrarea privilegiilor. E vorba 
de mănăstirile închinate și de şcolile naţionale. 


1. Cf. I. C. Filitti, Partea boerimii în elaborarea Reg. org., în revista Cu- 
getul românesc, anul II (1923), p. 745. — Acelaș, Un proect de constiluţie 
inedit ul lui Cuza Vodă dela 1863, în Anuarul institutului de istorie naţio- 
nalt, Cluj, V (1929), p. 355. 

2. Hurm., N, p. 414. 

3. Uricar, VII, p. 97. 

t. Rap. al consulului francez Lagan, 1825, în Bulet. com. isl, IX, p. 
173—174. 

Am reprodus 1 scrisoarea dela 3 Fevruarie 1827 a mitro- 
politului Veniamin către colegul său muntean în chestia mâ- 
năstirilor închinate. In Mai următor el scria unui ,,„Monseig- 
neur” și „excellence”, care cred că trebue să fi fost noul 
ambasador rusesc la Poartă, Ribeaupierre, că s'a adunat 
divanul ca să delibereze asupra chestiunei și că se cuvine să 
se ţie seamă de testamentele ctitorilor, să se supue călugării 
autorităţii spirituale a șefului bisericesc din ţara în care 
trăesc şi că epitropii desemnaţi de divan să conlucreze la 
cârmuirea averilor mânăstireşti cu delegați locurilor sfinte ?. 

In Decemvrie, fu adus la Iași firmanul care restabilia lo- 
curile sfinte în vechile lor drepturi abuzive și sosiseră exarhii 
cari să reintre în stăpânirea averilor mănăstirești 3. Divanul 
țării, în frunte cu mitropolitul Veniamin, opina totuşi 4, la 
7 Fevr. 1828, ca arendarea imobilelor mănăstirilor să se facă 
în Moldova de către egumenii rânduiţi dela locurile sfinte, 
dar împreună cu epitropii și cu boerii nazâri și numai pe 
trei ani. Pădurile să nu se poată vinde. Să se repare strică- 
ciunile făcute la mănăstiri și să li se plătească datoriile în 
termen de trei ani. Pentru împrumuturi să se procedeze ca 
pentru arendări. Pecetea mănăstirii să nu fie întreagă în mâna 
egumenului. Moșiile mănăstirilor să nu se poată da cu embatic 
pe ani mulţi şi să nu se poată schimba decât numai cu alte 
moșii. Din punct de vedere canonic, mănăstirile închinate 
să rămâie supuse mitropolitului țării. 

La 23 Fevruarie, Minciaky răspundea însă mitropolitului 
Veniamin că era cu neputinţă a obține aceste concesii de la 
călugării greci 5. 

De altă parte, eforia școalelor era compusă, în August 1827, 
numai din Costache Mavrocordat și Mihai Sturdza. Divanul 
arăta atunci Domnului că școlile pământene fuseseră închise 
şi veniturile destinate lor nu se mai strânseseră. Acum s'a 


1. Mai sus, p. 148—9 

2. V. A. Urechia în An. Ac. Rom., secţ. ist., ser. 2, vol. X, p. 326. 
„ Acad. rom., pachet 133, doc. 113 şi 133 (Creşi. col., 1910, p. 261). 
Uricar, VII., p. 109. — Hurm., supl. 1. vol. 4, p. 352. 

„ Acad. Rom., ms. 2960, f. 125. 

reînceput adunarea banilor cuveniţi școlilor și cea din laşi 
ar trebui instalată în ograda mănăstirii Golia, căci vechiul 
local a ars. Să se aşeze dascăli pentru limba patriei și apoi 
pentru alte limbi. Domnul aprobă propunerea şi numeşte ca 
al treilea epitrop pe Costache Canta. Impreună cu mitro- 
politul vor îngriji de executare 1. Şcoala înaltă din Iaşi a fost 
redeschisă în Ianuarie 1828, după întoarcerea lui Gheorghe 
Asachi de la Viena, unde, de la 1823, fusese agentul lui Ioniţă 
Vodă. Avea să se predea latina şi greaca, științele, filosofia, 
literele. Se confirmau dispoziţiile din hrisovul lui Grigore Vodă 
Ghica pentru şcoale, de la 1775, că absolvenţii vor fi preferiţi 
în slujbele statului. Mihai Sturza propunea să se adaoge şi 
un curs de pravile 2. 

Tot atunci însă, 15 boeri mari semnau o legătură că vor 
sta „cu toţii unul pentru altul la toate întâmplările ce cu 
nedreptate” s'ar porni asupra lor; că se vor ajuta reciproc 
„sa ridica şi a înălța pe cei mai slabi dintre noi, atât în trepte 
cât şi în chiverniseală” ; că nu-şi vor vinde tainele şi nu se 
vor pâri unul pe altul; că nu vor aduce defăimare evghe- 
niştilor „nici vrajbă şi vătămare folosului obştesc” 3. Era 
teama de curentul democratic 4 şi de vremurile nouă ce se 
anunțau. 


1. Uricar, VII, p. 91, 93. 

2. Xenopol și Erbiceanu, Serbarea şcolară dela Iaşi p. 119 sa. 

3. Hurm., X, p. 610. 

4. La 1827, Ioniţă Vodă porunceşte vornicilor de Botoşani să ia măsuri 
împotriva fraţilor Manoleşti, zişi și Varlam, cari ar fi răsuflând feluri de 
vorbe neîncuviinţate, mie şi asupra stăpânirii (Iorga, St. şi doc., XXI, p. 279). 

Cu restabilirea domniilor pământene se dăduse satisfacție 
vechiului sentiment naţional, care se manifestase şi în sec. 
al XVIII și în toate arzurile și proectele de la 1821 și 1822. 

Se mai dobândise și cârmuirea de către pământeni a mănă- 
stirilor închinate, dorinţă de asemenea unanim formulată, un 
succes însă efemer din cauza intereselor politicei orientale a 
Rusiei. 

Dar atâta tot. 

Nu se putuse organiza miliția naţională, dorită de toată 
lumea, din cauza prezenţei trupelor turceşti de ocupaţie. 

Negoţul continua să fie stânjenit, pe de o parte prin abu- 
zurile negustorilor turci cari veniau să facă aprovizionarea 
pentru împărăție, iar de altă parte, prin restricţiile impuse 
de Turcia regimului vamal al Principatelor. 

Indatoririle, în bani și natură, față de Turci, erau tot cele 
vechi, prevăzute în ultimul loc în hatișeriful de la 1802, con- 
firmat prin convenţia de la Akerman. 

Ca o consecinţă a acestei dependențe faţă de Turcia, refor- 
mele interne preconizate în atâtea proecte fuseseră tot atât 
de irealizabile sub Domnii pământeni, ca și sub unii Domni 
fanarioți, cu tragere de inimă pentru ţările încredințate câr- 
muirii lor. Cum bine observa Xenopol t, nu persoanele erau de 
vină, ci sistemul în care erau prinse. Sistemul zis fanariot 
şi care, în realitate, era mai vechi decât vremea fanarioţilor, 
n'ar fi fost posibil fără stăpânirea turcească şi de aceea a 
continuat, vrând nevrând, şi sub primele domnii pământene. 


1, Ist. Rom., ed. I, vol. YV, p. 523. 

Organizarea de stat a rămas tot cea dinainte. Pravilele, 
aceleași. Țara nu era stăpână pe întrebuințarea resurselor ei 1. 
In lipsă de stabilitate, întocmirea unui buget era cu neputinţă. 
Cu nesiguranța exigențelor zilei de mâine, nu se putea re- 
duce multiplicitatea impozitelor, nici înlocui darea colectivă 
prin impozitul individual. Nu se putea nici deosebi partea de 
venituri afectată Domnului de cea atribuită nevoilor statului. 

De altă parte, în neputinţa de a asigura funcţionarilor 
lefuri îndestulătoare, aceștia erau siliți să recurgă și mai de- 
parte la vechile abuzuri și samavolnicii. De aceea n'au lipsit 
nici în vremea domniilor pământene, faimoasele venituri, 
legale și ilegale, cunoscute sub numele de iratun și havaeturi, 
denunţate în cele mai multe proecte de reforme și percepute 
totuşi pe toată scara erarhică a dregătorilor, de la subalternii 
lor. Dregătorii mari luau în arendă veniturile statului și le 
subarendau cu câștig, vindeau slujbele, își atribuiau scutelnici 
și poslușnici peste numărul legal, ţineau moșii în arendă 2. 
La rândul lor, ispravnicii, sameșii, polcovnicii, căpitanii și 
zapciii din judeţe, atât de învinuiti în proectele de reforme ce 
am cercetat, se despăgubiau de la oamenii de rând. 

Toată lumea se îmbulzea la slujbe pentru ,,procopseală” 
și era aproape o necesitaie ca slujbașii să se reînoiască în 
fiecare an, pentru ca să se poată „,pricopsl” cât mai mulţi. 
Acei cari nu încăpeau în slujbe, căutau să cumpere măcar 
dreptul la oarecare privilegii, ca boeri onorifici, mazâli, nea- 
muri, postelnicei, sau măcar preoți ori diaconi. 

Se înţelege ca în angrenajul în care era prinsă, boerimea 
să fi ţinut, ca o condiţie chiar de existență în vremuri atât de 
nesigure, la privilegiile ei. Boerimea cea mare ar fi vrut numai, 
mai ales în Moldova, să se pue stavilă înmulţirii numărului 
privilegiaţilor, observând cu dreptate că prin aceasta tot spo- 
riau sarcinile dajnicilor de rând, al căror număr tot scădea. 

Mai toată boerimea se pronunțase pentru desființarea veni- 
turilor slujbelor, dar numai unii boeri răsleţi, ca un Barbu 


1. Rap. al consulului francez Lagan, 1828, (Bulet. com. ist., IX, p. 183—184), 
2. Iorga, Situația Olteniei in epoca lui T. Vladimirescu, p. 323. 

Văcărescu, sau un Iordache Roznovanu, ceruseră desființarea 
scutelnicilor și tot Roznovanu propusese ca toată lumea, fără 
deosebire de clasă, să fie supusă la impozitul personal. La 
soluția mai radicală însă, a desființării totale a privilegiilor, 
prea puțini boeri se gândiau. Dinicu Golescu a fost una din 
aceste onorabile excepții. 

Democratismul în Moldova era reprezentat de boerimea 
secundară, care-l înțelegea însă sub forma participării ei pe 
picior de egalitate cu boerimea cea mare la privilegii și la 
conducerea statului. Ideea unei adunări în care să figureze 
şi deputați ai județelor și a cărei principală menire să fie 
întocmirea bugetului, fusese adoptată de cea mai mare parte 
a boerimii principatelor, dar glasul poporului de jos, potriv- 
nic privilegiilor de naştere, cererea de a se supune toată lumea 
la un impozit proporțional cu averea, de a se declara accesibile 
tuturor funcțiunile statului pe singura bază a meritului indi- 
vidual, de a se hotărî trebile publice numai cu asentimentul 
celor mai mulți, nu se auzise decât în Muntenia. 

Muntenia nu redobândise teritoriile de la stânga Dunării 
încălcate de Turci. 

Durata domniei limitată tot la șapte ani și prin convenţia 
de la Akerman, lăsa pe șeful statului în dependenţa curților 
suzerană și ocrotitoare, îi slăbia autoritatea față de boeri și 
întreținea rivalităţile dintre aceștia. 

Intr'un cuvânt, situaţia creată de raporturile noastre se- 
culare cu Turcia, de discordiile dintre partidele boerești de o 
parte, dintre boerime și poporul de jos de altă parte, ajunsese 
din nenorocire astfel, în cât nodul gordian nu mai putea 
fi tăiat decât de o sabie străină și aceasta avea să fie cea 
rusească. 

+ 

Convenţia de la Akerman lăsase o ușă deschisă spre noui 
conflicte, prin aceea că nu se ocupase de chestia grecească. 
Prin tratat special, încheiat la Londra la 6 Iulie 1827, Franţa 
se unise cu acordul anglo-rus de la 4 Aprilie 1826. Incidentul 
de la Navarin, la 20 Octomvrie 1827, pusese apoi pe neașteptate 
focul la pulbere. Turcia închisese Marea Neagră vaselor rusești. 

După o scrisoare a marelui vizir către Nesselrode la 12 
Decemvrie, Poarta, prin firman de la 20 Decemvrie 1, făcu apel 
la fanatismul musulman. Teroarea se răspândi în Principatele 
române. Noul consul general al Rusiei la Bucureşti, Minciaky, 
ale cărui funcții provizorii la Constantinopol încetaseră de la 
numirea ca ambasadorrusesc la Poartă a lui Ribeaupierre, se 
silia în zadar să liniștească spiritele 2. Primise ordine să arate 
Domnilor că Rusia era garanta instituţiilor din principate, şi că 
cea mai mică abatere de la drumul hotărît de tratate, putea să 
le procure ,,o zi de amarnice păreri de rău” 3. Consulul Prusiei, 
Kreuchely, putea dar scrie ambasadorului prusian la Țari- 
grad, Miltitz, la 27 Fevruarie 1828, că consulul general al 
Rusiei este „marele resort și d. Domnando (secretarul) roata 
motrice a maşinei... Nimic nu se face fără consimţimântul 
consulului general al Rusiei” 4. Nesiguranţa sporia pe fiece zi, 
după cum raporta Kreuchely șefului său ierarhic la Țarigrad 5, 
şi cum, de altfel, urmaşul lui Miltitz, Canitz, putu singur să-și 
dea seama la trecerea lui prin București, la începutul lui 
Martie. 

Domnul muntean, Grigore Ghica, spera că conflictul se 
va aplana. Cavalerul de Gentz, confidentul lui Metternich, 
printr'o scrisoare din 1 Ianuarie 1828, îi luă însă orice nădejde : 
„Ar fi, scria el, o nerozie a crede că Rusia va da înapoi”. La 
18 Fevruarie, Gentz adăoga „Cheia purtării prezente a Porții 
se găsește în convingerea ei fatală că nici o concesiune, nici 
un act de supunere, oricare ar fi, n'ar putea dezarma pro- 
ectele ostile ale Rusiei. Ea se teme de a fi atacată din nou 
pentru neexecutarea convenției de la Akerman”. Si, într'ade- 
văr, această executare nu fu începută decât chiar de Ruși, 
după intrarea lor în principate. O altă scrisoare a lui Gentz, 
de la 31 Martie, e şi mai explicită : „Rusia nu se va opri. A 
mers prea departe pentru a putea retrograda... Aştept pe 


. Acad. Rom., ms. 1080, f. 150. Hurm, X, p. 442, n. 2. 
« Hurm. — Iorga, X, p. 433, 437, 439, 441. 

„ Rap. cons. la Acad. rom. 

Hurm., X, p. 441. 

. lbid., p. 442, 443. 

ficare zi ştirea că împăratul a plecat la armată”. Consulul 
francez Hugot 1, scria şi el ministrului La Ferronnays, la 
4 Aprilie 1828: „La București, teroarea cuprinde spiritele. 
Domnul care, până acum, se opunea oricărei plecări a boe- 
rilor, a revenit asupra acestei hotăriri... Deci... femeile 
pleacă.... spre orașul Câmpulung și alte părți vecine cu Tran- 
silvania, pentru a putea păși ușor, în câteva ceasuri, pe pă- 
mântul austriac.” In cele din urmă, față cu numărul tot 
crescând al cererilor de autorizări de plecare, Ghica Vodă 
începu a le refuza 2. 

Se înţelege cu atât mai uşor ca Rusia să nu îi dat înapoi, 
cu cât nici o putere europeană nu-i sta în cale. Anglia des- 
aproba cu vorba. Franţa era în simpatii cu Rusia. Austria 
era înșelată asupra adevăratului scop al Rusiei, iar Prusia 
avea interes să păstreze bune relațiuni cu vecinul. După ce 
expunea astfel starea Europei, Gentz, într'o scrisoare din 
7 Aprilie, conchidea că „altă scăpare pentru Turcia nu mai 
este decât voința providenţei, sau moderaţiunea spontană a 
împăratului rusesc”. Se putea spera în moderaţia împăra- 
tului. Spusese contelui Zichy : „E departe de mine gândul 
vre-unei sporiri de teritoriu... Vă repet... că nu pot suferi... 
pe Greci... Ii consider ca supuşi în revoltă deschisă contra 
suveranului lor legitim... Nu voesc dezrobirea lor.... N'am 
nicio intenţie de întindere teritorială... Voesc numai pacea, 
fericirea internă şi prosperitatea negoțului poporului meu. 
Pierderea imensă pe care această ramură a industriei o în- 
cearcă prin măsurile luate de Poartă, provocaţiunile nesfârșite... 
neexecutarea tratatului de la Akerman, mă silesc să trag 
spada... Nici o piedică nu mă va face să dau înapoi, chiar 
dacă urmarea... ar fi căderea imperiului otoman”. 

Știind, dar, că nici o putere nu se va opune mersului lor 
asupra Constantinopolei 3, Ruşii însărcinară pe Paschievici să 
sfârșească conflictul cu Persia, încheind tratatul de la Turc- 
manciai și, având mâinile libere, dădură manifestul de la 23 


1. lan, 1823—Mart. 1830. 
2. Hurm., X., p. 443. 
3. Pozzo di Borgo c. Nesselrode, citat în Xenopol, Ist. Rom., VI, p. 65, 

Aprilie 1828 1, în care acuzau pe Turci că îndeamnă la răs- 
coală triburile din Caucazia, că închid Bosforul comerţului 
european, că dețin vase rusești contrar art. 1 şi 30 ale trata- 
tului de comerț de la 1783 şi art. 7 al convenției de la 
Akerman, că secvestrează încărcăturile pentru a le vinde apoi 
pe preţuri de nimic, etc. şi că proclamaseră războiul sfânt. 

Cât timp nu era vorba de o nouă anexiune, Austria se des- 
interesa, în fond, de neînțelegerile dintre Turcia și Rusia. 
Ocuparea principatelor, în aşa limite, n'o îngrijea prea 
mult. Metternich nici nu se ocupă în memoriile lui de această 
împrejurare altfel de cât ca de o simplă operaţie de război. 
Mai era însă şi o altă cauză hotărâtoare a inacțiunii Austriei : 
era starea ei încurcată militară și financiară. „Niciodată, 
scrie Metternich, această țară (Rusia) nu s'ar fi aventurat 
atât de uşor într'o întreprindere ale cărei urmăn erau greu 
de prevăzut, dacă ar fi avut să ţie seamă mai serios de Austria”. 
Intr'un raport către suveranul său, la 9 Octomvrie 1829, 
Metternich propunea reforme pentru ca ‚să ni luăm locul în 
lumea nouă”. 

* 

Se făcea acum dovada că politica acelora cari voiau men- 
ţinerea și întărirea relațiilor cu Turcia, nu constituia un „rea- 
lism de cea mai bună calitate” 2 decât ca o scurtă etapă, 
dictată de prudenţă şi oportunitate momentane, dar care 
nu putea duce la realizarea aspirațiilor de emancipare eco- 
nomică şi politică. In Moldova, fusese încurajată de Vogoridi, 
în speranţele sale de domnie, iar pentru carvunari, mai era 
şi o pârghie de rezistență împotriva boerimii mari, conser- 
vatoare și rusofile. O asemenea politică mai era dictată şi 
multora cari știau că nu au nimic de aşteptat dela Poartă, 


1. Manifestul a fost precedat de o scrisoare a lui Nesselrode c. marele 
vizir (14 Aprilie) ca răspuns la scrisoarea acestuia din 12 Dec. 1827. Nesser- 
rode aproba purtarea lui Ribeaupierre. (Ac, rom., ms. 323, f. 135), Scri- 
soarea „précède la marche des troupes russes que Empereur a fait entrer 
dans les états de Sa Hautesse pour obtenir le redressement de ses légitimes 
griefs”, 

2, Cum se exprimă Vîrtosu, 1821 p. XVIII. 

de teama ce li-o inspirau intenţiile Rusiei faţă de principate, în 
urmărirea ţelurilor ei orientale 1, teamă pe care o întreţineau 
cu grijă, în amândoua țările române, agenţii Austriei interesate. 

Alţii însă își îndreptau nădejdile către Rusia și socotiau, 
pe deoparte, că perspectiva pericolului ce ameninţa din partea 
aceasta se putea înlătura mai de grabă prin bune raporturi, 
iar de altă parte, că în cel mai rău caz, dependența de un 
stat ortodox şi intrat în făgașul civilizaţiei europene era pre- 
ferabilă. In curând avea să se facă dovada că nu erau vino- 
vaţi de „,nesocotirea realităților” 3. Intr'adevăr, Turcia nu 
era „singura îndreptățită a schimba situaţia principatelor” 4, 
căci intervenţiile Rusiei erau întemeiate pe tratate, iar ne- 
putinţa Rusiei la 1821—1822 de a-și ţine făgăduelile de război cu 
Turcia, date de Pini, sau măcar de a rupe relaţiile cu Poarta 5, 
era o neputinţă trecătoare. Era datorită împrejurării că tocmai 
teama de puterea Rusiei dictase lui Metternich să exploateze 
caracterul șovăelnic al ţarului Alexandru și să-și întrebuin- 
teze tot talentul spre a convinge pe acesta să renunţe la o 
acţiune militară împotriva Turciei. N'a fost însă decât un 
succes vremelnic al iscusitului diplomat. 

Prinși între Rusia și Turcia, dacă se deoscbiau în privința 
atitudinei pe care s'o ia față de aceste puteri rivale, boerii 
noștri nutriau însă şi acum, ca și în veacul al XVIII-lea, 
aceleași țeluri, timid mărturisite. 

Voiau neatârnarea, pe care o cerea tânărul Const. N. Filipescu, 
în scrisorile sale dela 1825—8 și rusofilul, fost eterist, Nico- 
lache Rosetti-Roznovanu în negocierile sale cu Rusia la 1826 €. 

Pentru a putea opune o rezistență mai mare, voiau unirea 
principatelor. Dinicu Golescu, la 1826, visa „Dacia mare”. 


1. Hurm, X, p. 411 (rap. lui Kreuchely, 1827); XVII, p. 333 (rap. lui 
Boisle Conte, 1834). 

2. I. C. Filitti, Corespondența Domnilor şi boerilor români cu Metternich 
şi cu Geniz, p. 19. 

3. Virtosu, |. c. 

4, Did, p. XXIV. 

5, Ibid., p. XXXII 

6. Mai sas, p. 163, 

Iordache Catargi, în comitetul de elaborare a Regulamentului 
organic, la 1829, propunea unirea 2. Nicolae Roznovanu ex- 
prima la 1834 dorinţa de a vedea constituită o „confederație 
dunăreană”, sau un „regat al Daciei” ?. 

Voiau Domn ereditar, cum se vede din memoriul carvu- 
narilor Moldovei dela 1824 și din scrisorile lui C. N. Filipescu 
dela 1825—8. 

Voiau Domn străin, dar să nu fie austriac, rus, sau turc, 
după socotința lui Iordache Catargi, tot la 18293, să nu fie 
turc, rus, grec, sau evreu, ci de preferință german, după pă- 
rerea vornicului Grigore Filipescu 4, acela care, la 1833, în 
vârstă de 54 ani, sub influenţa fiului său Dumitru întors 
de la Paris, adopta costumul occidental. 

Voiau în sfârșit garanţia colectivă a marilor puteri, cum 
se rostise, la începutul anului 1822, un boer mare muntean 
emigrat la Brașov, către Laurencon 5, cum constata consulul 
francez din Iași la 1827 și cum spuneau boerii, câţiva ani 
în urmă, agentului diplomatic Bois-le-Comte €. 

Iată de ce poate fi autentic actul muntean”, oglindind 
situația dela 1828, intitulat „Cererile ce ar fi putut face 
Valachia și Moldavia la un congres de prinți creștini, pentru 
siguranța lor cea din afară și statornicirea cea din lăuntru”'. 
Pe lângă hotarul dunărean, miliție națională, libertatea nego- 
ului, trecerea mânăstirilor închinate sub cârmuirea pămân- 
tenilor, neatârnare deplină prin răscumpărare dela Turci, Domn 
ereditar, se mai cere unirea principatelor, Domn dintr'o dinastie 
germană, ales întâia oară de Austria, Franţa și Anglia, care să se 
boteze în ritul ortodox și să jure a păzi „constituţia” ; nea- 
târnarea bisericii naţionale de patriarhia dela Constantinopol. 

* 
. Hurm., AVII, p. 394 (rap. lui Bois-le-Cointe, 1834). 
. Ibid, p. 401. i 
. Ibid., p. 394. 
Ibid. 
Mai sus, p. 87. 
Hurm., l c, p. 48 şi 395. 

7. Găsit de V. A. Urechia, şi publicat de Iorga, tn Hurm., X, p. 647—649.— 

Actul a fost întocmit în Muntenia, căci vorbeşte de hotarul dunărean. 


enapph 

In aceste împrejurări trecu mareșalul Wittgenstein Prutul 
la 25 Aprili —7 Mai 1828. 

Ioniţă Vodă Sturdza fu dus sub escortă în Basarabia. Acolo, 
după câteva luni, cuprins de desnădejde, bătrânul se îndreptă 
către regele Prusiei, cerându-i sprijinul pe lângă ţar și afir- 
månd chiar că. pe când era în scaun, se pusese de bună voe 
sub scutul drapelelor rusești 1. Grigore Vodă Ghica, sfătuit 
de Gentz, părăsi Bucureștii la 28 Aprilie (10 Mai) ora două 
dimineaţa 2. „Toţi Turcii au fost cuprinși de mare frică, 
scria în aceeaș zi bancherul, devenit baron austriac, Meitani ?, 
și, departe de a se mai gândi la invazia Ţării Românești, 
li se pare că şi văd pe Ruși la porţile cetăților lor”. Ghica 
lăsă caimacam pe mitropolitul Grigorie, dar fu ajuns pe drum, 
la Câmpina, de un emisar rus, care-l convinse să revie 
în capitală 4, unde rămase ca simplu particular. 

Victoriile Ruşilor aveau să-i ducă repede la tratatul dela 
Adrianopol dela 1829. 

Dacă situaţiunea Grecilor faţă de Turci fusese mult mai 
grea decât a noastră, ei trecură în schimb deadreptul dela 
robie la neatârnare deplină. Contribui la acest rezultat şi îm- 
prejurarea că n'avuseseră decât un singur potrivnic, Poarta 
otomană. Cât priveşte principatele române, ale căror aspi- 
rațiuni se loviau nu numai de interesele turcești, dar și de 
ambițiile orientale ale Rusiei și Austriei, ele nu făcură, deo- 
camdată, decât un pas important în calea neatârnării. Odată 
cu modificarea raporturilor lor de veacuri cu Turcia, 
prin tratatul dela Adrianopol, deveniau cu putință și re- 
formele serioase interne pe care le introduse Regulamentul 
organic 5. 

Aceste realizări veniau însă puţin prea târziu pentru ca 
şi Tudor Vladimirescu și Alex. Ipsilanti să se bucure de ele. 


1, lorga, Acte şi jrag., Îl, p. 728—729. 

2. Hurm., X, p. 446. 

3. Către consulul Hakenau (Rap. cons. austr, la Acad. rom). 

4. Hurm., X, p. 445, 

5, Cf. 1]. C. Filitti, Partea boerimii în elaborarea Regulamentului organie, 
în revista Cugetul românesc, anul II (1923), p. 258 sq. şi 743 sq. 

Adresă de mulțumire a boerilor munteni din Braşov către 
colegul lor Iordache Florescu, 21 Fevruarie 1822 (La d. George 
D. Florescu). 

Binele, când nu se cinstește, deși nu aduce nici o pagubă 
celui ce-l lucrează, dar puţin sporește, iar cinstindu-se, nu 
numai pe lucrătorul lui îl invitează spre mai multe osteneli 
și mai osârdiesc îl face, ci și pre alții deşteaptă şi numărul 
următorilor lui îl înmulţeşte, că nu este cu putinţă a se în- 
mulţi binele unde nu se cinstește, nici se vestește, precum 
şi răul acolo numai sporește unde, după ce nu se poprește, 
apoi se şi slăveşte. Neamul nostru românesc, nici mai nainte, 
dar nici acum, când au ajuns într'această stare jalnică știută 
tuturor, n'au fost lipsit de oameni voitori şi lucrători, după 
putinţă, binelui obştesc. Numărul acestora dorind a-l vedea 
înmulţit, noi cei mai jos iscăliți nu putem să trecem cu tă- 
cerea și să dăm uitării slujbele cele făr de preget și făr de en- 
teres ale dum, neajlui biv vel agă Iordache Florescu, cu care 
au îndatorat pre mulţi și din pământenii noștri şi din străinii 
cari, dinpreună cu noi băjenărindu-se din patria noastră din 
pricina răzvrătirilor, au căzut aici în Transilvania unde, pe- 
trecând de atâta vreme, am cunoscut multa sârguință și ne- 
pregetatele osteneli ale dum[nea]lui mai sus numitului boer 
patriot al nostru, spre a odihni pre mulţi din băjenari, atât 
patrioți ai noștri cât și străini, cari bântuindu-se în multe chi- 
puri şi supăraţi fiind, unii pentru datorii de bani, alții pentru 
alte pricini deosebite, au avut mult ajutor prin dum[neallui, 
că îndată ce afla că cineva dintr'ai noștri are vreo supărare 
de către altul, măcar și din pământeni de aici, alerga fără 

nici un preget, sau prelungire, pe la dregătorii și judecătorii 
de aici și cu mijlociri înțelepte golia liniştita şi nebântuita pe- 
trecere a fiește căruia, păzind necontenit la poliţie, din bună 
voința dum[nea]lui, numai și numai ca să dea mână de ajutor 
de sc va întâmpla cuiva dintr'ai noştri judecată, făr de a privi 
la vre-un câștig. Această iubitoare de om şi pairioticească 
filotimie a dum[nea]lui foarte plăcută fiindu-ne, o lăudăm și 
ca să o facem știută mai multora, mărturisim mulțămirea 
noastră printr'acest atestat, nădăjduind că și de acum înainte, 
de acestaș duh purtându-se dum|neajlui, asemenea va urma 
toată vremea petrecerii noastre aici, până când, milostivin- 
du-se Dumnezeiasca Pronie, ne va înlesni dorita întoarcere 
la patria noastră. 

Constantin Kretzulescu ban, Istrate Kretzulescu biv vel 
vornic, Dimitrie Racoviţă vel vornic, Grigore Băleanu, Gri- 
gore Filipescu, Constantin Samurcaş Gheorghe Filipescu, 
Costache Rasti, Ioan Fălcoianu, Dimitrie Racoviţă vornic, 
Iancu Văcărescu logofăt, Aleco Kretzulescu agă, Nicolae 
Ghica. 

INDREPTĂRI ŞI ADĂOGIRI 


La pag. 3, la „Cuprins”, rând 8, în loc de „ocupeţia”, citeşte. ocupaţia”, 

La pag. 17, nota 2, rând 3, în loc de „historique de”, citește „historique du”. 

La pag. 23, rând 21, la pag. 57, nota 3, rând ultim, şi la pag. 60, nota 2, rând €, 
în loc de „Voinescu II”, citeşte „Voinescu I”. 

La pag. 61, rând 1—3, proclamația lui G. Cantacuzino-Deleanu, publicată 
şi în Uricar, V, 81, este din 24 Mai, după uciderea patriarhului, după ce 
mitropolitul Veniamin părăsise Iaşii şi înainte ca acest oraş să fie ocupat 
de Turci. Locul acestei prociamaţii, care confirmă adevăratele țeluri ale 
eteriei, este la începutul paginei 74 a volumului de față. 

La pag. 61, nota 4, în loc de „teologcă”, citeşte „teologică”, 

La pag. 125, nota 1, în loc de „„domească”, citeşte „„domnească”, 

La pag. 151, nota 2, pentru Vasile Barbovschi, vezi şi C. Bobulescu, Neamul 
Holbăneştilor şi al episcopului Gherasim Clipa-Barbovschi, Chişinău, 1929, 
pag. 76—77. 

La pug. 152, nala 1, în loc de „Sturdza”, citește „Ioniţă Vodă Sturdza”. 

La pag. 163—164. Pentru că vorbeşte de administraţia financiară a lui Ioniță 
Vodă şi acuză pe mitropolitul Veniamin de a deturna veniturile așezămân- 
tului de la Socola, este evident dinainte de războiul de la 1828 (cum a ob- 
servat de altiel R. Rosetti, „Pământul, sătenii şi stăpânii în Moldova”, 
p. 390 —391) şi poate chiar dinainte de întoarcerea lui Mihai Sturdza în Mol- 
dova (Oct. 1426), un memoriu al acestuia, publicat în Hurmuzaki, Supl. I, 
vol. 5, p. 30—33, cu îndoială asupra datei de 1829. Cerea iarăşi anularea 
titluri!or onorifice de boerie acordate de la Scarlat Vodă Calimah încoace 
şi suprimarea lor pe viitor, pentru ca numărul privilegiilaților să nu mai 
poată creşte. Pe viitor să nu se mai confere decât cinuri personale, odată 
cu funcţiile corespunzătoare. Pentru a dovedi că această propunere nu 
izvora din egoism de castă, Sturdza arăta suferințele obşteşti născute din 
urcarea numărului familiilor boereşti la 800 : „oameni ce trăesc pe socoteala 
poporului”. Pornind dela ura sa împotriva „ciocoilor”, Sturdza ajungea 
să pledeze cauza păturii care ducea tot greul sarcinilor statului, fără a 
conchide însă la desfiinţarea privilegiilor. Sturdza constata că prin înmul: 
țirea boeriţilor, s'au deşteptat pofte. “Toţi vor să guverneze. „Fiecare 
ținteşte la culmea măririlor, fiecare se crede născut pentru a stăpâni”, 

deşi flecare mare „gustul şi pornirea, pregătirea pentru afacerile publice, 
moravuri serioase şi simple”. Ciocoii sunt „orbiți de vanitate şi conduși 
de egoism. Interesul personal, mărginindu-le spiritul, a năbușit în inimile 
lor sentimentele generoase”. Ei caută chiverniseală „adică mijloace de 
a face câştiguri nepermise”. Sturdza recunoaşte că starea ţăranului este 
nenorocită. „Privit ca o ființă care nu trebue să existe decât pentru ca- 
priciile altuia, redus aproape la starea abjectă de brută, lăsat în voia firii 
hrăpitoare a tuturor slujbaşilor, stors deopotrivă de arendaş și de moşier”, 
nu e de mirare că ţăranul să fie nepăsător şi leneș, căci „ştiut este că un 
om care e sigur că nu va stăpâni niciodată nimic al său, ...că în zadar ar 
da sudoarea frunţii pentru a agonisi ceva ce i s'ar răpi fără îndoială, nu 
poate avea decât desgust de economie şi nu poate privi drept câştig 
decât ceeace smulge lăcomiei celor ce-l impilează”. Dar Sturdza nu vede 
altă cauză a răului decât! numărul cel mare al boeriţilor. De aceea, „aproape 
60.000 familii (în realitate 29.000 care, socotite à 28 lei, fac 696.000 lei, 
cifră la care ajunge Sturdza) sunt șerbite și stau la dispoziţia acelor boeri“ 
(sub numele de scutelnici, breslaşi, slugi), pe când toată greutatea sarcinilor 
şi corvezilor cade asupra celeilalte părţi a nenorociţilor ţărani. ln afară 
de aceasta, boerii sustrag din impozitul direct 24 lei vechi pe an de fiecare 
scutelnic, ceeace reprezintă mai mult de 700.000 lei vechi pe an, pe când, 
după vechiul cbiceiu, boerii ieşiţi din slujbe, mazâlii, nu erau cu totul scu- 
tiţi de orice dare. Mai arată M. Sturdza că negoţul suferă din cauza taxelor 
ce lovesc exportul în Rusia al sării, vinurilor şi lemnelor de construcţie, 
„lucruri ce formau altă dată ramura principală a negoţului nostru”. In- 
drăzneşte chiar a aminti că prin tratatul dela Bucureşti „Moldova a fost 
lipsită de izvoarele însemnate de bogăţie ce-i oferea Basarabia, care era 
adevăratul grânar”'. Nici clerul înalt nu se bucura de simpatiile lui Sturdza, 
care-l socotea „și mai ignorant decât boerimea, călăuzit de un josnic interes 
şi de porniri pătimaşe”. Părerea lui Sturdza era că „prerogativa de care 
se bucură mitropolitul şi episcopii de a se amesteca în atacerile cârmuirii, 
este un izvor de diferite inconveniente”. 

